
Scurtă prezentare a cursului de comunicare 


Cuvântul conţine un ce sfânt care ne interzice 
să facem din el un joc al hazardului. 
Baudelaire 


Cursul pe care vi-l propunem vizează deopotrivă comunicarea ca activitate 
teoretică şi ca activitate practică. În contextul general al unui studiu aprofundat al 
disciplinelor necesare pregătirii studenților în profesiunea de comunicator, acest 
curs îşi propune să formeze următoarele competenţe specifice: 

— Capacitatea de a identifica fenomene şi procese cu un caracter comunicatio- 
nal în cadrul conceptual specific ştiinţelor sociale şi umane; 

— Utilizarea unor instrumente de analiză şi interpretare specifice ştiinţelor co- 
municării pentru caracterizarea teoretică generală şi aplicată a unei probleme; 

— Explicarea unor fenomene, procese, evenimente cu caracter comunicational 
prin intermediul modelelor de analiză şi interpretare propuse; 

— Interpretarea unor diferite puncte de vedere, precum şi a rezultatelor unei 
analize sau cercetări în domeniu din perspectiva teoretică a ştiinţelor comunicării; 

— Realizarea unor conexiuni între cunoştinţele, deprinderile şi abilitățile dobân- 
dite prin studiul comunicării şi aplicarea acestora în soluționarea şi evaluarea unor 
situaţii problemă. 


Cursul promovează, de asemenea, următoarele valori şi atitudini cognitive: 

— Gândire critică şi divergentă; 

— Gândire autocritică şi convergentă; 

— Disponibilitatea pentru dialog şi dezbatere; 

— Interesul pentru interogatia reflexiva; 

— Curiozitatea şi interesul pentru problematica etică a comunicării; 

— Coerenta şi rigurozitate de gândire şi acţiune în domeniul specific al comu- 
nicării. 


La nivel de conţinut, cursul îşi propune să acopere cele trei mari domenii de 
studiu ale fenomenelor de comunicare: teoria proceselor de comunicare, comuni- 
carea în câmpul social şi comunicarea în cadrul organizaţiilor. Este util de subli- 
niat în acest context că studiul fiecărui domeniu în parte are un caracter 

interdisciplinar. Axele de construcţie şi interpretare ale acestui curs s-au consti- 
tuit însă, în mod special, prin apel la discipline precum: 

— semiotica, lingvistica structurală şi filosofia limbajului (aplicate în studiul 
proceselor de comunicare); 

— sociologia, psihologia socială, simbolica socială (în studiul relaţiilor de 
interdependenta între comunicare şi societate); 

— psihologia relațiilor de grup, analiza organizațională, management (in stu- 
diul comunicării organizaționale). 

Prin structura sa, cursul îşi propune să asigure studenţilor o deschidere cât 
mai mare pentru lucrul aplicat cu informația teoretică prezentată şi să pună la 
dispoziţia profesorilor o sursă pentru dezbateri, discuţii şi activități didactice. 
Astfel, modul clasic de prezentare a informaţiei a fost îmbogăţit cu următoarele 
elemente: 

— introducere la fiecare temă care evidenţiază axa de construcţie şi proble- 
matica conţinutului; 

— diverse tipuri de casete de text care au ca rol general evidențierea unor 
anumite aspecte de conţinut; 

— comunicarea în acțiune, care intenționează să arate implicaţiile şi modali- 
tatile de aplicare ale problemelor de comunicare în contexte cotidiene sau în viata 
social-politică; 

— discuţii etice, care prezintă probleme de etică a comunicării astfel încât să-i 
provoace pe studenţi să-şi formuleze propriile opinii prin raportare critică la as- 
pectele comunicării; 

— info, care aduc precizări suplimentare celor prezentate în text; 

— aplicaţii ataşate unor unităţi semnificative de conţinut şi structurate să co- 
respundă formării unor abilități practice necesare profesiunii de comunicator; 

— să reținem! — punctări de conţinut aflate la sfârşitul fiecărei teme, cu rolul de 
a sistematiza informaţia (acolo unde este cazul) pentru a asigura o mai bună în- 
suşire a acesteia. 


Sperăm ca acest curs să corespundă obiectivelor asumate şi să fie un adevărat 
prieten şi ajutor studenților în studiul problematicii comunicării. 


Autorii 


|. Teoria proceselor de comunicare 


1. Comunicarea — o introducere 


Toate definițiile date comunicării umane, indiferent de şcolile de gândire 
cărora le aparțin sau de orientările în care se înscriu, au cel putin următoarele 
elemente comune: comunicarea este procesul de transmitere de informaţii, idei, 
opinii, păreri, fie de la un individ la altul, fie de la un grup la altul; nici un fel de 
activitate, de la banalele activități ale rutinei cotidiene pe care le trăim fiecare 
dintre noi zilnic şi până la activitățile complexe desfăşurate la nivelul organizațiilor, 
societăților, culturilor, nu poate fi conceput în afara procesului de comunicare. 


1.1. Comunicarea — definiţii 


Ca şi cea mai mare parte a cuvintelor unei limbi, verbul a comunica şi substan- 
tivul comunicare sunt ambele polisemantice. Cei care se ocupă de domeniile comu- 
nicatiei şi comunicării întâlnesc astfel, de la bun început, o dificultate majoră: nu au 
de a face cu o operaţiune bine determinată, ci cu o multitudine de operaţiuni, despre 
care este greu de spus cu certitudine în ce măsură se aseamănă. 

Dicţionarul enciclopedic oferă termenului „comunicare“ o definiţie deosebit de 
complexă, acoperind aproape toate domeniile în care acest termen este folosit: 

— Înştiinţare, ştire, veste. (DR) Aducere la cunostiinta părților dintr-un proces a 
unor acte de procedură (acţiune, întâmpinare, hotărâre) în vederea exercitării dreptu- 
rilor şi executării obligațiilor ce decurg pentru ele din aceste acte, în limita unor ter- 
mene care curg obişnuit de la data comunicării. 

— Prezentare într-un cerc de specialişti a unei lucrări ştiinţifice. 

— „Mod fundamental de interacțiune psiho-socială a persoanelor, realizată în 
limbaj articulat sau prin alte coduri, în vederea transmiterii unei informații, a 
obținerii stabilității sau a unor modificări de comportament individual sau de 
grup.“ 

Ce este comunicarea? Este o întrebare la care au încercat să ofere răspuns toți 
autorii literaturii de specialitate. Definiţiile sunt numeroase şi diferite. În cele ce ur- 
mează vom prezenta două dintre acestea, mai largi ca sferă de cuprindere. 

„În sensul cel mai general, se vorbeşte de comunicare de fiecare dată când un 
sistem, respectiv o sursă influenţează un alt sistem, în speţă un destinatar, prin mijlo- 
cirea unor semnale alternative care pot fi transmise prin canalul care le leagă.“ 
(Charles E. Osgood, A vocabulary for Talking about Communication) 

„Cuvântul comunicare are un sens foarte larg, el cuprinde toate procedeele prin 
care un spirit poate afecta un alt spirit. Evident, aceasta include nu numai limbajul 
scris sau vorbit, ci şi muzica, artele vizuale, teatrul, baletul şi, în fapt, toate compor- 
tamentele umane. În anumite cazuri, este poate de dorit a lărgi şi mai mult definiţia 
comunicării pentru a include toate procedeele prin care un mecanism (spre exemplu, 
echipamentul automat de reperaj al unui avion şi de calcul al traiectoriei acestuia) 
afectează un alt mecanism (spre exemplu, o rachetă teleghidată în urmărirea acestui 
avion). (Shannon şi Weaver). 

Când un cuvânt este la modă, cum este astăzi cazul cuvântului „comunicare“, 
când activitățile sau evenimentele pe care le reprezintă se multiplică, sensul său tinde 
să se lărgească datorită chiar interesului de care se bucură. Astfel, o dată cu diversifi- 
carea şi masificarea comunicării, oamenii politici, şefii de întreprinderi, artiştii cunos- 
cuti şi, în general, orice persoană a cărei carieră depinde într-o măsură mai mică sau 
mai mare de opinia pe care publicul şi-o face despre ea apelează la serviciile specia- 
liştilor numiţi consilieri în domeniul comunicării. În acest caz, trebuie să înțelegem 
prin comunicare transmiterea unei imagini, transmitere care se realizează mai ales 
prin massmedia. În mod firesc, trebuie ca această imagine, altfel spus, reprezentarea 
pe care ne-o facem despre persoana în cauză, să fie puternică şi, în acelaşi timp, 
favorabilă; în caz contrar, vom spune că persoana vizată nu are „trecere la public“, că 
„nu reuşeşte să comunice“. Imaginea sa nu este cea pe care doreşte să o ofere. În loc 
să o lase astfel la voia întâmplării, este în interesul ei să o consolideze şi să facă în aşa 
fel încât să fie pozitivă. Însă aceasta depinde de o multitudine de factori, cum ar fi 
îmbrăcămintea, aspectul fizic, timbrul vocii, elemente care adesea nu au nimic de-a 
face cu personalitatea reală a persoanei respective. Rămâne de stabilit dacă vorbim de 
comunicare în adevăratul sens al cuvântului doar în măsura în care acestă imagine 
este voită (fie de persoana în cauză, fie de către mandatarii săi) sau şi atunci când 
anumite indicii spun neintentionat „ceva“ asupra persoanei în cauză. 


Evoluţia şi semnificația termenului comunicare 


Comunicarea a fost percepută ca element fundamental al existenței umane încă 
din antichitate. În fapt, însăşi etimologia termenului sugerează acest lucru; cuvântul 
„comunicare“ provine din limba latină; communis înseamnă „a pune de acord“, „a fi 
în legatură cu“ sau „a fi în relaţie“, deşi termenul circula în vocabularul anticilor cu 
sensul de „a transmite şi celorlalți“, „a împărtăşi ceva celorlati“. 

Deşi termenul este de origine latină, primele preocupări, cu deosebire practice 
pentru comunicare, le-au avut grecii. Pentru aceştia, arta cuvântului, măiestria de a-ți 
construi discursul şi de a-l exprima în agora era o condiţie indispensabilă statutului 

de cetăţean (trebuie însă să avem în vedere faptul că accesul la funcţiile publice ale 
cetății era accesibil oricărui cetățean grec doar prin tragere la sorți. Mai mult, legile 
din Grecia Antică stipulau dreptul cetăţenilor de a se reprezenta pe ei înşişi in fata 
instanțelor de judecată, textul lui Platon, Apărarea lui Socrate, fiind un exemplu în 
acest sens). 

Elemente concrete de teorie a comunicării apar însă prima dată în lucrarea lui 
Corax din Siracuza, Arta retoricii, în secolul VI î.Hr. Platon şi Aristotel vor continua 
aceste preocupări, institutionalizand comunicarea ca disciplină de studiu, alături de 
filosofie sau matematică, în Lyceum şi în Academia Greacă. 

Romanii vor prelua de la greci aceaste preocupări, dezvoltându-le şi elaborând în 
jurul anului 100 î. Hr. primul model al sistemului de comunicare. 

Evul Mediu, o dată cu dezvoltarea bisericii şi a creşterii rolului său în viata 
oamenilor, odată cu dezvoltarea drumurilor comerciale şi cu cristalizarea primelor 
formaţiuni statale, va conferi noi dimensiuni comunicării. Putem vorbi chiar de o 
institutionalizare a acestei activități, în sensul că exista în toate statele, pe lângă lide- 
rul autohton, indivizi instruiți care aveau tocmai menirea de a se ocupa de redactarea 
actelor oficiale, de consemnarea faptelor, de elaborarea legilor. Mai mult, putem 
vorbi chiar de existenţa unui sistem comun de semne şi simboluri pentru anumite 
zone ale lumii. Este vorba, ca să luăm exemplul european, de folosirea cu preponde- 
renta a limbii slave în zona răsăriteană, ca limbă de circulaţie, ca sistem comun de 
semne şi simboluri, şi a limbii latine pentru zona apuseană. 

Un rol important în extinderea comunicării l-a avut şi dezvoltarea drumurilor 
comerciale; acestea au facilitat crearea poştei ca principal sistem de comunicare, 
începând cu secolul al XIV-lea. 

Epoca modernă a reprezentat explzia dezvoltării comunicării sub toate aspectele 
ei. Progresul tehnico-stiintific a favorizat apariţia telefonului, a trenului, a automobi- 
lului, intensificând comunicarea nu atât între indivizi, cât mai cu seamă între comu- 
nitati; de asemenea, a determinat crearea de noi sisteme şi modalități de comunicare. 


Ponderea activităților de comunicare 
în totalul activităților desfăşurate de un individ într-o zi 


În prezent, a fi informaţi, a comunica reprezintă principala dimensiune a existen- 
tei fiecăruia dintre noi, devenind atât de prezentă, încât nici măcar nu mai este perce- 
pută ca activitate distinctă. 

Să ne imaginăm următoarea situaţie: 

Este dimineaţă. X se trezeşte şi ia micul dejun. În acest timp, radioul este deschis 
şi ascultă o emisiune de stiri. Terminând micul dejun, X pleacă la serviciu. În drum, 
se întâlneşte cu un vecin, pe care îl salută. În autobuzul care-l duce la serviciu, X 
ascultă o nouă emisiune de radio care comunică ştirile zilei, ora exactă şi informaţii 
meteo. Ajuns la serviciu, intră în comunicare cu colegii de lucru cu privire la 
proiectul în care este implicată firma în care lucrează. Şeful său îl cheamă şi îi 

comunică noile instrucțiuni pe care el, în calitatea sa de şef de proiect, trebuie să le 
discute cu echipa pe care o conduce. Întreaga zi şi-o desfăşoară astfel, cu excepţia 
pauzei de prânz când citeşte ziarul şi schimbă câteva cuvinte cu chelnerul care îi 
aduce mâncarea. O dată încheiat programul de lucru, X se întoarce acasă şi pe drum 
meditează asupra reuşitei proiectului la care lucrează şi a consecințelor acestuia 
asupra carierei sale. Ajuns acasă, urmăreşte ştirile şi un film documentar despre 
clima tropicală, încheindu-și astfel ziua. 

Făcând o analiză a cazului prezentat, observăm că personajul nostru, cu care pro- 
babil mulţi dintre noi se identifică, desfăşoară o multitudine de activităţi cu specific 
de comunicare, fără a-şi fi propus în mod intenţionat acest lucru. 

Sesizăm, în acelaşi timp, că există o multitudine de situaţii de comunicare, extrem 
de diferite şi de variate, precum şi faptul că activitatea de comunicare deţine pon- 
derea cea mai ridicată în cadrul activităților pe care le desfăşoară în mod curent un 
individ. 

Situatiile descrise mai sus pun în evidență, totodată, şi caracterul polisemantic al 
cuvântului comunicare. 


1.2. Particularități ale comunicării 


Pe baza studiului de caz prezentat anterior, putem identifica câteva dintre particu- 
laritatile comunicării: 

— comunicarea are rolul de a-i pune pe oameni în legatură unii cu ceilalți, în me- 
diul în care evoluează; 

— în procesul de comunicare, prin conținutul mesajului se urmăreşte realizarea 
anumitor scopuri şi transmiterea anumitor semnificații; 

— orice proces de comunicare are o triplă dimensiune: comunicarea exteriorizată 
(acțiunile verbale şi nonverbale observabile de către interlocutori), metacomunicarea 
(ceea ce se înțelege dincolo de cuvinte) şi intracomunicarea (comunicarea realizată 
de fiecare individ în forul său interior, la nivelul sinelui); 

— orice proces de comunicare se desfăşoară într-un context, adică are loc într-un 
anume spaţiu psihologic, social, cultural, fizic sau temporal, cu care se află într-o re- 
latie de strânsă interdependenta; 

— procesul de comunicare are un caracter dinamic, datorită faptului că orice co- 
municare, o dată inițiată, are o anumită evoluţie, se schimbă şi schimbă persoanele 
implicate în proces; 

— procesul de comunicare are un caracter ireversibil, în sensul că, o dată transmis 
un mesaj, el nu mai poate fi „oprit“ în „drumul“ lui către destinatar. 

La cele enumerate mai putem adăuga: 

— în situații de criză, procesul de comunicare are un ritm mai rapid şi o sferă mai 
mare de cuprindere; 

— semnificaţia dată unui mesaj poate fi diferită atât între partenerii actului de co- 
municare, cât şi între receptorii aceluiaşi mesaj; 

— orice mesaj are un conţinut manifest şi unul latent, adeseori acesta din urmă 
fiind mai semnificativ. 


1.3. Comunicare şi informaţie 


„Comunicare“ (apud J. J. Cuilenburg, O. Scholten, G. W. Noomen, Stiinta comu- 
nicării) şi „informaţie“ sunt două concepte atât de înrudite astăzi, încât nici o consi- 
deratie asupra comunicării nu poate fi deplină fără o explicitare a informaţiei. 

În ştiinţa comunicării, informaţia este, în general, „ceea ce se comunică într-unul 
sau altul din limbajele disponibile“. Cu alte cuvinte, informaţia trebuie considerată ca 
o combinaţie de semnale şi simboluri. Semnalele ne pot duce cu gândul la undele 
sonore pe care le emitem în actul vorbirii, la undele radio sau la cele de televiziune. 
Purtătoare de informatie, semnalele sunt in sine lipsite de semnificație. Ele pot însă 
purta semnificații care — datorită unor convenţii sociale — pot fi decodate. Altfel spus, 
semnificaţia unui simbol este dependentă de un consens în practica socială. Indiferent 
care este natura semnalelor folosite de emițător pentru ca influențarea receptorului să 
se producă şi să se obțină efectul scontat, ambele instante — atât emițătorul, cât şi 
receptorul — trebuie să atribuie aceeaşi semnificație semnalelor utilizate. 

Putem distinge astfel trei valențe ale conceptului de informaţie: 

— aspectul sintactic al informaţiei — succesiunea impusă semnalelor grafice, audi- 
tive sau electrice, ca fiind impusă de către emiţător; 

— aspectul semantic al informaţiei — semnificaţia ce le este acordată semnalelor pe 
baza convențiilor sociale. Semnificaţia nu are cum să fie identică pentru cei ce par- 
ticipă la actul comunicativ. Astfel, trebuie făcută distincţia între informația semantică 
intentionala (informaţia pe care emițătorul vrea să o transmită) şi informaţia seman- 
tică realizată (informaţia pe care receptorul o desprinde din mesajul receptat); 

— aspectul pragmatic, ceea ce se întâmplă cu informaţia primită sau cu efectul 
acesteia asupra receptorului. 

Comunicarea porneşte de la emițătorul care intenționează să transmită informația 
şi care foloseşte un cod care îi serveşte cel mai bine scopului său. Actul comunicării 
se încheie cu implicațiile pragmatice pentru receptor, etapa finală a transferului de 
informaţie. 


Valoarea informativă a mesajului 


S-au înregistrat diverse tentative de a stabili „obiectivitatea“ valorii informative, 
la nivel formal sau la nivel semantic. Formal, valoarea informativă poate fi stabilită 


„valoarea informativă“ rămâne, de fapt, un concept pragmatic. Cel care determină 

până la urmă cât de mare este valoarea informativă a unui mesaj este publicul. Două 
aspecte sunt în acest cadru importante. În primul rând, gradul de incertitudine presu- 
pus de un anumit eveniment (probabilitatea ca acel eveniment să se producă); dacă, 
pentru o anumită categorie de public, această incertitudine este foarte pronunţată, va- 
loarea informativă pragmatică a mesajului este foarte mare. În al doilea rând, im- 
portanta pe care o categorie sau alta de public o acordă evenimentului în cauză: cu 
cât importanța acordată evenimentului este mai mare, cu atât mai mare este valoarea 
informativă (pragmatică) a ştirii care se referă la el. 

Aşadar, valoarea informativă a mesajului este dependentă: 

1. înainte de emiterea/receptarea mesajului, de incertitudinea receptorului în ceea 


2. după receptarea mesajului, de improbabilitatea care înconjura evenimentul îna- 
inte ca acesta să se fi produs şi de importanţa socială a evenimentului însuşi. 


Alegeţi cinci ştiri dintr-un cotidian de informare națională; ierarhizati aceste 
ştiri din punctul de vedere al valorii informative stabilite după receptarea me- 
sajului; comentaţi ierarhia stabilită, având în vedere conţinutul ştirilor selectate. 


1.4. Procesul de comunicare 


J. J. Van Cuilenburg, O. Scholten, G. W. Noomen definesc comunicarea ca „un 
proces prin care un emițător transmite informaţii receptorului prin intermediul unui 
canal, cu scopul de a produce asupra receptorului anumite efecte“ (Știința comuni- 
cari). 

Altfel spus, fiecare proces de comunicare are o structură specifică reprezentată de 
un anume tip de relaţie dezvoltată de trinomul emitator-mesaj-receptor. 

Cea mai simplă schemă a structurii procesului de comunicare a fost propusă încă 
din anul 1934 de Karl Buhler, în lucrarea Die Sprachtheorie (figura 1). 


Feed-back 


Figura 1 


Ulterior, Roman Jakobson, urmărind schema lui Karl Buhler, dezvoltă structura 
procesului de comunicare, adaugându-i încă trei componente: cod, canal, referent 
(figura 2). Relaţia de comunicare se realizează astfel: emițătorul transmite un mesaj 

într-un anumit cod (limbaj) către receptor, care va iniţia o acţiune de decodare a me- 
sajului ce i-a fost transmis. Acest mesaj este constituit într-un anume cod care trebuie 
să fie comun celor doi parteneri aflaţi în contact. Între emițător şi receptor are loc un 
transfer de informație. Informaţia pleacă de la emiţător şi devine informaţie pentru 
receptor. Atât emițătorul, cât şi receptorul sunt entităţi orientate către un scop. Emita- 
torul are scopul de a oferi, receptorul are scopul de a primi informaţie. 

Cum am mai spus, transmiterea mesajului se realizează într-un anume cod. Între 
mesaj şi cod există o anumită discrepanță. Astfel, în vreme ce mesajul se caracteri- 
zează prin coerență, cursivitate, claritate, fiind determinat de loc, de timp, de starea 
psihică a emitatorului, codul e fix, invariabil, abstract, redus la un număr destul de 


mic de semne. 
REFERENT T 
EMITATOR PA MESAJ —— RECEPTOR 


i ai 


COD 
Figura 2 


J. J. Van Cuilenburg, O. Scholten şi G.W. Noomen realizează un „model funda- 
mental al procesului de comunicare“ (figura 3). 


’ 


RIS X x+z X 
emițător -X—P codare “—® canal ——® decodare —> receptor —P efect 


zgomot de fond 
Figura 3 


Pentru „citirea“ acestuia, autorii menţionaţi oferă urmatoarea explicaţie: „dacă un 
emițător doreşte şi transmite informaţia (x) unui receptor, informaţia trebuie să fie 
inteligibilă. Emitatorul trebuie să-şi găsească cuvintele, să se exprime. Pentru a se 
face înţeles, oral sau în scris, el trebuie să-şi codeze mesajul, să folosească coduri. O 
dată codat, mesajul este transpus în semnale (y) care pot străbate canalul spre re- 
ceptor. Receptorul trebuie să decodeze mesajul transpus în semnale şi să-l interpre- 
teze (x'). În fine, comunicarea poate fi îngreunată de un surplus nerelevant de 

informatie (z) sau de zgomotul de fond (noise) [...]. Reuşita în comunicare implica 
într-o măsură oarecare izomorfismul dintre (x) şi (x'), receptorul acordă mesajului o 
semnificaţie (x') care e aceeaşi ca şi pentru emiţător (x-x'). Acelaşi model indică însă 
obstacolele ce pot interveni astfel încât izomorfismul să nu se realizeze: pot interveni 
erori de codare sau de decodare, precum şi zgomotul de fond“ (Știința comunicării). 

În funcţie de criteriul luat în considerare, distingem mai multe forme ale comu- 
nicării. 

Un prim criteriu luat în clasificarea formelor comunicării îl constituie modalitatea 
sau tehnica de transmitere a mesajului. ldentificăm astfel, după loan Drăgan (Para- 
digme ale comunicării de masă), comunicarea directă, în situaţia în care mesajul este 
transmis uzitându-se mijloace primare — cuvânt, gest, mimică —, şi comunicarea in- 
directă, în situaţia în care se folosesc tehnici secundare — scriere, tipăritură, semnale 
transmise prin unde hertziene, cabluri, sisteme grafice etc. 

În cadrul comunicării indirecte distingem: 

— comunicarea imprimată (presă, revistă, carte, afiş, etc.); 

— comunicarea înregistrată (film, disc, bandă magnetică etc.); 

— comunicarea prin fir (telefon, telegraf, comunicare prin cablu, fibră optică etc.); 

— comunicarea radiofonică (radio, TV având ca suport undele hertziene). 

În funcţie de modul în care individul, sau indivizii, participă la procesul de comu- 
nicare identificăm următoarele forme ale comunicării: 

— comunicare intrapersonală (sau comunicarea cu sinele, realizată de fiecare in- 
divid în forul său interior); 

— comunicare interpersonală (sau comunicare de grup, realizată între indivizi în 
cadrul grupului sau organizaţiei din care fac parte; în această categorie intră şi comu- 
nicarea desfăşurată în cadrul organizației); 

— comunicare de masă (este comunicarea realizată pentru publicul larg, de către 
instituţii specializate şi cu mijloace specifice). 

Un alt criteriu îl reprezintă modul de realizare a procesului de comunicare în 
funcţie de relaţia existentă între indivizii din cadrul unei organizații. Putem astfel 
identifica: 

— comunicare ascendentă (realizată de la nivelele inferioare ale unei organizații 
către cele superioare); 

— comunicare descendentă (atunci când fluxurile informaţionale se realizează de 
la nivelele superioare către cele inferioare); 

— comunicare orizontală (realizată între indivizi aflaţi pe poziţii ierarhice similare 
sau între compartimentele unei organizaţii în cadrul relațiilor de colaborare ce se 
stabilesc între acestea). 


Construiti un mesaj şi adaptati conținutul acestuia în funcție de tipul de comunicare: 
a) intra/interpersonală şi de masă; 
b) ascendentă, descendentă, orizontală. 

1.5. Elementele procesului de comunicare 


Indiferent de forma pe care o îmbracă, orice proces de comunicare are câteva 
elemente structurale caracteristice: 

— existenţa a cel puţin doi parteneri (emiţător şi receptor) între care se stabileşte o 
anumită relaţie; 

— capacitatea partenerilor de a emite şi recepta semnale într-un anumit cod, 
cunoscut de ambii parteneri (de menționat faptul că, în general, în orice proces de 
comunicare partenerii joacă pe rând rolul de emiţător şi receptor); 

— existenţa unui canal de transmitere a mesajului. 

Procesul de comunicare ia astfel naştere ca urmare a relaţiei de interdependenta ce 
există între elementele structurale enumerate mai sus. Această relaţie de interdepen- 
denta face ca orice proces de comunicare să se desfăşoare astfel: există cineva care 
inițiază comunicarea, emițătorul, şi altcineva căruia îi este destinat mesajul, destina- 
tarul. Acest mesaj este o componentă complexă a procesului de comunicare, datorită 
faptului că presupune etape precum codificarea şi decodificarea, presupune existența 
unor canale de transmitere, este influențat de dependenţa modului de receptionare a 
mesajului, de deprinderile de comunicare ale emitatorului şi destinatarului, de con- 
textul fizic şi psihosocial în care are loc comunicarea. 

Mesajul poate fi transmis prin intermediul limbajului verbal, nonverbal sau para- 
verbal. 


Info 


Limbajul verbal reprezintă limbajul realizat cu ajutorul cuvintelor. 

Limbajul nonverbal este limbajul care foloseşte altă modalitate de exprimare decât cuvântul (gesturi, 
mimică etc.). 

Limbajul paraverbal este o formă a limbajului nonverbal, o formă vocală reprezentată de tonalitatea 
şi inflexiunile vocii, ritmul de vorbire, pauzele dintre cuvinte, ticurile verbale. 


Alte elemente componente ale procesului de comunicare sunt: feed-back-ul, cana- 
lele de comunicare, mediul comunicării, barierele comunicationale. 

Feed-back-ul este un mesaj specific prin care emitentul primeşte de la destinatar 
un anumit răspuns cu privire la mesajul comunicat. 

Canalele de comunicare reprezintă „drumurile“, „căile“ urmate de mesaje. Există 
două tipuri de canale de comunicare: 

1. canale formale, prestabilite, cum ar fi sistemul canalelor ierarhice dintr-o orga- 
nizatie; 

2. canale informale stabilite pe relatii de prietenie, preferinte, interes personal. 

Canalele de comunicare au un suport tehnic reprezentat de toate mijloacele teh- 
nice care pot veni in sprijinul procesului de comunicare (mijloace de comunicare): 
telefon, fax, calculator, telex, mijloace audio-video. 

Mediul comunicării este influenţat de mijloacele de comunicare; există mediu oral 
sau mediu scris, mediu vizual. 

Filtrele, zgomotele, barierele reprezintă perturbațiile ce pot interveni în procesul 
de comunicare. Perturbarea mesajului transmis poate avea o asemenea intensitate, 
încât între acesta şi mesajul primit să existe diferente vizibile. Perturbatiile pot fi de 
natură internă — factori fiziologici, perceptivi, semantici, factori interpersonali sau in- 
trapersonali — şi de natură externă — care apar în mediul fizic în care are loc comuni- 
carea (poluare fonică puternică, întreruperi succesive ale procesului de comunicare). 

În procesul de comunicare, bariera reprezintă orice lucru care reduce fidelitatea 
sau eficienţa transferului de mesaj. 

În funcţie de caracteristicile pe care le au, barierele pot fi clasificate în bariere de 
limbaj, bariere de mediu, bariere datorate poziţiei emitatorului şi receptorului, bariere 
de concepţie. 


Imaginati-va o situaţie de comunicare complexă şi identificaţi elementele 
unui proces de comunicare. 

Construiti un mesaj. Dati exemplu de cel putin două coduri diferite de cel 
în care a fost construit mesajul vostru. 

Construiti un mesaj. Construiti apoi diferite mesaje ca răspuns la acesta 
care să aibă caracteristicile unui feed-back cu valoare: 

a) pozitivă 

b) negativă 

c) de complicitate 

d) de indignare 

e) de supunere 

f) de bucurie 

g) de respingere 

h) de resemnare 


Comunicarea în acțiune 
Bariere de comunicare 


Doctor Leonard Saules, de la Grand School of Business, Universitatea Columbia, considera că în 
procesul de comunicare pot interveni următoarele bariere: 

Bariere de limbaj: 

— aceleaşi cuvinte au sensuri diferite pentru diferite persoane; 

— cel ce vorbeşte şi cel ce ascultă se pot deosebi ca pregătire şi experiență; 

— starea emoţională a receptorului poate deforma ceea ce acesta aude; 

— ideile preconcepute şi rutina influenteaza receptivitatea; 

— dificultăţi de exprimare; 

— utilizarea unor cuvinte sau expresii confuze. 


Bariere de mediu: 

— climatul de muncă necorespunzător (poluare fonică ridicată); 

— folosirea de suporţi informationali necorespunzatori; 

— climatul locului de muncă poate determina angajaţii să-şi ascundă gândurile adevărate pentru că le 
este frică să spună ceea ce gândesc. 

Poziția emitatorului şi receptorului în comunicare poate, de asemenea, constitui o barieră datorită: 
— imaginii pe care o are emițătorul sau receptorul despre sine şi despre interlocutor; 

— caracterizării diferite de către emițător şi receptor a situaţiei in care are loc comunicarea; 

— sentimentelor şi intentiilor cu care interlocutorii participa la comunicare. 


O ultimă categorie o constituie barierele de concepție, acestea fiind reprezentate de: 
— existența presupunerilor; 

— exprimarea cu stângăcie a mesajului de către emițător; 

— lipsa de atenţie în receptarea mesajului; 

— concluzii grăbite asupra mesajului; 

— lipsa de interes a receptorului fata de mesaj; 

— rutina în procesul de comunicare. 


Deşi îmbracă forme diferite, constituind reale probleme în realizarea procesului de comunicare, 
barierele nu sunt de neevitat, existând câteva aspecte ce trebuie luate în considerare pentru înlăturarea lor: 

— planificarea comunicării; 

— determinarea precisă a scopului fiecărei comunicări; 

— alegerea momentului potrivit pentru efectuarea comunicării; 

— clarificarea ideilor înaintea comunicării; 

— folosirea unui limbaj adecvat. 


Identificati o situație de comunicare conflictuală (fie una in care ati fost 
implicat, fie una la care ati fost observator); încercaţi să identificaţi barierele 
de comunicare ce au contribuit la declanşarea şi menţinerea situaţiei con- 
flictuale. 

Ce credeţi că trebuia făcut pentru ca aceste bariere să fie înlăturate? 
Comentati concluziile pe care le puteţi desprinde din această analiză. 


Să reținem! 


Ce este comunicarea umană? 

În sens larg, comunicarea umană poate fi definită drept procesul de transmitere de informaţii, idei, 
opinii, păreri, fie de la un individ la altul, fie de la un grup la altul. 

În literatura de specialitate, definițiile sunt numeroase şi diferite. În general putem considera că există 
comunicare atunci când un sistem, o sursă influențează stările sau acțiunile altui sistem, ţinta si 
receptorul alegând dintre semnalele care se exclud pe acelea care, transmise prin canal, leagă sursa cu 
receptorul. 


Care sunt principalele elemente ale unui proces de comunicare? 

— cel putin doi parteneri (emiţător şi receptor), între care se stabileşte o anumită relaţie; 

— codul, cunoscut de ambii parteneri (de menţionat faptul că, în general, în orice proces de 
comunicare partenerii „joacă“ pe rând rolul de emiţător şi receptor); 

— mesajul, 

— mijlocul de transmitere a mesajului; 

— feed-back-ul (mesaj specific prin care emițătorul primeşte de la destinatar un anumit răspuns cu 
privire la mesajul comunicat); 

— canale de comunicare, care reprezintă „drumurile“, „căile“ urmate de mesaje (canale formale, 
canale informale); 

— mediul comunicării este influenţat de modalitățile de comunicare; există mediu oral sau mediu 
scris, mediu vizual etc.; 

— barierele (filtrele, zgomotele) reprezintă perturbațiile ce pot interveni în procesul de comunicare. 

Procesul de comunicare ia naştere ca urmare a relaţiei de interdependenta ce există între elementele 
structurale enumerate mai sus. 


Ce particularități are un proces de comunicare? 

1. rol — a-i pune pe oameni în legătură unii cu ceilalți în mediul în care evoluează; 

2. obiectiv — urmăreşte realizarea anumitor scopuri şi transmiterea anumitor semnificaţii; 

3. stratificare — triplă dimensiune: 

— comunicarea exteriorizată; 

— metacomunicarea; 

— intracomunicarea 

4. caracteristici: 

— se desfăşoară într-un context; 

— caracter dinamic; 

— caracter ireversibil; 

— în situaţii de criză, procesul de comunicare are un ritm mai rapid şi o sferă mai mare de cuprindere; 

— semnificația dată unui mesaj poate fi diferită atât între partenerii actului de comunicare, cât şi între 
receptorii aceluiaşi mesaj. 


v 


2. Vocabularul ştiinţelor comunicării’ 


Dacă polisemantismul cuvântului „comunicare“ ridică probleme cercetătorilor, la 
fel stau lucrurile şi cu termenii ce formează vocabularul specific al disciplinei. Este 
simplu să utilizezi cuvinte ca semn, simbol, cod, mesaj, fără a da impresia că se pun 
probleme serioase de înţelegere. Însă efortul definirii lor nu înseamnă pur şi simplu 
crearea unei țesături de cuvinte de dragul cuvintelor, ci există o complexitate reală pe 
care nu o poate acoperi o singură formulă, o complexitate care are mai multe surse, în 
afara cantităţii de elemente şi a etapelor implicate. 


A comunica/comunicare 


Actul de comunicare se constituie ca un proces de transmitere a informaţiilor, 
ideilor şi sentimentelor, atitudinilor, opiniilor, de la un individ la altul, de la un 
individ către un grup social şi de la acesta la altul. Comunicarea este procesul prin 
care se face un schimb de semnificaţii între persoane. 

World Book Dictionary, editat de Clarence L. Barnhart şi Robert K., face distinc- 
tie între comunicare şi comunicaţii, definindu-le pe acestea din urmă drept: 

— un sistem de comunicare prin telefon, telegraf, radio, televiziune şi altele; 

—un sistem de rute sau facilități pentru transportarea proviziilor militare, a 
vehiculelor şi a trupelor; 

— studiul transmisiei informaţiei şi divertismentului prin vorbire sau scriere, prin 
reviste şi ziare, prin radio, televiziune, discuri, fonograf sau alte mijloace. 

Pentru Robert Escarpit, „a comunica nu înseamnă numai a emite şi a primi, ci a 
participa la toate nivelurile, la o infinitate de schimburi felurite care se încrucişează şi 
interferează unele cu altele“ (De la sociologia literaturii la teoria comunicării). 

După cum am văzut, comunicarea este înțeleasă ca un proces al transmiterii 
expresiilor semnificative între oameni, ca un concept care include toate acele procese 


! Atunci când nu este specificat alt autor, conţinutul acestei teme a fost preluat după Christian 
Baylon, Xavier Mignot, Comunicarea. 

prin care oamenii se influenţează unii pe alții. Actul comunicării se realizează atunci 
când o sursă de mesaje transmite semnale, prin intermediul unui canal, la receptor, 
când emițătorul transmite o informaţie, o idee sau o atitudine. 

Studiată ca proces social, comunicarea a devenit obiect de cercetare al ştiinţelor 
sociale. S-a constituit astfel o ştiinţă autonomă, a comunicării, caracterizată prin 
pluralitatea modurilor de abordare a comunicării (lingvistică, semiotică, psiho- 
socială, sociologică, cibernetică etc). 


Indice/semnal 


Din punctul de vedere al comunicării, putem numi indice ceea ce oferă informații 
asupra unei stări psihologice care, prin natura sa, nefiind nici vizibilă, nici accesibilă 
nici unuia dintre celelalte simţuri ale noastre, rămâne ascunsă în măsura în care nu se 
manifestă prin consecinţe perceptibile. În principiu, indicele, nu serveşte comunicării 
voluntare decât ca accesoriu, atunci când întăreşte sau modifică informaţiile pe care 
destinatarul le are asupra conţinutului comunicat sau intenţiei comunicante. 


Semnalul este orice element purtător de informaţie, cu condiţia ca acesta să fi fost 
produs în mod deliberat de cineva care se aşteaptă ca acesta să fie înțeles ca atare. 
Vom spune deci că este vorba de un indice intentional. Spre deosebire de indicele 
nonintentional, care nu este exclus din procesele de comunicare, dar care nici nu este 
necesar acestora, semnalul joacă un rol fundamental. Nu există comunicare deplină 
fără semnal. De exemplu, cuvintele constituie semnale cu ajutorul cărora informaţiile 
sunt transmise. 

De multe ori, sensul cuvintelor comunicate nu poate fi stabilit în întregime decât 
dacă ne servim de indici. Astfel, diferenţa dintre indice şi semnal devine relativă, 
deoarece şi unii şi alţii au acelaşi rol. Indicele nu oferă informaţii decât în mod 
ocazional, în timp ce semnalul le furnizează prin chiar natura sa. Indicele este un dat 
al realităţii, care nu este în sine un indice, dar care devine un indice atunci când este 
folosit de creierul uman ca sursă de informații. 

În ceea ce priveşte semnalul, acesta este produs pentru a fi semnal, el nu pre- 
există sensului pe care i-l dăm atunci când îl emitem. Cu toate acestea, aceleaşi 
realități pot servi uneori drept indici, alteori drept semnale. Când cineva apare la 
televizor, spectatorii îşi fac asupra sa o opinie nu numai în funcţie de ce a spus, ci şi 
în funcție de coafura sa, ţinuta sa, aspectul fizic etc. Dacă acestea constituie aspectul 
său obişnuit, căruia nu i-a acordat atenție în mod deosebit, putem vorbi de indici. 
Dacă le-a adoptat în mod deliberat în vederea emisiunii, putem vorbi de semnale. 
Doar că, în această situaţie, pentru a obține maximum de eficacitate, este bine ca 
spectatorii să nu-şi dea seama de intențiile celui pe care îl privesc şi ca semnalul să 
fie interpretat drept indice. Va trebui, deci, să distingem, în cadrul semnalelor, pe cele 
care sunt emise pentru a fi percepute ca semnale şi cele care sunt emise pentru a fi 

percepute ca indici. Într-un semnal văzut din punctul de vedere al destinatarului, 
intenția comunicatorului poate fi aparentă, sau, dimpotrivă, ascunsă. Bineînţeles, tine 
de strategia comunicatorului de a prevede, nu fără riscul de a greşi, cum va fi 
interpretat semnalul de către destinatar: dacă este receptat ca atare, ca semnal, sau, 
dimpotrivă, ca indice. 


Mesaj 


Se spune în mod obişnuit că se comunică prin mesaj. Acest termen desemnează 
un semnal, sau un ansamblu de semnale transmise în cursul unui act de comunicare. 
Există şi alte cuvinte, cu extensie mai redusă, dar tot atât de importante, pentru a 
desemna mesajele. Unul dintre acestea este enunţul: un enunț este un mesaj 
lingvistic, în general sub formă orală, iar un mesaj sub formă scrisă este denumit mai 
degrabă text. Un mesaj nu poate fi eficace decât dacă este înțeles: semnalelor din care 
este constituit din punct de vedere material, trebuie să le fie asociat un sens. Acestă 
idee conduce la noțiunea de semn. 


Semn 


Termenul semn primeşte în lingvistică, începând cu Ferdinand de Saussure, un 
sens precis, destul de diferit de cel din limbajul curent,unde este echivalent uneori 
când cu indicele, când cu semnalul; el desemnează o unitate complexă, compusă din 
alte două unități: semnalul şi sensul său. Pentru aceste două entități, Saussure a 
utilizat alte denumiri, folosite deja de gramaticienii stoici ai antichităţii greceşti. În 
loc de semnal, el propune semnificant şi pentru sens — semnificat, ceea ce are 
avantajul de a pune în valoare complementaritatea termenilor: unui semnificant îi 
corespunde în mod necesar un semnificat şi invers. Se utilizează frecvent (Hjelmslev, 
Eco) termenul „expresie“ pentru semnificant şi „conţinut“ pentru semnificat. 

Saussure utilizează cuvântul „semn“ având în vedere un fenomen complex, 
compus dintr-o „imagine acustică“ şi un „concept“ (obiectul semnificat). Un cuvânt 
sau o combinaţie de cuvinte dintr-o limbă indică sau se referă la un obiect exterior 
sau o idee existentă. Acesta este sensul comun al semnului, când discutăm comuni- 
carea prin intermediul limbajului. Semnul este asociat în mod arbitrar şi convenţional 
unui concept, iar utilizarea sa convoacă imaginea mentală a conceptului. 

Conform modelului dominant în lingvistică, semnalele incluse în semn, nu au, 
prin ele însele, nimic în comun cu sensul pe care sunt destinate să-l transmită. Se 
spune în acest caz (Saussure) că semnele lingvistice sunt arbitrare, cu alte cuvinte că 
nu există o justificare pentru alegerea unui anumit semnal în detrimentul celorlalte, 
pentru un anumit sens. De aceea, în limbi diferite, unui anumit sens îi corespund 
semnale complet diferite. 

Info 


Există şi semne motivate, cele în care semnalele prezintă analogii cu semnificaţia lor. În limbaj se 
dau ca exemple de semne motivate „onomatopeele“, cuvinte a căror fonie reprezintă un zgomot sau un 
sunet. Dar corespondenţa nu este decât relativă. De altfel, sunetul emis de unul şi acelaşi animal (de 
exemplu, un cocos) este transcris fonetic diferit în funcție de limbă (cock-a-doodle-doo, quiquiriqui etc.) 
În concluzie, motivaţia semnelor lingvistice nu este decât relativă şi este impregnată de un arbitrar care 
rămâne predominant. 

Acest arbitrar se regăseşte şi în alte domenii decât cel al limbajului. Exemplul clasic este cel al 
semafoarelor rutiere, unde semnificaţia culorilor este pur arbitrară. Totuşi, atunci când pe un panou rutier 
desenul unei curbe semnalează utilizatorilor că vor aborda o curbă, avem de-a face cu un semn motivat. 
Curba a fost aleasă pentru asemănarea sa cu virajul. În general, atunci când comunicarea se face altfel 
decât prin limbaj, partea de motivaţie creşte. O imagine este mai putin şi mult mai rar arbitrară decât un 
cuvânt sau o frază şi, de aceea, comunicarea prin intermediul imaginii este mult mai eficace. Se pare că 
semnificația se transmite cu atât mai uşor cu cât ea este mai solid ancorată în suportul său, cu cât 
diferenţa dintre sens şi semnal este mai mică. 

Ne putem pune întrebarea de ce sunt, încă, des preferate cuvintele imaginilor. Aceasta se întâmplă 
deoarece imaginea nu poate vehicula toate tipurile de sensuri, ci doar acele sensuri cărora le „seamănă“: 
în esenţa ei chiar, vorbim de imaginea unui element căruia îi seamănă, şi există o multitudine de noțiuni 
care nu se pretează sau se pretează cu dificultate unei reprezentări vizuale. Limbajul, care utilizează 
semne arbitrare, nu este supus acestei limitări, el permiţând comunicarea oricărui tip de semn. Această 
trăsătură universală, numită omnipotență, caracterizează limbajul în cadrul mijloacelor de comunicare: 
sunt cazuri în care nu putem alege între limbaj şi un alt mijloc, deoarece acesta este singurul care nu este 
ataşat unui domeniu limitat. În acelaşi fel, înţelegem de ce televiziunea tinde să înlocuiască radioul, unde 
comunicarea se face prin limbaj. Televiziunea cumulează omnipotenta limbajului şi eficacitatea imaginii. 
Pentru aceleaşi motive, un afiş, care tine de domeniul imaginii, comportă aproape întotdeauna o parte 
scrisă: informaţiile pe care imaginea nu reuşeşte să le redea sunt încredințate cuvintelor. 


Cuvânt 


Prototipul semnului lingvistic este cuvântul, dar rareori vorbim de cuvinte izolate. 
Cuvintele însăşi sunt făcute pentru a se combina în fraze complexe, care reprezintă 
macrosemne (semne formate la rândul lor din alte semne). Această proprietate este 
vizată în general atunci când spunem că limbajul este articulat. Unitatea de comu- 
nicare în acest caz este fie fraza, fie ansamblul de fraze pe care îl putem numi enunţ 
sau text. Dar putem generaliza la toate tipurile de comunicare ceea ce este evident 
pentru limbajul vorbit sau scris? Comunicarea nu operează întotdeauna cu ajutorul 
mesajelor articulate, în sensul definit mai sus. Un afiş, un clip publicitar se descom- 
pun mult mai greu în elemente semnificante, în semnale distincte având un sens, 
decât o frază pe care o putem descompune în cuvinte. 


Cod 


Când se vorbeşte de comunicare, se foloseşte adeseori cuvântul cod. Este un 
termen dificil din cauza polisemiei sale. Să plecăm de la codificare: aceasta desem- 
nează uneori operațiunea care face să corespundă unei semnificaţii anumite semnale, 

elaborarea unui mesaj plecând de la o semnificaţie care, chiar dacă nu a fost dată în 
prealabil, cel puţin nu a fost încă raportată la o serie de semnale. Alteori, codificarea 
desemnează operaţiunea care constă în a înlocui semnale care aparțin unui anumit 
sistem cu semnale care aparțin unui alt sistem. În acest al doilea sens, vom merge de 
la un mesaj deja constituit, în general un text, la un alt mesaj. 

În cazul codificării lingvistice, în cauză este semnificaţia. Comunicatorul produce 
un mesaj, deci o suită de semnale, dar îl elaborează în funcţie de sensul căruia acest 
mesaj va trebui să-i corespundă. Şi decodificarea va reprezenta acum înţelegere: în 
momentul în care percepe un mesaj constituit din semnale, destinatarul îi afectează 
un sens, cât mai apropiat de sensul la care se gândea comunicatorul. 

În sens lărgit, codul este un sistem de înţelesuri comun membrilor unei culturi sau 
subculturi. El constă atât în semne, cât şi în reguli sau convenţii care determină în ce 
mod şi în ce context semnele sunt folosite şi cum pot fi ele folosite pentru a forma 
mesaje complexe. Orice aspect al vieţii noastre sociale (J. Fiske, Introduction to 
communication Studies), care este convenţional sau guvernat de reguli la a căror 
aplicare consimt membrii unei societăți, poate fi numit „codat“. Trebuie să distingem 
între coduri ale comportamentului (numite convenţii sociale) şi coduri de semnifi- 
catii. Codurile de semnificaţii sunt sisteme de semne (lingvistice, imagistice, gestuale 
etc). Făcând această distincție, trebuie totuşi să admitem că cele două tipuri de coduri 
sunt interconectate. Nici un cod de semnificaţii nu poate fi separat de practicile 
sociale şi de utilizatorii săi. 

Fiske consideră că orice tip de cod are următoarele trăsături: 

— conţine un număr de elemente din care poate fi făcută o selecţie; aceasta este 
dimensiunea paradigmatică (semantică). Aceste unități pot fi combinate prin inter- 
mediul regulilor şi convențiilor, aceasta este dimensiunea sintagmatica (sintactică); 

— depinde de un acord prealabil între cei ce îl folosesc şi care împărtăşesc acelaşi 
fundament cultural. Codurile şi cultura interacționează dinamic; 

— îndeplineşte o funcție comunicativă sau de identificare socială; 

— este transmisibil prin mijloacele de comunicare sau canalele care îi sunt apli- 
cabile. 


Info 


Umberto Eco (Tratat de semiotică generală) este autorul unei semiotici speciale, bazate pe teoria 
codurilor, care pleacă de la presupozitia că un cod nu poate fi separat de cultura în care s-a format şi pe 
care o deserveşte. 

Premisa de la care autorul pleacă în realizarea acestei semiotici este că, pentru a explica funcţionarea 
sistemelor semiotice, nu avem nevoie de conceptul de referent: „Dacă referentul este condiţia necesară 
pentru proiectarea modelului semiotic, nu e şi condiția funcționării semiotice“. La sursă se poate afla o 
minciună (un fapt care nu este real), dar asta nu înseamnă că nu mai există posibilitatea de semnificare. 
Astfel, semiotica lui Eco este, conform propriei definiții, o semantică bazată numai pe condiţiile de 
semnificare (teoria codurilor) şi nu pe condiții de adevăr (teoria referintei). 

Concepte ca semn, cod, mesaj şi text capătă o acceptie diferită. Codul asociază elementele unui 
sistem vehiculant (expresia) elementelor unui sistem vehiculat (conţinutul). În această teorie, funcția 

semn se realizează atunci când o expresie este corelată cu un conţinut, iar ambele elemente corelate devin 
functive ale corelatiei. Astfel, putem denumi semnul ca fiind constituit din unul sau mai multe elemente 
ale unui plan al expresiei corelate convențional cu unul sau mai multe elemente ale unui plan al 
conținutului. 

Ca şi la Saussure, dar exprimat în alti termeni, semnul este corespondenţa dintre un semnificant şi un 
semnificat. Semnul nu este o unitate fizică sau o unitate semiotică fixă, ci locul de întîlnire al unor 
elemente reciproc interdependente, provenind din două sisteme diferite şi asociate printr-o relație codi- 
ficantă. 

Un semnificant vehiculează conţinuturi diferite şi inlantuite, iar ceea ce se numeşte „mesaj“ este de 
cele mai multe ori un text al cărui conţinut este un discurs cu mai multe nivele. Textul este rezultatul 
coexistentei unor coduri diferite sau, cel putin, al unor subcoduri diferite. 

În viziunea lui Eco, din punctul de vedere al funcţionării codului, referentul trebuie exclus ca 
prezență stânjenitoare; chiar dacă referentul poate fi obiectul numit, trebuie admis din principiu că o 
expresie nu desemnează un obiect, ci vehiculează un conţinut cultural. 


Comunicarea în acțiune 
Cod restrîns şi cod elaborat 


Bernstein, în lucrarea Class, Codes and Control (apud Christian Baylon, Xavier Mignot, Comuni- 
carea), examinează raporturile dintre limbă şi societate, folosind cercetările proprii asupra eşecului şcolar. 
Există, observă Bernstein, două modalități fundamentale de a vorbi, ilustrate în experiența următoare: 
nişte copii de vârstă şcolară trebuie să povestească cu voce tare episoadele dintr-o bandă desenată in fata 
unui adult care urmăreşte textul într-o carte. Unii copii nu pot transmite decât un număr mic de informa- 
tii interlocutorului ce cunoaşte deja povestirea (folosesc un cod restrins), în timp ce alti copii descriu 
conţinutul complet al imaginilor fără să uite nici un amănunt (folosesc un cod elaborat). 

Bernstein vrea să arate că acei copii proveniţi din mediile defavorizate nu întrebuinţează decât codul 
restrâns, în timp ce elevii proveniți din clasele superioare se folosesc la fel de bine de ambele coduri. 
Autorul nu afirmă că fiecare clasă socială ar poseda un limbaj distinct, dar raportul variază în funcție de 
importanţa care se dă în familie însuşirii şi folosirii corecte a limbajului. Ori spune Bernstein, „limbajul 
vorbit este principalul mijloc prin care un individ particularizează regulile sociale“. În clasele superioare, 
discursului îi este acordată o atenție specială: copilul este obişnuit să reflecteze asupra sensului 
cuvintelor, să reformuleze frazele incorecte, să-şi exprime sentimentele personale. În mediile populare, 
folosirea limbajului vizează înainte de toate respectarea unei norme. Limbajul comun pune accentul pe 
evidenţele proprii interlocutorilor şi nu pe crearea unor semnificaţii noi. 

Teza lui Bernstein, numită şi teza deficienței lingvistice, a fost prost întrebuințată, fiind acuzată de 
faptul că „nu urmăreşte decât să inculce valorile clasei mijlocii copiilor clasei muncitoare prin însuşirea 
vorbirii elaborate““. Dincolo de cauzele care duc însă la folosirea codurilor restrînse sau a celor elaborate, 
distincția în sine poate fi folosită cu mult succes în a analiza raporturile pe care codurile le au cu 
societatea. 

Comparati versurile unui cântec de muzică uşoară la modă şi versurile unui 
poem de dragoste din perspectiva distinctiei cod restrâns / cod elaborat. Care 
credeți că este funcţia lor socială, în acest caz specific? 

Realizati acelaşi exercițiu raportandu-va la un acelaşi eveniment relatat însă 
într-un ziar popular şi într-un ziar considerat de calitate. Comentati diferențele 
dintre o analiză realizată cu obiectivitate, fără implicaţii de valoare şi o analiză 
ce pleacă de la judecăţi de valoare în domeniul social (consultați pentru 
realizarea acestor teme Christian Baylon, Xavier Mignot, Comunicarea, pp. 
255-262). 

Realizati un eseu plecând de la întrebarea: ce puteţi spune despre relaţiile care 
se stabilesc între coduri şi convenții în experienţa socială şi de comunicare? 

Decodificati în acelaşi fel, de exemplu, un nud pictat şi un nud fotografiat? 
Ce puteţi spune, in acest caz, despre relaţiile ce se stabilesc între coduri, 
convenţii, mijloace de comunicare şi societate? 


Feed-back 


Noţiunea de feed-back desemnează acele răspunsuri ale receptorului care for- 
mează şi deformează mesajul ulterior al emitatorului. El reprezintă reversul fluxului 
de comunicare. Emitatorul devine receptor, iar receptorul devine noul emițător. 
Specialiştii în comunicare au identificat două feluri de feed-back — pozitiv şi negativ. 

Feed-back-ul pozitiv încurajează comportamentul comunicational care se desfa- 
şoară (de exemplu, dacă într-un amfiteatru de studenţi, profesorul a reuşit să capteze 
atenţia elevilor, aceştia transmit un feed-back pozitiv: nu vorbesc, au ochii atintiti 
asupra profesorului, figura lor denotă atenție şi concentrare, dacă sunt întrebaţi, răs- 
pund la obiect etc. toate aceste semne constituie un feed-back pozitiv ce încurajează 
profesorul să continue în acelaşi mod). 

Feed-back-ul negativ încearcă să schimbe comunicarea sau chiar să o întrerupă 
(pornind de la acelaşi exemplu, dacă profesorul nu a reuşit să capteze atenția studen- 
tilor, aceştia sunt neatenti, vorbesc, se foiesc, unii chiar citesc altceva sau îşi copiază 
cursuri la altă disciplină etc. aceste semne constituie un feed-back negativ care ar 
trebui să determine profesorul să schimbe modul de comunicare). 


Zgomot (barieră de comunicare) 


Zgomotul este acel lucru care intervine în transmiterea mesajului. Există trei 
feluri de zgomot: 

a) zgomotul semantic care apare atunci când oameni diferiți au diferite înțelesuri 
pentru aceleaşi cuvinte sau fraze; 

b) zgomotul mecanic apare atunci când există o problemă cu mecanismul folosit 
pentru a ajuta comunicarea; 

c) zgomotul de mediu se referă la zgomotele externe care intervin în proces (un 
restaurant zgomotos pentru cineva care doreşte să întreţină o conversaţie etc.). Feed- 
back-ul este important în reducerea efectelor zgomotului. 


Comunicarea în acțiune 


Feed-back este un termen preluat din limba engleză şi este întrebuințat cu deosebire în cibernetică, 
semnificând reacție inversă. Victor Săhlenu consideră că principiul reacției inverse este important pentru 
controlul eficienţei unei acțiuni, pentru asigurarea corectării ei în scopul atingerii unui obiectiv fixat. 

De obicei, emițătorul este cel care trebuie să ceară un feed-back, dar în situaţia în care el nu face 
precizarea necesară, atunci celălalt va trebui să efectueze reacția inversă. 

În decursul timpului, s-au putut structura informaţiile despre tehnica şi rolul feed-back-ului în 
comunicare. Cele mai des folosite şi eficiente tehnici de feed-back sunt: 

1. Parafraza — a reda mesajul cuiva cu propriile cuvinte, spre deosebire de citat, când textul respectiv 
este reprodus; ea este utilă atunci când dorim să clarificăm poziţia pe care o susţinem într-o discuţie sau 
când dorim să clarificăm o neînțelegere. 

2. Întrebarea directă — este interogatia prin care se poate răspunde prin da sau nu. Necesitatea unor 
astfel de întrebări este dovedită atunci când se doreşte obţinerea unor informaţii scurte şi concise, când ne 
aflăm în faţa unui interlocutor laconic, foarte zgârcit la vorbă. Acest gen de întrebări nu trebuie puse în 
cazul în care cel întrebat nu ştie nimic, iar celălalt ştie totul. 

3. Întrebarea indirectă — acesta este întrebarea la care nu se poate oferi un răspuns categoric prin da 
sau nu, necesitând o anume dezvoltare. Este folosită ori de câte ori se încearcă a determina pe cineva să-şi 
exprime sincer o părere. 

4. Întrebarea cu răspuns sugerat — acest gen de întrebări contin deja o părere, intenția nedeclarată 
fiind aceea de a-l influenţa pe celălalt să-şi însuşească acea opinie. Cu alte cuvinte, se încearcă condu- 
cerea discuţiei în mod deliberat spre a obține de la interlocutor răspunsul dorit, acest lucru realizându-se 
fără ca acesta să conştientizeze. În cele mai multe cazuri, aceste întrebări au un pronunţat caracter 
manipulator. Atunci când dorim să initiem o comunicare sinceră, este bine să ne ferim de a pune sau de a 
răspunde la astfel de întrebări. 

5. Ascultarea activă — Prin modul în care ascultăm punctul de vedere al interlocutorului, ne expri- 
măm acordul sau dezacordul față de acesta. Un rol aparte în acest tip de feed-back îl are comunicarea 
nonverbală (mimică, gestică). Cercetările lui Thomas Gordon au reliefat faptul că o comunicare poate să 
se desfăşoare optim doar în cazul în care fiecare receptor îi dovedeşte transmitatorului mesajului că îl 
acceptă ca partener de discuţie. Acceptarea partenerului de dialog trebuie dovedită prin gesturi sau 
mesaje tipice. Un individ nesigur interpretează automat lipsa unui mesaj de acceptare ca pe unul de refuz, 
astfel încât pot apărea divergențe de păreri. 

Limbajul (verbal sau nonverbal) al neacceptării se exprimă prin sentinţe, critici, amenințări, dojeni, 
gesturi specifice etc; aceste semnale de neacceptare îi provoacă partenerului de dialog teamă, indispozitie, 
disconfort, pretext de interiorizare. 


Teoria proceselor de comunicare 31 


Realizati un studiu de caz: urmăriţi cu atenţie o conversaţie care vă este 
accesibilă (între părinți, la un magazin, între prieteni, între un profesor şi un 
coleg al vostru, un fragment de dialog dintr-un film sau o piesă de teatru). 
Notati ce tehnici de feed-back au fost utilizate şi care au fost efectele acestora. 
Discutati apoi rezultatele cu colegii voştri. Identificati un mic repertoriu de 
gesturi şi expresii specifice diferitelor tehnici de feed-back. 

Urmăriţi un talk-show de televiziune. Urmăriţi cu atenţie comportamentul 
verbal şi nonverbal al participanţilor, în special al moderatorului şi identificaţi 
diferitele tehnici de feed-back utilizate şi rolul lor în desfăşurarea conversatiei 
(pentru a vă uşura realizarea acestei teme, puteţi parcurge şi cursul Comunicarea 
nonverbală). Realizati un studiu de caz referitor la rolul feed-back-ului în 
comunicare folosind datele analizate anterior. 


Denotatie/conotatie 


Cuvintele au, pe lângă semnificaţie, un surplus semantic. „American“ are drept 
semnificaţie „orice individ care are cetățenie americană“. Aceasta este denotatia sau 
latura denotativă pe care o semnifică „american“. Denotatia este acea latură a semni- 
ficatiei care, pentru toţi cei care aparțin unei comunități de limbă, este mai mult sau 
mai puţin identică. „American“ poate avea însă diferite adaosuri semantice: pentru 
islamişti, după ce SUA au demarat războiul împotriva terorismului în Afganistan, de 
pildă, „american“ vizează acea persoană, cultură care le amenință modul de viata şi 
sistemul de valori. Aceste asociaţii pe care le declanşează cuvintele sunt conotatiile. 

Conotatia aduce cu sine o asociere cu aspectul evaluativ şi valoric al cuvintelor. 
Cuvintele au o semnificaţie generală (valabilă pentru toți vorbitorii) şi una variabilă 
(prezentă doar la unii dintre vorbitori). Aşa cum am văzut, „american“ poate avea 
variabile semnificaţii secundare, eventual în asociere cu o evaluare diferită (pozitivă 
sau negativă) (apud Cuilenburg, Stiinta comunicării). 


Simbol 


Un alt tip de semnal este simbolul. Din nefericire, nu există un acord general 
asupra conţinutului exact al termenului. Pentru Saussure, simbolul este un semnal 
care nu este, sau nu în totalitate, ales în mod arbitrar: de exemplu, balanța serveşte 
drept semnificant justiţiei, deoarece, metaforic, justiţia cântăreşte acţiunile oamenilor. 
Pentru alti specialişti, însă, simbolul este şi el un semn arbitrar. Dar simbolul este un 
termen comod pentru a desemna un semnal emblematic căruia i se identifică un grup 
social, o doctrină, o idee-forta: drapelul national, crucea creştină, semiluna Islamului, 

zvastica... Simbolizarea este procesul prin care unui cuvânt, unui obiect, unui desen 
figurativ i se atribuie o valoare particulară, recunoscută pe plan social: cuvântul nu 
mai are doar sensul său primar, obiectul nu se mai reduce la utilizarea sa imediată, 
desenul exprimă altceva decât ceea ce reprezintă. În termeni tehnici, putem folosi 
cuplul denotatie/conotatie pentru a explica această distincţie. Denotatia unui semn 
este realitatea pe care acesta o desemnează în mod direct; prin conotaţie, trebuie să 
înțelegem realitățile desemnate în mod secundar de către semn, ca şi eventualele 
evaluări (judecăţi favorabile sau defavorabile) care sunt asociate realitatilor primare 
sau secundare. 

Putem considera simbolizarea (Denis McQuail, Co- 
municarea) un proces prin care, în primul rând, sensul 
este asociat cu obiecte, concepte, practici, naratiuni spe- 
cifice sau cu reprezentări ale acestora. În al doilea rând, 
prin aceste mijloace, ideile şi imaginile (puternice, încăr- 
cate emoţional, sacre, profund semnificative şi extinse în 
timp şi spaţiu dincolo de experienţa imediată) sunt trans- 
mise într-un mod economic şi sigur acelora care au fost 
socializati într-o cultură sau într-o societate. Simbolis- 
mul este un proces esenţial colectiv. Utilizând simbo- 
lurile pentru a comunica, individul face apel la fondul 
colectiv de semnificaţii pe care le împărtăşeşte cu inter- 
locutorii săi. 

Simbolurile sunt exprimate într-un limbaj de semne, iconi, semnale, dar limbajul 
simbolic îl constituie, de fapt, obiectele sau evenimentele fizice la care se referă lim- 
bajul. Pentru a da numai câteva exemple: steagul semnifică identitatea unei națiuni 
sau comunităţi şi întruchipează ideea de naţiune; sabia este un simbol al dreptăţii, 
legii sau armatei; crucea este simbolul creştinismului în general, leul este un simbol 
al puterii şi curajului. Astfel, putem spune că simbolurile, fie obiecte, practici sau 
mituri, au o formă materială concretă, relationandu-se unei idei abstracte; în al doilea 
rînd, ele sunt proprietatea unei colectivități şi acționează pentru a lega individul de 
colectivitate. Faptul care trebuie subliniat aici este limitarea sferei expresiei simbolice 
la anumite graniţe de spaţiu şi timp şi proprietăţile sale mediatice pentru colectivitate. 

În figura 1 putem regăsi legătura dintre denotatie, conotație şi simbol. 


primul nivel al II-lea nivel 


` realitate semne i cultură 


conotație 


semnificant 
denotație — p [e 
semnificat 


conținut 


Figura 1 


Figura 1 reprezintă modelul lui Barthes referitor la cele două nivele ale semnifi- 
catiei. La al doilea nivel, sistemul de semne al primului nivel este inserat în sistemul 
cultural de valori. 


Folosiţi un cuvânt în mai multe contexte lingvistice, astfel încât sensurile lui 
să difere. Aplicati modelul lui Barthes pentru a analiza fiecare construcţie în 
parte. Comentati raportul denotatie-conotatie reliefat de aceste construcții. 

Identificati 5-10 cuvinte (sau obiecte) cu potential simbolic pentru cultura 
română. Realizati exerciţiul de mai sus pentru fiecare dintre ele. În ce mod 
credeţi că poate fi folosită această analiză pentru a construi mesaje utile unei 
campanii publicitare sau electorale? (Pentru a putea răspunde la această între- 
bare, consultați cursurile care au ca temă comunicarea publicitară şi cea politică.) 


Info 


Raymond Firth, în lucrarea sa teoretică Symbols, Public and Private (apud Denis McQuail, Comuni- 
carea), prezintă teoria lui Durkheim asupra simbolurilor şi efectuează un comentariu pertinent al ideilor 
acestuia. În opinia lui Firth, pentru Durkheim, existenţa sentimentelor sociale depinde de procesul de 
simbolizare: „Viaţa socială sub toate aspectele ei şi în toate momentele istoriei sale este posibilă numai 

datorită unui vast simbolism“. Simbolul este un obiect sau o activitate direct experimentabile, asociate 
unor concepte şi idei generale a căror experienţă directă nu o putem avea, dar care sunt importante pentru 
funcționarea unui grup sau a unei colectivități. 

Plecând de la aceste considerente, Firth face două observaţii: una priveşte simbolul ca „depozit de 
semnificație“, care ne ajută să facem fata problemelor comunicării in timp, sprijinind rememorarea şi 
preîntâmpinând nevoia reformulării ideilor. Simbolul este un bun cultural în special pentru societăți 
preliterale sau pentru societăți ce prezintă diversitate culturală şi lingvistică. Valoarea sa depinde de gama 
de interpretări posibile într-un caz dat: „Pentru ca simbolul să fie un instrument de comunicare eficient, 
este esențial ca el să transmită in mare acelaşi lucru persoanelor implicate“. Aceasta nu exclude însă 
ambiguitatea şi caracterul aluziv al simbolului. Astfel, simbolul poate fi utilizat lesne de individ, 
permițându-i să facă referințe, să acţioneze în relație cu ceilalți si să înțeleagă de o manieră multumitoare 
ceea ce constituie o entitate complexă, greu definibilă în alte moduri. 


Sens 


Deoarece orice mesaj este compus din semnale şi deoarece fiecărui semnal îi este 
asociat un sens sau o semnificaţie, un mesaj comportă un sens, simplu sau complex, 
dacă nu mai multe. Sensul nu este transmisibil pe cale materială; nu există sens decât 
pentru mintea umană, şi sensul nu poate exista în afara acesteia. Din acest punct de 
vedere, comunicarea este deci paradoxală. Destinată sensului, care este singurul im- 
portant, ea nu este capabilă să-l vehiculeze. Ea operează prin substituție. Transmi- 
siunea este legată de elemente materiale sau mai exact perceptibile, semnalele, dar 
comunicarea nu reuşeşte decât în măsura în care comunicantii stabilesc o aceeaşi 
echivalență între semnalele percepute şi semnificaţiile atribuite. Dar nu se întâmplă 
decât rar ca echivalenta să fie exact aceeaşi şi aproape întotdeauna ne mulțumim cu o 
echivalență apropiată. Reuşita comunicării nu este niciodată decât relativă şi acest 
lucru nu trebuie neglijat; astfel se explică faptul că acelaşi mesaj poate primi sensuri 
foarte diferite. Este totuşi posibil, în anumite tipuri de comunicare cum ar fi literatura, 
să vedem în această diversitate o bogăţie şi nu o imperfecţiune. 


Sistem de semne 


În linia tradiției saussuriene, limba este caracterizată nu ca un cod, ci ca un sistem 
de semne. Termenul de sistem indică faptul că între elemente, în cazul de faţă semnele 
şi componenţii lor, semnale şi sens, există relații care le reunesc pentru a constitui o 
unitate, sistemul. Noţiunea de sistem implică coerenţa între elementele constitutive, 
„un ansamblu în care totul se leagă“. Acest sistem poate fi foarte bine el însuşi com- 
plex şi constituit din mai multe subansamble, în cadrul cărora există, între elemente, 
raporturi specifice. Este cazul sistemelor lingvistice, ceea ce l-a condus pe Gustave 
Guillaume la a declara că limba este nu atât un sistem, cât un sistem de sisteme. 

Info 


Semiologia (semiotica) şi domeniile sale 


Definind limbile ca sisteme de semne, Saussure admitea faptul că putem întâlni semne şi în alte 
domenii decât limbajul. De aceea, din punctul său de vedere, lingvistica este un capitol dintr-o ştiinţă mai 
generală, care se ocupă de semnele de toate tipurile. El sugera numele de semiologie, dar astăzi este 
preferat termenul de semiotică, care corespunde, de altfel, termenului de semiotics al specialiştilor anglo- 
saxoni, începând cu Pierce. Partea de semiologie care se ocupă de limbaj şi care se numeşte lingvistică 
prezintă o mare diversitate, ca şi obiectul însuşi. Poate şi de aceea denumirea de lingvistică cedează 
adeseori în ziua de astăzi în fata unei expresii plurale: ştiinţele limbajului. Vom cita doar pe cele mai 
importante, cu denumirile utilizate în momentul de fata: 

— Fonologia, care studiază constituentii semnalelor fonetice şi, mai ales, dar nu numai, pe cei pe care 
le numim foneme —fonetica, ştiinţa care studiază semnele sub triplul aspect al producției, structurii şi 
percepției lor, este, din punct de vedere semiologic, o disciplină auxiliară a fonologiei; 

— Morfologia, care studiază forma cuvintelor; 

— Sintaxa, care studiază capacitatea combinatorie a semnelor în cadrul macro-semnului numit frază; 

— Semantica, ramura care se ocupă cu sensul semnelor sau, după cum afirma Charles Morris, raportul 
lor cu realitatea; 

— Pragmatica, ramura care studiază utilizarea semnelor sau (Morris) relaţia lor cu utilizatorii; 

— Lexicologia, care studiază modul în care se organizează ansamblul de cuvinte, cu forma şi sensul 
lor, într-o anumită limbă; 

— Semiotica textelor, literare sau nu, numită şi analiza discursului (scris sau oral, inclusiv conver- 
satia); 

— Sociolingvistica, ramura care studiază relaţia dintre limbaj şi societăți; 

— Psiholingvistica, ramura care tine de psihologia limbajului. 

În afara limbajului, orice ansamblu de semne şi chiar un semn izolat constituie un sector al semio- 
logiei. Ca orice clasificare, clasificarea ansamblelor de semne pune şi probleme legate de frontierele 
dintre diferite tipuri de semne. Astfel, putem ezita în a califica drept sisteme de semne diverse forme de 
activitate în care comunicarea pare să joace totuşi un rol. Spre exemplu, cinematografia utilizează atât 
cuvântul, deci limbajul, cât şi imaginea mobilă. Dacă cinematografia este într-adevăr un sistem de semne, 
aceasta integrează, la rîndul său, altele două, dintre care unul este mult mai arbitrar decât celălalt. Dar 
semiologia cinematografiei nu se reduce la o simplă însumare a semiologiei limbajului şi semiologiei 
imaginilor mobile: unitatea reprezintă mai mult decât suma părților sale. 


3. Teorii şi modele ale comunicării 


Există astăzi un fundal, un ansamblu de teorii şi modele care formează un fel de 
patrimoniu comun al ştiinţelor comunicării. Putem regăsi aici lingvistica şi derivatele 
sale (pragmatica, retorica şi semiotica), Şcoala de la Palo Alto şi comunicarea 
paradoxală, cercetările sociologice asupra impactului media (Lasswell, Lazarsfeld, 
Katz), antropologia riturilor interacțiunii (Goffman, analiza conversatiei etc.). 

lată prezentate mai jos momentele de referință ce marchează istoria de 100 de ani 
a ştiinţelor comunicării şi informaţiei (apud Jean Frangois Dortier, în La commu- 
nication, Etat des savoirs): 


sewo “WV 
097 "n 

soyueg `A 
(1oppuwoəs ejus) 
ABOO 


PIJESIIAUOI 
ezyeuy 


DINDUSDAd e 
(0961-1161) 

uysny "If 
inpnfoqui 

ajb njounf 19u12 2122 « 
(7961-9681) 
uosqoyef A 


1UnIj)D.421u1 

ajan 
(7861-7761) 
uewyzop "A 


(8961-0761) 
Uos%ef"q 
(1761) 
YOIMEIZIV M “d 
(8161) 
TRIstyMparg H 
(p161) 

eH LA 
(0861-b061) 
UOSsoegq D 


OV 
oled E] 3p LenS 


(861) 
121jDU0fu[ 
D1402[ e 
(9161) 
uouuvys ‘H o 
(861) 
DINOUAIGI e 
(7961-p681) 
DUIM "N 


sadnois sap anbiupudq 


(L761-0681) 
UIMIT A 


(p961) sprpouu so] 
24pu24du09 ANOd e 
(7961) 

BAIQUIIND) D1XD]DD e 
“(0861-1161) 

ueyn TON ‘WW 


puryAoy ‘O 

(S161) 

TOPO, Di A 

(L761) 

zey "A 

“(9L6I-1061) 

PIoJSIeze”] “d 
(8L61-7061) 

[|oMsse”Ţ qa 'H 

AOT pjuənpur t 1$ DAPLIIUNUIOI 
ap J0[oo5eol[ruu BISOTOIDOS 


0961 


0S6l 


Opel 


0c6l 


gCMS SUNI 


&[euosa3d13șu! 


BIAVITUNUIOZ 


BJULIOJOI Op Juw 
HABITUNUWIOD spoju 


Eseu op 
vaIBITUNUIOD 


Teoria proceselor de comunicare 39 


3.1. Teorii şi modele clasice ale comunicării 


În ultimii 50 de ani, fundamentele teoretice ale ştiinţelor informaţiei şi comuni- 
cării s-au îmbogăţit cu aporturi multiple. Totuşi, în ciuda negărilor şi criticilor, trei 
curente ocupă de mult un loc central: este vorba de curentele fondatoare inițiale: 
modelul cibernetic, abordarea empirico-functionalista a comunicării de masă, metoda 
structurală şi aplicarea sa în lingvistică. Prezentarea acestor modele face subiectul 
temei de fata. 


3.1.1. Paradigme ale studiului comunicării: 
şcoala proces şi şcoala semiotică 


Într-o carte clasică dedicată studiului teoretic al comunicării, John Fiske (Jntro- 
duction to Communication Studies), încearcă să dea o unitate acestui studiu; pentru 
aceasta, el pleacă de la prezentarea presupozitiilor de bază asupra naturii comunicării: 

— toate tipurile de comunicare implică semne şi coduri. Semnele sunt artefacte sau 
acte care se referă la altceva decât la ele însele; prin aceasta, ele sunt construcții 
semnificative. Codurile sunt sisteme în care semnele sunt organizate şi în care sunt 
precizate ce semne pot fi corelate cu altele, precum şi în ce mod; 

— semnele şi codurile sunt transmise altor persoane, iar transmiterea şi receptarea 
lor este o practică socială; 

— comunicarea este punctul central in viata culturilor: fără comunicare, orice 
cultură nu poate supravieţui; în consecință, studiul comunicării trebuie să implice şi 
studiul culturii în care ea este integrată. 

Plecând de la aceste considerente, Fiske defineşte comunicarea drept interacțiune 
socială prin intermediul mesajelor şi consideră că, în studiul comunicării, putem 
deosebi două mari şcoli: şcoala proces şi şcoala semiotică. 

Scoala proces vede comunicarea ca transmitere a mesajelor, important este modul 
în care emitatorii şi receptorii codează şi decodează un mesaj, modul în care 
transmitatorul foloseşte canalele şi mediile comunicării. Scoala proces este interesată 
în special de probleme ca eficiența şi acurateţea transmiterii mesajului. Această 
şcoală vede comunicarea ca un proces prin care o persoană afectează compor- 
tamentul sau starea de spirit a unei alte persoane. Dacă efectul este diferit de ceea ce 
se intenționa să se comunice, tendința este să se interpreteze acest lucru drept un eşec 
al comunicării şi să caute motivul eşecului de-a lungul desfăşurării procesului de 
comunicare. 

Pentru şcoala semiotică, defăşurarea comunicării reprezintă o producere şi un 
schimb de sensuri (semnificaţii). Obiectul de interes îl reprezintă studierea modului 
în care mesajele (textele) interacționează cu oamenii pentru a produce înţelesuri (sau 
semnificaţii) şi rolul textelor în cultura noastră. Şcoala semiotică foloseşte termeni ca 
semnificație şi nu consideră neînțelegerile ca fiind neapărat efecte ale eşecului de 
comunicare, ci consideră că ele pot rezulta din diferenţele culturale dintre emiţător şi 

receptor. Pentru această şcoală, studiul comunicării este studiul textului şi a culturii. 
Principalele metode de analiză provin din interiorul semioticii. 

Școala proces tinde să să răsfrângă asupra ştiinţelor sociale, mai ales asupra 
psihologiei şi sociologiei şi se autodefineste ca studiul actelor de comunicare. Școala 
semiotică influenţează lingvistica, studiul fenomenelor artistice şi se autodefineşte în 
termeni de producere ai comunicării. 

Fiecare şcoală interpretează definiția dată comunicării (interacțiune socială a 
mesajelor) în termenii specifici. Prima defineşte interacțiunea socială ca fiind 
procesul prin care o persoană relationeaza cu altele sau afectează comportamentul, 
starea de spirit sau reacțiile emoționale ale unei alte persoane şi invers. Acesta este 
înţelesul obişnuit. Semiotica defineşte interacţiunea socială ca fiind ceea ce constituie 
individul ca membru al unei culturi specifice sau al unei societăți. 

Cele două şcoli se diferențiază, de asemenea, prin concepția lor despre ceea ce 
înseamnă mesaj. Scoala proces vede în mesaj ceea ce este transmis prin procesul de 
comunicare. Multi dintre continuatori consideră că intenția este un factor esențial în 
definiția mesajului. Intenţia emitatorului poate fi declarată sau nedeclarată, dar ea 
este esenţială pentru a putea analiza mesajul. 

Școala semiotică vede mesajul ca o construcţie a semnelor care, prin interacțiunea 
cu receptorii, produc înţelesuri. Emitatorul, definit ca transmitator al mesajului, îşi 
declină importanţa, accentul este pus pe text şi pe cum este el citit. Cititul este 
procesul descoperirii intelesurilor, atunci când receptorul interpretează textul. 
Această negociere are loc pe măsură ce cititorul introduce aspecte ale experienței sale 
culturale în descifrarea codurilor şi semnelor din care este constituit textul. De 
asemenea, este de la sine înțeleasă multiplicitatea de interpretări pe care o poate lua 
unul şi acelaşi text în interacţiune cu diferiţi cititori. 

Trebuie doar să vedem cum diferite texte transmit acelaşi eveniment (fapt) în mod 
diferit, pentru a ne da seama de cât de importantă este acestă înțelegere, acestă 
concepție asupra lumii pe care fiecare text o împarte cu cititorii săi. Faptul că 
receptori proveniţi din diferite culturi interpretează diferit acelaşi text nu este un efect 
al eşecului de comunicare, ci al diferenţei de orizonturi culturale. 

Mesajul nu este ceva trimis simplu de la A la B, ci este un element dintr-o relaţie 
structurală ale cărei elemente includ atât realitatea externă, cât şi producătorul de 
text/cititorul. Producerea şi citirea textului sunt văzute ca procese paralele, dar nu 
identice, în care A şi B ocupă acelaşi loc în relaţia structurală. Am putea modela 
această structură ca un triunghi in care săgețile reprezintă interacțiunea constantă; 
structura nu este statică, ci este o realitate dinamică (figura 1). 

MESAJ 


TEXT 
ÎNȚELES 
(SENS) 


PRODUCĂTOR 
<4— REFERENT 


CITITOR 


3.1.2. Şcoala proces 


Modelul Shannon & Weaver 


Modelul de bază al comunicării creat de cercetătorii americani are o reprezentare 
lineară. 


Sursa de F semnal receptare 
: < c Transmiţător = c Receptor  Desstinatar 
informatie f semnal P S> 


| 


Sursă de 
zgomot 


Figura 2 


În acest model, a comunica înseamnă a transmite un semnal (o informatie) care 
este primit. Unitatea de măsurare a comunicării este de natură binară, ceea ce în- 
seamnă că transmiterea informaţiei (emiterea şi receptarea semnalelor) se poate 
realiza sau nu. Noţiunile principale ale modelului sunt cele de: emițător, receptor, 
canal, cod (dispozitive tehnice de codificare, transmitere şi decodificare a informaţiei). 

Sursa este văzută ca un factor de decizie; aceasta înseamnă că sursa decide ce 
mesaj să trimită sau, mai degrabă, să aleagă unul dintr-o serie de mesaje posibile. 

Acest mesaj selectat este schimbat apoi de emițător într-un semnal care este trimis 
prin canal receptorului. 

Zgomot este ceva care se adaugă semnalului în procesul transmiterii neintentionat 
de sursă. Poate avea loc la toate cele trei niveluri specificate de cercetători. 

Informaţia, în acest model, este înțeleasă ca „măsură a ceea ce este transmis, 
transportat de la emiţător către receptor, măsură a incertitudinii din sistem“. Deci, 
informaţia nu se identifică cu semnificaţia a ceea ce este transmis. 

Redundanta/entropia; este un concept strâns legat de cel de informatie. Poate fi 
definită drept ceea ce poate fi predictibil sau convențional într-un mesaj. Opus 


redusă poate fi numit entropic şi având un nivel ridicat de informatie. Invers, un 
mesaj cu o predictibilitate ridicată este redundant şi cu un nivel scăzut de informație. 

Canalul este pur şi simplu mijlocul fizic prin care este transmis semnalul. 
Principalele canale sunt undele de lumină, de sunet şi de radio, cablurile telefonice, 
sistemul nervos. 

Mijlocul de comunicare reprezintă mijlocul fizic sau tehnic prin care mesajul este 
convertit într-un semnal capabil să fie transmis prin intermediul unui canal. 
Proprietăţile fizice sau tehnologice ale mijlocului de comunicare sunt determinate de 
natura canalului sau canalelor care îl folosesc. 

Mijloacele pot fi clasificate în trei mari categorii: 

— mijloace prezentationale: vocea, fata, corpul; 

— mijloace reprezentationale: cărţi, picturi, fotografii, arhitectura, decoratiunile 
interioare etc.; 

— mijloace mecanice: telefon, radio, televiziune, teletext. 

Codul este un sistem de înțelesuri comun membrilor unei culturi sau subculturi. 
Constă atât în semne (semnale fizice care trimit la altceva decât la ele însele), cât şi în 
reguli sau convenţii care determină cum şi în ce contexte pot fi folosite şi combinate 
aceste semne pentru a forma mesaje mai complexe (morfologie, sintaxă, în raport cu 
sistemul lingvistic). 

Conform comentariului realizat de loan Drăgan (Paradigme ale comunicării de 
masă), această teorie răspunde, în principal, la două întrebări: 

1. cum poate fi transmisă o informatie în modul cel mai rapid şi cu costurile cele 
mai reduse; 

2. cum se poate asigura identitatea dintre informația primită şi cea emisă. 

Dacă prima întrebare este generată de contextul creării teoriei (în timpul celui de- 
al doilea război mondial, când autorii se ocupau de eficienţa liniilor telegrafice), 
răspunsul la a doua întrebare nu poate fi oferit decât dacă se iau în calcul cele trei 
nivele de cercetare identificate de Shannon & Weaver în studiul comunicării: 

Nivelul A — probleme tehnice; cu câtă acuratețe pot fi transmise simbolurile de 
comunicare; 

Nivelul B — probleme semantice; cât de precis transmit simbolurile înțelesurile 
dorite; 

Nivelul C —probleme de eficacitate; cât de mult poate fi modificat comportamen- 
tul receptorului în sensul dorit de emițător. 


Aplicati modelul Shannon & Weaver la analiza diferitelor exemple de comu- 
nicare: un interviu pentru o slujbă, fotografie de stiri, un cântec pop. In câte tipuri de 
comunicare pot fi aplicate? 

Discutaţi modurile în care convenţia (ca formă de redundanta) poate uşura 
înţelegerea. Găsiţi exemple printre scriitori şi artişti care fie sparg tipare, fie 
extind convenții specifice. Cum afectează acest lucru dorința de comunicare sau 
audiența de care se bucură operele lor? 

Luaţi un număr de exemple de mijloace şi canale. Cu siguranță un mijloc 
de comunicare poate folosi mai mult de un canal, iar un canal poate transmite 
mai mult decât un mijloc. Prin urmare, există vreo relaţie semnificativă între 
mijloc şi canal, sau sunt complet independente? 


Modelul lui Gerbner 


George Gerbner, profesor la universitatea din Pensylvania, a încercat să realizeze 
un model de comunicare cu utilizare generală. Modelul realizat a fost semnificativ 
mai complex decât cel al lui Shannon & Weaver. 

Modelul lui Gerbner (figura 3) introduce ca elemente originale: percepţia, produc- 
tia, semnificația mesajului; mesajul ca unitate a formei şi conținutului; noţiunea de 
intersubiectivitate ca expresie a raportului dintre producţia mesajelor şi percepția 
evenimentelor şi mesajelor. 

Conform acestui model, procesul de comunicare este un unul subiectiv, selectiv, 
variabil şi imprevizibil. 


selecţie, 
context, 
— 


eae 
Productia mesajelor si control 


(dimensiunea comunicarii) 


>» 


Dimensiunea perceptivă 


Acces la 
mijloace de 
..] comunicare 
control media) 


SE, 
Perceptie sau 


Si selecție, stare după 
Forma ;Conţinut | context, receptarea 
evenimentului 


Figura 3 

Axa orizontală redă procesul de percepție: 

— la originea procesului de comunicare se află percepţia unui eveniment; primul 
element al modelului este M (cel care percepe); 

— percepția implică o legătură între eveniment (E) şi reconstituirea lui senzorială, 
creativă şi cognitivă de către M; E poate fi un eveniment natural sau un eveniment 
mediatizat care va fi un mesaj de tipul S/E; 

— percepţia lui E este o reacție a lui M, reacţie care se manifestă prin diferite 
mijloace; 

— reacţia şi receptarea se produc într-o situație dată care le poate influenţa şi 
modifica. Situaţia are dimensiuni psihologice, fizice şi sociale. Între E (eveniment) şi 
E, (percepţie, mesaj) intervin: 

— Acţiunea de selecție; 
— Accesibilitatea evenimentului (posibilitatea de a fi perceput); 
— Contextul în care se produce. 


Axa verticală cuprinde elemente care caracterizează producția mesajelor (pro- 
dusul comunicării) şi controlul relației dintre M (agent) şi S/E (mesaj). Este axa ,,mij- 
loacelor comunicării, a mijloacelor utilizate pentru creaţia, transmiterea şi distribuirea 
mesajelor“. 

— aceste mijloace sunt formate din: 

— agenţi care permit transmiterea semnalelor (canale, mijloace tehnice, media); 

— procedee de alegere şi combinare a mijloacelor utilizate; 

— resurse administrative, instituționale pentru controlul producției şi distribuirii 
mesajelor. 

Toate aceste mijloace permit transformarea unei reacții (percepții) într-un mesaj 
care poate fi perceput. 

— mijlocele servesc să facă disponibile pentru destinatar elementele componente 
ale mesajului; 

— forma S este dată de enunţul mesajului; ea este legată de mijloacele utilizate şi 
este indisolubil legată de conţinutul mesajului. Mesajul trebuie să posede o formă şi o 
structură bine definite; 

— enunţul mesajului se produce într-un context dat. Contextul se referă la elemen- 
tele care intervin pentru a face ca un eveniment să fie selectat pentru a fi perceput; 

— orice transmisie structurată şi nealeatorie este un semnal. Forma semnalului 
(mesajului) cuprinde calități de reprezentare, de referință, de simbolizare sau de 
corespondenţă. Deci, semnalul cuprinde elemente de formă şi conţinut ale mesajului, 
adică de semnificaţie a mesajului (S şi E sunt indisolubile), ceea ce face ca mesajul să 
aibă calități de formă şi de conţinut specifice; 

— orice percepţie a unui enunț produce efecte (consecinţe), unele tin de eficiență 
(atingerea obiectivelor vizate, a obiectivelor inițiale ale comunicării), altele sunt 
consecinţe neintentionate sau nedorite ale comunicării. 

Modelul indică în primul rând importanţa elementelor care intervin în percepția 
evenimentelor: punctele de vedere şi experienţele trecute ale lui M influenţează 
percepţia — E.. Acesta este un fapt „creat“ prin percepție, fiecare persoană având o 
percepţie proprie. Diverşi M pot percepe diferit acelaşi eveniment. În al doilea rînd, 
modelul arată că sistemul comunicării este dinamic şi deschis, în sensul că efectele 
(consecințele) sunt partial previzibile, partial imprevizibile. El poate fi aplicat în 
analiza diferitelor situaţii de comunicare, pentru analiza de conţinut a mesajelor, a 
corespondenţei dintre realităţi şi mesajele comunicării de masă, a receptării mesajelor 
de către publicuri (G. Gerbner, Toward a General Model of Communication, apud 
Ioan Drăgan, Paradigme ale comunicării de masă). 


Realizati un eseu de maxim 2 pagini în care să comentaţi modul în care 
accesul la mijloacele de comunicare depinde sau nu de controlul social. 
Comentariul se poate referi la mass media sau la mijloacele de comunicare 
interpersonale. 

Comparati axa verticală şi axa orizontală din modelul lui Gerbner. Folosiţi 
schema grafică pentru a analiza o situaţie de comunicare (0 discuţie familială, o 
emisiune de televiziune, un seminar, etc.). Ce aspect al comunicării scoate mai 
mult în evidență modelul lui Gerbner? Argumentati răspunsul. 


Modelul lui Lasswell 


Modelul lui Harold D. Lasswell este un model specific studiului comunicării de 
masă. Autorul susține că, pentru a înțelege procesul comunicării de masă, avem 
nevoie să studiem nivelele ce corespund următoarelor întrebări: 

— Cine? 

— Ce spune? 

— Prin ce canal? 

— Cui? 

— Cu ce efect? 

Această formulă a fost folosită de Lasswell în 1948 pentru a înzestra cu un cadru 
conceptual sociologia funcționalistă a mass media. Tradusă în termeni de sectoare de 
cercetare, ea duce la următorul rezultat: analiza controlului, analiza conţinutului, 
analiza mijloacelor de comunicare sau a suporturilor, analiza audienței şi analiza 
efectelor (Armand, Michelle Mattelart, Istoria teoriilor comunicării). 

Pentru Fiske (op. cit.), acest model reprezintă versiunea verbală a modelului 
Shannon & Weaver; este un model liniar care priveşte comunicarea ca o transmitere 
de mesaje şi este mai interesat de efectele comunicării decât de semnificaţii. Prin 
„efect“ se înțelege că o schimbare observabilă şi măsurabilă a stării receptorului este 
cauzată de un element identificabil în proces. Modificând unul dintre elementele 
procesului, vom modifica şi efectul. 

După Lasswell, procesul de comunicare îndeplineşte trei funcții principale în 
societate: „supravegherea mediului, dezvăluind tot ceeea ce ar putea ameninţa sau 

afecta sistemul de valori al unei comunități sau al părților care o compun, punerea în 
relație a componentelor societăţii, pentru a produce un răspuns față de mediu, 
transmiterea moştenirii sociale“ (Lasswell, „The Structure and Function of 
Communication in Society“, apud Mattelart, op. cit.). Lazarsfeld şi Merton adaugă la 
aceste trei funcţii o a patra, cea de entertainment sau distracţie. 


Info 


În tradiţia funcționalistă a cercetării comunicării de masă se înscrie şi studiul lui Lazarsfeld despre 
alegerile prezidenţiale din 1940. Acest studiu panel, destinat a stabili contribuţia unor surse diferite la 
modificarea opțiunii politice în timp, a ajuns la concluzia că discuţia avea un rol mai important în acest 
sens decât mass media. Un studiu ulterior, care a testat eficiența influenței personale, a confirmat acestă 
idee şi a propus ipoteza unei „comunicări în două trepte“. Conform rezultatelor acestui studiu, s-au putut 
decela câteva grupuri mari de cauze ce acționează împreună şi care pot explica faptul că indivizii sunt 
mai predispusi să tina seama de informaţiile şi sfaturile venite din partea celor pe care îi cunosc personal, 
respectiv: 

— au mai mare încredere în ei; 

— un contact personal poate exercita o presiune informală în sensul conformării; 

— se oferă posibilitatea discutării şi argumentării, persuasiunea fiind rezultatul schimbului reciproc de 
opinii; 

— o sugestie venită din partea unei cunoştinţe din propriul cerc de contacte sociale poartă în sine 
garanţia conformării la normele de grup. 

Pentru a comunica cu succes trebuie, deci, să se acorde o mai mare atenţie grupurilor şi procesului de 
comunicare informal de difuziune a informaţiilor în interiorul fiecărui grup sau categorie de public vizată. 


Modelul lui Newcomb 


Semnificația principală a acestui model constă în faptul că este primul care 
introduce problematica rolului comunicării într-o societate sau într-o relaţie socială. 
Pentru Newcomb, acest rol este simplu: acela de a menţine echilibrul în cadrul unui 
sistem social. Modul în care funcţionează acest model este următorul (figura 4): A/B 
este comunicator/receptor; ei pot fi indivizi sau conducerea unei întreprinderi/repre- 
zentantii sindicatelor, sau guvern/guvernati etc. X este o parte din mediul social. 
ABX este un sistem, ceea ce înseamnă că relaţiile interne sunt interdependente. 


X 


Figura 4 

Componentele minimale ale sistemului ABX sunt: 

— orientarea lui A către X incluzând în acelaşi timp atitudinea fata de X ca obiect 
abordabil sau de evitat, caracterizat prin semn şi intensitate, precum şi atributele 
cognitive (credinţe şi structuri cognitive); 

— orientarea lui A spre B în exact acelaşi sens (pentru a evita confuzia ne vom 
referi la atracţie pozitivă sau negativă fata de A sau B ca persoană şi la atitudini 
favorabile sau nefavorabile către X); 

— orientarea lui B către X; 

— orientarea lui B către A. 

Acest model presupune, deşi nu declară explicit, că oamenii au nevoie de 
informaţie. Într-o democraţie, informaţia este de obicei privită ca un drept, dar nu se 
conştientizează că informaţia este, în primul rând, o necesitate. Fără ea, nu ne putem 
simți ca o parte a societății. Trebuie să avem informatie potrivită despre mediul 
nostru social pentru a şti cum să reacționăm la el şi pentru a identifica în reacția 
noastră factori pe care putem să-i împărtăşim cu membrii grupului, ai subculturii sau 
culturii din care facem parte. 

Denis McQuail (Comunicarea) susține că modelul lui Newcomb este un model al 
„tensiunii către simetrie“, de acelaşi tip cu modelele inspirate de psihologia 
gestaltistă. Dinamica actelor de comunicare constă în tensiunea produsă de dezacord. 


Modelul Westley şi MacLean 


Acest model (figura 5) este inspirat de modelul lui Newcomb şi descrie procesul 
comunicării interpersonale. Pe scurt, modelul arată că informaţia fie este dată de un 
individ A altui individ B, fie este căutată de B la o sursă A dispunând de competenţe 
specifice în raport cu nevoile lui B. 


Figura 5 


48 Teoria comunicării 


Xi, X2, X3, Xq...-X reprezintă „obiectele de orientare“, adică multitudinea de 
evenimente şi obiecte care compun mediul lui A şi B şi care pot eventual forma 
obiect de comunicare între ei; 

— A şi B reprezintă indivizi; 

— X’ reprezintă mesajul; 

—fBA reprezintă feed-back-ul, adică un mesaj transmis de B spre A asupra 
situației lui B, transformată ca efecte al X’; 

— f reprezintă feed-back-ul. 

Potrivit acestei reprezentări simple asupra comunicării dintre doi actori, persoana 
A transmite o informație către persoana B asupra evenimentului X. A este comuni- 
catorul, iar B este în situația receptorului de informaţie, fie că o cere, fie pur şi simplu 
că o primeşte. Comunicarea începe, de fapt, prin selectionarea de către A a „obiec- 
telor de orientare X“ cărora le dă o formă abstractă (le transformă în mesaj X’ şi îl 
transmite către B). Acesta din urmă poate avea şi el o percepţie directă a lui X (Xj, 
B) sau suportă efectul lui X’, răspunzând lui A prin retroactiunea fBA. 

Modelul Westley & MacLean subliniază nevoia socială de informatie pe care a 
pus-o în evidenţă modelul lui Newcomb. Ei vor adapta acest model şi pentru studiul 
mass media. 


Modelul lui Newcomb prevede un echilibru în sistemul ABX. Credeţi ca 
adăugirile/modificările aduse de modelul Westley & MacLean distrug acest 
echilibru ce reprezintă punctul forte al sistemului lui Newcomb? 


3.1.3. Şcoala semiotică 


Termenii cu care operează semiotica (semn, semnificaţie, icon, denotatie, cono- 
tatie) sunt termeni care se referă la diverse modalități de producerea a sensului, a 
intelesului. Modelele propuse de scoala semiotică diferă de cele propuse de scoala 
proces nu numai prin faptul că nu sunt lineare, ci şi prin faptul că nu conţin indicaţii 
despre etapele transmiterii mesajului. Aceste modele sunt de tip structural şi indică 
relațiile care se stabilesc între elementele prin care se creează sensul. 

În centrul acestei ştiinţe stă conceptul de semn. Semiotica are trei domenii 
principale de studiu: 

1. semnul însuşi; acesta constă în studiul diferitelor varietăți de semne, în studiul 
diferitelor moduri în care acestea transmit înţelesul, precum şi în studiul modului în 
care semnul relationeaza cu oamenii care îl folosesc. Semnele sunt definite ca fiind 
nişte constructe umane şi pot fi înțelese numai în utilizările pe care oamenii le 
atribuie. 

2. codurile (sistemele în care semnele sunt utilizate), acest studiu cuprinde modu- 
rile în care o varietate de coduri s-a dezvoltat pentru a satisface nevoile unei societăţi 

sau culturi sau pentru a exploata canalele de comunicare disponibile pentru transmi- 
terea lor. 

3. cultura in care aceste coduri si semne operează. La rândul ei, aceasta este 
dependentă pentru propria ei existenţă şi forma de folosirea acestor coduri şi semne. 

Pentru a înţelege în mod cât mai adecvat originalitatea modelelor semiotice (în 
special lingvistice) (loan Drăgan, Teorii ale comunicării de masă), este important de 
reținut ceea ce unii autori numesc dubla situare sau dimensiune a mesajului: 

— prima se referă la faptul că mesajul este un element al circuitului comunica- 
tional: trimis de către emițător, el circulă printr-un canal şi ajunge la receptor (este, să 
spunem, o „informaţie“ care circulă între cei doi poli ai circuitului comunicational); 

— sub alt aspect, mesajul poate fi, totodată, descris ca element al unui proces de 
reprezentare, ca intermediar între o realitate şi imaginea acestei realități (realitatea la 
care mesajul se referă sau la care trimite). Modelele semiotice iau în considerare dubla 
situare (informaţională şi simbolică) a mesajului; acestea se situează şi se cristalizează 
la intersecţia celor două procese — de comunicare şi de reprezentare (figura 6). 


Realitate 


LEXE 


comunicării 


TIIBJUSZIIĂII 


Imagine 


Figura 6 

Modelul lui Peirce 


Pentru Peirce, orice proces semiotic este o relaţie între trei componente: semnul 
însuşi, obiectul reprezentat şi interpretantul (figura 7). 


Interpretant 


ZS 


Semn Obiect 
Yt 


Figura 7 


Definitia semnului implica, deci, un model triadic: ,,Un semn sau un reprezen- 
tamen este ceva care tine locul a ceva in anumite privinte sau in virtutea anumitor 
însişiri. El se adresează cuiva, creând in mintea acestuia un semn echivalent, sau 
poate un semn mai dezvoltat. Semnul acesta pe care îl creează îl numesc interpretantul 
primului semn. Semnul tine locul a ceva, anume al obiectului său. El tine locul 
acestui obiect nu în toate privintele, ci cu referire la un fel de idee pe care am numit-o 
uneori fundamentul reprezentamenului“ (Charles Peirce, Comunicare şi acțiune, 
apud Umberto Eco, Lector in fabula). 

Un semn se referă la altceva decât la el însuşi (obiectul) şi este înţeles de cineva: 
acesta este efectul pe care îl produce în mintea receptorului (interpretantul). Interpre- 
tantul nu este interpretul semnului, ci este un concept mental produs deopotrivă de 
semn şi de experienţa obiectului pentru cel ce utilizează semnul. Interpretantul unui 
obiect nu este o semnificație definită de dicționar, ci variază în funcție de experiența 
pe care utilizatorul semnului a avut-o vizavi de acel obiect. O semnificaţie nu este 
niciodată o relaţie între un semn şi ceea ce reprezintă semnul (obiectul). Semnificația 
rezultă din relația triadică, în care interpretantul are un rol mediator de informare, de 
interpretare sau chiar de traducere a unui semn prin alt semn. 

Interpretantul este o altă reprezentare, care se referă la un acelaşi obiect pe baza 
unui alt fundament (ground-ul reprezentării), acesta este punctul de plecare al 
semiozei nelimitate: relația semn-obiect nu este posibilă decât prin raportare la un alt 
interpretant care se explică pe sine printr-un alt interpretant. În cadrul teoriei 
codurilor, (Umberto Eco, Tratat de semiotică generală) interpretantul poate fi 
identificat cu întrega serie de denotatii şi conotaţii succesive ale unei expresii. 

După Peirce, există trei tipuri de semne: iconul, indicele (sau indexul) şi simbolul. 
Un semn iconic este un semn bazat pe o anumită asemănare cu obiectul real sau 


Teoria proceselor de comunicare 51 


fictiv, de exemplu, o fotografie, o schemă, o diagramă; un indice este un semn care se 
află într-o relaţie reală, nu de reflectare cu obiectul, funcţionând ca o indicație sau o 
referință: de exemplu, un indicator de drum, simptomele unei boli etc.; simbolul este 
un semn determinat numai în cadrul unei interpretări, dar nu are legătură fizică sau de 
asemănare cu obiectul: de exemplu, un steag. 


Aplicati modelul lui Peirce in analiza unor diferite tipuri de semne (o 
expresie facială exprimând teama, un semn rutier, o pictură abstractă, cuvinte 
depreciative la adresa unei minorităţi de orice tip, o persoană îmbrăcată foarte 
elegant etc.). Comentati modul în care este creat interpretantul, pornind de la 
următoarele întrebări: 

— Ce relaţie există între interpretant şi experiența semnului şi a obiectului 
pe care îl reprezintă? 

— Cât de mult pot varia interpretantii şi în ce măsură au ceva în comun? 


Modelul lui Ogden şi Richards 


Modelul Ogden şi Richards corespunde modelului lui Peirce. În această perspec- 
tivă, în analiza comunicării se poate da prioritate: 

— realitatilor (lucrurilor); 

— psihicului, gândirii (ideilor); 

— limbajului (cuvintelor), retinandu-se atunci dubla funcţie a cuvintelor — noi gân- 
dim cu ajutorul cuvintelor şi comunicăm cu alții prin intermediul lor. 


Referinta 
(idei) 


Se refera la 
(relatie cauzala) 


Simbolizare 
(relatie cauzala) 


Sta pentru 
Simbol ocelot ge sch ia aaa Referent 


Modelul lui Saussure 


Saussure este considerat întemeietorul lingvisticii moderne şi al semiologiei, fiind 
cel care a construit primul proiect al unei „teorii generale a sistemelor de semnifi- 
care“, inițiind studierea vieţii semnelor în sânul vieţii sociale. El se concentrează, ca 

lingvist, asupra semnului însuşi. Semnul, pentru Saussure, este unitatea între semni- 
ficat şi semnificant. Semnificantul este imaginea acustică, forma fizică a semnului pe 
care noi o percepem, iar semnificatul este conceptul mental la care se referă acesta. 
Acest concept mental este în mare măsură comun tuturor membrilor unei culturi care 
împărtăşesc acelaşi limbaj. 

Sunt vizibile similaritatile între diada semnificant/semnificat al lui Saussure şi cea 
peirceană semn/interpretant. Saussure este însă mai putin interesat de relația sem- 
nului ca întreg cu realitatea externă (obiectul, la Peirce) (figura 9). 


Semn 
Alcătuit din 
: N semnificare 
Semnificat Semnificant ———————————_> Realitatea 
(concept mental) (existența fizică a externă 
semnului) sau înțeles 
Figura 9 


Modelul arată că relația dintre concept şi obiectul real pe care îl reprezintă este 
operația de semnificare: prin intermediul acestei operații, omul acordă înțelesuri 
realității, o înțelege. Este important să reamintim că semnificatul este, în aceeaşi 
măsură ca şi semnificantul, producția unei culturi particulare. Este evident că 
semnificantii (cuvintele) sunt diferite în funcție de limbă. Acelaşi lucru se întâmplă şi 
cu semnificaţiile cuvintelor: ele diferă, mai mult sau mai putin, de la cultură la 
cultură, fiecare având propria experienţă a obiectelor (vezi ipoteza Shapir-Worf). 


Analizati două fotografii, folosind modelele lui Peirce şi Saussure. Care 
model vă ajută mai mult în analiză şi din ce punct de vedere? Comentati 
rezultatele analizei. 


Să reținem! 


Conform lui Fiske (Introduction to Communication Studies), putem considera că există două para- 
digme clasice în studiul comunicării: şcoala proces şi şcoala semiotică 


Prin ce se caracterizeză şcoala proces şi care sunt principalele modele ale comunicării care o 
reprezintă? 

Caracteristicile şcolii proces: 

— vede comunicarea ca transmitere a mesajelor; 

— este interesată in special de probleme ca eficiența şi acurateţea transmiterii mesajului; 

— dacă efectul este diferit de ceea ce se intenționa să se comunice, tendința este să se interpreteze 
acest lucru drept un eşec al comunicării şi să se caute motivul eşecului de-a lungul desfăşurării procesului 
de comunicare; 

— se autodefineste ca studiul actelor de comunicare; 

— defineşte interacțiunea socială ca fiind procesul prin care o persoană relationeaza cu altele sau 
afectează comportamentul, starea de spirit sau reacţiile emoţionale ale unei alte persoane şi invers; 

— vede în mesaj ceea ce este transmis prin procesul de comunicare; 

— intenţia emitatorului poate fi declarată sau nedeclarată, dar ea este esențială pentru a putea analiza 
mesajul. 

Modele reprezentative: 

— Modelul Shannon & Weaver; 

— Modelul lui Gerbner; 

— Modelul lui Lasswell; 

— Modelul lui Newcomb; 

— Modelul Westley — MacLean. 


Prin ce se caracterizeză şcoala semiotică, şi care sunt principalele modele ale comunicării care o 
reprezintă? 

Caracteristicile şcolii semiotice: 

— defăşurarea comunicării reprezintă o producere şi un schimb de sensuri (semnificații); 

— obiectul de interes îl reprezintă studierea modului in care mesajele (textele) interacționează cu 
oamenii pentru a produce înţelesuri (sau semnificaţii) şi rolul textelor în cultura noastră; 

— nu consideră neînțelegerile ca fiind neapărat efecte ale eşecului de comunicare, ci consideră că ele 
pot rezulta din diferenţele culturale dimtre emițător şi receptor; 

— se autodefineşte în termeni de producere a comunicării; 

— defineşte interacțiunea socială ca fiind ceea ce constituie individul ca membru al unei culturi 
specifice sau al unei societăți; 

— vede mesajul ca o construcţie a semnelor care, prin interacţiunea cu receptorii, produce înţelesuri. 

Modele reprezentative: 

— Modelul lui Peirce; 

— Modelul Ogden şi Richards; 

— Modelul Saussure. 


3.2. Noi modele ale comunicării 


Ca reacţie la modelele inspirate de paradigmele structural-functionaliste, care au 
dominat multă vreme scena teoretică a analizei comunicării, au apărut contribuţii 
recente animate de ambiția de a depăşi modelele clasice „informaţionale“ (proce- 
suale) şi „lingvistice“ (semiotice) ale comunicării. Potrivit acestor modele, comuni- 
carea nu se reduce la transmiterea „informaţiei“ sau „mesajelor“ prin codificare şi 
decodificare sau prin indicaţii ale intentiilor comunicative. Comunicarea trebuie 
înțeleasă ca o comprehensiune reciprocă, ca intercomprehensiune (acces la subiecti- 
vitatea altuia, la intențiile şi motivele sale). Aceste demersuri consacră alte unități de 
analiză — persoana, grupurile, raporturile intersubiective — în experienţa vieţii coti- 
diene. 

3.2.1. Fundamente teoretice ale noilor modele comunicationale 


Noile paradigme ale comunicării (care valorizează teoriile interactionismului sim- 
bolic, etnometodologiei, fenomenolgiei sociale) nu mai tratează obiectivitatea lumii 
şi subiectivitatea actorilor ca date predefinite. Acestea sunt raportate la o „activitate 
organizată, mediată simbolic, efectuată împreună de către membrii unei comunităţi 
de limbaj şi de acțiune în cadrul coordonării acțiunilor lor practice“. Din această 
perspectivă, comunicarea reprezintă „modelarea unei lumi comune prin intermediul 
unei acțiuni conjugate“. Această perspectivă comună nu înseamnă o simplă conver- 
genta a unor puncte de vedere personale, ci faptul că partenerii construiesc împreună 
locul comun (norme, reguli) pornind de la care se vor raporta unii la alţii, se vor 
raporta la lume şi îşi vor organiza acțiunile împreună. (loan Drăgan, Paradigme ale 
comunicării de masă). 

În această concepţie, limbajul este o parte integrantă a activităţilor sociale; el arti- 
culează practicile, orientările şi relaţiile interumane într-o formă de viata. 

Această abordare se îndepărtează de optica epistemologică clasică, „nu se mai 
acordă prioritate reprezentării din punctul de vedere al unui observator dezangajat, a 
proprietăţilor unei lumi exterioare şi al unei lumi interioare predeterminate, ci activi- 
tății organizante/conjugate a actorilor sociali, prin care o lume comună, un spaţiu pu- 
blic, un câmp practic, un sens împărtăşit al realității comune sunt continuu modelate şi 
menținute drept condiții şi rezultate ale acțiunii“ (Luis Quére, D'un modele épistémo- 
logique de la communication a un modele praxéologique, apud Dragan, op. cit.). 


Info 


Interactionismul simbolic 


Herbert Blumer inaugurează ,,interactionismul simbolic“ şi rezumă cele trei premise ale acestui 
demers, care îşi alege drept obiectiv studierea modului în care actorii sociali interpretează simbo- 
lurile născute din „activităţile lor interactive“: „Prima premisă este că oamenii acționează fata de 
lucruri pe baza semnificatiilor pe care le au pentru ei aceste lucruri... A doua este că semnificaţia 
acestor lucruri derivă şi se naşte din interacțiunea socială a unui individ cu ceilalți actori. A treia 
este că aceste semnificaţii sunt utilizate şi modificate pintr-un proces de interpretare efectuat de un 
individ în raportul său cu lucrurile pe care le întâlneşte“ (H. Blumer, Symbolic Interactionism: 
Perspective and Method, apud Armand şi Michele Mattelart, Istoria teoriilor comunicării). 


Noile modele ale comunicării se îndepărtează de modelele inițiale ale teoriei 
informaţiei şi de modelul behaviorist care limitau comunicarea la transmiterea şi 
receptarea mesajelor unice (univoce,), circulând într-un singur canal în acelaşi timp şi 
la un receptor pasiv. Definiţia şi abordarea comunicării se vor îmbogăţi prin elabo- 
rarea unor modele complexe care iau în considerare circularitatea comunicării (alter- 
nanta participanților la procesul de comunicare în rolurile de emițător şi receptor), 
deosebirile individuale în stăpânirea codurilor de comunicare, rolul opiniilor şi al ati- 
tudinilor în procesul comunicării, importanța contextului social şi cultural al schim- 
bului, inclusiv în cazul comunicării de masă. 


Teoria proceselor de comunicare 55 


Unele modele vor merge chiar mai departe (şcoala californiană de la Palo Alto); 
potrivit acestei şcoli, comunicarea este nu numai circulară, ci şi continuă, 
presupunând o interacțiune neîncetată între fiinţele umane, desfăşurată simultan prin 
multiple canale şi prin mijloace variate. Noţiunea clasică de mesaj este şi ea depăşită: 
mai importante decât conținuturile comunicării sunt interacţiunile celor care participă 
la comunicare şi interdependentele dintre ansamblul comportamentelor lor: comuni- 
carea este asemenea funcționării unei orchestre fără dirijor, în care fiecare interac- 
tioneaza cu toți şi toţi între ei, iar în acest proces de interacțiuni continue se creează 
realitatea socială, care este o realitate socio-comunicationala. Este o iluzie de a crede 
că există o singură realitate: realitatea este de ordinul atribuirii de semnificație, care 
este produsul interacțiunilor umane şi al comunicării. 

Acţiunea comunicationala 


Un model de referinţă în teoria comunicării prin amploarea construcției teoretice a fost formulat de 
Jürgen Habermas (Comunicare si acțiune), reprezentant al ultimei generații a Şcolii de la Frankfurt. 
Prelucrând teoriile sociologiei acțiunii inițiate de Talcott Parsons, Habermas elaborează în 1981 o 
sociologie a „acțiunii comunicationale“. Acţiunea şi interacțiunea nu mai sunt considerate doar ca 
producătoare de efecte, ci se analizează ca fiind asociate unor schimburi simbolice şi contexte de limbaj. 
Atitudinile, opiniile care însoțesc acțiunea nu pot da seamă de realitate doar luate singure. Sociologia 
critică trebuie să studieze rețelele de interacțiune într-o societate constituită din relații comunicationale, 
„unirea în comunicare a subiecților opuși“. ,,Actiunii strategice“, adică rațiunii şi acțiunii cu scop strict 
utilitar şi instrumental (al căror dispozitiv privilegiat îl constituie mijloacele de comunicare de masă) şi 
care riscă să colonizeze „lumea socială trăită“, Habermas le opune alte moduri de acțiune sau de raportare 
la lume, fiecare cu propriul său criteriu de validitate: acțiunea obiectivă, cognitivă, care îşi impune să 
spună adevărul, acţiunea intersubiectiva, care tinteste dreptatea morală a acțiunii, acțiunea expresivă, care 
presupune sinceritate. El consideră că, in principal, criza democraţiei se datorează faptului că dis- 
pozitivele sociale care ar trebui să faciliteze schimburile şi desfăşurarea rationalitatii sale comunicationale 
au devenit autonome; ele fac să circule informația, dar blochează relaţiile comunicationale, adică 
activităţile de interpretare ale indivizilor şi grupurilor sociale. 

Jean Marie Vincent consideră însă că noțiunea de raționalitate comunicationala a lui Habermas este 
„puternic impregnată cu elemente normative, reprezentând un principiu de explicaţie metasocial“ (apud 
Armand şi Michele Mattelart, Istoria teoriilor comunicării, ceea ce ne poate face să ne întrebăm dacă nu 
cumva relaţiile comunicationale, pe care filosoful german le consideră fundamentul socialului, nu sunt 
copiate după o concepție a dialogului dintre filosofi. 


3.2.2. Şcoala de la Palo Alto 


Poziţia teoretică a şcolii de la Palo Alto se caracterizează prin considerarea co- 
municării ca fenomen social integrat, încercând prin „gramatica“ (sau „logica 
comunicării“) să construiască o punte de legătură între aspectele relationale şi cele 
organizaționale, între mecanismele care reglează raporturile interindividuale şi cele 
care reglează raporturile sociale. Paul Watzlawick precizează: „ascultăm în perma- 
nenta de regulile de comunicare, dar regulile în sine, gramatica comunicării, sunt 
lucruri pe care nu le cunoaştem“ (Une logique de la communication). 

Precursor al noului model al comunicării teoretizat de Şcoala de la Palo Alto este recunoscut Gregory 
Bateson, antropolog şi ecologist englez, format inițial ca biolog. 

Lucrarea sa, Spre o ecologie a spiritului, a încercat să introducă o perspectivă „organicistă“ asupra 
comunicării. Bateson opune metafora maşinii (care ar fi adecvată ca metaforă fondatoare pentru modelul 
matematic), metaforei organismului, mai adecvată în a exprima natura sistemului informational-comu- 
nicativ. 

Gândirea organicistă situează informaţia ca dimensiune relevantă a unui subiect aflat într-un mediu 
determinat, ambele neputând fi definite decât printr-o relație de reciprociate: eul trăieşte într-o lume a 
cărei parte este el însuşi, dar el contribuie, la rândul lui, la constituirea acestei lumi. 

Metafora organismului introduce în studierea comunicării o gândire holistă. Comunicarea însăşi este 
operă şi instrument: opera şi produsul nu sunt distincte de ceea ce le dă naştere. 

După Bateson, comunicarea este un schimb al subsistemelor unei totalitati, un schimb de informatie. 
La rândul ei, informația este o „diferență care produce diferente“. Ea este sursa dinamicii totalitatii sau 
sistemului, deoarece „interacțiunea dintre părțile unui spirit este declanşată prin diferență“. 


Scoala de la Palo Alto, proiectând organic comunicarea, va ajunge imediat la teza: 
Totul este comunicare. Comunicarea este noul termen care exprimă relația omului cu 
lumea. Comunicarea furnizează regulile de înțelegere pentru toate lucrurile din lume, 
deoarece ştiinţa, arta sau practicile cotidiene nu sunt decât sectoare conținute in 
comunicarea care le înglobează. Comunicarea va reflecta întregul joc al rațiunii şi al 
activităților ei. 

Cartea O logică a comunicării, scrisă de trei membri ai Colegiului Invizibil: Paul 
Watzlawick, Janet Beavin, Don Jackson, are drept scop să explice cum se poate 
spune că fiecare individ participă la comunicare, mai mult decât că s-ar afla el la 
originea comunicării sau că ar fi ținta ei. Ei au formulat câteva principii de comu- 
nicare interumană, numite axiome. 

Axioma 1. Comunicarea este inevitabilă. (Imposibilitatea de a nu comunica; nu 
putem să nu comunicăm.) Această axiomă are sens numai în condiţiile în care 
inglobam în sfera comunicării şi transmiterea neintentionaté de informatie, ce se 
realizează prin intermediul indicilor. Dacă acceptăm că orice comportament are o 
anumită valoare comunicativă, că nu doar mimica şi gesturile, ci şi absenţa lor este 
elocventă, vom putea accepta uşor prima axiomă. 

„Dacă vom admite că, într-o interacţiune, orice comportament are valoarea unui 
mesaj, cu alte cuvinte, că este o comunicare, urmează de aici că nu se poate să nu se 
comunice, indiferent dacă se vrea sau nu. Activitate sau inactivitate, vorbire sau 
tăcere, orice are valoare de mesaj. Asemenea comportamentele influenţează pe altele, 
iar acestea, la rândul lor, nu pot să nu reacționeze la comunicări şi prin însuşi acest 
fapt să comunice.“ (Watzlawick, Une logique de la communication) 

Comunicarea nu se mai reduce astfel la limbajul verbal şi, mai ales, la intentiona- 
litate. Noi comunicăm doar atunci când intenţiile, conştiente sau reuşite, se transmit 
şi sunt înțelese de receptor. Din punctul de vedere al noii teorii, comunicarea verbală 
şi intentionala reprezintă doar vârful unui iceberg uriaş, care închide într-o unitate 
întregul comportament al unui individ integrat organic într-o totalitate cuprinzând 
alte moduri de comportament: tonul, postura, contextul. Evident, pentru nevoile 

analizei putem distinge „unități“ ale comunicării: mesajul (unitatea elementară), 
interacţiunea (o serie de mesaje schimbate între indivizi), modele de interacţiune. 

Axioma 2. „Comunicarea se desfăşoară la două niveluri: informational şi rela- 
tional, cel de-al doilea oferind indicaţii de interpretare a conţinutului celui dintâi.“ 
(Orice comunicare se analizează în conținut şi relaţie; orice comunicare prezintă două 
aspecte: conținutul şi relația, astfel încât al doilea îl înglobează pe primul şi prin 
aceasta este o metacomunicare.) Asta înseamnă că orice comunicare nu se limitează 
să transmită o informaţie, ci induce în același timp un comportament. În termenii lui 
Bateson, se pot numi cele două aspecte „indicele“, respectiv „ordinea“ oricărei 
comunicări. Indicele este sinonimul conținutului mesajului. 

Un mesaj, sub aspectul lui de „indice“, transmite o informaţie: în comunicarea 
umană, acest termen este de aceea sinonim cu conținutul mesajului. El poate avea ca 
obiect orice este comunicabil; problema de a şti dacă o asemenea informatie este 
adevărată sau falsă, validă ori nevalidă sau indecidabilă nu intră aici în calcul. 
Aspectul de „ordine“, dimpotrivă, desemnează maniera în care este înțeles mesajul şi, 
în cele din urmă, relaţia între parteneri. 

Un raport interesant se manifestă între cele două aspecte ale comunicării: cu cât o 
relație este mai spontană şi mai sănătoasă, cu atât aspectul relaţie al comunicării trece 
în plan secund. Invers, relațiile bolnave se caracterizează printr-o dezbatere fără 
sfârşit asupra naturii relaţiei, iar conţinutul comunicării sfârşeşte prin a-şi pierde orice 
importanță. Vorbitorii acordă planului relational o importanță decisivă şi daca 
neînțelegerile de ordin informaţional pot fi aplanate uşor, cele ce privesc relaţia 
generează adesea conflicte ireconciliabile. Una dintre descoperirile cercetătorilor de 
la Palo Alto e tocmai aceea că atenţia acordată comunicării distruge comunicarea. 

Axioma 3. „Comunicarea este un proces continuu, ce nu poate fi tratat în termeni 
de cauză efect sau stimul răspuns.“ Această a treia axiomă se poate obţine din studiul 
interacțiunii sau schimbului de mesaje între parteneri. Văzută din afară, o serie de 
comunicaţii poate fi înțelesă ca un sir neîntrupt de schimburi de elemente informa- 
tionale. Interlocutorii par a avea iniţiativa sau preeminenta, sau pot avea un statut de 
dependență; se punctează rolurile pe care şi le asumă sau le revin partenerilor şi care- 
i determină de fiecare dată ca „stimuli“ sau „răspuns“ ai secventei comunicationale. 

Axioma 4. „Comunicarea îmbracă fie o formă digitală, fie una analogică.“ Ter- 
menii provin din cibernetică, unde un sistem este considerat digital atunci când 
operează cu o logică binară de tipul 0 şi 1 şi analogic, în cazul utilizării unei logici cu 
o infinitate continuă de valori. După Watzlawick, comunicarea analogică, în care se 
include, practic, orice comunicare nonverbală (care nu întreţine între semn şi obiect o 
relație pur convenţională) îşi află rădăcinile în stadiile arhaice ale evoluţiei umane şi 
are o extensiune mult mai generală decât comunicarea digitală, verbală, relativ 
recentă şi mult mai abstractă, capabilă să reprezinte nu numai sensuri, ci şi logica 
limbajului. 

Numai în comunicarea interumană sunt posibile cele două tipuri. Altfel spus, 
omul este singurul gen de organism capabil să utilizeze cele două moduri de 

comunicare, digitală şi analogică. Apariţia şi utilizarea comunicării digitale a avut o 
importanță capitală pentru evoluția omului, a culturii, ea fiind cea care condensează o 
cantitate mai mare de informaţie şi permite conservarea ei în timp precum şi recupe- 
rarea ei recurentă la orice moment ulterior. Cum au arătat însă studiile de etologie ale 
lui Timbertgen, Lorentz sau Bateson, pentru aspectul de relaţie al comunicării, rolul 
fundamental îl are tipul analogic de comunicare. Intervenția în cadrul comunicării a 
dimensiunii relationale explică de ce comunicarea analogică are o conexiune atât de 
strânsă cu contextul comunicării, acelaşi gest, de exemplu, pare normal într-un 
context şi transmite o informaţie de un anumit tip şi pare anormal, „bolnav“, într-un 
alt context, alertează pe ceilalți oameni asupra stării mentale a omului, nu-i face să 
reacționeze doar la informaţia cuprinsă în comunicare. 

Cele două tipuri de comunicare nu există paralel sau complementar; ele pot să 
coexiste şi să se completeze în orice mesaj. După toate probabilitățile, conţinutul se 
transmite digital şi relaţia analogic. Relaţia analogic — digital în cadrul comunicării, 
exemplificată de diferența dintre tipurile corespunzătoare de calculatoare, are 
numeroase consecinţe pragmatice în diverse domenii ale acţiunii sociale. Prezenţa şi 
complementaritatea celor două tipuri în mesajele comunicării face necesară tradu- 
cerea continuă între ele, atât de cei care emit semnale, cât si de cei care le receptio- 
neaza; aceasta nu se poate face însă în chip complet fără pierderi de informatie şi de 
sensuri. Limbajul digital posedă o sintaxă logică complexă şi comodă, dar e lipsit de 
o semantică adecvată pentru relație. Limbajul analogic posedă semantica, nu însă şi 
sintaxa corespunzătoare unei definiţii neechivoce a naturii relațiilor. Există o strânsă 
legătură între axiomele 2 şi 4: componenta informaţională a comunicării e transmisă 
cu precădere pe cale digitală, pe când cea relațională prin mijloace analogice. 
Privirea, gestul, mimica, tonul sunt parametrii de care depinde bunul mers al relaţiei 
şi tot ei fac obiectul incriminărilor atunci când raporturile dintre comunicatori nu mai 
funcționează normal. 

Axioma 5. Pornind de la studiile antropologice şi psihologice ale lui Bateson, 
adepții Şcolii de la Palo Alto au formulat o altă idee de bază a analizei comunicării: 
în comportamentul comunicational se pot distinge sisteme simetrice în care partenerii 
adoptă un „comportament în oglindă“ (întemeiat pe egalitate) şi sisteme comple- 
mentare, centrate pe diferență (de exemplu, doctor-pacient, profesor-student). În felul 
acesta se ajunge la următoarea axiomă: „Orice proces de comunicare este simetric 
sau complementar, dacă el se întemeiază, respectiv, pe egalitate sau diferenţă.“ 

Axioma 6. „Comunicarea este ireversibilă.“ Asertiunea trebuie pusă în legătură cu 
proprietatea oricărei comunicări de a produce, o dată receptată, un efect oarecare 
asupra celui ce a primit-o, mai intens sau mai slab, prompt sau manifest cu întârziere, 
perceptibil ori nu pentru un observator din afară. 

Axioma 7. Comunicarea presupune procese de ajustare şi acomodare. Înţelesul 
cuvântului nu există nicăieri altundeva decât în mintea vorbitorului, iar semnificantul 
sonor, nefiind un cărăuş al semnificatului, ci doar un simplu stimul senzorial, îl poate 
evoca receptorului numai în măsura în care acesta îl posedă deja. Unicitatea 

experienţei de viata şi lingvistice a fiecăruia dintre noi atrage după sine necoincidenta 
sensurilor pe care locutori diferiţi le conferă aceloraşi cuvinte. 

În finalul studiului lor programatic, autorii modelului fac următoarele considerații 
generale (apud Pârvu, Filosofia comunicării ): 

Prima observaţie: axiomele propuse sunt prime încercări de a da o formă logică 
sistematică unui proces extrem de complex şi de aceea nu trebuie înţelese decât ca 
studii preliminare la o teorie adecvată. 

A doua observaţie: aceste axiome sunt foarte eterogene, deoarece ele sunt extrase 
din observarea unor fenomene sau genuri de comunicare diferite, sau din observarea 
fenomenelor de comunicare în registre foarte diferite. Dacă ele au o unitate, aceasta 
nu rezidă în originea lor, ci în importanţa lor pragmatică. Aceasta conduce la punerea 
accentului nu pe „actele“ individuale, ci pe conotatiile interpersonale. 

Axiomatica globală pe care o propun autorii, prin care se încearcă să se determine 
prin condiții o întreagă „situaţie comunicationala“, este astfel în acord stilistic cu 
natura sistemică a comunicării, redată de Birdwhistell: „Un individ nu comunică, el 
ia parte la comunicarea în care devine un element. El se poate mişca, poate face 
zgomot... dar el nu comunică. El poate vedea, poate înţelege, simţi, gusta, atinge, dar 
el nu comunică. În alţi termeni, el nu este autorul comunicării, el participă la ea. 
Comunicarea, în calitatea ei de sistem, nu trebuie să fie concepută după modelul 
elementar al acţiunii şi reacţiunii, oricât de complex ar fi enunţul lui. Ca sistem, 
comunicarea nu trebuie să fie definită decât la nivelul unui schimb“ (apud Pârvu, 
Filosofia comunicării). 

În acest gen de prezentare structurală a comunicării, fiecare axiomă participă 
determinativ la definirea globală a situaţiei de comunicare şi îşi extrage semnificaţia 
numai din această participare. 

„Astfel, imposibilitatea de a nu comunica face ca orice situaţie care comportă 
două sau mai multe persoane să fie o situaţie interpersonală, o situaţie de comunicare. 
Aspectul «relaţie» al unei asemenea comunicări precizează mai bine acest punct. 
Importanța pragmatică, interpersonală a modurilor de comunicare digital şi analogic 
nu rezidă doar într-un izomorfism presupus cu conținutul şi relația, ci în ambigui- 
tatea, inevitabilă şi semnificativă, în care se află emițătorul şi receptorul atunci când 
se pune problema traducerii unui mod în altul. Ceea ce am spus despre problemele de 
punctare se bazează tocmai pe metamorfoza implicită a modelului clasic «actiune- 
reacțiune». În fine, paradigma simetrie-complementaritate este poate cea care se 
apropie cel mai mult de conceptul matematic de funcție, poziţiile indivizilor nefiind 
decât variabile susceptibile de a lua o infinitate de valori al căror sens nu este absolut, 
ci nu se relevă decât în relația lor reciprocă.“ (P. Watzlawick, Une logique de la 
communication) 

Importanța concepţiei de la Palo Alto constă în considerarea comunicării ca o 
activitate colectivă, condusă de reguli învăţate inconştient. Modelul orchestral al 
comunicării tinde să pună în evidență necesitatea gramaticii comunicării fără de care 
aceasta nu-şi poate realiza funcţiile esenţiale. 

Realizati un eseu plecând de la descoperirea Școlii de la Palo Alto conform 
căreia atenţia în cadrul comunicării distruge comunicarea. Puteţi lua ca punct 
de pornire comunicarea interpersonală sau comunicarea la nivel social. 

Analizati situaţii diferite de comunicare (interpersonală, de masă, de grup, 
comunicare politică etc.) prin prisma axiomelor teoriei elaborate de Şcoala de la 
Palo Alto. Axiomele sunt realizate în întregime în toate situațiile analizate? 
Comentati rezultatele acestei aplicaţii. 

Ce axiomă predomină, în ce tip de comunicare? Puteţi stabili o relaţie între 
cele două? 


Info 


Aşa cum arată B. Miege (La pensée communicationnelle), modelului comunicării elaborat de Scoala 
de la Palo Alto i-au fost aduse trei critici importante: 

— critică logică. Aceasta se referă la o presupozitie epistemologică a modelui; nivelului metaco- 
municational, care permite să se dea un sens nivelului comunicării, trebuie să i se confere posibilitatea de 
a-i observa funcționarea pentru a-i decela eventualele distorsiuni introduse în comunicarea „pură“; rezultă 
de aici că acest model este întemeiat pe ideea că observatorul a fost dotat cu o capacitate de observaţie şi 
percepție care nu introduce distorsiune. Or acest postulat epistemologic este astăzi cel mai adesea respins. 

— critică internă. Pornind de la o observaţie a lui Peirce, D. Bougnoux identifica distinctiile Şcolii de 
la Palo Alto dintre comunicarea de relaţie şi de conţinut cu distincția dintre comunicarea indicială şi cea 
simbolică; prima este însă opacă, putin mobilă şi intranzitivă (fără obiect). Ea nu se cunoaşte pe sine 
însăşi şi e lipsită de intenţie; de aceea nu poate avea rolul major acordat de modelul şcolii de la Palo Alto. 

— critică teoretică. Şcoala de la Palo Alto este pandantul psihologic al functionalismului clasic: 
psihoterapia realizată de această şcoala urmăreşte să evite suferinţa care rezultă din comportamentele 
disfunctionale prin conformarea la normele sociale. Ca şi functionalismul, această şcoală are ca premisă 
nevoia de comunicare a individului în cadrul unui sistem; integrarea în sistem (lingvistică, psihologică, 
comportamentală) presupune însă mereu preeminenta, autonomia şi raționalitatea sistemului. 


3.2.3. Analiza conversatiei 


„Analiza conversatiei este o componentă importantă a etnometodologiei. Loc 
privilegiat al schimburilor simbolice, conversaţia este abordată ca o acţiune, nu doar 
pentru studierea limbii, ci şi ca practică de limbaj, pentru a înţelege în ce fel 
construiesc locutorii operațiunile acestei forme predominante de interacțiune socială 
şi pentru a dezvălui procedurile şi aşteptările prin care este produsă şi înţeleasă 
această interacţiune. 


Info 


Etnometodologia 


Întemeietor al etnometodologiei este Harold Garfinkel. Elev al lui Parsons şi apoi profesor la 
Universitatea California, Los Angeles, el pune bazele acestei abordări în 1967 cu lucrarea Studies in 
Ethnomethdology. Etnometodologia are ca obiectiv studierea rationamentului practic de simț comun în 
situațiile obişnuite de acțiune. Pentru Garfinkel (apud Armand şi Michele Mattelart, Istoria teoriilor 
comunicării), analiza evenimentelor lumii sociale dintr-un punct de vedere ştiinţific adecvat, adică exte- 
riorul obiectului, este departe de a fi o strategie ideală în cazul în care se abordează fluxul evenimentelor 

curente. „Cercetarea etnometodologică analizează activităţile de toate zilele ca metode folosite de 
membrii grupului cu scopul de a face aceste activități vizibil-rationale-si-raportabile-(in sensul in care se 
poate da seamă de ele)-pentru scopuri practice, adică observabile şi descriptibile ca organizare a 
activităților obişnuite de zi cu zi. Reflexivitatea acestui fenomen este o activitate specială, constând în 
împrejurări practice, în cunoaşterea comună, în structurile sociale şi raționamentul sociologic practic. 
Această reflexivitate ne îngăduie să reperăm şi să analizăm ocurenta lor: ca atare, dă posibilitatea de a le 
analiza.“ Autorul insistă asupra caracterului metodic al acțiunilor practice, iar sarcina etnometodologului 
este să identifice operațiunile prin care oamenii îşi dau seama şi dau seamă despre ce sunt şi ce fac ei în 
activitățile curente şi în diferite contexte de interacţiune. Conceperea relației dintre acțiune şi contextul ei 
este înnoită din temelii de etnometodologie. Nu doar contextul influenţează conținutul presupus al 
acțiunii, ci şi acțiunea contribuie la sensul elaborat progresiv al contextului, al situației înseşi. 


Realizati un eseu pornind de la implicaţiile interdependentei context/actiune 
puse în evidenţă de etnometodologie. 


Conversatia, mai exact orice comunicare verbală in care împărțirea intervențiilor 
verbale nu este preformată, devine centru de interes fiindcă este una dintre formele 
fundamentale de organizare socială, relativ simplu de definit şi de delimitat. Este un 
proces ce se desfăşoară pe măsură ce participanții fac schimb de enunturi verbale; 
acestea se construiesc în comun, fiindcă există reciprocitate şi cooperare în 
producerea unui text. 

În cartea Conversatia — structuri şi strategii, Liliana Ionescu Ruxăndoiu defineşte 
conversaţia prin comparație cu discuţia. Conform autoarei, conversaţia reprezintă 
prototipul utilizării limbii. Ea reprezintă tipul familiar curent de comunicare orală, 
dialogică, în care doi sau mai multi participanţi îşi asumă în mod liber rolul de 
emițător. Discutia presupune un cadru institutional şi, cel putin partial, prealocarea 
rolului de emițător. În cazul conversatiei, participanţii se manifestă ca indivizi 
(intervenţia consideratiilor de rol şi de statut ca factor restrictiv, fără să fie exclusă, nu 
este esenţială), pe când discuţia se poartă din perspectiva rolului social al partici- 
pantilor. Diferenţele dintre conversaţie şi discuţie sunt legate şi de temele care pot fi 
abordate: conversaţia nu implică limitări sub acest aspect, pe când tema de discuție 
este strict determinată de cadrul instituțional în care aceasta are loc. 

Conversatia (apud Liliana Ionescu Ruxăndoiu, Conversatia — structuri şi stra- 
tegii) se caracterizează prin următoarele trăsături: 

— este creată continuu, prin interacțiune; este rezultatul interacțiunii unor indivizi 
care au obiective conversationale diferite şi adesea divergente. Evoluţia conversatiei 
este, în general, nepredictibilă, dar atât în producerea, cât şi în interpretarea enuntu- 
rilor, se ţine seama cu necesitate de partener. Atât emițătorul, cât şi receptorul 
valorifică în cursul proceselor specifice fiecăruia dintre aceste roluri datele pe care le 
posedă în legătură cu celălalt, date care configurează orizontul productiv şi cel 
interpretativ al partenerului. Preocuparea emitatorului de a facilita receptarea este 
reflectată şi de gradul ridicat de redundanta al enunturilor specifice conversatiei; 

— toate aspectele semnalate pun în evidenţă caracterul de interacţiune socială spe- 
cific al conversaţiei. Aceasta presupune existenţa unui teritoriu comun participanților, 


62 Teoria comunicării 


dorinţa de a împărtăşi cu alţii anumite informaţii despre lume, realizarea unui anumit 
echilibru între necesităţile individuale şi necesităţile altor membri ai comunității. 
Pragmatic, conversaţia apare ca o activitate serioasă şi necesară, cu funcție coezivă, 
facilitând cele mai diverse forme de interacţiune socială; 

— conversaţia este inerent contextuală; contextul este parte integrantă a conversa- 
tiei, funcționând ca un criteriu esenţial de a decide dacă aceasta este coerentă sau nu; 

— este structurată; conversaţia îşi are propria ei organizare. Ea se desfăşoară sub 
forma unei succesiuni de intervenții alternative ale unor participanţi. În cursul unei 
conversații se actualizează două tipuri de roluri: emițător si receptor. Se vorbeşte şi 
despre un rol de auditor, prin care se desemnează situaţia celui care asistă la conver- 
satie fără a interveni. În situaţia în care la conversaţie participă mai multe persoane, 
una (sau unele) dintre ele pot să nu fie selectate ca destinatari ai anumitor intervenții, 
emițătorul orientându-se explicit spre cel de la care aşteaptă răspuns. 

Ordonarea conversatiei nu este determinată în primul rând de ordonarea diver- 
selor secvenţe componente, ci de faptul că interacțiunea dintre emițător şi receptor 
presupune coordonarea activităţii de producere a semnificatiilor: negocierea sensu- 
rilor, crearea unor contexte interpretative etc. 

Conversatia poate fi definită prin trei caracteristici esenţiale: interacţiune, ordine 
şi îndeplinire (realizare). Un enunţ verbal, complex sau nu, chiar şi o singură frază nu 
este produsul unui singur locutor, ci rezultatul unui proces interactiv. Chiar dacă unul 
dintre participanţi nu contribuie verbal, sau dacă este vorba despre intervenţia verbală 
a unui singur locutor, partenerul contribuie la realizarea enuntului prin simplul fapt că 
locutorul i se adresează lui: prin însăşi existenţa sa, interlocutorul contribuie la 
randamentul discursiv al locutorului, care nu poate vorbi fără a construi ipoteze 
asupra celuilalt. Datorită unei coordonări foarte precise între cel care vorbeşte şi cel 
care ascultă, discursul apare întotdeauna ca o construcție. Fiecare participant arată 
cum înţelege sau interpretează el activitatea celuilalt şi cum ar dori să o înţeleagă sau 
să o interpreteze celălalt pe a sa. Prin activitatea lor, participanţii încep să se cunoască 
repede şi stabilesc aceleaşi raporturi şi cu partenerii, în vederea activităţilor care vor 
urma. Fiecare element al conversatiei poate constitui obiectul unei negocieri, de la 
sensul unui cuvânt până la tipul de activitate ce trebuie îndeplinită, ori până la 
interpretarea unei activități deja realizate. 

Participanţii îşi îndeplinesc activităţile conversationale în mod organizat. Ei 
dispun de metode (în sensul prestiintific) care le permit rezolvarea sarcinilor conver- 
sationale pe care le-au propus sau pe care le-au negociat la începutul interacțiunii şi, 
de asemenea, să-şi organizeze conversaţia în acord cu aceste sarcini. Această organi- 
zare este formată din secvenţe: ea se constituie prin succesiunea intervențiilor 
verbale. O intervenţie verbală asociată aceleia care o precede şi aceleia ce va urma 
furnizează contextul „local“ pentru înțelegerea şi interpretarea sensului activităților 
conversationale. Intervenţia verbală, moment fundamental, nu constituie o unitate 
lingvistică, ci una interactionala, care acoperă o multitudine de mijloace lingvistice, 
mergând de la construcţii lexicale autonome până la fraze complexe. 

Activităţile partenerilor sunt determinate foarte puţin de norme sau de concepte 
exterioare; importanţa lor este, mai curând, determinată de randamentul dat, 
constituirea sensului rezultând tocmai din activitatea participanților. 


3.2.4. Teoria conversatiei 


O direcţie posibilă a regândirii comunicării până la nivelul condiţiilor ei de 
posibilitate o oferă programele „teoriei conversație“. Conversatia pare a introduce un 
ecran de barare a tentativelor ştiinţifice. Ea mobilizează, în primul rând, funcția 
fatică, cea centrată pe canalul de comunicare şi distorsiunile acestuia. 

Fr. Berthet scria (apud Mihai Dinu, Comunicarea): „Într-un anumit sens, funcția 
fatică este conversaţia prin excelenţă... Dacă obiectul funcţiei fatice este contactul 
sau accentuarea lui, pe scurt, dacă ceea ce e vizat este legătura socială ca atare 
(stabilirea, ca şi verificarea ei, condiţia ei de existență, ca şi consolidarea ei), atunci 
toate celelalte obiective ale schimbului de cuvinte nu sunt decât secundare, iar a vorbi 
nu mai înseamnă a schimba informaţii, ci a stabili posibilitatea schimbului“. 

Teoria lui Paul Grice (Logic and Conversation) intenționează să degajeze princi- 
piile care prezidează orice comunicare, pe baza formulării cadrului a priori implicit al 
acesteia prin analiza conversatiei, a investigării condiţiilor ei de existență şi adecvare. 
Aceste condiţii („maxime ale acţiunii comunicationale“) care se aplică conversatiei 
în sine, indiferent de tema ei, sunt formulate ca principii ale comunicării, pornind de 
la presupozitia că există o conexiune substanțială între structura conversatiei şi natura 
discursului în genere. 

De fapt, teoria lui Grice (apud Cristian Baylon, Xavier Mignot, Comunicarea) 
încearcă să răspundă la următoarele întrebări: În ce mod emițătorul, adoptând poziţia 
rezonabilă de a nu spune tot (căci nu avem aproape niciodată timpul de a spune tot), 
poate prevedea că mesajul său va fi înţeles asa cum doreşte el? În ce mod destinatarul 
înțelege altceva, sau mai mult decât ceea ce s-a spus? Ambii se sprijină pe cunoas- 
terea regulilor comunicative care ghidează construcția sensului dincolo de simpla 
echivalență între expresie şi conţinut. Altfel spus, pentru a se înţelege, interlocutorii 
trebuie nu numai să fi memorizat sensul cuvintelor, aşa cum încearcă dicționarele să-l 
descrie, ci să şi posede principiile generale care îi vor permite mai mult. 

Grice a încercat să enumere, sub numele de maxime conversationale, regulile 
cărora trebuie să se conformeze actorii unui dialog. Maximele conversatiei vor avea 
astfel de-a face direct cu „trăsăturile generale ale discursului“. Aceste maxime sunt 
formulate pornind de la un principiu general, principiul cooperării: „Contribuţia ta la 
conversație trebuie să corespundă cu ceea ce se cere din partea ta, cu stadiul atins de 
conversaţie, cu scopul sau direcția acceptată a discuţiei în care eşti angajat“. 

Legând o conversaţie, interlocutorii întreprind o activitate colectivă în care fiecare 
dintre ei trebuie să poată conta unul pe celălalt pentru ca aceasta să fie dusă la bun 
sfârşit. Acesta este un fel de transcendental al comunicării, în sensul că, dacă ai 

acceptat să conversezi, ai admis tacit un principiu normativ şi etic prin care te 
angajezi să supui orice diferend argumentelor menite să realizeze un consens. 

Principiul de cooperare a lui Grice conduce la formularea maximelor conver- 
satiel; aceste categorii devin condiții pentru ca acea „implicătură“ prezentă în orice 
practică a comunicării, să nu, violeze principiul cooperării. 

Maximele cantității se referă la măsura sau cantitatea informaţiei de respectat 
într-o conversaţie; cele ale calității invită la veridicitate şi adevărul sustinerilor; ma- 
xima relaţiei („Fii relevant!“ — se referă la situaţia partenerilor în cadrul conversației; 
cele ale modalității iti cer să fii clar şi precis. Toate aceste maxime organizează nu- 
cleul potenţial al comunicării şi induc, în viziunea lui Grice, un caracter reflexiv 
necesar teoriei comunicării. 


Info 
Maximele conversationale 


Categoria cantităţii 

1. Contribuţia voastră să fie pe atât de informativă pe cat se cere (pentru finalitatile din acel moment 
ale schimbului); 

2. Contribuţia voastră să nu fie mai informativă decât se cere. 


Categoria calităţii 

Supermaximă: 

incercati să faceți în aşa fel încât contribuţia voastră să fie adevărată. 
Două maxime mai precise: 

1. Nu spuneţi ceea ce consideraţi că este fals; 

2. Nu spuneți lucruri asupra cărora nu aveți informația adecvată. 


Categoria relaţiei 
Fiţi relevant! 


Categoria modalităţii 

Supermaximă: 

Fiţi clar! 

Maxime variate: 

1. Exprimarea să nu fie obscură; 

2. Evitaţi ambiguitatea; 

3. Fiţi concis! (evitati orice prolixitate care nu este necesară); 
3. Exprimati-va cu ordine. 


Discuţii etice 


În ce măsură principiul cooperării al lui Paul Grice, precum şi maximele stabilite plecând de la acesta 
sunt respectate într-o conversaţie obişnuită? Comentati răspunsul la această întrebare. Ce vă spune acest 
răspuns despre natura teoriei lui Paul Grice? 

Să reținem! 


Ce este si care sunt premisele de la care pleacă interactionismul simbolic? 

Interactionismul simbolic reprezintă studierea modului în care actorii sociali interpretează simbo- 
lurile născute din activitățile lor interactive; 

Premisele interactionismului simbolic (după H. Blumer): 

1. oamenii acționează fata de lucruri pe baza semnificatiilor pe care le au pentru ei aceste lucruri; 

2. semnificaţia acestor lucruri derivă şi se naşte din interacţiunea socială a unui individ cu ceilalți 
actori; 

3. aceste semnificații sunt utilizate şi modificate pintr-un proces de interpretare efectuat de un individ 
în raportul său cu lucrurile pe care le întâlneşte. 


Care sunt axiomele comunicării elaborate în cadrul Şcolii de la Palo Alto? 

Teza: Totul este comunicare. 

Opera de bază: cartea O logică a comunicării, scrisă de trei membri ai Colegiului Invizibil: Paul 
Watzlawick, Janet Beavin, Don Jackson. Ei au formulat câteva principii de comunicare interumană, 
numite de autori axiome. 

Axiome 

1. Comunicarea este inevitabilă; 

2. Comunicarea se desfăşoară la două niveluri: informational şi relational, cel de-al doilea oferind 
indicaţii de interpretare a conținutului celui dintâi; 

3. Comunicarea este un proces continuu, ce nu poate fi tratat în termeni de cauză-efect sau stimul- 
răspuns; 

4. Comunicarea îmbracă fie o formă digitală, fie una analogică; 

5. Orice proces de comunicare este simetric sau complementar, dacă el se întemeiază, respectiv, pe 
egalitate sau diferență; 

6. Comunicarea este ireversibilă; 

7. Comunicarea presupune procese de ajustare şi acomodare. 

„Astfel, imposibilitatea de a nu comunica face ca orice situație care comportă două sau mai multe 
persoane să fie o situație interpersonală, o situaţie de comunicare. Aspectul «relație» al unei asemenea 
comunicări precizează mai bine acest punct. Importanța pragmatică, interpersonală a modurilor de 
comunicare digital şi analogic nu rezidă doar într-un izomorfism presupus cu conținutul şi relația, ci în 
ambiguitatea, inevitabilă şi semnificativă, în care se află emițătorul şi receptorul atunci când se pune 
problema traducerii unui mod în altul. Ceea ce am spus despre problemele de punctare se bazează tocmai 
pe metamorfoza implicită a modelului clasic «actiune-reactiune». În fine, paradigma simetrie comple- 
mentaritate este poate cea care se apropie cel mai mult de conceptul matematic de funcţie, poziţiile 
indivizilor nefiind decât variabile susceptibile de a lua o infinitate de valori al căror sens nu este absolut, 


x ce 


ci nu se relevă decât în relaţia lor reciprocă.“ (P. Watzlawick, Une logique de la communication) 


Care sunt trăsăturile conversaţiei? 

Conversatia se caracterizează prin următoarele trăsături: 

— este creată continuu, prin interacțiune; 

— are un caracter de interacțiune socială; 

— conversaţia este inerent contextuală; 

— este structurată; se desfăşoară sub forma unei succesiuni de intervenții alternative ale unor parti- 
cipanti. 


4. Comunicare şi limbaj; comunicarea orală 


Există vorbitori care ne fascineaza. Jar fascinația nu vine numai din ceea ce se 
comunică, ci, mai ales, din felul în care se comunică. În astfel de situații suntem în 
prezenţa a „două limbaje“, spune Paul Watzlawick, într-un eseu care poartă chiar 
acest titlu. Unul din ele poate fi transpus în reguli, i se pot identifica elementele 
constitutive: este limbajul rațional, cuantificabil în fraze, judecăţi, propoziții, cuvinte, 
silabe, sunete. Celălalt este metaforic, figurat, operează nu cu semne, ci cu simboluri. 

Din punctul de vedere al analizelor de limbaj şi comunicare, primul limbaj este 
atribuit unor fenomene de gândire dirijată, celălalt unor fenomene de gândire nedi- 
rijată. Limbajul datorat fenomenelor de gândire dirijată urmează legile lingvistice, se 
supune regulilor gramaticale, ale sintaxei şi semanticii. Limbajul datorat fenomenelor 
de gîndire nedirijată constituie o țesătură în care sunt prinse reprezentările, experien- 
tele, gesturile, atitudinile, trăsăturile de personalitate, „farmecul“ vorbitorului. 

Formele gândirii nedirijate se dovedesc a avea un caracter pronunţat individual şi 
sunt mai puţin susceptibile de normare în vederea constituirii unei discipline de 
studiu. Formele gândirii dirijate, care nu au un specific individual accentuat, ci unul 
general, au fost asamblate într-o disciplină, într-o teorie a limbajului. De aceea doar 
acestea pot fi studiate cu pertinenta şi în mod sistematic. La acest limbaj ne vom 
referi in continuare. 


4.1. Limba — limbaj: clarificări conceptuale 


„Toate popoarele de pe pământ, în ciuda diversităţii idiomurilor, vorbesc unul şi 
acelaşi limbaj“, susține Beauzée. Toate limbile au un fundament comun, o rațiune 
fondatoare comună, datorită faptului că servesc aceluiaşi scop: semnificării prin in- 
termediul limbii, transmiterii gândurilor personale unor altor oameni. 

Vorbirea este o oglindă, uneori o fereastră, a noastră, a eului, a persoanei. Per- 
soana nu apare numai în hainele care înveşmântează corpul nostru, ci şi în cuvintele 
care îmbracă ceea ce dorim să comunicăm. 

Limbaj — desemnează ceea ce este comun în modul în care toate fiinţele omeneşti 
folosesc cuvântul sau scrisul. Este un cuvânt folosit mai ales la singular; el reprezintă o 
aptitudine care este singulară în lumea animală; îl putem defini drept orice sistem sau 
ansamblu de semne care permite exprimarea sau comunicarea; în sens strict, repre- 
zintă o instituţie universală şi specifică umanităţii, care comportă caracteristici proprii. 

Limbă — (sens comun) — produs social particular al facultăţii limbajului, ansamblu 
de convenţii necesare comunicării, schimbului de informaţii, adoptate în mod mai 
mult sau mai puțin convențional de către vorbitorii unei societăţi, pentru exercitarea 
acestei funcții prin vorbire. 

Dacă limbajul este facultatea sau aptitudinea de a construi un sistem de semne, 
intraductibil sau universal, limba este instrumentul de comunicare propriu unei co- 
munitati umane. Limbile, ca expresii particulare, ca realizări conjuncturale ale limba- 
jului, sunt susceptibile de a fi traduse. 

Vorbirea — actul prin care se exercită funcția lingvistică; vorbirea într-o limbă este 
activitatea de codare, iar ascultarea este activitatea de decodare a comunicării. 


Info 


Distincția dintre limbă şi vorbire constituie, după cum se ştie, dihotomia saussuriană primordială că- 
reia i se subordonează toate celelalte opoziții evidenţiate de lingvistica structurală. Pentru Saussure, limba 
constituie un sistem existent in mod virtual în conştiinţa unei comunități umane determinate sub forma 
unui ansamblu de reguli şi convenţii acceptate tacit de membrii corpului social, care le permite acestora 
exercitarea facultăților limbajului. Actualizarea limbii se realizează sub forma vorbirii, ce constituie la- 
tura concretă, de manifestare practică a posibilităților lingvistice ale indivizilor. Aceeaşi distincţie se regă- 
seşte sub o terminologie diferită la mai toți lingviştii structuralişti (schemă/uzaj la Hjelmsev, competenta/ 
performanță la Chomsky). 


Sistem de semne — unități convenţionale, abstracte, care prin combinare pot forma 
unități semantice, cuvinte cu semnificaţie, expresii cu sens; sensul intrinsec al lor nu 
este altul decât referentialitatea lor. 


Codul lingvistic — limba — este necesar atât emitatorului, cât şi receptorului, pentru 
a realiza comunicarea. El constă într-o multitudine de semne izolate, care se pot 
asocia pentru a desemna un referent, dintr-un set de reguli după care se face asocierea 
acestor designatori pentru a exprima o imagine mentală, o reprezentare. Organizarea 
semnelor şi combinarea sensurilor lor tin de sintaxa propoziției sau a frazei. Practicile 
discursive — tipuri de organizare ale comunicării — reprezintă utilizarea limbii în 
vorbire. Actul enuntarii, al vorbirii, presupune recurgerea la semnificant şi 
semnificat, entități statice ale codului lingvistic. 

Pentru a reuşi, comunicarea între indivizi are nevoie de înţelegerea codului. 
Vorbirea este un act individual, pe când limba este un fenomen social, de grup. 
„Jocurile de vorbire“ (L. Wittgenstein) consacră sensul folosirii unor expresii în 
conformitate cu intrebuintarea lor. Semnificațiile termenilor unei limbi se regăsesc în 
dicționare. Fiecare vorbitor are pentru un termen una sau mai multe semnificaţii. 
Aşadar, fiecare vorbitor are un dicționar propriu pentru limba/limbile pe care o/le 

vorbeşte. Sensurile cuvintelor se pot schimba, în funcție de interpretările care apar în 
cursul comunicării. Aşa se face că unii vorbitori pot folosi cuvintele cu sensuri gre- 
şite, false (adică neconforme cu sensul de dicționar sau cu cel atribuit de grupul 
social în a cărui limbă se exprimă). 

De aceea, N. Chomsky găseşte de cuviință să facă distincţia dintre competenţa 
lingvistică şi performanţa lingvistică. 


Competența lingvistică — este dată de ansamblul posibilităților pe care le are un 
subiect vorbitor al unei limbi în ceea ce priveşte capacitatea de a construi şi de a 
recunoaşte fraze corecte din punct de vedere gramatical, de a le interpreta pe cele cu 
sens şi de a le identifica pe cele ambigue dintr-o anumită limbă. 


Performanţele lingvistice ale vorbitorului unei limbi nu ţin neapărat de compe- 
tentele lingvistice pe care le poate demonstra, ci de capacitatea de a pune „în joc“ 
zestrea acumulată de termeni (semnificanti) şi complexul de reguli pentru a obţine 
sensuri noi. Performanţele lingvistice mai reclamă şi ansamblul cunoştinţelor despre 
lume ale subiectului şi o anumită practică în abordarea şi gestionarea relațiilor inter- 
umane, care pot funcționa independent de competența lingvistică. 

O altă distincţie care se face în acest domeniu este cea între limba şi discurs. Aici 
discursul joacă un rol analog vorbirii, atât doar că e vorba de o vorbire specializată. 
Specializarea implicată este datorată relaţiei specifice care se stabileşte în cadrul 
discursului între sens şi efect de sens. Dacă în cazul vorbirii, termenilor (cuvintelor) li 
se puteau atribui mai multe sensuri, fiind la latitudinea interlocutorilor să aleagă 
sensul care le convine sau cel pe care-l cunosc, în cazul discursului se pleacă de la 
asumtia că, în pofida infinitatii de valori ale unui termen, unei unităţi de semnificație 
minimale îi corespunde un sens şi numai unul. 


Info 

Limbă şi gândire 

În lingvistică, o teorie foarte larg acceptată afirmă, cu argumente puternice, că o limbă impune gân- 
dirii o organizare originală. 

Saussure (apud Cristian Baylon, Xavier Mignot, Comunicarea) consideră că, fără limbaj, gândirea ar 
rămâne o nebuloasă dezorganizată: doar el permite gândirii să se organizeze. Cum nu există un limbaj în 
sine, ci doar limbi multiple şi diferite, gândirea unui individ rămâne într-o largă măsură dependentă de 
limba pe care a invatat-o. Formulei celebre a lui Humboldt, potrivit căreia o limbă este „o viziune a 
lumii“ (Weltanschauung) îi răspunde, în definiţia lui Martinet, o afirmaţie orientată în acelaşi sens: limba 
este calificată drept „instrument de comunicare în funcție de care experiența umană se analizează, în mod 
diferit de la o comunitate la alta...“ Toate acestea contrazic opinia generală, dar complet falsă, potrivit 
căreia diversitatea limbilor se reduce la o diversitate de etichete sau de semnale, legate de semnificații 
invariabile care ar reflecta direct realitatea. 

Limba are anumite funcțiuni, are o anumită utilizare. Printre aceste funcțiuni, specialiştii consideră ca 
predominantă fie funcția de comunicare, fie funcția de reprezentare. Aceasta se explică foarte uşor: cele 
două sunt legate, după cum s-a constatat încă din Evul Mediu. Gândirea devine comunicabilă doar pentru 
că limba permite să se afecteze semnale unor elemente de gândire, deci sensului. Şi necesităţile comu- 
nicării, în mod reciproc, conduc la obligaţia de a se pune ordine în gândire. Aceasta nu se întâmplă doar 

in momentul in care ne exprimam. De achizitia unei limbi, fie in primii ani de viata, fie mai tarziu, se 
leagă cu siguranță o structurare specifică a gândirii care, fara să o limiteze la tipare rigide si definitive, îi 


Chiar dacă în ansamblu lingviştii sunt de acord asupra faptului că limba influențează gândirea, opinia 
lor variază asupra profunzimii acestei influențe. Pentru unii — ipoteză afirmată de Humboldt-Sapir- 
Whorf, decupajul semantic astfel indus de o limbă este în întregime original, în aşa fel încât între două 
decupaje ţinând de două limbi diferite nu există multe puncte comune. Pentru alţii, universul semantic al 
umanității conservă o anumită unitate, limbile nu sunt în întregime ireductibile unele fata de celelalte. 
Dacă ar fi altfel, cum ar fi posibile traducerile? 


Realizati un eseu având ca temă relaţia limbă — gândire şi modul in care această 
relație influenţează raporturile de comunicare între culturi diferite sau între 
indivizi ce aparţin unor culturi diferite. Un posibil punct pe plecare îl poate 
constitui o experiență personală ce exemplifică aceste raporturi. 


4.2. Operationalizarea limbajului 


Întrebări legitime se ridică atunci când se pune problema achiziţionării de către 
ființa umană a limbajului. Cum se învaţă sensurile şi modurile de combinare ale 
cuvintelor şi expresiilor? Cum se ajunge la performanţe lingvistice? Acestor întrebări 
li se poate răspunde parcurgând următoarele trei etape ale operationalizarii limbajului: 

— analiza indicilor acustici; 

— sinteza şi elaborarea reprezentărilor lexicale; 

— înţelegerea. 

Analiza indicilor acustici 

— percepția categorială — învăţarea sunetelor elementare şi gruparea lor; 

— adaptarea selectivă — pentru a identifica mai multi termeni e nevoie de o pre- 
zentare variată de foneme şi de parametri lingvistici; 

— combinaţii de foneme — reprezentarea silabică: capacitatea de a uni în silabe mai 
multe semne. 

Sinteza şi elaborarea reprezentărilor lexicale 

— lexicul intern — ansamblul de reprezentări corespunzătoare unităților semnifi- 
cative dintr-o limbă; 

— efectul de frecvenţă — lexicul intern creşte cu cât cuvintele sunt folosite mai des; 

— efectul de amorsare — lexicul intern scade în condiţiile nefolosirii cuvintelor. 

Înțelegerea nu se reduce la identificarea cuvintelor dintr-un mesaj, unitatea sintac- 
tică pe care trebuie să o poată prelucra vorbitorul pentru a comunica este fraza. 
Percepția lingvistică este dată de nivelul competenţei lingvistice, iar înțelegerea este 
consecința directă a gradului de performanță lingvistică a subiectului. Aceste două 
aspecte ale procesului de operationalizare a limbajului se completează reciproc, abia 
aici, la nivelul înţelegerii întâlnindu-se competenţa şi performanţa lingvistică care, în 
afara procesului de operationalizare, funcționează independent. 

4.3. Limbaj şi acţiune 


O importanță deosebită pentru întemeierea limbajului este dată de relația acestuia 
cu acţiunea. Dacă se consideră că există o distanţă între „limbă“ şi „vorbire“, cum 
cred gânditorii neo-pozitivişti, atunci nu trebuie să se analizeze decât codul lingvistic. 
Considerând pentru început această supozitie, analizele lingvistice pun în lumină trei 
tipuri de abordări şi de intemeieri posibile: 

— sintactică; 

— semantică; 

— pragmatică. 

Perspectiva sintactică — constă în determinarea regulilor care permit, prin combi- 
narea simbolurilor elementare, construirea de fraze sau fomule lingvistice corecte. 

Perspectiva semantică — îşi propune să furnizeze mijlocul de interpretare a 
formelor lingvistice şi să le pună în corespondență cu altceva, altceva care poate fi 
realitatea sau formele altei limbi sau ale altui limbaj (nonverbal). 

Perspectiva pragmatică — îşi propune să analizeze formele limbii aşa cum le utili- 
zează vorbitorii care intenționează să acţioneze unii asupra altora prin intermediul 
limbii. 


Şcoala de la Oxford 


J. L. Austin încearcă o abordare a limbajului din perspectiva enunturilor. El 
distinge enunturi constative şi enunturi performative. Enunturile constative descriu 
un eveniment („Azi e luni.“ fără a avea pretenția de a induce o modificare în relaţia 
emitator-receptor. Enunturile performative încearcă să modifice relaţia emițător- 
receptor, să producă un efect, cel mai adesea asupra receptorului. Ulterior Austin îşi 
va modifica punctul de vedere, constatând că orice act de vorbire, fie el constativ sau 
performativ, poate induce o atitudine în receptor. Astfel, adâncind analiza, el constată 
că orice tip de act al vorbirii comportă trei aspecte concomitente, însă în grade 
diferite de intensitate. Aceste trei aspecte sînt: 

— locutiunea; 

— ilocutiunea; 

— perlocutiunea. 

Locutiunea — constă în articularea şi combinarea de sunete, in evocarea şi 
combinarea sintactică a noțiunilor şi sensurilor, în actul de vorbire propriu-zis; 

Ilocuțiunea — enunţul exprimat în frază reprezintă el însuşi un act, o anume 
transformare a raporturilor dintre interlocutori. De exemplu, când spun „promit...“ 
înseamnă că mă angajez la o acţiune care va modifica aşteptarea interlocutorului; la 
fel cum atunci cand spun „îţi interzic...“ doresc să întrerup o acţiune a interlocu- 
torului. Printr-un act ilocutionar al enuntarii angajez o acţiune specifică. 

Perlocuţiunea — enunţul are „încapsulată“ o teleologie de ordin comunicational. 
Scopul explicit al enuntarii poate să nu fie exprimat sau să nu fie identificabil în 

enunţ, decât în urma unei eventuale cerereri de confirmare sau de explicitare din 
partea interlocutorului. Actul perlocutionar este inserat în interstitiile unei situaţii de 
fapt. El poate exprima şi recursul la un alt tip de cod comunicational sau de situaţie, 
cunoscut de către unii dintre vorbitori. 

Un enunţ, în momentul în care este emis, are mai multe obiective care se 
articulează unul pe celălalt: enuntatorul încearcă să facă în aşa fel încât acesta să fie 
corect constituit (locutiune), ca sensul său să fie recunoscut (ilocutiune), ca acesta să 
producă din partea auditorului o anumită reacţie (perlocutiune). 


4.4. Comunicarea lingvistică — modele teoretice 


Jakobson a fost printre primii care au sugerat o schemă a comunicării lingvistice. 
Din punctul său de vedere, în orice act de comunicare verbală intervin următorii 
factori constitutivi: 

„Destinatorul trimite un mesaj destinatarului. Pentru a fi operant, mesajul necesită 
mai întâi un context la care să facă trimitere (ceea ce, într-o terminologie oarecum 
ambiguă, este numit «referent»), context sesizabil de către destinatar şi care fie este 
verbalizat, fie este susceptibil de a fi verbalizat; apoi mesajul necesită un cod comun, 
în întregime sau cel puţin parțial, atât destinatorului, cât şi destinatarului (sau, în alți 
termeni, celui care codifică şi celui care decodifică mesajul); în fine, mesajul necesită 
un contact, un canal fizic şi o conexiune psihologică între emițător şi destinatar, 
contact care le permite să stabilească şi să menţină comunicarea“ (Jakobson, Closing 
statements: Linguistics and Poetics, apud Christian Baylon, Xavier Mignot, Comu- 
nicarea). 

Astazi, din punctul de vedere al lingvistului, se impun anumite completari si 
rezerve. De exemplu, situaţia în care se desfăşoară comunicarea, nu figurează in 
această schemă: de fapt, prin termenul context, Jakobson a desemnat în bloc trei 
factori pe care trebuie să-i diferentiem: 

a) Situaţia comunicatorilor (emițătorul şi destinatarul sunt, în momentul produ- 
cerii mesajului sau al receptiei sale, într-un anumit loc şi într-un anumit moment şi 
au, unul în raport cu celălalt, funcţii net diferenţiate); 

b) Contextul, adică mesajele care fac parte din acelaşi ansamblu şi de la care 
anumite elemente ale mesajului trebuie să-şi primească sensul, fiind adeseori greu de 
ştiut pe cine desemnează acestea dacă nu există date furnizate în partea precedentă a 
mesajului; 

c) Referentul, la ceea ce trimite mesajul, ceea ce încearcă acesta să descrie (atunci 
când descrie). 

Jakobson adoptă un punct de vedere funcțional în interpretarea schemei sale, în 
sensul că un sistem cum este limbajul este utilizat în scopuri care trebuie explicitate. 
Astfel, factorii pe care Jakobson i-a delimitat în schema sa pot reprezenta obiectul 
unei analize separate în analizarea limbajului. De altfel, în cunoscuta sa „teorie a 

limbii“, din 1934, Karl Buhler, plecând de la o schemă mai simplă, defineşte actul 
comunicării lingvistice prin analogie cu transmisia radiofonică, ceea ce îl determină 
să adopte, pentru prima dată, termenii de emițător, mesaj şi receptor. Buhler constată 
că vorbirea poate fi concepută ca expresie în raport cu emițătorul, ca reprezentare în 
raport cu mesajul şi ca apel în raport cu destinatarul. În consecință, el distinge 
funcțiile expresivă, reprezentativă şi apelativă. 

Roman Jakobson operează distincția dintre forma şi conţinutul mesajului, ataşând 
funcţii distincte acestor două componente. Se ajunge astfel la o clasificare cuprinzând 
următoarele funcții: 

1. Funcţia emotivă a comunicării constă în evidenţierea stărilor interne ale 
emitatorului. O valoare emoţională foarte mare au interjectiile, unele forme verbale 
(modul optativ), epitetele şi o sumă întreagă de mijloace stilistice prin care exprimăm 
reactile noastre sufleteşti la contactul cu o realitate oarecare. 

2. Funcţia conativă, persuasivă, sau retorică îndreptată către destinatarul comuni- 
cării de la care se intenţionează să se obțină un anume tip de răspuns. Forma verbală 
conativă prin excelenţă este modul imperativ. În calitatea sa de artă a construirii dis- 
cursurilor persuasive, retorica avea în vedere tocmai valorificarea potentelor conative 
ale comunicării interumane. 

3. Funcţia poetică e centrată pe mesaj. Trebuie însă observat că ea nu are in 
vedere şi referința, sau fenomenul real pe care îl vizează comunicarea. Aşa se şi 
explică alegerea de către Jakobson a denumirii acestei funcții. Se ştie că, spre deose- 
bire de limbajul ştiinţific, pentru care ceea ce contează cu precădere este despre ce se 
vorbeşte, limbajul poetic pune accentul pe cum se spune. Dacă cel dintâi privilegiază 
semnificatul, cel de-al doilea — semnificantul. În spatele cuvintelor dintr-un text 
ştiinţific se văd înțelesurile pe care ele ni le dezvăluie, pe când cuvintele unui poem 
sunt, în mare măsură, opace, ele reținând atenţia cititorului asupra aspectului lor 
concret, ceea ce face ca orice încercare de a le înlocui cu sinonime să distrugă poeti- 
citatea textului. 

4. Funcţia referentiala acoperă referința mesajului, dar ea vizează, în concepţia 
lui Jakobson, şi cadrul situational în care are loc transmiterea acestuia. Ideea de a 
trata împreună aceste două aspecte pare să se fi născut din dorința de a separa printr-o 
cenzură unică aspectele ce ţin de sintaxa mesajului de tot ceea ce priveşte relația 
acestuia cu realităţi exterioare, adică de componentele semantică şi pragmatică. Deşi 
logică, abordarea aceasta a fost receptată de alți cerectători drept insuficient de 
pertinentă, motiv pentru care Derill Hymes a propus scindarea funcţiei jakobsiene în 
două: una propriu-zis referentiala, axată pe subiectul comunicării, şi alta contextuală 
sau situationala, orientată către cadrul în care se desfăşoară procesul de comunicare. 

5. Funcţia metalingvistica se manifesta ori de câte ori în cadrul comunicării apare 
necesitatea de a se atrage atenţia asupra codului utilizat. Perifrazele explicative care 
precizează accepțiunea în care trebuie înțeles un termen, gesturile sau tonul ce indica 
receptorului cheia în care trebuie decodificat mesajul, aparțin toate sferei metaling- 
visticului. 

6. Funcţia fatică are în vedere caracteristicile mijlocului de comunicare şi con- 
trolul bunei functionari a acestuia. Nenumărate semnale fatice însoțesc comunicarea 
interpersonală: confirmări verbale sau prin mişcări ale capului, dar mai ales jocul 
privirilor prin care se reconfirmă mereu păstrarea contactului. 

Potrivit concepției lui Jakobson, cele şase funcţii pe care el le-a definit coexistă 
practic în orice comunicare. Diferită de la caz la caz este numai ierarhia lor de im- 
portanță, stratificarea rezultată constituind un criteriu de clasificare a evenimentelor 
verbale. 

Aşa cum a fost prezentată, schema comunicării al cărei autor era Jakobson 
necesita o profundă reorganizare conformă cu noile cercetări, Catherine Kerbrat- 
Orecchioni a conceput o schemă a comunicării lingvistice (figura 1) destinată să o 
înlocuiască pe cea a lui Jakobson. Această schemă prezintă diverse avantaje şi răs- 
punde în ansamblu cererilor de revizuire. 


Competentele Codificare — MESAJ — Decodificare Competentele 
lingvistice şi canal lingvistice şi 
paralingvistice paralingvistice 
EMITATOR RECEPTOR 
Competentele Competentele 


ideologică şi 


culturală 


Determinări 


ideologică şi 
culturală 


Determinări 


„psy“ m „psy“ 


Constrângeri impuse 
de universul 


Constrângeri impuse 
de universul 


discursiv discursiv 
Model de Model de 
producție interpretare 
Figura 1 


Să analizăm această schemă. Situația de comunicare, despre a cărei absență amin- 
team la Jakobson, nu figurează aici sub acest nume, deoarece ea este înglobată, 
împreună cu „constrîngerile tematico-retorice“ în cadrul „constrîngerilor impuse de 
universul discursului“. Acestea din urmă sunt dedublate. Schema scoate în evidență 
în repetate rânduri faptul că statutele emitatorului şi receptorului nu sunt identice, că 
trebuie să facem distincția clară între modelul de producţie şi modelul de interpretare. 

Acesta este şi motivul pentru care limba (care, în modelul lui Jakobson, era situată ca 
factor autonom în afara comunicaţiilor) este, în această schemă, integrată acestora. 
Schema prevede că anumite eşecuri ale comunicării sunt datorate unei distanţe 
exagerat de mari între limba aşa cum o posedă emițătorul, sau crede că o posedă, şi 
limba pe care o posedă receptorul, sau crede că o posedă. Limba nu mai este 
considerată o unitate stabilă şi unică ca la Jakobson; apare în schimb conceptul de 
competență lingvistică, cu o valoare explicativă mare în cadrul acestei scheme. 

În comunicarea lingvistică intervin trei elemente care pun probleme de codificare 
şi decodificare: 

— variabilitatea enunturilor lingvistice (fiecare individ are modul său personal de a 
utiliza limba, cuvintele, sintaxa, intonatia etc.). Competența lingvistică presupune 
cunoaşterea codului limbii utilizate, dar şi capacitatea de a descifra şi înţelege 
enunturi foarte variat compuse; 

— polisemia şi sinonimia semnelor lingvistice. A decodifica un mesaj înseamnă a 
alege semnificaţia unui ansamblu de semne în funcţie de contextul lingvistic; 

— existenţa mesajelor paralele (verbale, paralingvistice etc.) care pot fi comple- 
mentare sau contradictorii unele în raport cu altele. Cele paralele pot confirma, 
nuanța, relativiza şi chiar contrazice mesajul lingvistic propriu-zis; 

— codificarea şi decodificarea mesajelor implica şi procesul de interpretare: sensul 
pe care receptorul îl dă mesajului în funcţie de contextul comunicării (in care intervin 
personalitatea, experienţa, starea de spirit, sentimentele reciproce, starea interactio- 
nală a celor care comunică etc. În genere, este acceptat că prin decodificarea unui 
mesaj aflăm semnificația mesajului, iar prin interpretare îi atribuim sensul nostru. 
Semnificaţia este oarecum mesajul obiectiv, în timp ce sensul se referă la ceea ce 
facem noi cu mesajul respectiv (cum reacționăm la un mesaj). 


Selectaţi 1, 2 texte de maxim o pagină (de preferință, texte de tip literar). 
Realizati o analiză a acestor texte aplicând modelul lui Jakobson şi Catherine 
Kerbrat-Orecchioni. În cazul modelului lui Jakobson, vă recomandăm să 
insistati pe identificarea funcţiilor predominante pe care le realizează textul. 
Realizati o sinteză comparativă a concluziilor desprinse în urma aplicării celor 
două modele pe analiza de text. 


4.5. Comunicarea orală. Stiluri de comunicare 


Comunicarea orală reprezintă, ca şi comunicarea scrisă, un sistem propriu de 
reguli şi norme, doar că sensibil mai bogat şi mai complex, datorită factorilor extra şi 
para lingvistici şi a influenţei decisive a cadrului situational. 

O analiză nuanţată l-a făcut pe cercetătorul Martin Joos (apud Mihai Dinu, Comu- 
nicarea) să distingă un număr de cinci trepte ale comunicării orale, ce constituie toți 
atâția paşi ai îndepărtării acesteia de rigorile exprimării scrise: 

— Stilul ce caracterizează formele de comunicare necooperativă, în care emita- 
torul nu îşi cunoaşte receptorul, iar acesta din urmă nu e în măsură să influenţeze în 
vreun fel discursul celui dintâi. E cazul unor emisiuni de radio sau televiziune, cu 
texte atent elaborate tocmai pentru că se ştie că inexistenţa feed-back-ului face impo- 
sibilă ajustarea lor pe parcurs. 

— Stilul formal corespunde adresării către un auditoriu numeros, ale cărui reacții 
sunt, de data aceasta, perceptibile pentru vorbitor. Şi în acest caz, discursul prezintă 
un nivel înalt de coerenţă, frazele fiind construite cu grijă dintr-un material lexical cât 
mai variat. Se evită sistematic repetițiile, recurgerea la expresii argotice sau prea 
familiare, elipsele şi lăsarea în suspensie a unor propoziții începute. 

— Stilul consultativ este cel al discuţiilor cu caracter profesional, de afaceri, al 
negocierilor şi tratativelor. Participarea interlocutorului la dialog este aici activă. Nu 
se mai poate vorbi de un plan detaliat al comunicării, ci numai de informaţie de bază, 
îmbogăţită pe parcurs, în conformitate cu solicitările partenerilor de discuţie. Absența 
unei preelaborări a discursului determină apariţia unor elemente lexicale parazite, a 
ezitărilor şi a reluărilor, a unor exprimări semigramaticale, ori chiar a dezacordurilor. 

— Stilul ocazional e specific conversatiilor libere între prieteni. De data aceasta a 
dispărut chiar şi baza informaţională minimă pe care trebuia să se construiască 
dialogul. Participanţii trec fără restricţii de la un subiect la altul, într-o manieră negli- 
jentă. În plus, îşi fac apariţia expresiile eliptice şi folosirea unor termeni în acceptiuni 
speciale, cunoscute interlocutorilor din interacțiuni verbale anterioare. Apelul la ele- 
mente de argou este şi el destul de frecvent. 

— Stilul intim se caracterizează prin recurgerea la un cod personal, care nu mai are 
drept obiectiv comunicarea unor date exterioare, ci oferă informaţii despre stările şi 
trăirile intime ale subiectului. Aşadar, funcţia referentiala e cu totul pusă în umbră de 
funcția expresivă, emotiva a comunicării. 


Clasificarea lui Joos are meritul de a semnala faptul că, în împrejurări diferite, 
vorbim „limbi“ diferite, cunoscute tuturor membrilor grupului social, dar alternate 
după necesităţi. Ceea ce distinge lingvistica de sociolingvistica este tocmai faptul că 

cea dintâi se ocupă de studiul unei limbi unice şi unitare, în timp ce a doua are în 
vedere o multitudine de modalităţi paralele de comunicare verbală. Dacă lingvistica 
pune accentul pe unitatea limbii, sociolingvistica insistă cu precădere asupra 
diversităţii, determinate atât de varietatea statutelor locutorilor, cât şi de contextul în 
care se desfăşoară comunicarea. 

În cadrul unui nivel determinat al piramidei stilurilor, variațiile de exprimare 
verbală de la un vorbitor la altul sunt reflectate prin intermediul conceptului de 
idiolect, definit drept „inventarul deprinderilor verbale ale unui individ într-o anumită 
perioadă a vieţii sale (Liliana Ionescu Ruxăndoiu, Sociolingvistica — orientări 
actuale). 

La nivel de grup, echivalentul idiolectului este sociolectul, definit de Fishman ca 
o varietate a limbii semnificativă pentru grupul considerat şi care integrează 
trăsăturile comune ale idiolectelor membrilor acestuia. Un al treilea termen din 
aceeaşi serie este dialectul, obiect al geografiei lingvistice. 


Info 


Stil şi comunicare 


Comunicarea eficientă şi eficace depinde în mare măsură de felul în care comunicăm, adică de stilul 
comunicării. Potrivit unei celebre formulări „stilul este omul însuşi“, este evident că fiecărui individ îi 
este caracteristic un anumit mod de exprimare, un anumit stil, care poartă pecetea propriei personalități, a 
culturii, a temperamentului şi a mediului social în care acesta trăieşte. Stilul nu este o proprietate 
exclusivă a textelor literare, el este specific oricărui act de comunicare. 


Calitățile generale ale stilului: 

Indiferent de stilul de comunicare abordat, acesta trebuie să îndeplinească, în principal, următoarele 
calități: 

— claritatea — expunerea sistematizată, concisă şi uşor de înţeles; absența claritatii impietează asupra 
calității comunicării, conducând la obscuritate, nonsens şi la echivoc; 

— corectitudinea — o calitate care pretinde respectarea regulilor gramaticale în ceea ce priveşte 
sintaxa, topica; abaterile de la normele gramaticale sintactice se numesc so/ecisme şi constau, cu precă- 
dere, în dezacordul dintre subiect şi predicat; 

— proprietatea — se referă la modalitatea folosirii cuvintelor celor mai potrivite pentru a exprima mai 
exact intenţiile autorului; 

— puritatea — are în vedere folosirea numai a cuvintelor admise de vocabularul limbii literare; potrivit 
cu evoluţia limbii putem identifica arhaisme, care reprezintă cuvinte vechi, ieşite din uzul curent al 
limbii, neologisme, cuvinte recent intrate în limbă, al căror uz nu a fost încă pe deplin validat şi regio- 
nalisme, cuvinte a căror întrebuințare este locală, specifică unei zone. Potrivit cu valoarea de întrebuințare 
a cuvintelor, cu sensurile în care acestea sunt folosite de anumite grupuri de vorbitori, putem identifica 
două categorii de termeni: argoul, un limbaj folosit doar de anumite grupuri de vorbitori care conferă 
cuvintelor alte sensuri decât cele de bază pentru a-i deruta pe cei care nu cunosc codul şi jargonul, care 
este un limbaj de termeni specifici unor anumite comunități profesionale, folosiți pentru a realiza o comu- 
nicare mai rapidă; 

— precizia — are drept scop utilizarea numai a acelor cuvinte şi expresii necesare pentru înțelegerea 
comunicării; 

— concizia — urmăreşte exprimarea concentrată pe subiectul de comunicat, fără divagatii suplimentare 
şi neavenite. 

Calitățile particulare ale stilului 

— naturalețea — constă în exprimarea firească, fără afectare, fără o căutare forțată a unor cuvinte sau 
expresii neobişnuite, de dragul de a epata, de a uimi auditoriul; 

— demnitatea — impune utilizarea în exprimarea orală numai a cuvintelor sau a expresiilor care nu 
aduc atingere moralei sau bunei cuviinte; mai nou este invocată în acest sens şi atitudinea politically 
corecinnes, evitarea referirilor cu caracter rasial, şovin, antisemit, misogin sau androgin; 

— armonia — obţinerea efectului de încântare a auditoriului prin recurgerea la cuvinte şi expresii 
capabile să provoace auditoriului reprezentări conforme cu intenţia vorbitorului; opusul armoniei este 
cacofonia; 

— fineţea — folosirea unor cuvinte sau expresii prin care se exprimă într-un mod indirect gânduri, 
sentimente, idei. 


O tipologie a stilurilor de comunicare 

Stilul neutru — se caracterizează prin absenţa deliberată a oricărei forme de exprimare a stării 
sufleteşti, pentru că între emițător şi receptor nu se stabilesc alte relații decât cele oficiale, de serviciu; 

Stilul familiar — se caracterizează printr-o mare libertate în alegerea mijloacelor de expresie, ca 
urmare a unor intense trăiri afective; presupune o exprimare mai puţin pretențioasă, mai apropiată, 
folosită în relaţiile cu membrii familiei, prietenii, colegii; 

Stilul solemn — sau protocolar, are ca trăsătură specifică căutarea minuțioasă a acelor formule, cuvinte 
sau moduri de adresare, menite a conferi enuntarii o notă evidentă de ceremonie, solicitată de împrejurări 
deosebite, în vederea exprimării unor gânduri şi sentimente grave, marete, profunde; 

Stilul beletristic — specificitatea acestui stil constă în marea bogăţie de sensuri la care apelează şi pe 
care le foloseşte; este stilul care încearcă să abordeze dicționarul unei limbi în exhaustivitatea sa; 

Stilul ştiinţific — se caracterizează prin aceea că în procesul comunicării se apelează la formele de 
deducție şi de inducţie raţională ingnorându-se într-o oarecare măsură, sensibilitatea şi imaginaţia; 

Stilul administrativ — un stil funcţional, care are ca element definitoriu prezența unor formule 
sintactice clişeu, cu ajutorul cărora se efectuează o comunicare specifică instituțiilor; 

Stilul publicistic — abordează o mare varietate tematică, fapt ce îl apropie de stilul beletristic, dar îl 
deosebeşte de acesta faptul că pune accentul pe informație mai mult decât pe forma de prezentare, 
urmărind informarea auditoriului; 

Stilul de comunicare managerială — stilul în care mesajul managerului caută să aibă un impact 
puternic asupra auditoriului, urmărind să activeze eficienţa şi eficacitatea acestuia, angajarea la rezolvarea 
de probleme, informarea, dirijarea spre anumite scopuri. 


Elaborati variante de text cu un conţinut dintr-un domeniu ce vă este fa- 
miliar, variante care să reflecte următoarele stiluri de comunicare: 

a) familiar; 

b) neutru; 

c) ştiinţific; 

d) publicistic; 

e) administrativ; 

f) de comunicare managerială. 


Diversitatea situațiilor de comunicare dă naştere altor distictii, mai fine, între 
modurile de adresare orală. Din această categorie fac parte registrele de exprimare, ce 
corespund rolurilor pe care vorbitorii le joacă într-un context dat. Provenit din teatru, 
conceptul de rol ocupă un loc aparte în sociologia contemporană, el stând la baza 

unei întregi viziuni asupra comportamentului social, a cărei expresie de maximă 
coerență a fost dezvoltată de Ervin Goffman în lucrările sale. 

Înscris în tradiţia teoretică şi metodologică a Şcolii de la Palo Alto, el combină 
interactionismul simbolic cu alte abordări — analiza dramaturgica, de pildă — pentru a 
demonstra retorica vieții cotidiene. În 1959, Goffiman cunoaşte, cu La representation 
de soi dans la vie quotidienne, un succes răsunător în rândul sociologilor şi al 
studenților: dezvoltând sistematic ideea potrivit căreia lumea este un teatru, el 
prezintă contactele şi raporturile dintre indizi ca pe nişte ritualuri în care 
mecanismele de identificare, de obedienta sau de recunoaştere ascultă de o gramatică 
implicită. El îşi întreprinde minutioasa analiză a ritualurilor pe parcursul mai multor 
lucrări: acordând o mare importanță conceptului de interacțiune, el afirmă că fiecare 
individ posedă o anumită imagine despre el însuşi, pe care încearcă să o impună la 
fiecare nouă întâlnire. Viaţa socială este asemenea unui repertoar plin cu situaţii tip, 
iar interlocutorii caută înainte de toate să reprezinte un rol. Nu este vorba să ne 
aliniem pasiv la o normă, fiindcă fiecare încearcă să se impună în lumina cea mai 
avantajoasă pentru el. Conversatiile cele mai banale constituie, de fapt, mici lupte 
simbolice. 

Actionand într-un cadru cu caracteristici date, indivizii adoptă atitudini şi compor- 
tamente (îmbrăcăminte, gesturi, discurs) deduse din practica interacțiunii sociale, pe 
care le alternează după împrejurări. De-a lungul unei singure zile, putem juca, pe 
rând, rolul de fii, de părinţi, de subalterni, sau de şefi, de pacienţi, de cumpărători etc. 
Fără precizarea relaţiei de rol între persoanele care interacționează, alegerea varietatii 
lingvistice adecvate întâlnirii, adică a registrului comunicării, are de suferit. Rolul 
este deci factorul determinant în stabilirea registrului, pe care îl selectează din 
mulțimea modurilor de exprimare diferite învăţate de individ pe parcursul vieții. 


Alegeţi trei roluri sociale şi alcătuiți fişe cu aşteptările voastre vizavi de 
acestea (ce are voie şi ce nu are voie să facă o persoană aflată în acest rol). 
Urmăriţi apoi o persoană care se află într-un astfel de rol; verificati-va 
ipotezele şi comentaţi rezultatele. 

Realizati acelaşi exerciţiu în cazul unor roluri sociale cu impact mediatic 
(preşedinte de stat, premier, vedetă de televiziune, om de cultură etc.). Cum 
poate fi folosită o asemenea analiză în schitarea unei strategii de imagine 
pentru respectiva persoană? 

Urmăriţi cu atenţie conversații ale colegilor voştri care vă sunt accesibile; 
încercaţi să deduceti din comportamentul comunicational care sunt imaginile 
de sine ale participanților la comunicare; discutati rezultatele observaţiei cu 
colegii implicaţi, dacă relațiile voastre vă permit acest lucru. 

4.6. Comunicarea interpersonală 


Prima şi probabil cea mai răspândită situaţie de comunicare verbală este comuni- 
carea interpersonală. 

În această situaţie, o persoană (sau un grup) interacționează cu alte persoane (sau 
grupuri) fără ajutorul unui mijloc mecanic. Sursa şi receptorul în această formă de 
comunicare se află unul în imediata apropiere fizică a celuilalt. Convorbirea cu o 
persoană din familie, participarea la o discuţie şi conversaţia sunt toate exemple de 
comunicare interpersonală. Sursa (emițătorul) în această situaţie de comunicare poate 
fi unul sau mai multi indivizi; asemenea şi receptorul. Codificarea este de regulă un 
proces care constă într-o singură etapă, de vreme ce sursa transformă gândurile în 
discurs şi/sau gesturi. Se pot folosi mai multe canale. Receptorul poate vedea, auzi 
sau atinge sursa. Mesajele sunt relativ greu de întrerupt şi sunt produse fără cheltuieli 
mari. În plus, mesajele interpersonale pot fi private sau publice. Mesajele pot şi 
trebuie să fie alcătuite în aşa fel încât să corespundă situaţiei şi partenerului de 
comunicare. Decodarea este tot un proces într-o singură etapă folosit de acei 
receptori care pot percepe mesajul. Feed-back-ul este imediat şi se face uz de canale 
vizuale şi auditive. Zgomotul poate fi semantic sau de mediu. 

Există şi un alt tip de comunicare interpersonală, cea ajutată de mecanisme. Cea 
mai importantă caracteristică a comunicării interpersonale ajutată de maşini este 
faptul că permite sursei şi receptorului să fie despărțiți atât în spațiu, cât şi în timp. Ea 
combină atât caracteristicile comunicării interpersonale fata-in-fata, cât şi cele ale 
comunicării de masă. 

Cel mai simplu mod de a înțelege relaţiile de comunicare interpersonală pare să 
fie modelul „fereastra Johari“ (figura 2). Datorăm cercetătorilor americani Joseph 
Luft şi Harry Ingham (Joseph Luft, Group Processes: An Introduction to group 
Dynamics, apud Mihai Dinu, Comunicarea) ideea de a reprezenta nivelul de 
cunoaştere reciprocă a persoanelor angajate într-o interacțiune comunicativa sub 
forma unui desen, botezat, după prenumele aglutinat al celor doi autori, Johari. Este 
o fereastră cu patru pătrate, fiecare pătrat reprezentând persoana în relație cu ceilalți. 


Cunoscut mie Necunoscut mie 
1. Partea mea publică 2. Partea mea inconștientă 
Cunoscut celorlalți Despre mine şi comportarea mea Date despre mine pe care ceilalți le 


cunoscute atât mie, cât şi celorlalți. | pot observa, dar pe care eu nu le 
Nu am probleme cu aceste aspecte. | cunosc. 


3. Partea mea privată 4. Partea mea potențială 
Necunoscut celorlalți | Date despre mine pe care le ştiu Date despre mine care sunt 

numai eu şi sunt necunoscute necunoscute atât mie, cât şi celorlalți. 

celorlalți. 


Figura 2 

Pătratul 1 — arată în ce măsură două sau mai multe persoane pot da şi primi în 
mod liber informații, pot lucra împreună, se pot bucura de experienţe comune. Cu cât 
este mai mare acest pătrat, cu atât contactul cu realitatea este mai bun şi persoana este 
pregătită să-şi ajute prietenii şi pe sine. 

Pătratul 2 — este numit şi „zona oarbă“. Cea mai simplă ilustrare o reprezintă 
ticurile verbale de care persoana respectivă nu este conştientă, dar care sunt evidente 
pentru ceilalți. De exemplu, tendința de a vorbi mult în cadrul unui grup poate fi 
evidentă pentru toată lumea în afara aceluia care o face. 

Pătratul 3 — se numeşte şi „agenda ascunsă“. Mai exact, acestea sunt informaţii 
confidentiale pe care le am despre mine şi nu m-am hotărât să le împart cu ceilalți. 
Nu este neapărat vorba despre intenții negative. 

Pătratul 4 — ştim că această zonă există pentru că atât individul, cât şi ceilalți cu 
care acesta intră în contact descoperă din când în când noi comportamente care 
existau dintoteauna. Un individ poate fi surprins, de exemplu, de faptul că preia 
conducerea grupului într-un moment critic, sau o altă persoană poate descoperi că 
individul respectiv este foarte capabil să împace facţiuni aflate în război. 


1 2 


3 4 


Figura 3 


Figura 3 ilustrează care este proporţia aproximativă a celor 4 zone când un individ 
se află într-un grup nou sau când întâlneşte altă persoană necunoscută. Conventiile 
sociale pun la dispoziţie un tipar pentru a face cunostiinta şi se consideră greşit să se 
reacționeze prea prietenos, prea repede şi să se dezvăluie prea mult de la început. 
Aceeaşi figură poate reprezenta şi pe cineva care are dificultăți de comunicare cu 
ceilalți. 


Figura 4 


În cazul reprezentat de figura 4, cu cât primul pătrat este mai mare, cu atât reali- 
tatea personală a individului depinde de acesta, în sensul că îşi poate afirma dorințele 
folosindu-și abilitățile şi interesele, fiind, în acelaşi timp, mai util celorlalți. Individul 
a aflat cu ajutorul feed-back-ului părerea şi sentimentele celorlalți relativ la el. 

Fie că este vorba de relaţii între prieteni, colegi, asociaţi, între superior şi subal- 
tern, între părți şi organizaţie, relațiile de comunicare conform figurii 4 se bazează pe 
mai multă înţelegere, colaborare şi libertate în activități. S-a demonstrat, de aseme- 
nea, că acest comportament stimulează creativitatea şi dă rezultate mai bune, atât din 
punctul de vedere al individului, cât şi al organizației. 

Relaţiile care urmează modelul din figura 3 se caracterizează prin suspiciune, 
neîncredere, tensiune, frică şi incorectitudine, care au ca rezultat scăderea eficienţei 
muncii şi frânarea dezvoltării individului şi a organizației. 


Rugati prietenii, colegii şi chiar pe cei cu care nu vă aflaţi în relații ami- 
abile să vă alcătuiască o „fereastră Johari“ care să vă reprezinte, completând 
cu trăsături ale caracterului şi comportamentului dumneavoastră ferestrele 1 şi 
2. Rugati aceste persoane să vă ofere şi nişte sfaturi pentru îmbunătăţirea 
relațiilor şi a comunicării interpersonale. Faceţi schimb de asemenea portrete. 
Care sunt observaţiile voastre? Sunteţi de acord cu modelul oferit ? 

Diferă caracterizările şi sfaturile făcute de prieteni, de cele ale unor colegi 
obişnuiţi sau de ale celor cu care nu vă aflaţi în relaţii amiabile? Dacă da, de 
ce credeți că sunt diferite? Ce rol a avut comunicarea în structurarea acestor 
portrete? Argumentati. 

Formele comunicării orale 


Monologul — formă a comunicării în care emitentul nu implică receptorul; în 
această formă a comunicării există totuşi feed-back, dar nu există un public anume; 
în acelaşi timp nici nu se poate vorbi de existența unui monolog absolut. 

Conferinţa — conferință clasică — presupune o adresare directă, publică, în care 
cel care susține conferință — conferentiarul — evită să enunte propriile judecăţi de 
valoare, rezumându-se să le prezinte cu fidelitate pe cele ale autorilor despre care 
conferentiaza; conferință cu preopinenti — în cadrul acestei forme de comunicare se 
prezintă mai multi conferentiari, care prezintă idei opuse pe aceeaşi temă; conferința 
cu preopinenti poate fi regizată sau spontană. 

Expunerea — este forma de discurs care angajează în mod explicit personalitatea, 
opiniile, sistemul de valori ale celui care vorbeşte, care îşi transmite opiniile cu 
privire la un subiect. 

Prelegerea — este situaţia comunicativă în care publicul care asistă la o prelegere 
a avut posibilitatea să sistematizeze informaţii, fapte, evenimente anterioare angajării 
acestui tip de comunicare; presupune un nivel de abordare mai ridicat, fără o 
introducere de acomodare cu subiectul pus în discuţie. 

Relatarea — o formă de comunicare în care se face o decodificare, o dezvăluire, o 
prezentare, apelând la un tip sau altul de limbaj, a unei realități obiective, a unor stări 
de fapt, a unor acțiuni fără implicarea celui care participă, ferită de subiectivism şi de 
implicare personală. 

Discursul — forma cea mai evoluată şi cea mai pretențioasă a monologului, care 
presupune emiterea, argumentarea şi susținerea unor puncte de vedere şi a unor idei 
inedite, care exprimă un moment sau o situație crucială în evoluţia domeniului 
respectiv. 

Toastul — o rostire angajată cu prilejul unor evenimente deosebite; nu trebuie să 
depăşească 3, 4 minute; trebuie să fie o comunicare care face apel la emotionalitatea 
celor prezenți, dar cu măsură. 

Alocuţiunea — reprezintă o intervenţie din partea unui vorbitor într-un context 
comunicational, având drept scop ilustrarea unui punct de vedere; nu trebuie să 
depăşească 10 minute. 

Povestirea — este forma cea mai amplă a comunicării, în care se folosesc cele mai 
variate modalităţi, care face apel la imaginație şi sentimente, la emoţii, la cunoştinţe 
anterioare; în mod deosebit îi este specifică angajarea dimensiunii temporale sub 
forma trecutului; subiectivitatea povestitorului este prezentă din plin, lăsându-şi 
amprenta pe forma şi stilul mesajelor transmise. 

Pledoaria — este asemănătoare ca formă şi funcţie discursivă cu alocutiunea, 
diferentiindu-se de aceasta prin aceea că prezintă şi susține un punct de vedere 
propriu. 

Predica — tip de adresare în care posibilitatea de contraargumentare şi manifestare 
critică sunt reduse sau chiar anulate; specifică instituţiilor puternic ierarhizate. 

Intervenţia — situația în care emițătorul vine in sprijunul unor idei ale unui alt 
participant la discuţie, acesta din urmă declarându-şi, fie şi tacit, acordul cu mesajul 
enunțat, prin intervenție emitentul adânceşte un punct de vedere şi îl susține. 

Interpelarea — situaţia în care cineva, aflat în postura de distribuitor de informaţie, 
cere unor anumite surse o mai bună precizare în anumite probleme, pe anumite 
domenii. 

Dialogul — comunicare în cadrul căreia mesajele se schimbă între participanți, 
fiecare fiind pe rând emițător şi receptor, participanţii la dialog fac un schimb de 
informaţii, toţi participanții la dialog se consideră egali, îşi acordă acelaşi statut. 

Dezbaterea — o formă a comunicării în care nu sunt implicate structuri evaluative; 
este destinată clarificării şi aprofundării unor idei; nu are un centru de autoritate 
vizibil, dar are un moderator. 

Seminarul — formă de comunicare dialogală care implică serioase structuri 
evaluative; are un centru autorizat de comunicare, care este şi centrul de conducere al 
discuţiilor din cadrul seminarului. 

Interviul — forma rigidă a dialogului, în care rolurile de emitent şi receptor nu se 
schimbă; este folosit ca metodă de obținere de informaţii în presă; de aceea cunoaşte 
o întreagă teorie; formele dialogului: „în pâlnie“, „liniar“, „tunel“. 

Colocviul — este forma de comunicare în care participanții dezbat în comun o 
anumită idee, în baza unei discuţii, pe un anumit subiect, prin participarea fiecăruia la 
discuţii imbogatindu-se sfera subiectului abordat. 


Construiti schițe cu un conţinut ce vă este familiar care să vă ajute să rea- 
lizati: 

a) prelegere 

b) povestire 

c) pledoarie 

d) interviu 

e) expunere 

f) alocutiune 


4.7. Comunicarea verbala 


În procesul de comunicare pot fi identificaţi o serie de stimuli care impun acestui 
act specific uman un caracter individual. Aceştia sunt de natură internă sau de natură 
externă. 

Stimulii de natură internă: 

— experienţele personale, mentale, fizice, psihologice şi semantice, „istoria“ fiecă- 
ruia; 

— atitudinile personale datorate educaţiei şi instrucției fiecăruia, nivelului şi pozi- 
ției sociale, profesiei; 

— percepția şi concepția noastră despre lume, despre noi înşine, despre interlo- 
cutori; 
— propriile deprinderi de comunicator şi nivelul de comunicare al interlocutorului. 


Stimulii de natură externă: 

— tendinţa de abstractizare — operaţie a gândirii prin care se urmăreşte desprin- 
derea şi reținerea doar a unei însuşiri şi a unor relaţii proprii unui fapt; 

— tendinţa deductivă — tendinţa de a aşeza faptele sau enunturile într-un rationa- 
ment care impune concluzii ce rezultă din propuneri şi elemente evidente; 

— tendinţa evaluării — tendinţa de a face aprecieri prin raportarea la propriul sistem 
de valori, la alte sisteme, la alte persoane. 


Vorbitorul 


Situaţia „vorbirii“, a trecerii limbii în act presupune o serie de abilități necesare 
interlocutorilor pentru a reuşi o comunicare eficientă. Dacă până aici am prezentat 
condițiile teoretice ale comunicării, e cazul să ne îndreptăm atenția spre condiţiile 
cerute de operationalizarea comunicării. $i vom aborda mai întâi condiţiile care tin 
de personalitatea vorbitorului, a comunicatorului: 

-claritate — organizarea conţinutului de comunicat astfel încât acesta să poată fi 
uşor de urmărit; folosirea unui vocabular adecvat temei şi auditorului; o pronunțare 
corectă şi completă a cuvintelor; 

-acuratețe — presupune folosirea unui vocabular bogat pentru a putea exprima 
sensurile dorite; cere exploatarea completă a subiectului de comunicat; 

-empatie — vorbitorul trebuie să fie deschis tuturor interlocutorilor, încercând să 
înțeleagă situaţia acestora, poziţiile din care adoptă anumite puncte de vedere, să 
încerce să le înțeleagă atitudinile, manifestând în acelaşi timp amabilitate şi prietenie; 

-sinceritate — situația de evitare a rigiditatii sau a stângăciei, recurgerea şi menti- 
nerea într-o situație naturală; 

-atitudinea — evitarea mişcărilor bruşte în timpul vorbirii, a pozițiilor încordate 
sau a unora prea relaxate, a modificărilor bruşte de poziţie, a scăpărilor de sub control 
a vocii; 

-contactul vizual — este absolut necesar în timpul dialogului; toţi participanţii la 
dialog trebuie să se poată vedea şi să se privescă, contactul direct, vizual, fiind o 
probă a credibilităţii şi a dispozitiei la dialog; 

- înfăţişarea — reflectă modul în care te priveşti pe tine însuți: ținuta, vestimenta- 
tia, trebuie să fie adecvate la locul şi la felul discuţiei, la statutul social al interlocu- 
torilor; 

-postura — poziţia corpului, a mâinilor, a picioarelor, a capului, a spatelui, toate 
acestea trebuie controlate cu abilitate de către vorbitor; 

-vocea — urmăriți dacă sunteţi auziti şi intelesi de cei care vă ascultă, reglati-va 
volumul vocii în funcție de sală, de distanța până la interlocutori, fata de zgomotul de 
fond; 

-viteza de vorbire — trebuie să fie adecvată interlocutorilor şi situației; nici prea 
mare, pentru a indica urgenţa, nici prea înceată, pentru a nu pierde interesul ascultato- 
rilor; 

-pauzele de vorbire — sunt recomandate atunci când vorbitorul doreşte să pregă- 
tească auditoriul pentru o idee importantă. 


Ascultătorul 


Pentru a înţelege de ce acţiunea de a asculta este importantă în comunicare, e 
necesar să trecem în revistă fazele ascultării: 

—auzirea — actul automat de receptionare şi transmitere la creier a undelor sonore 
generate de vorbirea emitentului; exprimă impactul fiziologic pe care-l produc undele 
sonore; 

- înțelegerea — actul de identificare a conţinutului informativ comunicat, recom- 
punerea sunetelor auzite în cuvinte, a cuvintelor în propoziţii şi fraze; 

- traducerea în sensuri — este implicată memoria şi experienţa lingvistică, cultu- 
rală, de vorbire a ascultatorului; 

-atribuirea de semnificaţii informaţiei receptate — în funcție de nivelul de opera- 
tionalizare a limbii, a vocabularului, a performanțelor lingvistice; 

-evaluarea — efectuarea de judecăţi de valoare sau adoptarea de atitudini valorice 
din partea ascultătorului. 


După ce am detaliat fazele ascultării, înţelegem că o comunicare verbală nu este 
deplină dacă în relație nu se află şi un receptor; o bună comunicare, o reuşită a aces- 
teia, depinde şi de atitudinea ascultătorului. Iată, deci, care sunt calitățile unui bun 
ascultător: 

-disponibilitatea pentru ascultare — încercarea de a pătrunde ceea ce se comu- 
nică, de a urmări ceea ce se transmite; 

-manifestarea interesului — a asculta astfel încât să fie evident că acela care 
vorbeşte este urmărit, celui care vorbeşte trebuie să i se dea semnale în acest sens; 

-ascultarea în totalitate — nu vă grăbiţi să interveniti într-o comunicare; lăsaţi 
interlocutorul să-şi expună toate ideile, să epuizeze ceea ce vrea să spună; 

-urmărirea ideilor principale — nu vă pierdeţi în amănunte, dacă cereti reveniri 
asupra unui subiect, încercaţi să vă referiti la ideile principale din ceea ce a fost spus 
şi nu insistati pe lucruri fără importanță; 

-ascultarea critică — ascultați cu atenţie şi identificaţi cu exactitate cui îi aparțin 
ideile care se comunică, interlocutorului sau altcuiva; 

-concentrarea atenției — concentrati-va pe ceea ce se spune, nu pe ceea ce nu se 
spune, pe efectele secundare ale comunicării sau pe cele colaterale, accidentale care 
pot să apară în timpul comunicării; 

- luarea de notițe — ajută la urmărirea mai exactă a ideilor expuse; permite elabo- 
rarea unei schiţe proprii a ceea ce a fost expus; 

-susținerea vorbitorului — o atitudine pozitivă şi încurajatoare din partea 
auditoriului pentru a permite emitentului să izbutească în întreprinderea sa. 


Realizati în fiecare zi un exerciţiu personal de comunicare verbală. Scopul unor 
astfel de exerciţii este cel de a vă îmbunătăţi abilităţile de comunicator în aşa fel 
încât să nu se mai simtă nimic construit sau fals în comportamentul dumneavoastră 
verbal. În acest sens sugerăm: 

a) constientizati modul dumneavoastră de exprimare; verificati-va stilul şi 
încercaţi să respectaţi cerinţele pentru a fi un bun vorbitor şi ascultător; 

b) explicati unui prieten sau membru de familie aceste cerinţe si rugati-l 
apoi să vă urmărească în timpul dialogurilor şi să vă corecteze, atunci când 
este cazul; 

c) urmăriţi cu atenţie modul de vorbire al oamenilor din jurul dumnea- 
voastră şi încercați să identificaţi erorile pe care le comit raportat la cerințele 
realizării unei bune comunicări verbale. 


Să reținem! 


Care sunt semnificaţiile principalelor concepte folosite în studiul limbii şi al limbajului? 

Limbaj — orice sistem sau ansamblu de semne care permite exprimarea sau comunicarea; în sens 
strict, reprezintă o instituție universală şi specifică umanităţii, care comportă caracteristici proprii. 

Limbă (sens comun) — produs social particular al facultății limbajului, ansamblu de convenții 
necesare comunicării, schimbului de informaţii, adoptate în mod mai mult sau mai putin conventional de 
către vorbitorii unei societăţi, pentru exercitarea acestei funcții prin vorbire. 

Vorbirea — actul prin care se exercită funcția lingvistică; vorbirea într-o limbă este activitatea de 
codare, iar ascultarea este activitatea de decodare a comunicării. 

Sistem de semne — unităţi convenţionale, abstracte, care prin combinare pot forma unități semantice, 
cuvinte cu semnificaţie, expresii cu sens; sensul intrinsec al lor nu este altul decât referentialitatea lor 
(adică litera „a“, spre exemplu, nu trimite la altceva decât la litera ,,a“‘). 

Competența lingvistică — este dată de ansamblul posibilităților pe care le are un subiect vorbitor al 
unei limbi în ceea ce priveşte capacitatea de a construi şi de a recunoaşte fraze corecte din punct de 
vedere gramatical, de a le interpreta pe cele cu sens şi de a le identifica pe cele ambigue dintr-o anumită 
limbă. 

Performanţele lingvistice ale vorbitorului unei limbi nu tin neapărat de competențele lingvistice pe 
care le poate demonstra, ci de capacitatea de a pune „în joc“ zestrea acumulată de termeni (semnificanti) 
şi complexul de reguli pentru a obține sensuri noi. Performanţele lingvistice mai reclamă şi ansamblul 
cunoştinţelor despre lume ale subiectului şi o anumită practică în abordarea şi gestionarea relațiilor 
interumane, care pot funcționa independent de competenţa lingvistică. 


Care sunt cele trei tipuri de abordări posibile ale limbajului? 

Analizele lingvistice pun în lumină trei tipuri de abordări posibile ale limbajului: 

— Perspectiva sintactică — constă în determinarea regulilor care permit, prin combinarea simbolurilor 
elementare, construirea de fraze sau fomule lingvistice corecte. 

— Perspectiva semantică — îşi propune să furnizeze mijlocul de interpretare a formelor lingvistice şi 
să le pună în corespondenţă cu altceva, altceva care poate fi realitatea sau formele altei limbi sau ale altui 
limbaj (nonverbal). 

— Perspectiva pragmatică — îşi propune să analizeze formele limbii aşa cum le utilizează vorbitorii 
care intenționează să acționeze unii asupra altora prin intermediul limbii. 

Care sunt principale concepte pe care le introduce Austin în analiza limbajului? 

— Enunturile constative descriu un eveniment fără a avea pretenţia de a induce o modificare în relația 
emitator-receptor. 

— Enunturile performative încearcă să modifice relaţia emitator-receptor, să producă un efect, cel mai 
adesea asupra receptorului. Ulterior Austin, îşi va modifica punctul de vedere, constatând că orice act de 
vorbire, fie el constativ sau performativ, poate induce o atitudine în receptor. Astfel, adâncind analiza, el 
constată că orice tip de act al vorbirii comportă trei aspecte concomitente, însă în grade diferite de 
intensitate. 

Aceste trei aspecte sunt: 

— Locutiunea — constă în articularea şi combinarea de sunete, în evocarea şi combinarea sintactică a 
noțiunilor şi sensurilor, în actul de vorbire propriu-zis; 

—TIlocutiunea — enunţul exprimat în frază reprezintă el însuşi un act, o anume transformare a 
raporturilor dintre interlocutori. Printr-un act ilocutoriu al enuntarii angajez o acțiune specifică. 

— Perlocuţiunea — enunţul are „încapsulată“ o teleologie de ordin comunicational. Scopul explicit al 
enuntarii autorului poate să nu fie exprimat sau să nu fie identificabil în enunț, decât în urma unei 
eventuale cerereri de confirmare sau de explicitare din partea interlocutorului. Actul perlocutionar este 
inserat in interstitiile unei situații de fapt. El poate exprima şi recursul la un alt tip de cod comunicational 
sau de situaţie cunoscut de către unii dintre vorbitori. 


5. Comunicarea nonverbală 


În contextul tipurilor de comunicare, comunicarea nonverbală (body language) 
prezintă interes din cel puţin două motive: 

1) rolul ei este adesea minimalizat; 

2) într-o comunicare orală, 55% din informaţie este percepută şi reținută prin 
intermediul limbajului nonverbal (expresia feţei, gesturile, postura corpului etc.). 

Acest procentaj a fost stabilit pe la mijlocul anilor ’70 de A. Mehrabian şi M. 
Weiner, Decoding of inconsistent comunication. Ei au stabilit următorul raport al 
percepţiei informaţiei de către receptor într-o comunicare orală: 


7% — cuvinte 


38% — paralimbaj (în principal 
intonatia si inflexiunile vocii) 


55% — limbaj nonverbal 


O 


Comunicarea nonverbală are, datorită ponderii ei mari în cadrul comunicării rea- 
lizată de un individ, un rol deosebit de important. Limbajul nonverbal poate sprijini, 
contrazice sau substitui comunicarea verbală. Mesajul nonverbal este cel mai 

apropiat de realitatea emitentului şi este cel căruia i se acordă de către interlocutor 
atenția cea mai mare. 


5.1. Kinetica 


Observarea tuturor gesturilor este o axă fundamentală pentru înţelegerea dina- 
micii comunicării. Ea este punctul de plecare al kineticii, teorie care studiază ansam- 
blul semnelor comportamentale emise în mod natural sau cultural; această disciplină 
a aplicat metodele lingvisticii structurale siste- 
melor de gesturi, fără a le disocia de interactiu- 
nea verbală. 

Cartea lui Ray Birdwhisteell, Introduction to 
kinetics, reprezinta primul mare studiu sistematic 
al faptelor gestuale. Fonemelor, unități distinc- 
tive ale fonologiei, le corespund kinemele, cele 
mai mici unitati de actiune ale gestului sau mi- 
micii: de exemplu, „ochiul stâng închis“. Morfemelor, cele mai mici unităţi semnifi- 
cative ale lexicului, le corespund kinemorfemele, de exemplu, clipitul. Kinetica devine 
o gramatică a gesturilor. Fondată pe aceasta, se instituie o parakinetică, prozodie şi 
poetică a gesturilor: intensitate, durată, întindere, dar şi ritmuri constante, flux con- 
stant. Această dimensiune mai largă se integrează într-un context psihologic, social şi 
cultural. „Accentele gestuale exprimă particularităţi, în funcție de regiune, de mediu, 
ca şi cele ale limbii.“ 


Info 


Kinetica se bazează în mare parte pe opera lui Ray Birdwhistell, care a predat în universitățile din 
Philadelphia, Washington şi Toronto. Apropiat din punct de vedere personal şi intelectual de Margaret 
Mead şi de Gregory Bateson, el întrepinde în Statele Unite diverse lucrări etnologice in care ținuta 
corpului si gestica devin instrumente privilegiate. El se integrează în echipa pluridisciplinara de la Palo 
Alto şi devine celebru printr-un studiu minuţios al unei secvenţe de nouă minute de film, „ţigara lui 
Doris“. Această analiză exemplară ilustrează următoarea teză: gesturile, limbajul vorbitul, pipaitul, mi- 
rosul, spaţiul şi timpul reprezintă tot atâtea moduri ale aceluiaşi sistem de comunicare. De aceea, cer- 
cetătorul se află în contact strâns cu lingviştii, ale căror instrumente le preia şi adaptează. 

Analiza sa asupra comunicării nonverbale se sprijină pe o concepţie a „stratificării sociale“ cu trei 
clase (lower, middle, higher), fiecare divizată în două (upper, lower). Apartenența la unul dintre aceste 
straturi este determinată printr-o combinație de şase caracteristici (profesie, valoarea veniturilor etc.), la 
care se adaugă o multitudine de indicii de „stil de viaţă“ care merge de la numărul camerelor la culoarea 
perdelelor din salon. Birdwhistell îi învață pe studenții săi să observe indiciile corporale care permit 
clasificarea autorilor lor în această tipologie. Acest tip de determinare intelectuală a apartenenţei sociale, 
reperajul în teren al indicilor de statut, se sprijină pe o sesizare filmică a realităţii. Dar Birdwhistell, care 
dorea într-adevăr să creeze „o lingvistică corporală“, dă înapoi astăzi — corpul nu este creativ, generativ, 
ca limbajul: nu putem spune că este un limbaj — şi s-a retras către o abordare metodologică. 


Teoria proceselor de comunicare 91 


O altă problemă îndelung dezbătută este cea a clasificării gesturilor. Majoritatea 
cercetătorilor iau ca punct de pornire raporturile gestului cu cuvântul. Încă din 1949, 
H. Wespi (apud Mihai Dinu, Comunicarea), împărțea gesturile în substitutive, 
completive şi de însoţire a discursului verbal. Astăzi se consideră că în relaţia cu 
planul lingvistic, comunicarea nonverbala poate îndeplini funcţii de accentuare, de 
completare, de contrazicere, de reglaj, de repetare sau de substituire. 

O altă clasificare mult citată este cea datorată cercetătorilor americani, Paul Ekman 
şi Wallace Friesen, potrivit cărora gesturile pot fi: embleme, ilustratori, manifestări 
afective, gesturi de reglaj şi adaptori. 

Emblemele sunt mişcări substitutive ce tin locul cuvintelor şi pot, la nevoie, să se 
constituie într-un limbaj de sine stătător. 

Ilustratorii îndeplinesc deopotrivă funcția de însoţire şi de completare a comU- 
nicării verbale. Prezintă un caracter mult mai putin arbitrar decât emblemele, o parte 
dintre ei fiind chiar reacții gestuale înnăscute şi, ca atare, universale. 

Gesturile de reglaj dirijează, controlează şi intretin comunicarea. Funcţia lor este 
expresivă şi fatică, deoarece releveaza atitudinea participanților fata de intreractiune 
şi oferă asigurări receptorului privind continuitatea contactului, iar emitatorului îi 
permit să-şi ajusteze, prin feed-back, parametrii enuntarii, în funcţie de reacţiile 
interlocutorului. 

Manifestările afective comunică stările sufleteşti prin care trece emițătorul. Ele se 
prezintă precumpănitor sub formă de indicii şi numai în subsidiar ca semnale. 

Adaptorii constituie clasa de gesturi cea mai puţin legată de comunicare. Ea 
include mişcările ce răspund unor necesități umane şi pot fi efectuate atât în prezenţa, 
cât şi în absenţa observatorilor. Sub numele de a/teradaptori sunt cunoscute gesturile 
de manipulare a obiectelor într-un scop practic. Autoadaptorii se referă la nevoile 
propriului nostru trup şi ei pot satisface necesităţile trupeşti. Gesturile din această 
categorie dobândesc valoare comunicativă atunci când sunt efectuate în scop didac- 
tic. Altminteri, pot transmite informaţii despre cel care le săvârşeşte numai în calitate 
de indicii, nu şi de semnale. 

Identificati un repertoriu de gesturi care să corespundă tipologiei de mai sus. 


Limbajul corpului contribuie la comunicare prin expresia feţei, mişcarea corpului 
(gesturi), forma şi poziţia corpului, aspectul general şi prin comunicarea tactilă. 


5.1.1. Expresia feţei 


Comunicarea prin expresia feţei include mimica (încruntarea, ridicarea sprance- 
nelor, incretirea nasului, tuguierea buzelor etc.), zâmbetul (prin caracteristici şi mo- 
mentul folosirii) şi privirea (contactul sau evitarea privirii, expresia privirii, direcția 
privirii etc.). 

Faţa este cea mai expresivă parte a corpului şi expresia acesteia constituie un 
mijloc de exprimare inestimabil. În mod normal, ochii şi partea de jos a feţei sunt 
privite cel mai intens în timpul comunicării. Se consideră, de exemplu, că într-o con- 
versatie cu o femeie, ceea ce exprimă ochii este mult mai important decât ceea ce 
exprimă cuvintele. 

Mimica este acea parte a feţei noastre care comunică: fruntea încruntată semnifică 
preocupare, mânie, frustare; sprâncenele ridicate cu ochii deschişi — mirare, surpriză; 
nas incretit — neplăcere; nările mărite — mânie sau, în alt context, excitare senzuala; 
buze strânse — nesiguranță, ezitare, ascunderea unor informaţii. 

Zâmbetul este un gest foarte complex, capabil să exprime o gamă largă de infor- 
matii, de la plăcere, bucurie, satisfacție, la promisiune, cinism, jena. Interpretarea 
sensului zâmbetului variază însă de la cultură la cultură (sau chiar subcultură), fiind 
strâns corelată cu presupunerile specifice care se fac în legatură cu relaţiile interu- 
mane în cadrul acelei culturi. 

Privirea. Se spune că ochii sunt „oglinda sufletului“. Modul în care privim şi 
suntem priviți are legătură cu nevoile noastre de aprobare, acceptare, încredere şi 
prietenie. 

Chiar şi a privi sau a nu privi pe cineva are un înțeles. Privind pe cineva, con- 
firmăm că îi recunoaştem prezenţa, că există pentru noi; interceptarea privirii cuiva 
înseamnă dorinţa de a comunica. O privire directă poate însemna onestitate şi intimi- 
tate, dar în anumite situaţii comunică ameninţare. În general, o privire insistentă şi 
continuă deranjează. 

Realizarea contactului intermitent şi scurt al privirilor indică lipsa de prietenie. 
Mişcarea ochilor în sus exprimă încercarea de a ne aminti ceva; în jos — tristeţe, 
modestie, timiditate sau ascunderea unor emoţii. Privirea într-o parte, sau a nu privi 
pe cineva poate denota lipsa de interes, răceală. Evitarea privirii înseamnă ascunderea 
sentimentelor, lipsă de confort sau vinovăţie. 

Pupilele dilatate indică emoţii puternice. Pupilele se lărgesc, în general, la vederea 
a ceva plăcut, față de care avem o atitudine de sinceritate. Pupilele se micşorează ca 
manifestare a nesinceritatii, neplăcerii. Clipirea frecventă denotă anxietate. 

După Mark Knopp (Nonverbal Communication in Human Interaction, apud Mihai 
Dinu, Comunicarea) funcţiile mai importante ale comunicării vizuale sunt in număr 
de patru: 

1. cererea de informatie; privirea joacă un rol determinant în realizarea feed- 
back-ului, ea constituind principalul mijloc de reglare a interacțiunii; 

2. semnalul dat altor persoane ca pot vorbi; într-o comunicare de grup, selec- 
tarea vorbitorului următor poate fi făcută pe căi lingvistice sau prin orientarea deic- 
tică a privirii; 

3. indicarea naturii relaţiei; orientarea şi durata privirii nu se asociază numai cu 
interesul sau cu ostilitatea, ea poate semnala şi existența unui raport social de un tip 
anume; 

4. compensarea distanţei fizice; interceptarea privirii cuiva aflat la distanță, într- 
un loc aglomerat, ne face să ne simţim mai apropiaţi de el, chiar dacă, practic, 
rămânem departe unul de altul. În paralel cu proxemica spaţială, privirea instaurează 
o proxemică vizuală, ce poate intra în contradicţie cu cea dintâi. 

De natura relației depinde şi amplasamentul punctului către care ne atintim 
privirea. Într-o convorbire oficială se vizează, în cea mai mare parte a timpului, un 
loc situat în mijlocul fruntii interlocutorului. O conversație amicală coboară punctul 
ochit undeva între ochi şi gură, pentru ca un grad mai mare de intimitate să îl aducă 
mai Jos, într-o regiune situată între bărbie şi zona coapselor. 


5.1.2. Mişcarea corpului 


Gesturile 


Pentru a ne da seama cât de frecvente sunt gesturile pe care le folosim, putem să 
încercăm să vorbim cu mâinile la spate. 

Câteva elemente ale limbajului gesturilor ar fi: strângerea pumnilor — denotă osti- 
litate şi mânie sau, depinzând de context, determinare, solidaritate, stres; braţe des- 
chise — sinceritate, acceptare; mână la gură — surpriză şi acoperirea gurii cu mâna — 
ascunderea a ceva, nervozitate. Capul sprijinit în palmă semnifică plictiseală, dar 
palma (degetele) pe obraz, dimpotriva, denotă interes extrem. Mâinile ţinute la spate 
pot să exprime superioritate sau încercare de autocontrol. 

Atenţie însă şi la diferentierile culturale. De exemplu, prin mişcarea capului de 
sus în jos spunem „da“, în timp ce oamenii din Sri Lanka redau acelaşi lucru prin 
mişcarea capului de la dreapta la stânga. Gestul de arătare cu degetul este considerat 
nepoliticos la noi, insultă în Thailanda şi absolut neutru, de indicare, în SUA. 

Utilizarea gesticulatiei excesive este considerată ca nepoliticoasă în multe tari, dar 
gesturile mâinilor au creat faima italienilor de popor pasional. 

Modul în care americanii îşi încrucişează picioarele (relaxat, mişcări largi, fără 
nici o reţinere) diferă de cel al europenilor (controlat, atent la poziţia finală); cel al 
bărbaţilor diferă de cel al femeilor. Un american va pune chiar picioarele pe masă 
dacă aceasta înseamnă o poziție comodă sau dacă vrea să demonstreze control total 

asupra situaţiei. La noi, oamenii tind să fie destul de conştienţi de modul în care fac 
acest gest şi îl asociază în moduri diferite cu formalitatea, competiţia, tensiunea. 
Bataitul picioarelor denotă plictiseală, nerăbdare sau stres. 


Postura corpului 


Postura/pozitia comunică în primul rând statutul social pe care indivizii îl au, cred 
că îl au sau vor să îl aibă. Sub acest aspect, constituie un mod în care oamenii se 
raportează unii fata de alții atunci când sunt împreună. Urmările posturii corpului ne 
dau informaţii şi despre atitudine, emoţii, grad de curtoazie, căldură sufletească. 

O persoană dominantă tinde să tind capul înclinat în sus, iar cea supusă, în jos. În 
general, aplecarea corpului în fata semnifică interesul fata de interlocutor, dar uneori 
şi nelinişte şi preocupare. Poziția relaxată, înclinat pe scaun spre spate, poate indica 
detaşare, plictiseală sau autoîncredere excesivă şi apărare la cei care consideră că au 
statut superior interlocutorului. 

Posturile pe care le au oamenii, corelate cu relaţia dintre ei atunci când sunt îm- 
preună, se pot clasifica în trei categorii: 

1. de includere/neincludere, postură prin care se defineşte spațiul disponibil acti- 
vitatii de comunicare şi se limitează accesul în cadrul grupului. De exemplu, membrii 
grupului pot forma un cerc, pot să se întoarcă/aplece spre centru, să-şi întindă un braţ 
sau picior peste intervalul rămas liber, indicând prin toate acestea că accesul la grup 
este limitat. 

2. de orientare corporală — se referă la faptul că doi oameni pot alege să se aşeze 
fata-n fata (vizavi) sau alături (paralel). Prima situație comunică predispoziția pentru 
conversaţie, iar a doua — neutralitate. 

3. de congruenţă/necongruenţă, postură care comunică intensitatea cu care o per- 
soană este implicată în ceea ce spune sau face interlocutorul. Participarea intensă 
conduce la postura congruentă (similară cu a interlocutorului); schimbarea posturii 
interlocutorului declanşează în acest caz schimbarea posturii celui puternic implicat 
în comunicare. În cazul în care există între comunicatori divergențe de statut, de 
puncte de vedere sau de opinii, apar posturile necongruente: persoana nu priveşte 
spre interlocutor, nu interacționează sub nici o formă. 


Modul de mişcare a corpului 


Modul de comportament al unei persoane într-o comunicare din punct de vedere 
al modului de mişcare a corpului poate fi: 

— caracterizat de mişcări laterale, se consideră buni comunicatori; 

— caracterizat de mişcări fata-spate, se consideră om de acţiune; 

— caracterizată de mişcări verticale, se consideră om cu putere de convingere. 


Teoria proceselor de comunicare 95 


Info 


Comunicarea tactila 


Acest tip de limbaj nonverbal se manifestă prin frecvenţa atingerii, prin modul de a da mâna, modul 
de imbratisare, de luare de brat, bătutul pe umăr etc. 

Cunoaştem ce semnifică aceste atingeri pentru români, dar, în diferite culturi, ele pot comunica 
lucruri diferite. De exemplu, la japonezi, înclinarea capului înlocuieşte datul mâinii ca salut, în timp ce la 
eschimosi acest salut se exprimă cu o uşoară lovitură pe umăr. 

Unii oameni evita orice atingere. Forţa şi tipul de atingere depinde în mare măsură de vârstă, statut, 
relație şi cultură. 

Stanley Jones şi Elaine Yarbrough (apud Joseph De Vito, Human Communication, The Basic 
Course, apud Mihai Dinu, Comunicarea) au încercat să clasifice funcțiile comunicării tactile, delimitând 
cinci clase principale: 

1. atingeri care transmit emoții pozitive; 

2. atingeri în joacă; înzestrate cu un potenţial metacomunicativ de invidiat, acestea uşurează 
interacțiunea, fără ca, totodată să angajeze răspunderea celui ce atinge; 

3. atingeri de control, vizând dirijarea comportamentelor, a atitudinilor sau chiar a sentimentelor 
persoanei atinse. În majoritatea cazurilor, atingerea de control implică o relaţie de dominare şi, ca atare, 
ea nu poate fi efectuată decât unidirectional; 

4. atingere rituală; cea mai cunoscută şi mai frecvent utilizată este strângerea mâinii în semn de salut 
şi de despărţire. Gestul are mai multe implicaţii decât pare şi îmbracă nenumărate forme. Atitudinile de 
dominare, egalitate sau supunere sunt comunicate prin intermediul poziţiei mâinii celui ce inițiază gestul 
de salut; forța cu care se strânge mâna, constituie şi ea un parametru semnificativ. 

5. atingerea în alt scop decât comunicarea propriu-zisă. Ea poate îmbrăca o multitudine de forme, de 
la susținerea unei persoane care urcă şi coboară dintr-un vehicul, la atingerea frunţii unui bolnav, ori a 
încheieturi. Chiar dacă obiectivul urmărit este altul, în majoritatea acestor cazuri se transmit şi informații 
afective. 


Comunicarea în acțiune 


Prezenţa personală 


Prezenţa personală comunică, de exemplu, prin intermediul formei corpului, a îmbrăcămintei, a mi- 
rosului (parfum, miros specific), a bijuteriilor şi a altor accesorii vestimentare. 

Avem în cultura noastră anumite atitudini privind legătura dintre forma corpului, aspectul exterior şi 
personalitate. Distingem trei tipuri de fizicuri: 

1. ectomorf (fragil, subțire şi înalt); 

2. endomorf (gras, rotund, scurt); 

3. mezomorf (musculos, atletic, înalt). 

Datorită conditionarilor sociale am „învățat“ ce să ne „aşteptăm“ de la oamenii aparținând diferitelor 
categorii. Astfel, tindem să-i percepem pe ectomorfi ca fiind tineri, ambitiosi, suspicioşi, tensionati, ner- 
voşi şi mai putin masculini; pe endomorfi îi percepem ca fiind bătrânicioşi, demodati, mai putin rezistenți 
fizic, vorbareti, buni la suflet, agreabili, de încredere, prietenoși, dependenţi de alții; pe mezomorfi îi per- 
cepem ca fiind încăpăţânaţi, puternici, aventuroşi, maturi în comportare, plini de încredere în sine, veşnic 
învingători. 

Îmbrăcămintea, în măsura în care este rezultatul unei alegeri personale, oglindeşte personalitatea indi- 
vidului, este un fel de extensie a eului şi, în acest context, comunică informații despre acesta. Ea poate 
afecta chiar comportamentul nostru general sau al celor din jur. Îmbrăcămintea se poate folosi pentru a 
crea un rol. 

Îmbrăcămintea şi accesoriile pot marca statutul social real sau pretins. De exemplu, femeile care 
acced la o funcție managerială înaltă vor tinde să se îmbrace într-un mod particular (costum sobru din 
două piese), purtând accesorii similare celor bărbăteşti (servieta diplomat). 

Îmbrăcămintea nonconformistă comunică faptul că purtătorul este un original, răzvrătit social, posibil 
creator de probleme sau artist. Pentru situaţii de afaceri este apreciată îmbrăcămintea elegantă şi de cali- 
tate, dar nu sofisticată. 


5.2. Proxemica 


Limbajul spaţiului trebuie interceptat simultan în funcţie de cinci dimensiuni: 
mărime, grad de intimitate, înălțime, apropiere — depărtare, înăuntru — în afară. 

Fiecare dintre noi are preferinţe în legătură cu distanța fata de cei cu care comu- 
nicăm. În majoritatea culturilor europene, nu se apreciază apropierea cu mai mult de 
40-50 cm. decât în cazul celor din familie sau a persoanelor iubite; aceasta defineşte 
spaţiul intim. „Invadarea“ acestui spaţiu produce senzaţia de disconfort. 

Apropierea exagerată poate comunica amenințare sau relaţii de natură strict 
personală; depărtarea excesivă poate comunica aroganță, importanță, statut social 
superior. Cu cât o persoană este mai importantă, cu atât va tinde să aleagă o masă de 
birou mai mare, care impune o distanță mai mare fata de interlocutor. 

Dacă urmărim modul în care oamenii tind să-şi aleagă locul într-o încăpere (atunci 
când există posibilitatea de a alege) şi cum îşi marchează spaţiul personal prin îm- 
prăştierea foilor, întinderea picioarelor etc., devine evident ce vor acestea să ne 
comunice. 

Modul în care managerul foloseşte spaţiul în timpul şedinţelor poate comunica 
ceva despre personalitatea sa, despre stilul de conducere şi luare a deciziilor. Mana- 
gerul care stă în spatele biroului indică lipsa dorinţei de acţiune. Probabil că acest tip 
de manager va lua deciziile singur şi stilul său de conducere este mai degrabă auto- 
cratic decât democratic. 

În general, spaţiile mici sunt percepute ca fiind mai prietenoase, calde şi intime. 
Cele mari sunt asociate cu puterea, statutul şi importanța. De aceea, adeseori suntem 
intimidati intrând într-un spațiu mare, înalt şi cu mobilier masiv. 

Proxemica este cea care studiază toate aceste relaţii spaţiale ca mod de comuni- 
care. Jocul teritoriilor, modul de a percepe spaţiul în diferite culturi, efectele simbo- 
lice ale organizării spatiale, distanţele fizice ale comunicării tin de această disciplină. 

De această disciplină este legat şi numele lui Edward Hall (Limbajul tăcut, 
Dimensiunea ascunsă, Dincolo de cultură). El tinde să dea o definiţie a culturii ca 
ansamblu de coduri şi va aplica această codificare în cea mai celebră lucrarea a sa, 
The Hidden Dimension (Dimensiunea ascunsă), adevărată gramatică a spațiului. El 
pleacă de la idea că animalele au un teritoriu adaptat nevoilor lor şi că omul posedă şi 
el această noțiune de spaţiu individual, de bulă psihologică. Orice spaţiu personal se 
organizează cu o parte interioară şi cu una exterioară; el posedă zone private, zone 
publice. Astfel, lumea nord-occidentală comunică în funcţie de patru distanțe: intimă, 
personală, socială, publică (figura 1). 

DISTANȚA 
INTIMĂ 


Modul apropiat: corp la corp: actul sexual şi lupta, rol minor al 
vocii sau manifestări vocale involuntare; viziunea precisă 
dereglată; 

Modul îndepărtat: 15-40 cm în mişcarea corporală („bula“); 
miros şi parfum, voce şoptită; intimitate, familie; atunci când 
este impusă, dăm înapoi, evităm privirea celuilalt (ex.: orele de 
vârf din metrou); 


DISTANȚA 
PERSONALĂ 


Modul apropiat: 45—75 cm la o distanță de un brat, parfum, voce 
normală; familiaritate („soţia poate fără probleme să se afle în 
zona de proximitate a soţului său, dar nu acelaşi este cazul 
pentru o altă femeie“). 

Modul îndepărtat: 75—125 cm limita contactului fizic cu celălalt, 
limita parfumului, privirea de sus în jos, voce normală: sosire, 
rămas bun, discuţii pe stradă sau pe subiecte neutre. 


DISTANŢA 
SOCIALĂ 


Modul apropiat: 1,25 m.—2,10 m voce plină şi clară; negocieri 
impersonale, relaţii profesionale la birou, recepție: comunicare 
verbală fără contact fizic; frontiere ale teritoriului social al unui 
individ care iau forma unui birou, unei mese, unui ghişeu, care 
tin interlocutorul la distanță. Distanţă administrativă: simplu 
client la bancă, sunteți primit în spatele unui birou. 

Modul îndepărtat: 2,10 m.—3,60 m, coeficient ierarhic (director 
general) sau nevoie de linişte „soții când se întorc de la serviciu 
adeseori se aşază pentru a-şi citi ziarul, pentru a se destinde, la 
trei metri sau mai mult de soțiile lor“); voce mai puternică decât 
în modul precedent. 


DISTANȚA 
PUBLICĂ 


Mod apropiat: 3,60 m.—7,50 m: semnificarea prezenţei 
colectivităţi; echilibru între poziţionarea la acelaşi nivel şi 
vizibilitate. Locutorul joacă un rol social, poartă o mască 
(profesor — elevi, întâlnire în cerc închis). Privirea nu mai 
fixează, informația devine mai formală, comunicarea 
interpersonală e săracă. 

Modul îndepărtat: 7,50 m şi mai mult: celebrarea unui coeficient 
ierarhic. Pe de o parte, omul politic sau actorul, pe de alta, 
spectatorii pasivi: feed-back-ul funcţionează la minimum. 
Discursul este foarte formalizat, gesturile stereotipizate, 
interlocutorul a devenit simplu receptor şi comunicarea 
spectacol (cf. Hall, The Hidden Dimension). 


(apud Christian Baylon, Xavier Mignot, Comunicarea) 


Figura 1 


98 Teoria comunicării 


Info 


Limbajul culorilor 


Culoarea, dincolo de percepția şi trăirea ei afectivă, este şi o oglindă a personalității noastre şi deci 
influențează comunicarea. Gândirea creatoare are loc optim într-o încăpere cu mult roşu, iar cea de 
reflectare a ideilor într-o cameră cu mult verde. Culorile strălucitoare sunt alese de oamenii de acțiune 
comunicativi, extravertiti, iar cele pale de timizi, intravertiti. 

Semnificația culorilor poate fi diferită în diverse culturi. De exemplu, roşu este asociat în China cu 
bucurie şi festivitate, în Japonia cu luptă şi mânie; în cultura indienilor americani semnifică masculinitate; 
în Europa, dragoste, iar în SUA, comunism. În ţările cu populaţie africană, negru sugerează binele, iar 
albul, răul. Pentru europeni, negru este culoarea tristetii, în timp ce aceste stări sunt exprimate la japonezi 
şi chinezi prin alb. Verdele semnifică la europeni invidie, la asiatici bucurie, iar în anumite tari speranță in 
timp ce galbenul comunică la europeni laşitate, gelozie, la americani este culoarea intelectualitatii, iar la 
asiatici semnifică puritate. 

Culoarea afectează comunicarea sub următorul aspect: culorile calde stimulează comunicarea, în 
timp ce culorile reci inhibă comunicarea; monotonia, precum şi varietatea excesivă de culoare, inhibă şi-i 
distrag pe comunicatori. 


Limbajul timpului 


Modul în care putem comunica prin limbajul timpului este corelat cu: 

— precizia timpului 

— lipsa timpului 

— timpul ca simbol. 

Precizia timpului 

Timpul este considerat ca ceva preţios şi personal şi, în general, atunci când cineva îşi permite să ni-l 
structureze, acesta comunică diferenţa de statut. 

A veni mai târziu sau ceva mai devreme la o întâlnire de afaceri sau a fi punctual sau nu la o şedinţă 
are anumite semnificații: comunică atitudinea față de interlocutor sau față de activitatea respectivă, 
percepția statutului şi a puterii, respectul şi importanţa acordată. Întârzierea poate irita şi insulta. 

Cu cât oamenii sunt făcuți să aştepte mai mult, cu atât ei se simt mai umiliti; se simt desconsiderati şi 
inferiori ca statut social. Astfel, limbajul timpului se poate folosi, în mod voit sau nu, pentru a manipula, 
supune şi controla sau pentru a comunica respect şi interes. 

Lipsa timpului 

Percepem timpul ca pe o resursă personală limitată şi, de aceea, modul în care fiecare alegem să îl 
folosim comunică atitudinea noastră fata de cel care solicită o parte din această resursă. Dacă nu acordăm 
timp pentru o anumită comunicare, prin atitudinea noastră lăsăm să se înțeleagă că nu-i acordăm 
importanță. Studiile sociologice au arătat că, în general, relația de comunicare pozitivă se dezvoltă 
proporțional cu frecvența interacțiunii (timpul petrecut împreună). 

Timpul ca simbol 

Acest aspect tine de o anumită obisnuinta, cum este ritmul (de exemplu: mâncăm de trei ori pe zi şi la 
anumite ore). Similar, anotimpurile impun anumite activități şi un anume fel de viata clar situate în timp. 
Sărbătorile şi ritualurile, de asemenea, sunt marcate de timp. Astfel, oamenii de afaceri ştiu că în preajma 
sărbătorilor de iarnă se cumpără mai mult şi se lucrează mai putin. 


Să reținem! 


În final, după ce a fost caracterizat fiecare tip de limbaj în parte, este bine să cunoaştem anumite as- 
pecte ale limbajului nonverbal de care trebuie să ținem cont în interpretarea lui: 

— Pentru a evita interpretarea greşită a unui element de limbaj nonverbal, este bine să-l interpretăm in 
contextul tuturor celorlalte elemente verbale şi nonverbale; 

— Caracteristicile de personalitate individuale, de educaţie, experienţă de viata etc. sunt elemente care 
trebuie luate în considerare în interpretarea corectă a limbajelor nonverbale; 

— Modul de folosire şi interpretare a limbajelor nonverbale diferă sub multe aspecte: de la individ la 
individ; de la profesie la profesie; de la colectivitate la colectivitate; de la cultură la cultură. 


Realizati în fiecare zi un exerciţiu personal de comunicare nonverbală. 
Scopul unor astfel de exerciţii este de a vă îmbunătăţi abilităţile în aşa fel încât 
să nu se mai simtă nimic construit sau fals în comportamentul dumneavoastră 
de comunicator. În acest sens sugerăm: 

— conştientizați modul dumneavoastră de comportament nonverbal. Incercati să 
respectaţi cerințele pentru a fi un bun comunicator (le găsiți explicitate in curs, 
precum şi în numeroase lucrări indicate în bibliografie); 

— explicaţi unui prieten sau membru de familie aceste cerinţe; rugati-l apoi să 
vă urmărească în timpul comunicării şi să vă corecteze atunci când este cazul; 

— urmăriți cu atenţie modul de comportament nonverbal al oamenilor din 
jurul dumneavoastră şi încercaţi să identificați tipul de temperament sau chiar 
de personalitate pe care aceştia îl denotă. 

Înregistraţi pe o casetă video un talk-show (nu contează domeniul). Anali- 
zati din punct de vedere nonverbal comportamentul invitaţilor şi pe cel al 
moderatorului. Comportamentul nonverbal este in consonanta sau in disonanta 
cu mesajul verbal transmis? Ce efecte credeţi că are acest lucru asupra audi- 
entei? Comentati concluziile pe care le-aţi tras în urma acestui exercițiu. 

Realizati o analiză comparativă a comportamentului nonverbal în cazul mai 
multor moderatori al unor talk-show-uri din acelaşi domeniu. Pastrati aceleaşi 
cerinţe ca în exerciţiul propus mai sus. 


II. Comunicarea în câmpul social 


6. Comunicarea — proces de influențare socială 


În societățile democratice moderne se observă o înmulţire considerabilă a dispo- 
zitivelor comunicationale. Ele s-au perfecţionat progresiv, iar tehnicile pe care le pun 
în practică sunt din ce în ce mai sofisticate; între acestea şi tehnicile manipulatorii ale 
propagandei se mai poate face, cel puţin parţial, o confuzie frecventă în anumite 
cercuri intelectuale şi politice înclinate să supraestimeze „puterea“ mass media. Este 
adevărat că nu pot fi trasate graniţe clare între propagandă şi comunicare; dar această 
zonă de nedeterminare nu trebuie să ne împiedice să observăm că dezvoltarea co- 
municării atrage după sine practici şi politici noi a căror funcționare trebuie judecată 
după alte criterii. 


Dicţionar 


Învăţare socială — proces de asimilare a experienţei sociale manifestat prin schimbări de conduită. 
Obiectul învățării este experienţa individuală sau colectivă şi constă în cunostiinte, norme, reguli, valori 
etc. Învăţarea socială facilitează fie adaptarea unui sistem la noi contexte, fie anticiparea unor probleme 
cu incidență directă asupra constituirii şi funcționării sistemului. Subiectii învăţării sociale sunt indivizii, 
grupurile, organizaţiile şi chiar societățile integrale. 


Socializare — proces psiho-social de transmitere-asimilare a atitudinilor, valorilor, concepțiilor sau 
modelelor de comportament specifice unui grup sau unei comunități, în vederea formării, adaptării şi 
integrării sociale a unei persoane. În acest sens, socializarea este un proces interactiv de comunicare, pre- 
supunând dubla considerare a dezvoltării individuale şi a influențelor sociale, respectiv modul personal 
de receptare şi interpretare a mesajelor sociale şi dinamica variabilă a intensității şi conținutului influen- 
telor sociale. 

Dacă se iau drept criterii finalitatea urmărită sau efectele deja produse, putem distinge următoarele 
tipuri de socializare: 

— adaptativă (integratoare); conduce la configurarea acelor caracteristici sau capacități personale care 
facilitează integrarea, participarea şi realizarea socială a unor activități într-un cadru instituțional dat; 

— anticipatoare; constă în asimilarea acelor norme, valori şi modele de comportament care facilitează 
adaptarea sau integrarea într-un cadru institutional sau organizational viitor. 

Intensitatea socializării este maximă în copilărie sau în perioadele de tranziţie de la un stadiu de viata 
la altul. Corelate cu socializarea sunt procesele de desocializare şi de resocializare. 


Influență socială — acţiune exercitată de o entitate socială (persoană, grup etc.), orientată spre modifi- 
carea acțiunilor şi manifestărilor alteia. Influenţa socială este asociată cu domeniul relaţiilor de putere şi 

control social, de care se deosebeşte întrucât nu apelează la constrângere. Se asociază cu procesele de 
socializare, învăţare socială sau comunicare. În acest sens, R. Boudon şi F. Bourricaud apreciază că 
influența socială poate fi considerată ca o formă specifică a puterii, a cărei resursă principală este persua- 
siunea. 

Efectele influenței sociale sunt profund dependente de context, întrucât acesta stimulează sau 
blochează receptivitatea şi creează condiții de acceptare, întărire şi manifestare a schimburilor eventual 
produse. Pentru ca procesul de influențare să poată avea loc, trebuie îndeplinite două condiții: 

— inițiatorul influenței deliberate se presupune a deţine un grad acceptabil de competenţă şi infor- 
matie, fiind animat de intenţii care sunt apreciate ce către receptor ca bine orientate; 

— relaţia de influențare trebuie să se bazeze pe un consens tacit al entităților implicate şi asupra 
valorilor împărtăşite şi al efectelor probabil produse. 


Persuasiune — activitate de influențare a atitudinilor şi comportamentelor unor persoane în vederea 
producerii acelor schimbări care sunt concordante cu scopurile sau interesele agentului inițiator 
(persoane, grupuri, instituţie sau organizație politică, socială, culturală, comercială etc.). Persuasiunea se 
realizează în condițiile în care se tine cont de caracteristicile de receptivitate şi reactivitate ale persoanelor 
influențate. Persuasiunea este o activitate de convingere opusă impunerii sau forțării unei opțiuni, 
organizată astfel încât să ducă la adoptarea personală a schimbării aşteptate. 

Efectele persuasiunii sunt dependente atât de factorii personali, cât şi de cei referitori la modul de 
organizare a influențelor. Factorii personali sunt sintetizati în ceea ce se numeşte persuabilitate, adică 
acea tendinţă individuală de a fi receptiv la influenţe şi de a accepta schimbări în atitudini şi comporta- 
mente. Factorii referitori la modul de organizare a influențelor sunt cel mai adesea centrati pe procesul de 
comunicare, respectiv pe acele relaţii dintre sursă, mesaj, canal de transmitere, receptare şi context social 
care o fac să fie persuasivă. 


Manipulare — acţiune de a determina un actor social (persoană, grup, colectivitate) să gândească şi să 
acționeze într-un mod compatibil cu interesele iniţiatorului, iar nu cu interesele sale, prin utilizarea unor 
tehnici de persuasiune care distorsionează intenționat adevărul, lăsând însă impresia libertăţii de gândire 
şi decizie. Spre deosebire de influența de tipul convingerii rationale, prin manipulare nu se urmăreşte 
înțelegerea mai corectă şi mai profundă a situației, ci inculcarea unei înțelegeri convenabile, recurgîndu- 
se atât la inducerea în eroare cu argumente falsificate, cât şi la palierele emoţionale non-rationale. 
Intentiile reale ale celui care transmite mesajul rămân insesizabile primitorului acestuia. Din punct de 
vedere politic, manipularea reprezintă o formă de impunere a intereselor unei clase, grup, colectivități, nu 
prin mijloacele coercitiei, puterii, ci prin cele ideologice, prin inducere în eroare. Din acest motiv, 
recurgerea la manipulare în situaţiile de divergență de interese devine tot mai frecventă în societatea 
actuală, manipularea reprezentând un instrument mai puternic decât utilizarea forței. (apud Cătălin 
Zamfir, Lazăr Vlăsceanu, ed., Dicţionar de sociologie) 


6.1. Comunicarea în noul spațiu public 


Comunicarea înnoieşte radical formele dominării sociale; o face însă discret şi 
chiar fără ca mediatorii care îi gestionează dezvoltarea să fie conştienţi că ea aduce 
cu sine un nou mod de exercitare a dominaţiei sociale. Această dominare este diferită 
de propagandă, pentru că se dezvoltă la iniţiativa celor mai diverse instituţii sociale 
(cu mijloace foarte diferite, de la caz la caz) şi nu implică doar acceptarea pasivă a 
opiniilor emitatorilor sau aderarea la nişte modele de comportament; ea este un 
„catalizator“ al schimbării sociale, intrând în mod necesar în interacţiune cu indivizii 
şi grupurile sociale cărora li se adresează; paradoxal, ea presupune o anumită 

participare din partea „țintelor“ pe care reuşeşte să le definească cu o precizie din ce 
în ce mai mare. Comunicarea este asimetrică şi inegalitară, dar nu poate fi unilaterală. 

Abundenta de critici a noului spaţiu public se concentrează pe două acuze: statul 
este hipertrofiat şi impregnat de o raționalitate tehnicistă, iar mişcările sociale care i 
se opun intretin puţine legături unele cu altele. 

Ni se pare eronat ca, plecând de la constatarea pregnantei tehnicilor de comu- 
nicare şi a pătrunderii lor în toate câmpurile sociale, să se ajungă la o asemenea 
concluzie: aceste tehnici nu tin doar de ordinul simbolicului şi cu atât mai putin pot fi 
analizate ca „punere în practică“ a unui simplu artefact. În ciuda forţei lor (care nu se 
dezvăluie ca atare, căci ele iau de obicei aparenţa interacțiunii sau chiar a conviviali- 
tatii), dispozitivele comunicationale se confruntă cu strategiile sociale şi sunt obligate 
să se adapteze raporturilor sociale, participând însă în acelaşi timp la „reclădirea“ lor. 

Dacă acceptăm că este un puternic catalizator al schimbării sociale, comunicarea 
nu întâlneşte în cale nişte elemente inerte: ea trebuie să tina seamă de reacțiile celor 
cărora li se adresează (indivizi sau grupuri sociale); mai mult, ea implică o oarecare 
interactivitate. 

Caracteristicile comunicării în câmpul social sunt: 

— asimetria, rezultat al importanţei crescânde a dispozitivelor comunicationale 
folosite astăzi de cea mai mare parte a instituţiilor sociale care îi pun pe subiecţi în 
„interacțiune parțială“; 

— diversificarea modalitatilor de exercitare (discurs argumentativ, discurs per- 
suasiv, interactiv); 

— fărâmițarea în spaţii care se juxtapun sau chiar se suprapun (comunicarea 
politică se suprapune uneori cu cea publică, comunicarea publicitară, de asemenea); 

— o participare diferită în funcţie de clasă şi grup social (acces la media în funcţie 
de modalitățile de exercitare a controlului social); 

— tendinţa spre o anumită întrepătrundere cu viata profesională precum şi cu 
spaţiul privat; in acest sens, dispozitivele comunicationale vor ajuta la compatibiliza- 
rea mişcării de individualizare a practicilor sociale cu participarea la spaţiul public). 

În orice caz, complexitatea spaţiului public de astăzi este o invitaţie la a-i înțelege 
mai bine marile articulări. 


Info 


Definirea spațiului public la Habermas 


Noţiunea de spațiu public constituie elementul conceptual de bază al analizei pe care Habermas o 
realizează asupra relaţiei dintre comunicarea de masă şi democraţie. Această analiză integrează urmă- 
toarele concepte: opinia publică, mass media şi actorii politici. 

După Habermas (Sfera publică şi transformarea ei structurală), spaţiul public s-a constituit ca loc de 
mediere între societatea civilă şi stat, în care se formează şi se exprimă opinia publica. Prin spațiu public 
el înțelege acea sferă în care „reuniți ca public, cetățenii tratează neconstrânşi sub garanţia de a putea să 
se întrunească şi să se unească liberi, să-şi exprime şi să-şi publice liber opinia lor asupra problemelor de 
interes general. În cadrul acestei sfere publice se dezvoltă o conştiinţă politică care cere puterii 
reglementări legale ale funcționării relaţiilor economice şi sociale prin elaborarea unor legi cu valabilitate 

generală şi care acționează totodată ca opinie publică, ca unică sursă de legitimare a acestor legi“ 
(Habermas, op. cit.). Opinia publică avea deci dublă funcție: legitimarea normelor publice, a legilor şi cea 
de instanță publică rațională de judecare şi critică a puterii. 

Însă spaţiul public iniţiat şi instituit de burghezie conţinea în germene elementele propriei deformări, 
căci el nu se poate întinde „a scară de masă“ fără a se perverti. Antagonismele sociale împiedică opinia 
publică să exprime şi să condenseze în chip raţional interesul general. În realitate, în cursul evoluţiei 
societății moderne, spaţiul public va fi măcinat de interesele particulare şi grupurile de presiune, de 
„masificarea societății“, toate acestea făcând imposibilă definirea şi urmărirea rațională a unui interes 


mee 


general. „Societatea de masă“ va produce relativizarea dintre public si privat şi va determina criza ,,spa- 
tiului public“. 


Conceptul de spaţiu public, oricât ar fi de contestat printre specialişti, rămâne 
totuşi un element important în analiza comunicării sociale. Politologi sau sociologi ai 
comunicării au pus stăpânire pe acest concept şi l-au îmbogăţit (plecând de la con- 
ceptul de spațiu public teoretizat de Habermas) aducându-i două modificări esenţiale 
(apud Camelia Beciu, Politica discursivă): 

1. să accepte ideea că spaţiul public este un spaţiu conflictual; 

2. să refuze să recurgă la o teorie manipulatorie a mass media sau la o concepţie 
pesimistă şi unilaterală a consumului. 

Din punctul de vedere al comunicării, interesant este demersul lui Paul Beaud 
care scrie: ,,Autonomizarea socialului îl somează pe fiecare să se considere un indi- 
vid social, să găsească în social noi norme ale apartenenței, ale integrării sale. Graţie 
mai ales ştiinţelor umane, spaţiul public intra în fosta sferă privată, înlocuieşte struc- 
turile tradiționale de socializare cu propriile instrumente de comunicare“. 

Trebuie făcută însă o distincţie între societatea civilă şi spaţiul public (apud D. 
Wolton, Les contradictions de la communication politique, în La communication, 
Etat des savoirs); dacă societatea civilă este istoric anterioară naşterii spațiului public 
şi îi condiționează cel puţin teoretic apariția, spaţiul public traduce fenomenul de 
politizare a celei mai mari parti a problemelor cu care se confruntă societatea, în 
sensul că democraţia face din aproape toate problemele propriul obiect de confrun- 
tare şi negociere. 

În acest context, putem defini spaţiul public drept „spațiu simbolic în care se 
opun şi îşi răspund discursurile în cea mai mare parte contradictorii ţinute de diferiți 
actori politici, sociali, religioşi, culturali, intelectuali care compun societatea. Este o 
zonă intermediară între societatea civilă şi stat. Consecința acestei extensiuni a 
spațiului public este diminuarea rolului societăţii civile şi supradimensionarea 
comunicării politice“. (apud D. Wolton, op. cit.) 

Această reprezentare a spatiuluis public sintetizează particularitatile mecanis- 
mului democratic actual care funcționează prin interacţiunea dintre actorii sociali, 
comunicarea de masă şi opinia publică: se configurează deci o nouă dinamică socială 
bazată pe interacțiunea dintre putere, mass media şi opinia publică. 

6.2. Influență şi manipulare în spațiul public contemporan 


Trecerea în revistă a concepțiilor asupra spaţiului public a reliefat accentele critice 
şi provocările de ordin etic pe care sistemul socio-economic şi politic actual le aruncă 
specialiştilor în comunicare. Rezumând, pericolul se naşte din descoperirea posibili- 
tatii de manipulare şi de control a câmpului social prin utilizarea potenţialului sim- 
bolic al comunicării. 

Totuşi, manipularea nu este un efect automat al funcționării sistemului de comu- 
nicare, ci o posibilă utilizare a lui de către persoane interesate în acest lucru. Cu alte 
cuvinte, dacă procesul de comunicare, prin caracteristicile sale (îndeosebi prin relaţia 
de influență şi putere ce se stabileşte între emițător şi receptor), face posibilă ma- 
nipularea, numai intenția celui ce inițiază procesul face ca acesta să fie manipulativ. 
Putem distinge astfel într-o „manipulare“ ca efect de sistem la nivelul receptorului, 
datorată poziţiei de putere şi influență de care se bucură sursa şi de o manipulare 
voită, cu rea intenție din partea emitatorului. 

Dacă în primul caz, efectele „manipulării“ sunt limitate de însăşi funcţionarea 
normală a sistemului, în cazul celei de-a doua singurul remediu este responsabilitatea 
etică pe care ar trebui să şi-o asume emițătorul mesajului. 

Lămurirea acestui aspect presupune însă o deconstructie a conceptului de ma- 
nipulare printr-un apel la paradigmele interactioniste ce se dezvoltă în sociologia co- 
municării. Într-o exegeză recentă asupra opiniei publice, Şt. Buzărnescu (Sociologia 
opiniei publice) preia o definiţie multidimensională a manipulării: „Manipularea este 
definită ca acțiune de a determina un actor social (persoană, grup, colectivitate) să 
gândească şi să acționeze într-un mod compatibil cu interesele intiatorului, iar nu cu 
interesele sale, prin utilizarea unor tehnici de persuasiune care distorsionează inten- 
tionat adevărul, lăsând impresia libertății de gândire şi decizie. Spre deosebire de 
influența de tipul convingerii rationale, prin manipulare nu se urmăreşte înțelegerea 
mai corectă şi mai profundă a situaţiei, ci inocularea unei înțelegeri convenabile, 
recurgându-se atât la inducerea în eroare cu argumente falsificate, cât şi la apelul la 
palierele nonrationale. Intentiile reale ale celui care transmite mesajul rămân insesi- 
zabile primitorului acestuia“. 

Diversificarea permanentă a surselor de concepere şi difuzare de mesaje a condus 
la o practică manipulativă care are la bază coduri precise, dar identificabile numai de 
profesionişti şi total inaccesibile celor neinitiati în domeniu. Unii analişti considera că 
manipularea, ca metodă de substituire a violenţei fizice printr-o violență simbolică 
(P. Bourdieu), contribuie la reprimarea eficientă a unor aspirații pe care nu le poate 
satisface altfel la nivelul receptorului. 

Teoria comunicării dezvoltată pe linia sociologiei actionale a lui Boudon refuză 
însă abordarea pur mecanicistă a acestei probleme şi consideră că, în locul unei ma- 
nipulări în sens unic, ar trebui luate în considerare ajustările reciproce dintre emitato- 
rii şi receptorii mesajului. R. Boudon precizează: „Receptorul nu este o pastă moale 
pe care s-ar imprima ulterior un mesaj. (...) El are capacitatea nu numai de a 

selectiona mesajele care îi parvin, ci şi capacitata de a le interpreta şi a le judeca în 
funcție de situaţia sa personală şi socială, de credinţele, opiniile, ideile, aşteptările 
sale“ (Tratat de sociologie). 

Această poziţie este dezvoltată în cadrul teoriilor sociologice interactioniste de 
către Denis McQuail (Comunicarea) care face o analiză a comunicării ca proces de 
influență într-un cadru teoretic bazat pe conceptul de putere. În acest context, pentru 
autor, „utilizarea termenului de influență implică utilizarea puterii pentru a obţine 
conformarea celuilalt, în situaţii în care comunicarea este principalul instrument, 
canal sau mijloc de exercitare a resurselor puterii“. 


Autorul distinge cinci baze ale puterii, adică proprietăţi care îi dau comunica- 
torului posibilitatea să îşi exercite influența: puterea recompensatoare, coercitivă, 
legitimă, referentiala, cea a expertului. În situaţiile de comunicare prin influențare (si 
este cazul întregului proces de comunicare realizat în spaţiul public), influenţa, chiar 
şi în forma extremă a persuasiunii, nu poate fi eficientă decât dacă este acceptată de 
receptor. Ori aceşti cinci termeni, care descriu tipurile de putere socială ca atribute ale 
agentului influenţei, implică şi un tip special de coorientare a receptorului. „Astfel, 
recompensa sau coercitia sunt eficiente în cazul unei orientări calculative a recep- 
torului, influenţa legitimă se bazează pe supunerea reglementată normativ, puterea 
referentiala depinde de identificarea cu comunicatorul, iar puterea expertului pe în- 
crederea şi convingerea receptorului.“ 


Comunicarea în acțiune 


Limite de sistem în exercitarea influenţei 


Funcționarea sistemului comunicational limitează aceste efecte ale exercitării influenței. McQuail 
(op. cit.) trece în revistă câteva dintre generalizările cele mai frecvente, datorate cercetării sociologice în 
domeniu: 

1. schimbarea în direcția încurajată de sursă va fi cu atât mai mare cu cât monopolul respectivei surse 
de comunicare asupra receptorului e mai complet (nu este cazul unei societăți care se preocupă de men- 
ținerea echilibrului comunicational prin încurajarea diversităţii existenţei surselor de informare); 

2. efectele comunicării sunt mai mari atunci când mesajul este în acord cu opiniile şi credinţele exis- 
tente, ca şi cu dispoziția receptorului; 

3. comunicarea de masă poate fi eficientă şi poate produce o schimbare de atitudine în probleme 
nefamiliare, periferice, in care individul nu e angajat sau care nu se raportează la predispozitiile sale; 

4. probabilitatea reuşitei influenţei este cu atât mai mare cu cât receptorul acordă un prestigiu şi o 
credibilitate mai mare sursei mesajului. 


Găsiţi exemple de comunicare socială în care efectele influenţei sunt limi- 
tate de funcționarea sistemului comunicational în sensul amintit mai sus. Iden- 
tificati efecte pozitive şi negative ale acestei limitări. 


Discuţii etice 


Se menţionează mai sus (Comunicarea în acțiune) că funcţionarea sistemului comunicational limi- 
tează efectele influenţei. Presupunând că cei care exercită influenţa cunosc aceste „legi“ sociologice, cum 


ec a 


credeţi că vor acţiona şi cu ce efecte? (Analizati din acest punct de vedere fiecare „lege“ în parte.) Care 
sunt relațiile ce se stabilesc între influență şi manipulare? Comentati implicațiile etice ale acestui fapt. 


6.3. Comunicarea ca proces de influență 


Conform lui Michael Mann (7he Sources of Social Power, apud John B. Thomp- 
son, Media şi modernitatea), se pot distinge patru forme majore de putere: eco- 
nomică, politică, coercitivă, simbolică. 

Interesul nostru se concentrează asupra puterii culturale sau simbolice, deoarece 
acest tip de putere se menţine şi se propagă la nivel social prin intermediul comuni- 
cării. Puterea simbolică rezultă din activitatea de a produce, transmite şi primi forme 
simbolice semnificative. Indivizii sunt angajați constant în comunicare (schimbul de 
informaţii cu conţinut simbolic). Astfel, indivizii îşi asumă diferite tipuri de resurse, 
în principal „mijloace de informare şi de comunicare“. Aceste resurse includ mijloa- 
cele tehnice de fixare şi transmitere, abilităţile, competențele şi formele de cunoaştere 
folosite în producerea, transmiterea şi receptarea informaţiei şi a conţinutului 
simbolic, precum şi prestigiul acumulat, recunoaşterea şi respectul acordate anumitor 
producători şi instituții („capital simbolic“). În producerea formelor simbolice, 
indivizii îşi aproprie aceste resurse, dar şi altele, pentru a îndeplini acţiuni care pot 
interveni în cursul evenimentelor şi care au diferite tipuri de consecințe. Acţiunile 
simbolice pot da naştere reacțiilor, îi pot face pe alţii să acționeze sau să răspundă in 
anumite moduri, să urmeze un anumit curs al acţiunii în locul altuia, să creadă sau să 
nu creadă, să-şi afirme susținerea unei stări de lucruri sau să se ridice într-o revoltă 
colectivă. 

Deşi activitatea simbolică este o trăsătură generală a vieţii sociale, există totuşi o 
serie de instituţii care şi-au asumat într-un mod special un rol important din punct de 
vedere istoric în acumularea mijloacelor de informaţie şi comunicare. Acestea sunt: 

— Instituţiile religioase, preocupate în special de producerea şi răspândirea for- 
melor simbolice care se referă la mântuire, la valorile spirituale şi la alte credinţe cu 
substrat religios); 

— Instituţiile educaționale, care sunt preocupate de transmiterea conţinutului sim- 
bolic dobândit (sau a cunoaşterii) şi de inculcarea îndemânărilor şi competenţelor; 

— Instituţiile mass media, care sunt orientate spre producerea la scară largă şi spre 
răspândirea generalizată a formelor simbolice în spațiu şi timp. 

Acestea şi alte instituții culturale au asigurat baze importante pentru acumularea 
mijloacelor de informare şi comunicare, precum şi a resurselor materiale şi financiare 
şi au modelat felurile în care informaţia şi conţinutul simbolic sunt produse şi circulă 
în lumea socială. 

Influență poate însemna fie a-l determina pe altul să ti se conformeze, fie, pur si 
simplu, o mare similitudine de gândire şi comportament între transmitator şi receptor. 
Influenţa, chiar şi în forma extremă a persuasiunii, nu poate fi eficientă decât dacă 
este acceptată de receptor. 

Cea mai bună caracterizare a influenţei ca un concept distinct fata de cel de putere 
a fost făcută de Parsons (Sociological Theory and Modern Society, apud McQuail, 
op. cit.). Acesta consideră influenţa un „mecanism generalizat prin intermediul căruia 
sunt determinate atitudinile şi opiniile“, în special în cadrul unui proces de interac- 
tiune socială intenționată“. În acelaşi context, Parsons consideră influenţa drept „un 
mijloc simbolic de persuasiune“: ea „determină decizia celuilalt de a acţiona într-un 
anumit fel pentru că simte că acesta este un lucru bun pentru el, şi nu pentru că prin 
nonconformare şi-ar încălca anumite obligaţii“. Astfel, influenţa este rezultatul co- 
orientării transmitatorului şi receptorului în cadrul procesului de comunicare. 

Parsons sugererează că un actor social poate încerca să obțină conformarea altuia 
fie influențându-i intenţiile, fie manipulând în beneficiul său situația în care acesta se 
află. Comunicarea este rezervată, în cea mai mare parte, celui dintâi mijloc şi poate fi 
folosită pozitiv, în cadrul argumentaţiei rationale, şi negativ, activând anumite 
obligaţii ale celui supus procesului de influențare. În aceste variante, influența este 
redusă la categoria unică a persuasiunii. 

O altă analiză utilă a puterii şi influenţei este cea realizată de Cartwright şi Zender 
în cadrul studiului lor asupra dinamicii grupurilor (Group Dynamics, apud Denis 
McQuail, op. cit.). Aici relația de putere este definită astfel: „o persoană are putere 
asupra alteia dacă poate îndeplini o acțiune care va produce o schimbare în cealaltă 
persoană“. 

Abilitatea de a-l influenţa pe altul depinde de două componente: anumite ,,pro- 
prietati ale agentului“, pe care autorii le numesc „resurse de putere“ şi anumite nevoi 
sau valori ale persoanei influențate, numite „baze motivationale ale puterii“. Ei susțin 
că „un act de influență stabileşte o relaţie între resursele unui agent şi baza motiva- 
tionala a persoanei influențate“. 

Kelman (Process of opinion chage, apud Denis McQuail, op. cit.) a încercat să 
explice trei procese esenţiale de influență socială, referindu-se în special la schim- 
barea opiniei şi la comunicare. Preocupat mai ales de diferenţele calitative dintre 
schimbări de opinie măsurate, el a deosebit trei procese: conformare, identificare şi 
internalizare. 

Conformarea înseamnă acceptarea influenţei în speranța obţinerii unui răspuns 
dorit de la celălalt, sub forma unei recompense sau a evitării unei pedepse. 

Identificarea are loc „atunci când un individ adoptă un comportament inspirat de 
o altă persoană sau un grup, pentru că acesta este asociat cu o auto-definire satis- 
făcătoare raportată la acea persoană sau grup“. Atât în cazul identificării, cât şi al 
conformării, schimbarea sau influența sunt legate de o sursă exterioară şi depind de 
sprijinul social. 

Spre deosebire de acestea, internalizarea se referă la o schimbare congruentă cu 
sistemul de valori al persoanei care acceptă influența: „individul adoptă poziția co- 
municatorului, pentru că o consideră utilă în soluţionarea unei probleme, sau pentru 
că este apropiată de propria sa orientare sau cerută de propriile sale valori“. 


Fiecare din cele trei forme de influență este caracterizată de anumite condiții 
prealabile şi de anumite consecințe care privesc baza acceptării influenței, baza 
puterii agentului de influență, probabilitatea permanentei efectelor şi alte probleme. 


Identificati situaţii de comunicare socială în care schimbarea opiniei recep- 
torului să corespundă celor trei procese identificate de Kelman. Identificati 
variabile care contribuie la întărirea acestor efecte. Realizati pe baza acestei 
analize un comentariu al situaţiilor de comunicare identificate. 


6.4. Tipuri de influență exercitată prin intermediul comunicării 


French şi Raven (7he bases of social power) propun cinci tipuri de relaţii de pu- 
tere între un „agent“ comunicativ şi un receptor, accentul căzând pe relaţia interperso- 
nală, fie că relaţia se stabileşte între indivizi, fie că numai receptorul este un individ, 
în timp ce agentul poate fi un rol, o normă, un grup sau o parte a unui grup. 

Cele cinci baze ale puterii sau influenţei, adică proprietățile agentului sau comuni- 
catorului care îi dau acestuia posibilitatea să-şi exercite influența sunt următoarele: 
puterea recompensatoare, puterea coercitivă, puterea legitimă, puterea referentiala, 
puterea expertului. 

Puterea recompensatoare este definită ca puterea a cărei bază este „abilitatea de a 
răsplăti“, referința primă fiind promisiunea sau oferirea unor avantaje materiale; 
transferând-o la influența comunicaţională, recompensa ar trebui concepută în ter- 
menii satisfacerii unor dorinţe ale receptorului. 

Puterea coercitiva se bazează pe faptul că receptorul se aşteaptă să fie pedepsit de 
agentul comunicator dacă nu se conformează încercării de influență a acestuia. 
Aşadar, spre deosebire de puterea care recompensează, în acest caz intervine o 
răsplată negativă. French şi Raven consideră important să distingă aceste tipuri de 
exercițiu al puterii, în special pentru că puterea recompensatoare tinde să crească 
atracția dintre transmitatorul şi receptorul influenţei, în timp ce puterea coercitiva are 
efectul invers, cu implicaţii foarte diferite pe termen lung pentru relaţia dintre parti- 
cipanti. 

Puterea referentiala se bazeaza pe identificarea receptorului cu agentul, identi- 
ficarea fiind definită ca „sentiment al identității“ sau „dorință de unificare“. French şi 
Raven subliniază, în acest context, importanța conceptului de grup de referință şi a 
celui de „sugestie de prestigiu“. O persoană sau un grup de prestigiu constituie un 
model de referință cu care încearcă să se asocieze sau identifice alţii, care le adoptă 
atitudinile şi convingerile. 

Puterea legitimă se bazează pe înţelegerea de ambele parti a faptului că cineva 
are dreptul să pretindă ascultare de la ceilalți. Această acceptare a influenţei poate fi 
reprezentată de o relaţie între roluri, ca între profesor şi elev sau părinte şi copil, dar 
poate exista si pe baza unei angajări reciproce. „În toate cazurile, noţiunea de legiti- 
mitate implică un cod sau un standard, acceptat de individ, în virtutea căruia agentul 
extern îşi poate exercita puterea.“ 

Puterea expertului este influenţa care se bazează pe atribuirea unor cunostiinte 
superioare agentului, care au efect asupra structurii cognitive a receptorului. Trebuie 
remarcat că o astfel de putere este determinată, în foarte mare măsură, de contextul 
situational şi institutional, pentru că, prin definiție, receptorul nu este în mod normal 
în poziţia de a evalua corectitudinea informaţiei primite. Producerea unui efect se 
bazează pe definirea, acceptabilă pentru receptor, a statutului de expert într-o situaţie 
şi pentru un anumit domeniu. 

Deşi cei cinci termeni care descriu diferitele tipuri de putere socială se referă, în 
primul rând, la atribute ale agentului influenţei, ei implică şi un tip special de coori- 
entare a receptorului. Astfel, recompensa sau coercitia sunt eficiente în cazul unei 
orientări calculative a receptorului; influenţa legitimă se bazează pe supunerea regle- 
mentată normativ; puterea expertului, pe încrederea şi convingerea receptorului. 
Separat, bazele puterii sunt ineficiente în absenţa unei orientări complementare 
adecvate a receptorului. 

După cum comentează Collins şi Raven, „foarte rar la un moment dat acţionează 
o singură sursă de putere. De obicei, situația de influență implică diverse combinaţii, 
în care formele de putere se relationeaza non-aditiv şi interactiv“. 

Identificati situaţii de comunicare (comunicare interpersonală, de grup sau 
de masă) în care influenţa emitatorului asupra receptorului se bazează pe cele 
cinci tipuri de putere descrise mai sus. Mentionati şi tipul de coorientare al 
receptorului în fiecare situaţie. 

Realizati acelaşi exerciţiu, dar pentru cazul în care receptorul exercită 
asupra emitatorului cele cinci tipuri de influență. 

Analizati rezultatele exerciţiilor de mai sus şi comentaţi concluziile. 


6.5. Susținerea socială a procesului de influență 


Variabila cheie în cadrul procesului de influenţă este susținerea acceptării influen- 
tei prin intermediul unor persoane cunoscute de subiect şi considerate demne de 
încredere sau prin normele şi definițiile care funcționează în grupul de referinţă sau în 
cadrul instituțional. Influenţa este mai uşor acceptată atunci când vine din partea 
cuiva cunoscut, iar sursele externe de comunicare nu sunt eficiente fără autorizare 
instituțională şi confirmare interpersonală. 

Cele mai promițătoare cercetări în acest domeniu au fost realizate de Lazarsfeld 
(studiul despre alegerile prezidențiale din 1940) şi, ulterior, de Katz şi Lazarsfeld 
(Personal influence) care au propus ipoteza unei comunicări în două trepte: „ideile 
ajung prin intermediul radioului şi al ziarelor la liderii de opinie, iar de la aceştia la 
secțiunile mai puţin active ale populaţiei“. 

Conform acestei ipoteze, indivizii sunt mai predispusi să tina seama de informa- 
tiile şi sfaturile venite din partea celor pe care îi cunosc personal din următoarele 
motive: 

— au mai mare încredere în ei; 

— un contact personal poate exercita o presiune informală în sensul conformării; 

— există posibilitatea discutării şi argumentării, persuasiunea fiind rezultatul 
schimbului reciproc de opinii; 

— o sugestie venită din partea unei cunostiinte din propriul cerc de contacte sociale 
poartă în sine garanţia conformării la normele de grup. 

Influenţa personală poate fi considerată, fără îndoială, un exercițiu de putere 
socială bazat pe relaţia dintre cel care dă şi cel care primeşte. Cu toate modificările pe 
care le-a suferit, fundamentul teoretic al ipotezei existenţei celor două trepte în actiu- 
nea influenţei mediatice rămâne în picioare şi se conjugă cu cunostiintele din acest 
moment despre gatekeepers („paznici ai barierei“), surse cheie de informatie, contro- 
lori ai canalelor de comunicare pentru anumite circuite ale informaţiei şi influenţei. 

6.6. Funcţiile comunicării ca proces de influențare socială 


Cercetările de psihologie a comunicării (apud Jean Claude Abric, Psychologie de 
la communication) au pus în evidență rolul important jucat de comunicare, înțeleasă 
ca proces de influențare socială în structurarea câmpului social, pe trei nivele 
esențiale: normativ, cognitiv şi social. Influenţa, sub aspectul său normativ, creează, 
întăreşte şi impune valori; sub aspect cognitiv, ea determină un anumit decodaj al 
realităţii şi o utilizare corespunzătoare acestuia a informaţiei, iar sub aspect social, ea 
joacă un rol esenţial în organizaţie, menținând sau punând sub semnul întrebării 
statusurile, relaţiile de putere şi de autoritate. 

Putem distinge astfel patru funcții: 

— crearea de norme, influența permite focalizarea punctelor de referință comune 
care întemeiază coeziunea de grup, asigură permanenta şi determină consistenţa 
comportamentului membrilor săi atunci când grupul nu este prezent; 

— socializarea individului; influenţa are, de asemenea, şi o fata educativă. Ea este 
un proces care permite copiilor sau unui nou membru al grupului să cunoască, să 
accepte şi să integreze progresiv regulile, principiile şi modurile de funcţionare ale 
grupului său de apartenenţă. Ea joacă, prin intermediul unui sistem de interacțiune, 
un rol determinant în dezvoltarea socio-cognitivă a copiilor şi dezvoltarea socială a 
inteligenţei; 

— controlul social, influenţa ajută grupurile sociale să-şi păstreze integritatea şi le 
permite să prevadă şi să canalizeze comportamentele membrilor săi. Ea întăreşte 
astfel dependenţa individului de sistemul social; 

— inovarea; influența permite transformarea progresivă a normelor grupului, 
evoluţia regulilor şi a punctelor de vedere, acceptarea ideilor noi, adesea minoritare, 
eliberând astfel creativitatea. Mult timp ignorată de teoreticienii comunicării ca 
proces de influență, această funcţie este acum recunoscută, chiar dacă mecanismele 
sale de acțiune nu sunt în totalitate cunoscute. 

Dacă primele trei funcţii sunt observabile, explicite şi directe, funcţia inovatoare 
este implicită şi mascată. Ea devine vizibilă în perioade mari de timp. Însă toate 
aceste funcții sunt direct influențate de contextul comunicării şi de tipul de interac- 
tiune implicat. 


Să reținem! 


Care sunt caracteristicile comunicării în câmpul social? 

— asimetria; 

— diversificarea modalitatilor de exercitare (discurs argumentativ, discurs persuasiv, interactiv); 

— faramitarea în spații care se juxtapun sau chiar se suprapun (comunicarea politică se suprapune 
uneori cu cea publică, comunicarea publicitară, de asemenea); 

— o participare diferită în funcţie de clasă şi de grup social (acces la media în funcție de modalitățile 
de exercitare a controlului social); 

— tendinţa spre o anumită întrepătrundere cu viata profesională precum şi cu spaţiul privat. 

Cum putem defini spaţiul public? 

Spațiul public — „spațiu simbolic în care se opun şi îşi răspund discursurile în cea mai mare parte 
contradictorii ținute de diferiți actori politici, sociali, religioşi, culturali, intelectuali care compun societa- 
tea. Este o zonă intermediară între societatea civilă şi stat. Consecința acestei extensiuni a spaţiului public 
este diminuarea rolului societăţii civile şi supradimensionarea comunicării politice“ (Dominique Wolton). 


Care este relaţia dintre influenţă şi comunicare? 

„Utilizarea termenului de influență implică utilizarea puterii pentru a obţine conformarea celuilalt, în 
situații în care comunicarea este principalul instrument, canal sau mijloc de exercitare a resurselor 
puterii.“ (Denis McQuail) 

Autorul distinge cinci baze ale puterii, adică proprietăți care îi dau comunicatorului posibilitatea să isi 
exercite influența: puterea recompensatoare, coercitivă, legitimă, referenţială, cea a expertului. În situa- 
tiile de comunicare prin influențare (si este cazul întregului proces de comunicare realizat în spațiul 
public), influenţa, chiar şi în forma extremă a persuasiunii, nu poate fi eficientă decât dacă este acceptată 
de receptor. 

Parsons consideră influenţa un „mecanism generalizat prin intermediul căruia sunt determinate atitu- 
dinile şi opiniile, în special în cadrul unui proces de interacțiune socială intenţionată“. În acelaşi context, 
influența mai este definită drept „un mijloc simbolic de persuasiune“: ea „determină decizia celuilalt de a 
acţiona într-un anumit fel pentru că simte că acesta este un lucru bun pentru el, şi nu pentru că prin 
nonconformare şi-ar încălca anumite obligaţii“. 


Care sunt funcţiile comunicării ca proces de influenţă în câmpul social? 

— crearea de norme; 

— socializarea individului; 

— controlul social; 

— inovarea. 

Dacă primele trei funcții sunt observabile, explicite şi directe, funcţia inovatoare este implicită şi 
mascată. Ea devine vizibilă în perioade mari de timp. Însă toate aceste funcţii sunt direct influențate de 
contextul comunicării şi de tipul de interacțiune implicat. 


7. Comunicarea de masă 


Viaţa omului contemporan se caracterizează, printre altele, prin bombardamentul 
informaţional zilnic la care este supus. Prin cantitatea, frecvența şi simplitatea lor, 
mesajele mass media ne-au devenit tot atât de familiare ca şi hrana, lucrurile din 
locuință sau prietenii. În spatele acestui flux continuu de imagini, sunete şi semne 
funcționează un sistem socio-profesional a cărui complexitate şi anvergură sunt 
nebănuite publicului larg şi care este cu atât mai subtil cu cât vizibilitatea produselor 
sale dă iluzia transparenţei. Inaugurat în secolul al XV-lea, prin apariţia tiparului, 
acest sistem a cunoscut o dezvoltare reală în secolul al XIX-lea, pentru ca în ultimul 
veac al mileniului să aibă un caracter realmente exploziv, adevăratele sale resurse 
fiind evidențiate abia în ultimii 50 de ani, o dată cu generalizarea audio-vizualului. 
Pentru a-i înțelege mecanismele şi legităţile care-l guvernează, numeroase ştiinţe 
„Clasice“, între care economia, lingvistica, psihologia, sociologia, istoria şi antropolo- 
gia culturală, cu ramurile lor moderne cum sunt marketingul, semiotica, psiho-socio- 
logia, imagologia, etnometodologia etc., şi-au conjugat eforturile realizând o sinteză 
care, la capătul unui secol de evoluţie, a conturat un câmp teoretic nou: acela al 
ştiinţelor comunicării de masă. 


7.1. Conceptul de comunicare de masă 


De cele mai multe ori, la nivelul cunoaşterii comune, comunicarea de masă este 
identificată cu mass media. Deoarece şi acest concept de mass media este mai nou, se 
impune o definire a sa: „Termenul medium (la plural media) este un cuvânt de 
origine latină, transplantat într-un ansamblu anglo-saxon. El desemnează în principiu 
procesele de mediere, mijloacele de comunicare şi se traduce, în general, cu expresia 
comunicațiile de masă (...). Deci: media = mijloace de comunicare; mass media = 
mijloace de comunicare pentru un mare public, un public de masă, inventate şi 
utilizate în civilizațiile moderne şi având drept caracteristică esenţială marea lor forță, 
putere, vasta lor rază de acțiune. Nu există nici o îndoială că trebuie să se înscrie în 
această categorie radiodifuziunea şi televiziunea (...). Cinematograful se înscrie în 

aceeaşi categorie (...). Presa, pentru aceleaşi motive, este considerată ca fiind unul 
dintre principalele mass media (...). Cartea (...), discursurile, benzile, casetele sau 
videocasetele pot, de asemenea, să fie încadrate în categoria mass media. De 
asemenea, afişul publicitar. Se poate considera, aşa cum pe bună dreptate procedează 
Marshall McLuhan, că şi cuvântul, telefonul, telegraful, scrisul sunt mijloace de 
comunicare... Chiar dacă ele servesc mai curând la stabilirea de relații interpersonale 
decât ca emitatori către marele public“ (Jean Cazeneuve, La société de l'ubicuite). 

Se impun totuşi unele precizări faţă de acest punct de vedere. Între noţiunile de 
mass media Şi comunicare de masă, mijloace ale comunicării de masă este evident 
că nu poate exista o sinonimie perfectă. Confuziile care se fac în acest sens limitează 
sensurile conceptelor printr-un reductionist simplist, inadecvat. Între comunicare de 
masă, înţeleasă ca mesaje şi procese de comunicare, şi mijloace de comunicare 
(instrumentele comunicării, mijloacele tehnice de transmitere a mesajelor) există 
diferențe vizibile, care nu pot fi ocolite sau trecute cu vederea. 

Astfel, o celebră definiţie, dată de sociologul francez A. Cuvillier comunicării de 
masă („ansamblul procedeelor — presă, radio, televiziune, cinema etc. — prin care se 
realizează informarea, propaganda şi acţiunea asupra opiniei publice“ — apud Caze- 
neuve, op. cit.) este, din acest punct de vedere, lipsită de precizie şi poate fi amen- 
dată. 

Expresia mass media nu poate şi nu trebuie să înlocuiască noțiunea de comuni- 
care de masă. Chiar mass media semnifică şi are o cuprindere mai mare decât cea de 
mijloace. 

Noţiunea de mass înseamnă de fapt un public numeros, dar poate fi înţeleasă şi ca 
o amplitudine socială a mesajului, ca o simultaneitate a receptarii pe o arie larga, ca o 
standardizare a consumului de produse culturale şi, în acelaşi timp, ca un nivel 
scăzut de receptivitate. Din această perspectivă, conceptul de comunicare de masă 
este definit în sens unilateral, simplist, creându-se în mod artificial o despărţire între 
cultura înaltă, a elitelor sociale, şi cultura de masă, producţia de masă, receptarea de 
masă, consumul de masă. Acesta este şi motivul care îi determină pe unii teoreticieni 
să prefere noţiunile de tehnici de difuzare colectivă, canale de difuzare colectivă. 


Caracteristici ale comunicării de masă 


1. Nu putem defini conceptul de comunicare de masă fără să ţinem cont de faptul 
că este vorba despre un ansamblu de fenomene socio-culturale strâns legate de 
evoluţiile în domeniul ştiinţei şi tehnologiei, ceea ce implică unele trăsături specifice. 
Deşi începuturile comunicării de masă pot fi situate în secolul al XV-lea datorită 
inventării tiparului, aceasta este pregnantă în secolul XX, după prima conflagrație 
mondială, o dată cu dezvoltarea mijloacelor tehnice în domeniul audio-vizualului. 
Abia în aceste condiții se poate spune că ea face posibilă transmiterea unui mesaj 
către un public variat şi numeros, care îl recepționează simultan, fiind despărțit din 
punct de vedere spatio-temporal de sursă. Emitatorul, în acest caz, este un 

profesionist al comunicării, un jurnalist o „persoană instituționalizată“ (W. Schramm) 
sau o organizaţie de comunicare, un post de radio, un canal de televiziune, un ziar 
(grupuri sociale specializate — antrepenorii de presă şi personalul lor). Aceasta este de 
fapt şi prima dintre caracteristicile comunicării de masă: emițătorul, o „persoană 
instituționalizată “, care reprezintă, de obicei, un grup de persoane, este un mare 
producător de mesaje. 


2. Prin comparaţie, în toate celelalte modalități de comunicare (directă, indirectă, 
multiplă) emițătorul de mesaje este unul singur. Diferenţa dintre modurile de 
comunicare este dată, în acelaşi timp, de mijloacele prin care se face comunicarea, ca 
şi de numărul receptorilor de mesaje. 

Din această perspectivă se poate aprecia că, în cazul comunicării de masă, 
comunicarea se socializează, devine colectivă. Revenind, emitatorii de mesaje nu 
mai sunt indivizi, ci grupuri formate din indivizi, iar mesajele, care nu mai reprezintă 
doar părerea unui singur individ, ci a întregului grup, trec printr-un mijloc de infor- 
mare (ziarul, radioul, televiziunea). În acelaşi timp, destinatarii comunicării for- 
mează grupuri largi, colectivități umane, fapt care constituie socializarea audienței 
(a receptării). Se poate spune, cu alte cuvinte, că „presa de masă reprezintă conversa- 
tia tuturor cu toţi şi a fiecăruia cu celălalt“, aşa cum afirmă cercetătorul francez 
Bernard Voyenne (La presse dans la société contemporaine). Este vorba, în acest 
caz, de a doua trăsătură distinctivă a comunicării de masă. 


3. O altă caracteristică a conceptului analizat vizează caracterul unidirectional şi 
mediat al comunicării. Emitatorii şi receptorii de mesaje sunt separați spatial si 
temporal, iar informaţiile se transmit prin intermediul unei tehnologii moderne, 
specifice „erei electronice“. 


4. În fine, o nouă trăsătură a comunicării de masă este dată de faptul că reacția 
grupului receptor de mesaje fata de grupul emiţător (feed-back-ul) este lentă, chiar 
de indiferență. Cand ea se produce, receptorii devin, la rândul lor, purtători ai unor 
noi mesaje. 

Pe marginea acestui subiect Bernard Voyenne vorbeşte de trei caracteristici ale 
comunicării sociale prin intermediul presei, care o diferenţiază de toate celelalte 
forme ale comunicării: 

— caracterul instantaneu (sau cvasiinstantaneu), deoarece informează despre un 
eveniment aproape în acelaşi timp cu desfăşurarea lui sau cu un decalaj foarte mic; 

— permanenţa, pentru că nu cunoaşte nici o întrerupere şi jalonează istoria în 
continuitatea ei; 

— caracterul universal, pentru că este prezentă peste tot şi în orice moment. 

„Dacă obiectivul presei îl constituie schimbul de informaţii între conştiinţe (co- 
municarea) — se poate spune că şi conştiinţa colectivă se fundamentează, edificân- 
du-se din ce în ce mai mult prin presă.“ 

Un alt cercetător, Rogers Clausse (Breves considerations sur la terminologie et la 
methodologie de la communication) defineşte presa drept un tip de comunicare 
socială şi consideră că aceasta îndeplineşte următoarele condiţii: 

— periodicitatea pregnantă (apariţie cotidiană); 

— consum imediat, fără întârziere. Mesajul jurnalistic este extrem de perisabil în 
timp. De aceea el trebuie consumat imediat, altfel îşi pierde orice savoare; 

— eterogenitatea conţinuturilor efemere şi varietatea incoerentă a funcţiilor. Ziarul 
este un conglomerat de stiri; satisface gusturile cele mai diverse; 

— grija pentru actualitate, dominantă şi copleşitoare. Totul porneşte de la actuali- 
tatea imediată şi se reduce la ea. Cotidianul, prin faptele, opiniile, evenimentele, 
întâmplările şi incidentele sale, „invadează“ totul, cuprinde totul, se impune pretutin- 
deni; 

— producție — difuzare cu mare densitate pentru o mare şi enormă conglomeratie 
de persoane: colectivitate în omogenitate, masă în eterogenitate. 


Definiţii ale comunicării de masă 


Cercetătorul american H. D. Lasswell, în lucrarea sa Structura si funcția comu- 
nicării în societate, a determinat direcţiile majore ale cercetării comunicării de masă, 
pornind de la ideea că în orice acţiune de comunicare trebuie să avem în vedere cele 
cinci întrebări fundamentale: cine spune? ce spune? prin ce canal? cui? cu ce efect? 

În viziunea lui Lasswell, modelul comunicării de masă se poate rezuma la for- 
mula someone says something on somebody (cineva spune ceva cuiva). 

J. Lazar apreciază astfel: „Comunicarea de masă este un proces social organizat. 
Cei care lucrează pentru media, fie că este vorba de ziar sau de un canal TV, fac parte 
dintr-o mare întreprindere care este reglementată şi organizată ca orice altă întreprin- 
dere din societate. Imaginea ziaristului independent, izolat în fata maşinii sale de 
scris, este la ora actuală depăşită. Fiecare jurnalist, fie că lucrează pentru un cotidian, 
pentru radio sau TV, aparține unui ansamblu de salariaţi din întreprinderea respectivă 
şi execută o muncă bine definită în sensul unei echipe“ (Sociologie de la communi- 
cation de masse). 

Georges Friedman este de părere că „sub neologismul mass media se ascunde o 
nouă realitate, în acelaşi timp tehnică, socială şi etică — un nou tip de om este în 
cauză, care vrea să se exprime si care într-adevăr se va naşte. În alti termeni, se poate 
spune că semnul timpului este tocmai timpul semnelor. În tot cazul, multiplicarea şi 
accelerarea neîncetată a semnelor fac urgentă o nouă lectură. O lectură critică presu- 
pune cunoaşterea progresivă a tehnicii noilor mijloace de comunicare, posibilității lor 
de semnificare, în raport cu mediul socio-cultural în care ele se desfăşoară“ (Dic- 
tionnaire des médias). 

Spre deosebire de Lasswell, Marshall McLuhan reduce paradigma comunicarii de 
masă la doi termeni: ce se spune? (mesaj + mijloc de comunicare) şi cine? (produ- 
cător + receptor). În acest sens el afirmă: „Societăţile se deosebesc între ele mai mult 

prin natura mijloacelor prin care comunică oamenii decât prin conţinutul comu- 
nicarii (Medias et societé). 


Alegeţi patru caracteristici ale comunicării de masa şi realizaţi un comen- 
tariu al acestora în maximum o pagină şi jumătate. 


7.2. Industrializarea comunicării sociale 


Apariţia şi funcționarea tiparului a permis multiplicarea bunurilor culturale şi, 
prin aceasta, difuzarea lor pe arii geografice din ce în ce mai largi şi în medii sociale 
din ce în ce mai diverse. Astfel, relații de comunicare ce ar fi trebuit, anterior acestei 
epocale invenţii, să reunească grupuri restrânse de persoane au pus în legătură 
nenumărate alte persoane. Aceşti indivizi sunt străini de autorul comunicării, nu au o 
legătură directă cu el şi beneficiază de un duplicat al mesajului inițial. 

Se poate aprecia că, în general, în procesul comunicării sociale se pot instaura 
două mari tipuri de relații: 

— Relaţii directe — comunicarea se realizează între două sau mai multe persoane, 
aflate în poziţii de proximitate; ele interacționează şi se influenţează una pe alta 
(unele pe altele) în cadrul acestui proces. Un astfel de tip de comunicare poartă 
numele de comunicare interpersonala; 

— Relaţii indirecte — comunicarea dintre persoane este mijlocită de un instrument 
care permite transferul mesajului de la emițător către receptor (sau receptori). În 
astfel de cazuri, comunicarea este mediată. 

Conform unei definiții date de Fr. Balle, medierea se realizează prin „echipa- 
mente tehnice care permit oamenilor să comunice expresia gândirii lor, oricare ar fi 
scopul acestei gândiri“. 

Din dorinţa de a asigura o arie de cuprindere cât mai mare a mesajelor, dar şi de a 
amplifica durata acestora, oamenii au inventat noi şi noi mijloace tehnice. Direcţiile 
de căutare s-au orientat spre soluții capabile să asigure capacitate mare de înglobare 
şi rezistență sporită suportului pe care erau fixate mesajele şi să multiplice aceste 
suporturi, în vederea atingerii unei audienţe cât mai mari, ori să mărească viteza cu 
care aceste mesaje erau fixate pe suport şi ajungeau la destinatari. În ultimele două 
secole ale acestui mileniu, dar îndeosebi în secolul XX, explozia tehnologică a oferit 
o considerabilă diversitate de soluţii, fiecare dintre ele fiind menită să răspundă unei 
nevoi sau unui vis de comunicare. Cărțile tipărite în tiraje de masă, suportii magnetici 
de stocare şi transmitere a informaţiei au amplificat la cote, cândva greu de imaginat, 
posibilităţile de înmagazinare şi păstrare a datelor şi informaţiilor, ziarele şi revistele, 
discurile (clasice sau de ultimă generaţie), înregistrările magnetice, precum şi filmele 
au mărit volumul audienței la nivelul milioanelor de oameni; în sfârşit, dar nu în 
ultimul rând, telegraful, radioul, televiziunea şi satelitul au permis transmiterea din ce 
în ce mai rapidă a mesajelor, ajungându-se să nu existe decalaj între momentul 
transmiterii şi cel al receptării. În toate aceste situaţii, între entitățile de bază ale 
comunicării, emițătorul şi receptorul, se interpune un întreg angrenaj tehnologic 
repartizat în mai multe tipuri de instituții şi controlate de un număr mare de specia- 
lişti, cu competenţe dintre cele mai diverse. Acest sistem care multiplică suporturile 
(în diferitele lor concretizări) pe care este transmis mesajul, care distribuie la un 
număr din ce în ce mai mare de beneficiari, simultan, acelaşi mesaj conduce la reali- 
tatea conform căreia emițătorul nu se mai adresează unei alte persoane sau unui grup 
restrâns de indivizi, ci unei mulţimi enorme de receptori. În concluzie, prin şi datorită 
acestui angrenaj tehnologic şi instituţional, comunicarea mediată a devenit o comu- 
nicare de masă. 

Din această perspectivă, comunicarea mediată cuprinde în sfera ei două tipuri de 
relații: comunicarea mediată tehnologic, dar în grup restrâns şi comunicarea de masă. 
În prima categorie, denumită de J. R. Dominick „comunicare asistată de aparate“ (Dy- 
namics of Mass Comunication) pot fi enumerate discuţiile prin telefon, „dialogurile“ 
realizate prin e-mail, discursurile publice amplificate prin instalaţii de sonorizare, 
concertele şi spectacolele etc. În cea de-a doua grupă sunt cuprinse toate situaţiile în 
care între emițător şi receptor se interpun utilaje complexe şi, mai ales, instituții 
sofisticate; acum receptorii reprezintă o masă enormă de oameni, un ansamblu de 
colectivități formate din indivizi care nu se cunosc între ei, nu se află în relaţii de pro- 
ximitate şi sunt foarte diferiţi în ceea ce priveşte poziția socială, sexul, vârsta, religia, 
mentalitatile etc. Datorită tehnologiilor, prin comunicarea de masă se generalizează 
dimensiunea democratică a informaţiei, toţi cei care doresc pot avea acces la mesaje 
fără bariere de natură politică, socială sau religioasă. Acest acces nu este însă total 
„liber“; el presupune un „sacrificiu“, deoarece accederea la conţinutul mesajului are 
un cost oarecare. Conform opiniei lui J. B. Thomson, „apariţia comunicării de masă 
poate fi interpretată ca apariția în Europa, la sfârşitul secolului al XV-lea şi începutul 
secolului al XVI-lea a unui ansamblu de instituții ocupate cu valorizarea economică a 

formelor simbolice şi cu circulaţia lor lărgită în timp şi spaţiu“ (apud Jean Noël 
Jeanneney, O istorie a mijloacelor de comunicare de la origini şi până astăzi). 

Istoria comunicării de masă este, din acest punct de vedere, o istorie a scăderii 
costurilor: de la primele cărți produse cu tiparul lui Gutenberg, până la cărțile şi zia- 
rele de astăzi, de la pionieratul în radiodifuziune şi televiziune, până la performanţele 
actuale în materie, costurile presupuse de accesul la informaţii au înregistrat o per- 
manentă scădere. Este evident că acest lucru s-a produs nu în valoare absolută, ci în 
valoare relativă, deoarece sporirea continuă a numărului de beneficiari a permis, 
constant, reducerea preţurilor. Cu alte cuvinte, cu cât un produs din sfera comunicării 
de masă este cunoscut de un public mai numeros, cu atât prețul accesului la produsul 
respectiv este mai mic. Rezultatul unui asemenea fenomen este industrializarea 
producţiei de mesaje: standardizarea şi tipizarea, producerea după principiul lucrului 
la banda rulantă, evitarea ,,unicitatii“ (atât de importantă în artă) şi aplicarea legilor 
economiei de piață în definirea valorii (producţia este dictată de consum şi nu de 
criterii de judecată de ordin estetic, filosofic, moral etc.) au condus în cele din urmă 
la eficientizarea creației în comunicarea de masă şi, implicit, la lărgirea fără prece- 
dent a formelor şi posibilităților de acces la informaţii şi divertisment. 


Discuţii etice 


Realizati un eseu în care să reliefati posibile implicaţii etice ale ideilor expuse în citatul de mai jos: 

„Până acum aveam trei sfere: a culturii, a informaţiei şi a comunicării (relații publice, publicitate, 
comunicate de presă, marketing politic, mijloace de difuzare a informației de întreprindere etc.). Ele erau 
autonome şi fiecare îşi avea propriul sistem de dezvoltare. Or, din cauza revoluțiilor economică şi 
tehnologică, sfera comunicării are tendinţa să absoarbă informaţia şi cultura, dând naştere unei singure şi 
aceleiaşi sfere globale şi universale: World culture, de inspirație americană, un fel de comunicultură de 
masă planetară, pentru că informația, ca şi cultura, nu rezistă unei asemenea vulgarizari... 

Cele trei sfere care fuzionează sunt, din punct de vedere economic şi tehnologic, dominate de nişte 
firme americane aparținând sectorului unor industrii culturale, care ele însele se găsesc acum în faza de 
fuziune şi de concentrare. În plus, ele beneficiază de sprijinul activ al guvernului american care, în sânul 
Organizaţiei Mondiale a Comerţului propagă ideea că toate fluxurile de comunicare trebuie să fie supuse, 
fără excepție, legilor comerţului international. 

Informaţia a devenit cu totul şi înainte de toate o marfă. Ea nu are o valoare specifică, în legătură, de 
pildă, cu adevărul sau cu eficacitatea sa civică. 

Ca marfă, ea este în mare măsură supusă legilor pieţei, cererii şi ofertei, înaintea altor reguli, în 
special civice şi etice, cărora ar trebui totuşi să li se supună. 

Ansamblul acestor transformări pune bazele unei concepții noi despre informaţie. Astăzi, a informa 
înseamnă in mod esențial „a ne face să asistăm la un eveniment“, a-l arăta, ceea ce presupune că trebuie 
să credem că cel mai adecvat mod de a se informa ar fi de a se auto-informa. 

În mod teoretic, până în prezent, relaţia informaţională se prezenta schematic sub o formă 
triunghiulară, constituită din trei poli: evenimentul, ziaristul şi cetățeanul. Evenimentul era preluat de 
ziarist care îl verifica, îl filtra, îl analiza, înainte de a-l oferi cetăţeanului. Acum triunghiul se transformă 
întrt-o axă care are, la un capăt, evenimentul şi, la celălalt, cetățeanul. Rolul ziaristului a dispărut. La 
jumătatea drumului există, nu un filtru, o sită, ci, pur şi simplu, un geam transparent. Cu ajutorul apara- 
tului de filmat, al aparatului foto sau al reportajului scris, toate mijloacele de difuzare a informaţiei (presă, 
radio, televiziune) încearcă să-l pună pe cetăţean în contact direct cu evenimentul. 

(...) Sacrificandu-se pe altarul ideologiei directului, al /ive-ului, instantaneului, mijloacele de difuzare 
a informaţiei reduc timpul de analiză şi de reflecţie. Acum, locul primordial îl ocupă senzațiile. Ziaristul 

reacționează la cald, din instinct. El abandonează exigenţele şi sistemele de protecţie ale profesiei 
devenind un martor în plus care atestă aşadar că auto-informatia este posibilă. Poziţia de receptor se 
contopeste cu cea de ziarist. Dispare orice distanță față de eveniment, cetățeanul fiind înglobat chiar în 
acţiune. Este prezent, face parte din ea: vede — ca şi cum ar fi fost acolo! — soldaţi americani debarcând in 
Somalia; vede trupele domnului Kabila intrând în Kinshasa; vede victimele unui atentat sau unei catas- 
trofe gemând în fata lui... cetatenul receptor se află acolo, asistă în direct, participă la incident. Sistemul 
îl obligă să devină responsabil şi îl culpabilizează: dacă se produce vreo eroare sau o minciună, el este 
vinovat, el — şi nu mijlocul de difuzare a informaţiei — emițător — pentru că s-a informat singur. 

(...) Ce este adevărat şi ce este fals? Dacă presa, radioul sau televiziunea spun că un fapt este ade- 
vărat, el se impune ca adevăr... chiar dacă este fals. Receptorul nu are alte criterii de apreciere, pentru că 
nu are o experiență concretă cu privire la eveniment, nu poate să obțină nişte repere decât confruntând 
mijloacele de difuzare a informaţiei unele cu altele. Şi dacă toate spun acelaşi lucru, se vede constrîns să 
admită că are de-a face cu versiunea corectă a faptelor, noul adevăr oficial“. 

(Ignacio Ramonet, Tirania comunicării, pp. 66-69) 

Nota: Pentru realizarea acestui eseu puteți folosi şi informaţia cuprinsă în rubrica Info — Suntem 
manipulaţi? de la sfârşitul acestei teme. 


7.3. Mijloace de comunicare de masă 


Istoria mijloacelor folosite în comunicarea de masă este destul de recentă (apud 
Jeanneney, op. cit.), deoarece are la bază descoperiri rezultate ale revoluţiei indus- 
triale, dar şi apariţia unor organizații comerciale, a unor trusturi, concerne, corporaţii, 
interesate atât de producția de masă, cât şi de difuzarea de masă, aducătoare de 
profit. 

Presa este desigur cel mai vechi mijloc de comunicare de masa; această 
caracteristică a devenit definiție abia în epoca modernă. Produs al erei industriale, ea 
dispune de toate posibilitățile (tehnice, economice, sociale, culturale) pentru apariția 
unor ziare de mare tiraj şi la preţuri accesibile unui public de masă. Revolutionarea 
tehnicii imprimeriei şi inventarea rotativei, de exemplu, au avut consecinţe extrem de 
favorabile asupra producerii ziarului, ajungându-se ca între anii 1860-1870 în tari ca 
Franţa, Anglia sau Statele Unite ale Americii să se imprime 12.000-18.000 exem- 
plare pe oră. 

În secolul al XIX-lea presa cunoaşte atât o creştere spectaculoasă a numărului de 
ziare şi a tirajului lor, cât şi o diversificare a acestora, pe categorii de interese, de 
vârstă, de profesie, de apartenență socială şi politică, de pregătire intelectuală etc. 

Este unanimă aprecierea că vârsta de aur a marilor cotidiane este aceea a anilor 
1890-1920, marcată de apariţia unui mare număr de ziare şi în tiraje impresionante. 

În secolul al XIX-lea apar şi instituţiile specializate în comunicarea de masă — 
agențiile de ştiri —, se naşte publicul modern. Astfel, în 1832 Charles Auguste Havas 
înființează la Paris un birou de ştiri, care în 1835 va deveni agenția de presă Havas, o 
agenție internațională care-şi propunea să ofere ziarelor ştiri din diverse domenii. 
Ulterior, in 1849, ia naştere la Berlin agenţia Wolf, iar în 1851 este creată agenţia 
engleză Reuter. În 1848 se constituie prima agenţie de presă americană — Associated 
Press. 


Comunicarea în câmpul social 125 


Secolul XX a adus o extraordinară îmbogăţire şi diversificare a presei, atât în ceea 
ce priveşte tehnica de imprimare, cât şi în ceea ce priveşte calitatea ziarelor, comer- 
cializarea şi difuzarea lor. 

Caracteristic pentru această etapă este că presa cunoaşte în paralel un proces de 
diversificare şi unul de specializare. Se poate constata, astfel, existența unei prese 
politice, care exprimă opiniile unor grupuri sociale sau politice, a unei prese a elitelor 
intelectuale, la care nu au acces decât cititorii avizaţi, ai unor grupuri restrânse, a unei 
prese specializate (cu caracter sportiv, economic, juridic etc.), a unei prese literar- 
artistice, a unei prese pentru femei, pentru copii şi adolescenți, de popularizare stiin- 
tifica, a presei centrale, dar şi locale, a presei de scandal etc. 

O etapă deosebit de importantă în dezvoltarea comunicaţiilor moderne, ca instru- 
ment al comunicării de masă, a fost determinată de tehnologia din domeniul electrici- 
tatii şi electronicii. Este perioada care marchează apariţia telegrafului, a telefonului, 
fonografului, radioului, cinematografului, televiziunii. 

Privind evoluţia mass media din perspectivă istorică, Alvin Toffler (Al treilea val) 
distinge trei moduri diferite de comunicare, în termenii săi, trei valuri. 

În Primul val, caracteristic societăților agrare, după opinia sa, „majoritatea 
comunicaţiilor circulau din gură în gură şi faţă in fata, în cadrul unor grupuri foarte 
mici. Într-o lume fără ziare, radio sau televiziune, singura cale ca un mesaj să atingă 
o audienţă de masă era aceea de a aduna mulțimea. Mulțimea a fost, de fapt, primul 
mass-medium“ (Alvin Toffler, Powershift). Problema cu mulțimea sau gloata ca 
mediu de comunicare este aceea că, potrivit aceluiaşi autor, ea e deseori efemeră. 

Sistemul de comunicare specific celui de Al doilea val avea la bază producția de 
masă din fabrică şi presupunea apariția mai multor comunicaţii la distanță, ceea ce a 
dus la naşterea oficiului poştal, a telegrafului şi a telefonului. Noile fabrici aveau 
nevoie de o forţă de muncă omogenă conducând la inventarea mass media pe bază 
tehnologică. „Ziarele, revistele, filmele, radioul şi televiziunea, fiecare capabile să 
transmită acelaşi mesaj simultan spre milioane de receptori, au devenit principalele 
instrumente de masificare în societăţile industriale“, afirmă Alvin Toffler. 

Spre deosebire de sistemele anterioare, sistemul din A/ treilea val „îşi speciali- 
zează produsele imagistice şi transmite imagini, idei şi simboluri diferite unor seg- 
mente de populaţie, pieţe, categorii de vârstă şi profesiuni, grupări etnice sau ca stil 
de viata ochite cu grijă“. 

Această diversitate a mesajelor şi mediilor de transmisie este explicată prin 
caracterul tot mai eterogen al forței de muncă. Aceasta este şi cauza pentru care 
Alvin Toffler crede că „de-masificarea prevăzută în Șocul viitorului şi dezvoltată în 
Al treilea Val a devenit o trăsătură cheie a noului sistem de informare“. 

În ultimele decenii ale secolului XX o nouă descoperire se impune în comuni- 
carea de masă: calculatorul. El este instrumentul care permite ca informațiile să 
poată fi păstrate şi prelucrate în diverse moduri cu o maximă rapiditate. Prin capa- 
citatea sa extraordinară de a memora cantități imense de date, se modifică profund 
modalitatea de comunicare, calculatorul ocupând un rol fundamental în evoluţia 

societăţii, în general, a presei, în special. În lumea presei, calculatorul devine nu 
numai o importantă bancă de date, ci şi o modalitate modernă de editare, prin prelu- 
crarea ştirilor, punerea lor în pagină, titrarea lor, realizarea propriu-zisă a ziarelor şi 
revistelor. Uriaşul potential de comunicare al calculatorului rezultă din introducerea 
tehnologiei informatice care, în esenţa ei, este profund comunicationala. 

Procesul de informatizare determină transformări substanţiale în sfera comuni- 
cării. Se modifică mediul de comunicare, care devine unul specializat, destinat doar 
cunoscătorilor, fapt care provoacă anumite inegalităţi în procesul comunicării. Toto- 
dată, se impune tendința de mondializare a contextului comunicării, ceea ce înseamnă 
integrarea comunicării într-o industrie a comunicării, care conduce la asigurarea 
accesibilitatii ei. 


Comunicarea în acțiune 


Comunicarea prin Internet 


Internetul a revolutiont lumea computerelor şi comunicaţiilor. Invenţii ca telefonul, radioul, compu- 
terul au format solida fundaţie pe care stă Internetul, acesta fiind cel mai folosit multimedia la ora actuală. 
Internetul este un mecanism de difuzare a informaţiei şi un mediu de colaborare şi interactivitate între 
indivizi şi calculatoare fără limite de ordin geografic. 

Prima idee despre o rețea globală de acest tip a fost concepută în 1962 de către J.C.R. Licklider, care 
a avansat conceptul de „galactic Network“. Ideea a prins, iar în 1966 era prezentată în cadrul unei confe- 
rinte ARPANET (Advenced Reserch Project...). La sfârşitul anului 1969, proiectul era pus pe picioare 
de către Departamentul de Apărare al SUA, pentru a asigura transferul informaţiilor în cazul unui război 
ce ar fi făcut ca folosirea celorlalte linii de comunicare să fie imposibilă sau periculoasă. Pornită acum 
treizeci de ani ca unealtă servind unui scop militar, Internetul a ajuns să domine lumea comunicării. 
Reţeaua a fost prezentată public la Conferinţa Internaţională de Computere şi Comunicaţii în 1972. 
Cercetători din diferite state ale lumii au avut posibilitatea de a vedea şi de a învăţa despre „reţea“. 

În anul 1986, Fundaţia de Ştiinţe Naţionale începe dezvoltarea NSFNET, care acum reprezintă 
coloana vertebrală pentru Internet în Statele Unite; nici unul dintre mijloacele de comunicare nu s-a 
dezvoltat vreodată aşa de repede cum s-a întâmplat cu Internetul. Una dintre problemele mari pe care le 
ridică este problema reglementării surselor de informaţii din interiorul granițelor care pot foarte uşor 
circula către exterior. Cenzurarea, în Germania, a informațiilor din reţeaua de bază a cauzat în 1995 
serioase agitatii în rețeaua internațională de Internet. 

Internetul este o gazdă primitoare: există site-uri ce protestează fata de politicile considerate nedrepte, 
sau site-uri create de unii pentru a-şi reprezenta națiunea. Internetul a evoluat enorm, modul în care 
comunitățile se manifestă prin intermediul acestuia variind de la comic la dramatic. Astfel, Internetul 
poate fi deopotrivă un imens Disneyland, o tribună politică sau chiar biserică. 

Legătura dintre societatea actuală şi Internet este foarte strânsă, mărturie stând miliardele de dolari ce 
„navighează“ de la magazinle on-line către producători şi ritmul ametitor cu care rețeaua se extinde. 
Distracţia mondială continuă, pigmentată de nebunii rețelelor (hackeri), indivizi care, cu cât sunt mai 
periculosi, cu atât sunt mai doriţi de laboratoarele de cercetare ale firmelor de hard şi soft. Infractorii 
cibernetici, ascunşi în spatele tastaturii şi al unor nume de cod, se dezlantuie periodic cauzând 
nenumărate probleme atît emitatorilor, cât şi consumatorilor de informații de pe Internet. 

Proclamând instalarea unei noi ere în istoria Internetului începând cu anul 2000, Bill Gates a declarat: 
„Paginile web se vor transforma radical, în anul ce vine, din simple furnizoare de informaţii în centre de 
servicii interactive, care vor permite utilizatorilor acces rapid la datele, bunurile şi serviciile pe care le 
doresc. Ne aflăm în faţa unei explozii de tehnologii noi, instrumente şi reţele noi care vor transforma în 
întregime know-how-ul informațional actual. Internetul devine o platformă puternică prin intermediul 
căreia companiile vor oferi o gamă infinită de servicii, o platformă accesibilă atât prin reţele de transmisie 

prin cablu, cât şi prin reţele de comunicații mobile“. În ceea ce priveşte tânăra generaţie de utilizatori, Bill 
Gates a afirmat: „Copii care se nasc în era Internetului — aşa numita Generaţie I — vor trebui să facă fata 
provocărilor şi oportunităţilor generate de acest impact tehnologic de o nemaiîntâlnită amploare“. 

Maria Cornelia Bârliba vede în computer un erou mitic al epocii contemporane şi caută răspunsuri 
privind evoluția relaţiei om-calculator în perspectiva viitorului: „Vom putea gândi calculatorul ca având 
dreptul să ocupe un anume loc într-un tablou al elementelor existenței? Va apărea în perspectivă un nou 
Mendeleev, care să descopere acest loc destinat calculatorului şi generațiilor sale? Vom învăţa o nouă 
istorie, o istorie comună, a umanului care se dezvoltă paralel sau concordant cu generațiile electronice? 
Va fi computerul eroul comunicării? Fără genealogie olimpiană, posedând magii contemporane şi 
viitoare, acesta va modifica destinul oamenilor, va participa la apariția unei noi meniri a omului în 
Univers?“ se întreabă autoarea (Paradigmele comunicării). Şi tot ea formulează un răspuns fără echivoc: 
„Computerul va universaliza nevoia de dialog a ființei umane într-o formă contemporană, dar, mai ales, 
în forme ale viitorului comunicational. La fel ca dialogurile platoniciene, poate nu va formula concluzii şi 
va păstra cu grijă frumuseţea şi bogăția limbii naturale, aşa cum opera filosofului antic devenea idealul 
limbii clasice greceşti. Tehnologia informaţională va da ființă unei noi realităţi, existența artificială. Prin 
codurile şi limbajele sale, ea va aspira nu numai la siguranţa şi destinderea sensurilor univoce, ci şi la 
participarea la procesul mai larg al democratizării vieţii sociale“. 


Realizati un eseu în care să comentaţi rolul jucat de computer şi Internet în 
dezvoltarea sistemului comunicational actual. Ce consecințe ar putea avea 
această dezvoltare? Cum vedeţi utilizarea Internetului în viitorii 50 de ani? 


7.4. Canalul de transmitere 


Mesajele create în comunicarea de masă sunt distribuite publicului cu ajutorul 
unui ansamblu de tehnologii. Potrivit lui Fr. Balle, suma mijloacelor tehnice de 
transmitere, a modalitatilor de expresie utilizate în transmitere şi a instituţiilor 
aferente constituie „mediile“ (Medias et société). 

În opinia autorului menţionat, există trei tipuri de medii: 

— Medii autonome, în care suportul de transmitere poartă în el mesajul. O parte 
dintre aceste suporturi nu necesită instalaţii tehnice de decodare, anume cărțile, 
ziarele şi revistele, afişele. Alte suporturi, cum sunt televizorul, radioul, casetofonul 
etc., se caracterizează prin existența unor sisteme mai mult sau mai putin sofisticate 
de decodare, prin care mesajul este transformat din forma inaccesibilă în care a 
circulat până la receptor în forme accesibile simţurilor şi gândirii umane; 

— Medii de difuzare — în aceste cazuri, suportul are doar misiunea de a transmite 
un mesaj, ca de exemplu: releele, cablul, satelitul etc.; 

— Medii de comunicare — aceste suporturi permit realizarea dialogului la distanță: 
telefonul sau e-mail. 

O altă caracteristică a mediilor este aceea că ele pot să asigure permanenta sau 
non-permanenta mesajelor. Această trăsătură defineşte una dintre deosebirile funda- 
mentale ale presei scrise față de cea audio-vizuală: in timp ce produsele celei dintâi 
permit contactul prelungit sau reluat cu mesajele cuprinse în ele, emisiunile de radio 

şi TV nu permit acest lucru, consumând actul comunicării o dată cu terminarea 
transmiterii lor. Dacă în prima situaţie cititorul este activ şi are posibilitatea de a 
selecta mesajele (el poate întrerupe lectura, poate relua un pasaj ce i s-a părut neclar, 
poate depozita textele ce l-au interesat), în a doua ipostază el nu poate opri procesul 
receptării, nu poate reveni asupra unui moment, nu poate „reciti“ mesajul transmis. 
Aceasta este de fapt şi principala explicaţie pentru succesul comercial al aparatelor 
care permit copierea şi redarea mesajului audio sau video: ele permit plasarea 
mesajelor audiovizuale într-un registru analog presei scrise, facilitând „oprirea tim- 
pului‘, revenirea asupra textului, catalogarea şi păstrarea lui. 

Această diferență este dublată de faptul că presa scrisă multiplică acelaşi produs, 
în timp ce presa audiovizuală distribuie, în simultaneitate, un produs mediatic. Prima 
este lentă, deoarece procesul de multiplicare, interpus între producție şi difuzare, 
prelungeşte timpul necesar transmiterii, a doua este extrem de rapidă, deoarece, dato- 
rită caracterului imaterial al mijlocului de transmitere, conţinutul ei se poate difuza cu 
o viteză extraordinară. 

Canalul de transmitere influențează elaborarea mesajului prin „traducerea“ lui din 
forma inițială într-o alta, marcată de caracteristicile tehnice ale mediilor: cuvântul 
vorbit devine undă electromagnetică sau succesiune de semne tipografice, imaginea 
reală devine undă şi proiecție sau sumă de puncte albe şi negre. Aceste influenţe pot 
modifica structura iniţială a mesajului, imprimându-i o seamă de trăsături indepen- 
dente de intenţiile comunicatorilor. Din acest motiv, specialiştii în comunicarea de 
masă sunt obligaţi să-şi adecveze structura mesajului la caracteristicile canalului, 
pentru a mări calitatea şi eficacitatea actului de comunicare. 

În concluzie, evoluţiile tehnologice ale canalelor de transmitere au modificat şi 
vor modifica tehnicile de lucru, căile de acces, calitatea conţinuturilor mesajelor şi 
aşteptările publicului în acest domeniu. 


7.5. Publicul 


Datorită avantajelor oferite de noile tehnologii, numărul celor ce au acces la 
mesajele comunicării de masă atinge cifre de-a dreptul impresionante. Audienta unui 
spectacol, a unui program de ştiri sau a unei publicaţii poate cuprinde milioane de 
oameni care nu se cunosc între ei, nu trăiesc în acelaşi spațiu şi nu împărtăşesc o 
limbă comună sau cultură, religie, convingeri politice ori nivel de trai comune. Sin- 
gurul lucru care îi leagă este consumul unor mesaje mass media identice şi trăirea 
unor stări, în general, asemănătoare. În acest fel, în comunicarea de masă receptorul 
cuprinde o multitudine de indivizi risipiţi pe o largă arie geografică şi eterogeni din 
punct de vedere socio-profesional. Această realitate îi determină pe comunicatori să 
fie în permanență preocupaţi de trezirea şi menținerea atenţiei unui public atât de 
numeros şi de variat. Efectul constă în faptul că mesajele devin din ce în ce mai putin 
personale, mai puțin contextuale, mai puţin specializate, deoarece ele trebuie să fie 

accesibile şi atractive pentru o audienţă care se distinge prin eferogenitate, adică 
printr-o formidabilă varietate de tipuri umane şi de conditionari socio-culturale. 

De aceea, termenul de „masificat“, utilizat pentru a caracteriza o asemenea audi- 
enta, nu se referă, în primul rând, la cantitatea receptorilor, cum s-ar putea crede, ci 
îndeosebi la diversitatea lor, definită prin „dispersie, anonimitate, lipsă de organizare 
socială, inconsistență în compoziţie“; într-un cuvânt „un agregat de spectatori, 
cititori, ascultători şi privitori“ (Denis McQuail, Mass Communication Theory). 

Dezoltarea unor tehnici noi de comunicare a permis în ultima perioadă o anumită 
„demasificare“ a audienței. Astfel, cablul şi satelitul, concomitent cu multiplicarea 
ofertei au permis crearea de programe specializate care se adresează unui public țintă 
oarecum mai omogen: iubitorii de sport, de filme, de desene animate, de muzică au 
acum acces la produse create exclusiv pentru gusturile şi interesele lor, fără a mai fi 
obligaţi să consume şi alte produse, de interes general. Acelaşi efect s-a produs şi în 
presa scrisă, unde tehnologiile offset şi informatica au permis scurtarea timpului de 
realizare a unor ziare şi reviste diversificate, pentru variate gusturi şi preocupări, dar 
şi în radio, o dată cu perfecționarea sistemelor de transmisie AM şi FM. 

Acest proces de fragmentare a publicului nu anulează însă caracterul eterogen al 
micro-audientelor: indivizii care urmăresc un meci, ascultă un post profilat pe un 
anumit gen de muzică sau citesc o revistă de modă, în afara interesului pentru acel 
domeniu, nu împărtăşesc prea multe valori (culturale, politice, religioase etc.) comu- 
ne, nu ocupă acelaşi spaţiu şi nu creează vreo formă oarecare de organizare socială. 

Utilizarea „mediilor“ moderne în comunicarea de masă şi, prin aceasta, distribuţia 
largă a mesajelor are drept consecință directă pierderea uneia dintre caracteristicile 
esenţiale ale comunicării interpersonale: interacțiunea dintre emiţător şi receptor. În 
comunicarea de masă, această formă de influenţă reciprocă, feed-back-ul, dispare: 
comunicarea devine unidirectionata (de la emițător la receptor), dominantă, monopo- 
lizatoare; răspunsul receptorilor este slab, întârziat şi rareori are puterea de a schimba 
traseul ori conţinutul comunicării în momentul producerii sale. 

Prin urmare se desprinde concluzia că două forme de non-comunicare afectează 
comunicarea de masă. Astfel: 

Receptorii nu pot comunica direct cu emiţătorii. Cititorul unei publicaţii nu are 
cum să influențeze scrierea unui articol şi nici nu poate da o replică imediată 
autorului său dacă este vizat nemijlocit; în aceeaşi situaţie se află şi ascultătorul unei 
emisiuni radio sau cel ce priveşte un program TV, chiar dacă în ultima perioadă se 
extind emisiunile interactive. Cum poate totuşi omul din public să-şi manifeste 
dorinţa de participare la dialog şi să încerce să-şi impună propriul punct de vedere? 
El are la dispoziţie două modalități de acţiune, diametral opuse: prin selecție, oprind 
comunicarea şi inaugurând un nou canal de comunicare cu alt emițător, ori prin 
chemarea la dialog, caz în care el alege drumul anevoios al apelului la comunicare şi 
transmite scrisori sau dă telefon în redactii. În prezent, majoritatea instituţiilor mass 
media încurajează aceste forme de comunicare şi oferă periodic un spațiu aparte 
pentru publicarea opiniilor primite de la audienţă; mai mult decât atât, în domeniul 

audiovizualului, avantajele tehnologiei permit deschiderea unor „ferestre“ de comu- 
nicare în cadrul unor emisiuni de dialog cu publicul, fie apropiat, adus în studio, fie 
îndepărtat, dar accesibil prin intermediul telefonului. Cu toate acestea, reprezentantul 
publicului nu poate decât să observe că această comunicare este lentă, greoaie, 
indirectă şi cu efect improbabil: scrisorile apar după articolul respectiv şi oricum nu 
au puterea şi prestigiul mesajului jurnalistic. Vocile participanților la talk-show sunt 
slabe (în raport cu cea a vedetei) şi sunt filtrate de regiile tehnice. În plus, accesul 
omului obişnuit la presă sau, cu alte cuvinte, transformarea sa din receptor în emi- 
tator suportă efectul disproportiei dintre numărul imens al celor care ar vrea să spună 
ceva şi căile limitate de acces oferite de canalele comunicării de masă. 

Totodată mai poate fi întâlnit şi fenomenul în care jurnaliştii şi cercetătorii con- 
stată că persoanele cu care intră în contact nu sunt reprezentative pentru publicul lor, 
fiind, de fapt, persoane care au timp să comunice cu instituțiile mass media. Din acest 
motiv, lipsa interacțiunii comunicationale afectează statutul şi activitatea emitatorilor 
care cu greu pot avea o imagine clară asupra atitudinilor publicului, asupra impac- 
tului pe care îl au mesajele lor şi asupra aşteptărilor, dorințelor sau nemulțumirilor 
declanşate de un mesaj sau altul. 

Consumatorii mesajelor mass media nu pot să dialogheze nici măcar între ei, la 
nivelul unor audienţe ce se măsoară de la zeci de mii de oameni în sus, este evident 
că aceştia nu au cum să interacționeze. Desigur însă că la nivelul microgrupurilor 
(familie, vecini, prieteni), în cazul unui consum comunitar de mesaje mass media, 
există forme de dialog prin care conținuturile receptate sunt comentate, înțelese şi 
redimensionate. 


7.6. Conţinutul 


Cea mai importantă caracteristică a conţinuturilor vehiculate în comunicarea de 
masă provine din faptul că ele sunt oferite spre consum: „Un produs mass media este 
o marfă sau un serviciu, vândut unor consumatori potenţiali, în concurență cu alte 
produse mass media“ (Denis McQuail, op. cit.). Deoarece scopul principal este de a 
atrage un număr cât mai mare de consumatori, comunicarea de masă oferă o mare 
varietate de conținuturi, atractive şi accesibile, mereu înnoite şi permanent promovate 
prin diferite campanii de publicitate. 

La modul general, oferta mass media cuprinde următoarele tipuri de mesaje: 

— informaţii — acestea pot fi atât sub forma datelor brute, neprelucrate (rezultate 
sportive, cotatii bursiere, buletin meteo etc.), cât şi sub forma datelor prelucrate (sti- 
rile şi jurnalele de actualități, reportajele, anchetele ş.a.). Nu de puţine ori informaţiile 
sunt impregnate cu elemente de divertisment, aşa cum se întâmplă la un talk-shaw 
sau chiar în ambalajul spectaculos al prezentării din unele jurnale de actualități; 

— divertisment — în prezent mass media este cea mai mare furnizoare de divertis- 
ment, atât prin programele TV, cât şi prin conținutul distribuit prin radio sau presa 
scrisă; 

— idei şi opinii — prin contactul cu presa, oamenii pot afla care sunt părerile unor 
semeni de-ai lor, fie ei specialişti în diferite domenii, editorialişti cu experiență sau 
reprezentanți ai publicului. În acest sens, cititorii şi ascultătorii manifestă o atracţie 
constantă pentru editoriale şi comentarii, pentru emisiunile de dezbatere, pentru 
interviuri şi emisiuni ori pagini tematice; 

Diversitatea receptorilor îi obligă pe emițători (jurnalişti, editori, realizatori de 
programe) să uniformizeze şi să standardizeze conținuturile comunicate. Ei aplică aşa 
numitul principiu al numerelor mari, în virtutea căruia mesajele mass media trebuie 
să fie accesibile cât mai multor oameni, să fie eliberate de elemente de strictă specia- 
litate sau de note elitiste. În secolul al XIX-lea, astronomul belgian Adolphe Quetelet 
lansa o formulă memorabilă: „Omul mediu este într-o naţiune ceea ce este centrul 
gravitațional pentru un corp; aprecierea tuturor mişcărilor sau a echilibrului unei 
națiuni trebuie să se raporteze la el“ (Armand Mattelart, L'invention de la communi- 
cation). Acelaşi „om mediu“ constituie şi centrul gravitațional în jurul căruia se 
învârt toate mesajele presei: conținuturile, formele de ambalare, ordonarea textelor, 
accentele afective — toate se raportează la atitudinile, interesele şi aspiraţiile acestui 
public mediu. Acesta este motivul pentru care conținutul comunicării de masă va fi 
caracterizat prin claritate, simplitate, atractivitate — trăsături care asigură accesul 
direct, rapid la înţelesul mesajelor pentru uriaşele mulțimi de oameni care optează 
pentru această formă de consum şi comunicare culturală. 


Discuţii etice 


Cu câteva excepții, organizaţiile care produc şi controlează comunicarea de masă la ora actuală sunt 
întreprinderi private având ca scop să realizeze profit pentru proprietarii lor. Această cerere de profit 
influențează puternic munca emitatorilor specializați şi, prin ei, mesajele comunicate audienţelor avute în 
vedere. La formarea unui conținut corespunzător al mesajului, emitatorii profesionişti pleacă de la nişte 
presupuneri cu privire la aceste audienţe. De fapt, majoritatea emitatorilor profesionişti tind să presupună 
că majoritatea audienței lor: 

— are o perioadă limitată de acordare a atenției; 

— preferă să fie distrată decât educată; 

— îşi pierde interesul în orice subiect care solicită intelectual. 

Conţinutul comunicării de masă, indiferent că este vorba de ştiri, divertisment, muzică etc., tinde a fi 
realizat pe baza acestor presupuneri. Din păcate, aceste presupuneri sunt corecte in mare parte; în 
consecință, emitatorii care realizează un conţinut cu aceste caracteristici se aşteaptă la o maximizare a 
numărului de oameni la care va ajunge mesajul. Emitatorii tind să ignore acel grup mic de oameni cu 
gusturi sofisticate şi capacitate intelectuală mare, pentru a ajunge la cât mai multi consumatori 
nepretentiosi intelectual a căror putere de cumpărare este imensă. Acest fapt este favorizat de faptul că 
sistemul de comunicare de masă este în bună măsură orientat spre profit şi condus de publicitate. 

Pe scurt, toți factorii amintiți mai sus operează împreună într-un fel de sistem care încurajează 
conţinutul comunicării de masă să fie bogat în divertisment şi slab în solicitări intelectuale. 


Daţi exemple de emisiuni TV, radio, articole de presă, articole de revistă al 
căror conţinut este realizat plecând de la aceste presupuneri, precum şi 
exemple de emisiuni care pleacă de la presupozitii opuse; numiţi câteva dintre 
efectele posibile (pozitive sau negative) pe termen mediu şi scurt pe care le au 
aceste emisiuni asupra publicului. 

7.7. Rolul şi funcţiile mass media în societate 


Pornind de la observarea efectelor pe care mass media le produc asupra vieții 
sociale, dar şi a influențelor pe care indivizii şi grupurile sociale le exercită asupra 
presei, specialişti din diverse domenii au încercat să vadă ce loc ocupă mass media în 
viata socială, ce legături se tes între ea şi diferite instituţii, care este valoarea acestor 
interacțiuni şi ce putere are presa în procesele de transformare a structurilor econo- 
mice, sociale, politice ori culturale. În acest context se poate observa că relaţia dintre 
mass media şi societate se poate pune în termeni de consecințe globale (funcțiile 
presei), de ansamblu de influenţe (efectele presei) sau de misiuni atribuite acestor 
sisteme (rolurile presei). În limbajul uzual şi chiar în unele lucrări de specialitate, 
termenul de funcție cumulează frecvent cele trei variante enumerate anterior. 

Mass media sunt active în diverse sectoare ale vieţii sociale şi pot îndeplini, într- 
un domeniu sau altul, mai multe sau doar una dintre funcţiile specifice: 

— Funcţia informativă priveşte alimentarea publicului cu ştiri sau informații 
despre evenimentele sociale, afacerile publice şi viata politica; 

— Funcţia interpretativă se referă la interpretările şi judecatile de valoare la care 
sunt supuse evenimentele sau faptele cotidiene în difuzarea lor de către mass media; 

— Funcţia expresivă; din punct de vedere al funcționării ei, mass media este un 
forum în care indivizii sau diversele grupuri sociale îşi pot face cunoscute opiniile şi 
câştigă o identitate culturală, politică, socială. Realizarea acestei funcții depinde de 
măsura în care diversele curente de opinie îşi găsesc expresia mediatică; 

— Funcţia critică se referă la o categorie diversă de activităţi mediatice. Este 
vorba, în primul rând, de rolul tradițional de „câine de pază“ pe care mass media îl 
joacă, în numele opiniei publice, față de sistemul de guvernare al statului; în al doilea 
rând, de investigarea sau punerea în lumină a situaţiilor sau aspectelor anormale din 
viata socială; în al treilea rând, funcția critică priveşte confruntarea unor curente 
diferite de opinie care se manifestă prin intermediul mass media; 

— Funcţia instructiv-culturalizatoare se realizează prin difuzarea de informaţii, 
cunostiinte cultural-stiintifice; 

— Funcţia de liant social; mass media poate genera un mecanism de solidaritate 
socială în caz de calamitati naturale, situații personale deosebite care solicită ajutorul 
celorlalți membrii ai societății; 

— Funcţia de divertisment se referă la modalităţile de petrecere a timpului liber pe 
care mass media le pune la dispoziţia publicului. 

Dincolo de controversele privind rolul şi funcțiile mass media în societate, o 
concluzie este evidentă: imposibilitatea de a le contesta sau ignora. Dimpotrivă, se 
impune constatarea că, oricâte critici le-am aduce, oricât de vehement le-am nega, ele 
se impun în viaţa cotidiană a fiecărui individ, iar viitorul rămâne deschis pentru orice 
surprize. În fond, pentru receptor, totul nu este decât o chestiune de opţiune, în 
funcție de experienţa sa de viata, de exigenţele sale intelectuale şi morale. Mijloacele 
de comunicare de masă se adresează oamenilor pentru a-i informa, pentru a le 

influenţa judecata şi aprecierea asupra fenomenului de actualitate, pentru a le orienta 
atitudinile şi conduitele. Îndeplinirea acestor principale funcţii mediatice depinde de 
interacţiunea dintre mass media, public şi autorităţi. În cadrul acestui joc de interfe- 
rente, fiecare dintre cei trei parteneri trebuie să-şi asume responsabilitatile ce decurg 
din rolul pe care îl are de jucat: mass media ar trebui să-şi asume responsabilitatea de 
factor de influenţă pe care o deţine fata de public, publicul ar trebui să se distanteze şi 
să sesizeze neajunsurile mass media, iar autorităţile ar trebui să prevină pe cale 
juridică abuzurile care se fac în numele libertăţii de expresie. 


Formati 7 grupuri de lucru; fiecare grup de lucru îşi alege o funcţie a comu- 
nicării de masă şi realizează un dosar pentru prezentarea ei. Dosarul ar trebui 
să conţină: prezentarea acestei funcţii (eventual puteți apela şi la bibliografie) 
şi exemple de emisiuni, ştiri etc. ce reprezintă funcţia respectivă. Este de dorit 
ca fiecare membru al grupului de lucru să lucreze pentru exemplificare pe un 
singur mijloc de comunicare (respectiv radio, TV, ziare, reviste, Internet). La 
sfârşitul dosarului este bine să existe 1-2 pagini cu comentarii (calitatea reali- 
zării emisiunii, efectele sale) şi concluziile grupului. Organizati o dezbatere în 
care grupurile de lucru discută rezultatele cercetării întreprinse. 


Comunicarea în acțiune 


Funcţiile mass media pot fi reprezentate conform următoarei diagrame: 


Funcţia mediatică Acţiunea mediatică Consecințele pentru public 
Informare Diseminarea informatiei Ridicarea nivelului de cunoastere 
Interpretare Comentarea faptelor Cristalizarea propriei opinii 
Exprimare Semnalarea in public Constientizare 


Prelucrare si adoptarea / 


Critica Analiza faptelor : Bes 
respingerea criticii 


Selecţia şi difuzarea 


Instructiv- cunostiintelor şi Educarea în conformitate cu 
culturizatoare informaţiilor cultural - valorile promovate de societate 
ştiinţifice 
; Prezentarea faptelor într-un Sensibilizare şi conformare la 
Liant 3 DONE 
mod afectiv apelurile de solidarizare 


Realizarea de emisiuni şi 


oe sa Relaxare şi distracție 
rubrici cu specific 


Divertisment 


Alegeţi o funcție a comunicării de masă. Alcatuiti un scurt eseu (maxim trei 
pagini) în care să prezentați modul de relationare a acesteia cu următoarele 
variabile: 

— canalul de transmitere; 

— publicul; 

— conţinutul mesajelor. 


134 Teoria comunicării 


Info 


Suntem manipulati? 
(sau despre efectele mass media) 


Cercetările asupra efectelor comunicării de masă sunt la fel de vechi ca şi comunicarea de masă în 
sine. O trecere succintă în revistă a acestora ne arată că putem deosebi trei mari perioade, fiecare perioadă 
fiind dominată de un anumit tip de teorii; dicutiile suscitate însă de acestea au depăşit epoca în care au 
fost preeminente. 


Efecte puternice şi imediate (1930-1945) 

În această primă perioadă, teoria dominantă este aceea conform căreia mass media are un efect 
imediat, masiv şi prescriptiv asupra audienței. 

— Seringa hipodermică. Prin mass media sunt injectate idei, atitudini şi modele de comportament în 
creierele vulnerabile ale publicului (indivizi separați). Aceasta este cauza pentru care modelul este numit 
„seringa hipodermică“. Primele observaţii sunt legate de efectele emoţionale puternice ale anumitor 
mesaje (sosirea martienilor simulată de Orson Welles în 1938) şi efectele comportamentale ale campaniei 
de persuasiune. 

— Dominația ideologică. Sociologii critici ai Şcolii de la Frankfurt (Theodor Adorno, Max Horkhei- 
mer, Herbert Marcuse) au teoretizat ideea prin care mass media (sau „industriile culturale“) sunt instru- 
mente de difuzare ale ideologiei dominante. Influenţa lor constă în uniformizarea cadrelor de gândire şi 
de comportament în sensul acceptării sistemului capitalist. Acest curent a fost foarte influent în Franța în 
anii '70 şi este conservat de partizanii lui. 


Efecte limitate (1945-1960) 

Anchetele detaliate realizate în anii '40 şi '50 în Statele Unite au bulversat imaginea conform căreia 
mass media au putere totală asupra publicului. Aceste anchete au dus la realizarea unui model complex al 
influenței şi atrage atenţia asupra puterii exercitată de un public care alege informațiile care îl interesează. 

— Modelul „în doi timpi“ (two-step flow). Plecând de la studii empirice, cercetătorii americani Paul 
Lazarsfeld, Elihu Katz (7he People's Choice — 1948, Personal Influence — 1955) arată că influența 
exercitată de mass media este selectivă: ea depinde de opiniile preexistente si de o rețea de relaţii 
interpersonale ale receptorului. Aceştia sunt sensibili în special la părerea liderilor de opinie. Efectele 
mass media nu sunt, deci, directe: ele sunt filtrate şi limitate de receptor. 


Utilizări şi gratificatii ale mass media: abordarea funcționalistă 

Curentul functionalist (Bernard Berelson, Charles Wright, Jay Blumer) admite că mass media au un 
caracterul unificator, dar elimină ideea de manipulare: efectele mass media sunt măsurate în termenii 
nevoilor la care răspund. Anchetele se interesează de folosirea pe care consumatorii o dau diferitelor 
tipuri de mesaje şi satisfactiile pe care le obțin în urma receptarii lor. Se pleacă de la principiul că mediile 
informează, cultivă, distrează şi suscită o receptare activă sau pasivă. 


Teza culturalistă 

Curentul culturalist britanic (Richard Hoggard, Stuart Hall) pleacă de la ideea că efectele mass media 
depind de locul receptorilor în diviziunea socială a muncii şi în cultură. Media vehiculează ideologia 
dominantă, dar receptarea realizată de indivizii ce aparțin claselor dominate nu este naivă. Ea este 
distantatoare şi critică. Spre exemplu, gustul popular pentru emisiunile de distracţie nu semnifică faptul 
că oamenii confundă conţinutul acestor emisiuni cu viaţa lor. 


Efecte complexe (1965-1990) 

În cursul anilor "60, importanţa pe care a căpătat-o televiziunea i-a condus pe sociologi să acorde o 
nouă importanţă efectului mass media asupra opiniei publice. Totuşi, sunt studiate cu predilecție efectele 
pe termen lung, în dauna celor pe termen scurt. Pe de altă parte, dezvoltarea tehnicilor de comunicare a 
făcut să apară ideea că aceste tehnici au un impact profund asupra organizării raporturilor sociale. 

Importanţa tehnologiei 

Ipoteza dezvoltată de Harold Innis şi Marshall McLuhan este că mijlocul de comunicare în sine are o 
influență determinantă asupra modului nostru de gândire, de a simți şi de a acţiona. McLuhan 
profetizează astfel venirea unei societăți mondiale retribalizate sub influența mijloacelor de comunicare. 
Acest punct de vedere a fost aprofundat de alte teorii mass media. 


Teoria „culturii“ şi studiile asupra socializării 

Cultivation analysis, realizată de George Gerbner pornind din 1967, dezvoltă ideea conform căreia 
mijloacele de comunicare au o influență profundă pe termen lung asupra perceptiilor, valorilor şi 
comportamentelor individului. Prin analiza de conţinut, cercetătorul a arătat că marii consumatori de 
televiziune au o viziune asupra lumii care tinde să o reflecte pe cea difuzată de mass media. Pe de altă 
parte, studiile asupra socializării au pus bază pe măsurarea efectului televiziunii asupra copiilor şi 
adolescenților, în special în materie de violență. Aceste studii arată că doar în cazuri rare există o 
influență directă şi puternică asupra comportamentului copiilor. 


Spirala tăcerii 

Analista Elisabeth Noelle-Neuman (The Spiral of Silence — 1947) a ridicat problema influenţei 
represive a media asupra opiniei publice. Conform cercetătoarei, mass media nu reflectă totalitatea 
opiniilor prezente în public, ci numai un fragment „autorizat“. Cei care împărtăşesc opiniile „legitime“ se 
simt majoritari şi le exprimă; cei care nu le împărtăşesc, se retrag din dezbatere şi nu se pronunță asupra 
convingerilor lor pentru a evita să fie îndepărtați. Mass media sunt acuzate că intretin un consens 
artificial. 


Funcţia de agendă a mass-media 

Teoria „agenda-setting““ prezentată în 1972 de Maxwell McCombs şi Donald Shaw, insistă asupra 
capacităţii media de a focaliza atenţia publicului asupra anumitor evenimente, fără a-i dicta şi ce să 
gândească despre acestea. Devoltarea ulterioară a acestei teorii arată că însăşi mass media este 
dependentă de alti actori sociali. 


Efectele receptării 

Studiile asupra receptarii (Elihu Katz şi Tamar Liebes, The Export of Meaning, 1990) se interesează 
de modul în care conținuturile mass media sunt reținute, restituite şi interpretate de receptori. Ele pun in 
valoare efectul mesajului, nu numai în măsura in care este receptat, ci şi interpretat în funcţie de resursele 
culturale ale receptorului. Influența mass media este, deci, condiționată de reacția receptorului (legat de 
cultura grupului său social sau de comunitatea sa de viaţă). Katz şi Liebes au arătat cum foiletonul Dallas 
a fost perceput şi interpretat diferit în Statele Unite şi în Israel, în sânul diferitelor comunități (arabe, 
evreieşti ruseşti, evreieşti marocane etc.). 

Teoria ,, adoptiei“ 

Această teorie explică modul în care mass media influențează difuzarea şi adoptarea anumitor 
inovaţii (de exemplu, adoptarea de către agricultori a unor noi produse şi a unor noi maşini agricole). 
Principalul reprezentant al acestui curent este Everett W. Rogers, care a publicat, în 1962, The Diffusion 
of Innovation (apud La communication. Etat des savoirs). 


Sa retinem! 


Cum putem defini comunicarea de masa? 

Precizări: 

— comunicare de masă — mesaje şi procese de comunicare; 

— mijloace de comunicare — instrumentele comunicării, mijloacele tehnice de transmitere a mesajelor; 

— mass — un public numeros, amplitudine socială a mesajului, simultaneitate a receptării pe o arie 
largă, standardizare a consumului de produse culturale, nivel scăzut de receptivitate. 

Caracteristici — comunicare de masă: 

— ansamblu de fenomene socio-culturale strâns legate de evoluţiile în domeniul ştiinţei şi tehnologiei; 

— este pregnantă în secolul XX, după prima conflagrație mondială, o dată cu dezvoltarea mijloacelor 
tehnice în domeniul audio-vizualului; 

— face posibilă transmiterea unui mesaj către un public variat şi numeros, care îl recepționează 
simultan, fiind despărțit din punct de vedere spatio-temporal de sursă; 

— emițătorul de mesaje este unul singur, este un profesionist al comunicării, un jurnalist, o „persoană 
institutionalizata“ care reprezintă un grup de persoane şi este un mare producător de mesaje; 

— comunicarea se socializează, devine colectivă; 

— destinatarii comunicării formează grupuri largi, colectivități umane, fapt care constituie socializarea 
audienței (a receptării); 

— caracterul unidirectional şi mediat al comunicării, reacția grupului receptor de mesaje față de 
grupul emițător (feed-back-ul) este lentă, chiar de indiferență. 


Care sunt principalele mijloace de comunicare de masă? 

Mijloacele folosite în comunicarea de masă sunt rezultate atât ale revoluţiei industriale, cât şi a 
apariției unor organizații comerciale, a unor trusturi, concerne, corporaţii interesate atât de producția de 
masă, cât şi de difuzarea de masă, aducătoare de profit: 

— presa; 

— tehnologia din domeniul electricității şi electronicii — apariția telegrafului, a telefonului, 
fonografului, radioului, cinematografului, televiziunii; 

— calculatorul. 


Care sunt rolul şi funcţiile mass media în societate? 
Funcţiile mass media pot fi reprezentate conform următoarei diagrame: 


Funcția mediatică Acţiunea mediatică Consecințele pentru public 
Informare Diseminarea informaţiei Ridicarea nivelului de cunoaştere 
Interpretare Comentarea faptelor Cristalizarea propriei opinii 
Exprimare Semnalarea în public Conştientizare 
Critică Analiza faptelor Prelucrare şi adoptarea / respingerea 
criticii 
Instructiv- Selecţia şi difuzarea cunostiintelor şi Educarea în conformitate cu 
culturizatoare informaţiilor cultural — ştiinţifice valorile promovate de societate 
Liant Prezentarea faptelor intr-un mod Sensibilizare si conformare la 
afectiv apelurile de solidarizare 
Divertisment Realizate cle SiS şirabrici cù Relaxare şi distracţie 
specific i 


8. Comunicarea publică 


Orice societate încearcă să lupte împotriva răului social care o loveşte (insecu- 
ritate, accidente, boli, degradarea spaţiului înconjurător etc.) şi să promoveze valorile 
colective necesare confortului şi propriei sale dezvoltări. Foarte repede, reglemen- 
tările şi controalele se dovedesc incapabile să obțină rezultatele aşteptate. Nu este de 
ajuns ca o măsură să fie obligatorie pentru a modifica comportamentul individual. 
Mai bine ar fi să se încerce obținerea adeziunii voluntare a fiecăruia, încercîndu-se 
antrenarea oamenilor în această mişcare care presupune binele fiecăruia, precum şi 
acela al colectivităţii. Acesta este obiectivul comunicării publice. 


8.1. Poziționarea comunicării publice 
în câmpul comunicării sociale 


În timp ce publicitatea comercială laudă atuurile produselor pentru a-i face pe 
oameni să le cumpere, comunicarea publică, ale cărei tehnici şi mijloace sunt asemă- 
mesaje televizate), încearcă să-l facă pe fiecare cetăţean responsabil de alegerile sale 
în materie de sănătate şi securitate şi să asigure participarea sa la viaţa publică. 
Comunicarea socială nu se mulţumeşte să informeze. Un anunţ de tipul „Nu fumati! 
Tutunul este dăunător sănătăţii“ nu le oferă fumătorilor îndeajuns de multe motive 
pentru a-şi schimba comportamentul. Comunicarea elaborată ştiinţific studiază toate 
caracteristicile tabagismului, relațiile de dependenţă ale organismului în privința 
consumului, analizând toate mijloacele persuasive apte să modifice comportamen- 
tele. Explicaţia şi justificarea preced sloganul. Apar astfel trei întrebări importante 
(Christian Baylon, Xavier Mignot, Comunicarea”): 

— Care sunt fundamentele economice, morale şi politice ale comunicării publice? 
— În ce constă legitimitatea sa? 


! Ceea ce în acest curs este numit „comunicare publică“ apare la autorii menţionaţi sub denumirea 
x66, 


de „comunicare socială“; fără a intra aici într-o discuţie referitoare la legitimitatea unuia sau altuia 
dintre termeni, am preferat folosirea în toate contextele a termenului de „comunicare publică“. 

— Care este locul său specific în raport cu legile şi controalele care încearcă 
simultan să modifice comportamentele? 


Discuţii etice 


Care credeţi că sunt locul şi rolul comunicării publice în societatea românească de astăzi? Identificati 
cauze ale acestei situații. Cine credeți că trebuie să se implice în realizarea unei comunicări publice? 
Argumentati poziția susținută. 


8.2. Comunicarea publică — precizări terminologice 


Pentru Bernard Miege (Societatea cucerită de comunicare), comunicarea publică 
reprezintă recurgerea din ce în ce mai clară şi mai organizată din partea adminis- 
tratiilor de stat la mijloacele publicitare şi la relațiile publice. Aceasta se datorează 
faptului că, pe de o parte, statul trebuie să facă fata unor noi responsabilități (care 
s-au amplificat în interiorul statului providenta), iar, pe de altă parte, recurge la noi 
procedee de gestionare, inclusiv la procedeele de gestionare a opiniei puse la punct în 
sfera afacerilor comerciale şi industriale. 

Folosirea expresiei „comunicare publică“ merită câteva precizări. Trebuie mai 
întâi să deosebim comunicarea publică de comunicarea politică, cu care este adesea 
confundată; în perioade electorale, un guvern sau un ministru este tentat să valorizeze 
mai curând politica personală şi cea a partidului decât acţiunile întreprinse de 
administrația pe care o conduce; totuşi, comunicarea publică nu se limitează doar la 
campaniile ministeriale, iar interesul de a nu o transforma într-un apendice al 
comunicării politice este din ce în ce mai evident, dată fiind mai ales diversificarea 
metodelor şi răspândirea acestora la toate eşaloanele administrative. 

În al doilea rând, comunicarea publică nu trebuie asimilată comunicării institu- 
tionale. Accentul pus pe aspectul institutional sau organizational are ca efect 
disimularea caracteristicilor specifice comunicării de întreprindere, pe de o parte, şi 
comunicării publice, pe de alta; dezvoltarea celei din urmă trebuie legată de anumite 
transformări care se produc chiar în interiorul aparatului de stat. 

Comunicarea publică urmăreşte patru categorii de efecte (apud Miége, op. cit.): 

1. modernizarea funcționării administratiilor (este mai ales cazul dispozitivelor 
de relaţii cu publicul sau al sistemelor de prezentare şi transmitere a informaţiei). 
Administratiile trebuie să facă faţă unor cereri din ce mai complexe şi precise; cei 
administrati se aşteaptă să obțină informaţii la care socotesc că au dreptul şi nu mai 
acceptă răspunsuri care se ascund după secretul deciziilor administrative şi dau 
impresia de arbitrar, adaptarea şi modernizarea administratiilor depind la fel de mult 
de schimbările comportamentului celor administrati care se consideră tot mai mult 
nişte consumatori, chiar nişte clienţi; 

2. unele campanii îşi fixează ca obiectiv producerea unor schimbări de com- 
portament, 

3. pentru unele administrații sau întreprinderi publice, grija principală este să îşi 
asigure prin comunicare o imagine modernă; 
4. căutarea adeziunii cetățenilor cu privire la o anumită problemă, prin acţiuni de 


sensibilizare. 


Trăsătura esenţială comunicării publice este aceea de a acţiona la nivelul 
reprezentărilor sociale şi de a permite o rapidă modificare a discursurilor publice; ea 
diferă în mod esenţial de alte tipuri de comunicare prin finalitatea sa, aşa cum 
demonstrează tablourile următoare (Le Nef, La communication sociale, apud Baylon 


şi Mignot, op. cit.): 


Comunicarea publică 

— Vizează în special viata personală a 
cetatenilor: prin mass media, adreseaza 
mesaje într-o manieră specială 
cetăţenilor ca indivizi particulari 
(prevenirea maladiilor şi a 
accidentelor); 

— Este centrată pe efectele, pe 
rezultatele studiate; 

— Dezvoltă raporturi interactive în 
profitul progresului umanitar. 


Comunicarea societală 

— Este în slujba naţiunii: priveşte în mod 
mai direct teme legate de societate (ex. 
promovarea civismului şi a valorilor 
morale, salvgardarea patrimoniului şi a 
culturii), vizând o colectivitate luată în 
ansamblul ei; 

— Creează un climat psihologic propice 
acceptării mesajelor sociale; 

— Lărgeşte câmpul preocupărilor 
individuale, încearcă să formeze şi să 
dezvolte o conştientizare colectivă a 
subiectelor majore. 


Comunicarea publică 

— Îşi propune un obiectiv de pură 
valoare individuală: acţiuni de 
prevenire în favoarea sănătății şi 
securității, promovarea resurselor 
patrimoniale; 

— Este un emiţător neutru care nu este 
aservit nici unei entități particulare, fie 
aceasta putere, grup ori persoană; 

— Actioneaza în mod independent în 
raport cu împrejurările politice, până la 
dispariţia răului avut în vedere. 


Propaganda 

— „Difuzează credinţa“ în sensul ei 
primar, luptă pentru ca opinia publică să 
accepte anumite opinii politice şi sociale, 
să sprijine o orientare politică, un 
guvern, un reprezentant; 

— Este un ansamblu de mijloace de 
informare puse în mod deliberat în 
serviciul unei teorii, unui partid sau al 
unui om, în vederea strîngerii de 
adeziuni şi a sprijinului cât mai multor 
persoane; 

— Serveşte orice strategie politică în 
condiții de exploatare favorabilă cu 
tehnici de cucerire a spiritelor elaborate 
ştiinţific. 

Comunicarea publică Publicitatea 

— Preconizează modificări comporta- — Încurajează achiziționarea unui produs 
mentale în vederea schimbării obi- nou, deci favorizează consumul; 
ceiurilor; este mai curând anti-consum; | — Pune accentul mai mult pe marcă decât 
— Se sprijină pe fapte dovedite (relații | pe produs, vrea mai mult să convingă 
între tabagism şi cancer, eficienţa decât să informeze; 

purtării centurii de siguranță); — Face din consumator un personaj 

— Se referă la comportamentele învingător; 

„ideale“ ale cetăţenilor cu privire la — Este finanțată prin produsele 

propria lor persoană; cumpărate de consumatori; 

— Este finanțată de colectivitate: 

fonduri venite de la stat sau asociații 

unde cea mai mare parte a resurselor 

provine din colecte de la populaţie. 


(Pomonti & Metayer, La communication, Besoin social ou marche, 
apud Baylon şi Mignot, op. cit.) 


Comunicare guvernamentală 

— Reflectă orientarea guvernului; 

— Este expresia statului incarnat de miniştrii; 

— Este indicatorul privilegiat al democraţiei: explică neclaritatile deciziilor şi 
informează asupra consecințelor lor; 

— Este indicatorul eficienţei guvernului: caută să folosească în mod optim resursele 
naționale; societățile democratice cel mai bine informate sunt în general cele mai 
performante (consens relativ); 

— Include comunicarea publică în ceea ce priveşte subiectele de interes public 
precum prevenirea accidentelor şi maladiilor, lupta contra şomajului şi inflației, 
promovarea valorilor culturale, sociale şi patrimoniale. 


Persuasiunea şi constrângerea sunt cele două mijloace complementare ale acțiunii 
guvernamentale în domeniul comunicării publice, al doilea mijloc neintervenind 
decât atunci când primul a eşuat. A convinge pentru a modifica comportamente 
prejudiciabile în sens individual sau colectiv implică o condiţie prealabilă: a face 
cunoscute motivele ce justifică modificările de atitudine preconizate, deci să difuzeze 
la maximum faptele şi comentariile explicative ale subiectului campaniei. Ceea ce nu 
este prea uşor: acțiunile publicitare comerciale pentru tutun şi alcool sunt mult mai 
prezente decât sloganele unei campanii antitabagice sau antialcoolice. Informațiile 
astfel difuzate formează o părere care interpretează cunostiintele, le conferă un sens, 
o importanță, un rol; formarea acestei păreri este, după achiziționarea cunostiintelor 
necesare, etapa care condiționează schimbarea de comportament. 

În virtutea cărei puteri, prin organisme interpuse, anumiţi indivizi pot să îşi aroge 
privilegiul încercării de a modifica în mod legal comportamentele semenilor lor? 
Când comunicarea publică serveşte bunăstării colective, colectivitatea nu are nici o 
rezervă. De obicei însă, comunicarea publică are o origine esențial guvernamentală, 
iar semnatarul campaniilor nu este neutru în ceea ce priveşte acţiunea angajată şi 
rezultatele sale. Oricare ar fi tema păstrată, se întâmplă frecvent ca ministrul în cauză 
să observe impactul comunicării asupra publicului şi să încerce să beneficieze de pe 
urma succesului acesteia în favoarea propriei imagini. 

Mai rămâne legitimitatea economică a comunicării publice, care poate fi bine 
apreciată în termeni financiari. Orice prevenire împotriva pericolelor sociale (boli 
cardio-vasculare, alcoolism, tabagism, toxicomanie etc.) antrenează economii impor- 
tante în ceea ce priveşte costul ingrijirilor medicale şi sociale atunci când acțiunile 
desfăşurate se dovedesc eficiente. Apărarea mediului, informarea economică, îmbu- 
natatirea imaginii de marcă a corpurilor sociale au, desigur, o explicație financiară, 
dau naştere la câştiguri ce contribuie la îmbogățirea comunităţii în ansamblu, precum 
şi a indivizilor care o formează. Comunicarea publică dobândeşte astfel o legitimitate 
economică apreciabilă în mod concret, ceea ce nu se întâmplă întotdeauna în cazul 
legitimitatilor morală şi politică. 


8.3. Campania de comunicare publică 


Elaborarea unei strategii de comunicare publică tine cont de principii tehnice 
riguroase. Un singur subiect trebuie să fie abordat în timpul campaniei (unitatea 
temei), informaţia trebuie să se desfăşoare pe o perioadă de timp definită ştiinţific, 
fără întrupere (unitate de timp). Impactul comunicării este cu atât mai puternic, cu cât 
cel mai mare număr de mijloace este reunit în profitul său (unitate a întregului). 

Strategia ia în calcul următoarele puncte: alegerea temei campaniei, definirea 
țintei urmărite, a concepţiei, a tonului, conținutului, atracția şi semnătura mesajului. 
Este ales în funcție de împrejurări subiectul pentru care comunicarea are cele mai 
multe şanse de a modifica starea existentă. Concepţia mesajului, element fundamen- 
tal al comunicării, se supune unor principii ce au în vedere eficiența. Mesajul poate 
apela la sentimentul de frică (securitate rutieră), umor sau erotism. Mesajul trebuie să 
fie însoțit de un slogan care să afirme obiectivul campaniei şi să dea tonul acesteia. 

Ultima componentă, forma grafică a sloganului, simbolul, reprezintă semnătura 
scrisă a campaniei. Reprezentând printr-un desen concis sfatul despre care este vorba, 
simbolul trebuie să atragă atenţia prin noutate, prin formă, să se observe de departe; 
făcut pentru a dura, el trebuie reprodus din abundență, până ce doar simpla prezență 
să ne amintească despre ce este vorba. 

Subiectele abordate pot fi repartizate în trei categorii, fără limite clare: 

— cele care încearcă să modifice comportamentele: lupta împotriva accidentelor 
de muncă, a tabagismului, a tratamentelor greşite aplicate copiilor sau femeilor, a 
incendiilor sau a focurilor din păduri etc.; 

— cele care au ca obiect prezentarea noilor elemente de informare privind drep- 
turile şi datoriile cetăţenilor: serviciul național, declararea veniturilor, modalități de 
creare de afaceri; 

— cele care intenționează să promoveze servicii şi organisme publice: muzee, 
lucru manual, parcuri naturale regionale, imaginea de tara etc. 

Oricare ar fi subiectul tratat şi suma bugetului acestor campanii, pentru a obține o 
eficiență maximă se apelează la canale mediatice diferite: televiziune şi radio, presă 
naţională şi regională, reviste, afişe şi cinema, broşuri şi pliante. 


Identificati campanii de comunicare publică realizate în Romania; comen- 
taţi subiectul acestor campanii şi modul de realizare. 

Propuneţi trei subiecte pentru care credeţi că este necesară realizarea unor 
campanii de comunicare publică. În limita cunostiintelor pe care le deţineţi în 
acest moment, încercaţi să elaborati o strategie de campanie pe aceste subiecte. 


Să reținem! 


Cum putem caracteriza comunicarea publică? 

Comunicarea publică reprezintă recurgerea din ce în ce mai clară şi mai organizată din partea 
administraţiilor de stat la mijloacele publicitare şi la relațiile publice. Aceasta se datorează faptului că, pe 
de o parte, statul trebuie să facă față unor noi responsabilități (care s-au amplificat în interiorul statului 
providenta), iar, pe de altă parte, recurge la noi procedee de gestionare, inclusiv la procedeele de 
gestionare a opiniei puse la punct în sfera afacerilor comerciale şi industriale (Bernard Miege). 

Comunicarea publică urmăreşte patru categorii de efecte: 

1. modernizarea funcționării administratiilor (este mai ales cazul dispozitivelor de relaţii publice sau 
al sistemelor de prezentare şi transmitere a informaţiei); 

2. unele campanii îşi fixează ca obiectiv producerea unor schimbări de comportament; 

3.pentru unele administrații sau întreprinderi publice, grija principală este să îşi asigure prin 
comunicare o imagine moderna; 

4. căutarea adeziunii cetățenilor cu privire la o anumită problemă, prin acțiuni de sensibilizare. 


Teme: 

— cele care încearcă să modifice comportamentele: lupta împotriva accidentelor de muncă, a tabagis- 
mului, a tratamentelor greşite aplicate copiilor sau femeilor, a incendiilor sau a focurilor din păduri etc.; 

— cele care au ca obiect prezentarea noilor elemente de informare privind drepturile şi datoriile 
cetăţenilor: serviciul național, declararea veniturilor, modalități de creare de afaceri; 

— cele care intenționează să promoveze servicii şi organisme publice: muzeee, lucru manual, parcuri 
naturale regionale, imaginea de tara etc. 


9. Comunicarea publicitară 


Discursul publicitar a intrat în viaţa noastră, orientându-ne zilnic percepția şi 
raportarea la realitatea imediată, directionandu-le, cosmetizându-le, investindu-le cu 
semnificaţii. Dincolo de aspectul financiar vizat (creşterea vânzărilor firmelor pro- 
ducătoare de bunuri sau furnizoare de servicii prin atragerea unui public-tinta şi lăr- 
girea pieţei), reclama induce atitudini şi comportamente, rasturnand graniţele sociale 
existente, distribuind cu dărnicie reţete de fericire şi garantând accesul în paradisul 
societăţii de consum. 


9.1. Rolul publicităţii în societate. Teorii culturale 


Dincolo de simplele reacții de aprobare sau respingere, publicitatea este abordată 
şi explicată din cel puţin trei perspective culturale, fiecare generând şi o anumită 
atitudine fata de acest fenomen socio-comunicational. 


1. O primă teorie pe care ne propunem să o expunem este cea a „persuasiunii 
clandestine“, prezentată de V. Packard (La persuasion clandestine, apud Vasile 
Dâncu, Comunicarea simbolică). El respinge publicitatea, argumentele sale fiind de 
natură etică: publicitatea reprezintă o formă de manipulare, ori nimeni nu are dreptul 
de a manipula. Publicitatea nu manipulează doar în formele sale, ci în însăşi 
substanța ei este o persuasiune clandestină. Lucrarea lui Packard prezintă o serie de 
tehnici de persuasiune puse la punct de publicitate cu ajutorul specialiştilor în 
cercetarea motivatiilor, autorul analizând sub acest aspect campaniile electorale şi 
propaganda politică. Conform autorului, unii agenți de publicitate cred că publicul a 
devenit foarte sceptic la subiectele de reclamă, astfel încât psihicul şi comporta- 
mentul său nu mai poate fi influențat prin intruziuni şi atacuri exterioare; de aceea, 
pentru a depăşi neîncrederea noastră conştientă, s-a recurs tot mai des în ultimele 
decenii la atacarea subconştientului. 

Adepții lui V. Packard au extins teoria până la definirea publicității ca o forma 
mascată de totalitarism. Apropierea este însă forțată, căci publicitatea nu-şi propune 

remodelarea ființei umane, nici anihilarea societăţii civile. Dacă totalitarismul se 
asociază cu rigiditatea, coercitia şi dresajul mecanic, publicitatea înseamnă, dimpo- 
trivă, comunicare, seducţie, ludic. Fără a-şi asuma proiecte ambitioase de tipul 
omului nou, fără a îngrădi libertatea individuală, ea stimulează nevoile umane, 
folosind programatic gusturile deja existente. 


2. Ca o replică la acestă teorie, publicitatea a fost asimilată cu un factor de 
democrație. Fără a se confunda cu propaganda, ea presupune creativitate, originali- 
tate, seducţie, chiar dacă totul se decide la nivelul suprafețelor. Partidele politice şi 
statul se folosesc de această publicitate, „publicitatea de serviciu public şi de interes 
general“ (G. Lipovetsky, Le pub sort les griffes); este vorba despre semnalizarea 
rutieră, promovarea programelor de protecţie a pensionarilor, de asistență socială etc. 
Dincolo de aceste aspecte, publicitatea se dovedeşte de o importanță decisivă pentru 
agenții economici, dar fără consecințe majore pentru ceilalți: puterea ei este superfi- 
cială, frivolă, vizând auxiliarul şi indiferentul. Această teorie, destul de limitată, pare 
să explice mai degrabă incompatibilitatea dintre publicitate şi logica totalitară, decât 
virtuțile sale democratice. 


3. Abordată din perspectivă comunicațională, publicitatea a generat numeroase 
dispute, referitoare mai ales la valoarea informaţională a mesajelor. Punctul de 
plecare l-a constituit teoria funcționalistă a lui Merton, care a recunoscut funcția 
publicitară a comunicării de masă. Teoriile structural-lingvistice (R. Barthes, R. Lin- 
dekers) se axează pe analiza semiologică a mesajului. Limita acestei analize constă în 
faptul că sunt vizate doar semnificaţiile intentionale, neglijându-se contextul socio- 
cultural al comunicării şi rolul activ al receptorului, care decodifică mesajul şi 
instituie propriile semnificaţii. 

Jean Baudrillard, în lucrarea sa, La société de consommation, defineşte publici- 
tatea drept regina pseudoevenimentului: ea preia obiectul din realitate, îi elimina 
caracteristicile obiective şi-l reconstruieşte ca modă, ca fapt divers spectacular. 
Publicitatii nu i se pot aplica, prin urmare, categoriile adevărului şi ale falsului, căci 
ea nu porneşte de la un referent real. Ea se bazează pe un alt tip de verificare, a 
cuvântului: obiectul devine pseudoeveniment şi apoi, prin adeziunea publicului la 
discursul publicitar, el se integrează în viața reală ca eveniment real. În publicitate 
funcționează deci categoriile mitului. 

O teorie asemănătoare ne este propusă de P. Bourdieu (Actes de la recherche en 
sciences sociales, „Un placement de pere de famille“, apud V. Dâncu, op. cit.) care 
accentuează latura poetică a publicității şi efectul ei simbolic. Ca şi poezia, 
publicitatea exploatează conotatiile mesajelor uzând de puterea limbajului poetic de a 
evoca evenimente trecute, proprii fiecărui individ. Efectul simbolic al enuntului este 
produsul unei colaborări între autorul care se inspiră din patrimoniul său cultural de 
cuvinte şi imagini capabile să trezească lectorului experienţe unice şi lectorul care 
contribuie la conferirea puterii simbolice textului inductor, lectorul proiectând asupra 

textului-pretext aura de corespondență, de rezonanță şi analogii care să-i permită să 
se recunoască în ele. Discursul publicitar rămâne astfel un simplu pretext, deschis 


oricărei posibilităţi interpretative. 

4. Noile teorii plasează publicitatea în contextul destructurării edificiului meta- 
fizic — garantul ordinii sociale şi al fenomenului de solidaritate colectivă. Secolul 
nostru se plasează sub semnul crizei de valori, dublate de o criză a reprezentării. Se 
impune astfel nevoia creării unui limbaj nou, care să ritualizeze şi să spectacularizeze 
evenimentele sociale. În interiorul acestui limbaj s-au înregistrat modificări de 
substanță, în acord cu evoluţia ideologică şi socială. Primele discursuri publicitare ale 
secolului nostru proslăveau capitalismul triumfător, erijându-se într-o odă adusă 
consumismului, în opoziţie cu valorile creştine precum modestia, cumpătarea, absti- 
nenta — valori ce reglau viata socială de până atunci. Limbajul publicitar funcționa 
deci ca un instrument de coercitie, având ca rol realizarea conexiunii şi a ordinii 
sociale prin exaltarea valorilor capitalismului. Acest tip de retorică (evidenţierea 
obiectului prin integrarea lui în practicile cotidiene) s-a transformat astăzi într-o 
retorică a ambiguitatii, a echivocului, conturând o lume a posibilului, dincolo de 
adevăr şi fals. Opozitiile de clasă şi-au pierdut vizibilitatea (chiar dacă ele persistă in 
stilurile de consum), iar spectacolul publicitar, acest „rit de posesie imaginar“, 
funcționează în acelaşi mod la toate nivelele stratificării sociale. Apare astfel, în 
logica socială, principiul colectivismului: publicitatea reglează şi uniformizează viaţa 
cotidiană, chiar dacă nu este vorba despre cea reală, ci despre o viață dezirabilă a 
bogatilor. Umorul şi alte forme de discurs banalizează distanţele sociale şi posibilele 
tensiuni. Pe de altă parte, acest principiu se concretizează şi prin obsesia achiziției, a 
colecţiei complete, prin crearea sistematică de noi nevoi: oricât de mult ai avea, 
există întotdeauna o piesă care lipseşte din întreg. 


Realizati un eseu despre rolul publicităţii în societate, plecând de la citatele 
de mai jos. Incercati să comentaţi aceste citate şi prin prisma teoriilor culturale 
prezentate. 

„Ce ne oferă deci publicitatea prin televizoare? Informaţie? Contact direct 
cu realitatea socială? Perspectivă lucidă asupra evenimentelor? Cultură, 
conştiinţa acestei lumi? Deloc; spectacole, spectacole ale naturii, spectacole de 
varietăți, nimic altceva decât evaziune. Simptomatic pentru refuzul de a-i face 
pe oameni să gândească, flatându-i că stăpânesc realul. (...) Astfel, spectatorul 
căruia i se oferă posesiunea lumii, vis copilăresc de a fi, uită în ce măsură îi 
este prizonier acesteia. Prizonier al imaginilor, prizonier al programelor, al 
producătorilor şi, în fine, al diverşilor responsabili numiţi de putere care 
conduc televiziunea. Prizonier al televiziunii înseşi, al condiţiilor de receptare 
a mesajului televizat. (...) În fapt, singura putere a acestui rege figurant care 
devine publicul consumator este aceea de a se face cât mai performant posibil 

față de sine, împotriva sa, prin identificarea cu modelul de om functional de 
care tehnocratia economică are nevoie ca să învârtă rotitele maşinăriei ei.“ 
(Francois Brune, „Fericirea ca obligaţie“, Psihologia şi sociologia publicităţii, 
pp. 92-95) 

„(...) publicitatea trebuie inclusă mai mult în politica de emisie. Regle- 
mentările care limitează spaţiul publicitar şi prescriu minimum de programe 
non-entertainment trebuie aruncate la cos. Teoreticienii economiei de piaţă nu 
iau în considerare criticile clasice adresate publicităţii: aceasta trezeşte aştep- 
tări pe care nu le poate satisface, este rezultatul rivalitatii costisitoare a marilor 
firme, creează bariere de intrare pe piaţă, protejează monopolul şi deci inhibă 
competiţia de piaţă. Publicitatea nu este anti-competitie. Profiturile duc la 
cheltuieli mai mari pentru reclamă şi nu invers. Din moment ce se reduc alte 
costuri de producție şi marketing datorită producţiei în masă, publicitatea 
reduce şi prețurile fără vreo deteriorare cuantificabilă a calităţii serviciilor.“ 
(John Keane, Mass media şi democraţia, p. 61) 


9.2. Definiţie. Tipologii. Funcții 


Definiţia clasică a publicităţii o plasează în cadrul procesului de marketing, acea 
„artă a creării condiţiilor în care cumpărătorul se convinge singur să cumpere“ (John 
Ferguson). Astfel, publicitatea reprezintă un complex de activități de promovare pe 
piaţă a unei idei, a unui produs sau a unui serviciu (promotion mix). Printre metodele 
folosite în acest scop enumerăm: prezentarea directă, reclama, tehnica răspunsului 
direct, diferitele stimulente de vânzare, etc. 

Reclama reprezintă mesajul plătit de sponsor, intermediat de mijoacele de 
comunicare în masă, cu funcţia de a convinge un anumit public de avantajele oferite 
de ideea/serviciul/ produsul promovat(ă). Pentru a-şi atinge obiectivele (formarea sau 
schimbarea atitudinii receptorului fata de produsul oferit, dar şi inducerea dorinţei de 
acţiune, oricare ar fi natura ei: cumpărare, contribuție financiară, participare la un 
eveniment etc.), reclama trebuie să răspundă unor cerințe precum: captarea şi reti- 
nerea atenţiei, forța persuasiva, memorabilitate (conţinut şi formă şocante), menti- 
nerea interesului receptorului (informaţiile oferite trebuie să răspundă unor întrebări 
sau să ofere soluţii la problemele existente). Adecvarea mesajului la publicul-tinta se 
face prin selectarea datelor de maxim interes şi prin structurarea lor în funcție de 
specificul de procesare a informaţiei de către consumatorii ţintă, dar şi de mass media 
folosite. 

În funcție de scopul urmărit, deosebim: 

— reclame de lansare a noilor produse/servicii/idei (care familiarizează, sensibili- 
zează şi stimulează curiozitatea, dorinţa de nou, prin garanții, mărturii şi demonstraţii 
ce neutralizează frica de schimbare); 

— reclame de întreţinere, de cultivare a simpatiei şi a fidelității clientelei; 

— reclame de repozitionare, prin deplasarea imaginii spre un alt registru de 
calitati/beneficii pentru aceeaşi categorie de public, prin îmbogățirea imaginii cu 
elemente noi, complementare, pentru lărgirea clientelei, sau prin răsturnarea imaginii 
şi demolarea bazelor (ratiunilor atitudinii anterioare fata de obiect). 

Publicitatea funcționează atât ca fenomen economic, fiind legată de piața liberă, 
cât şi ca fenomen cultural, vehiculând conţinuturi simbolice prin intermediul mass 
media. Din această dublă structură rezultă caracterul dual al publicităţii: pe de o 
parte, ea are o natură conflictuală, datorată competiției dintre mărci, pe de altă parte, 
ca trebuie să-şi găsească o legitimitate socială, să instaureze o comunicare consen- 
suală cu publicul, de unde caracterul ei armonic. Un schimb veritabil presupune ideea 
de echivalare a cererii cu oferta, dacă nu ideea de profit. 

Alături de monedă, discursul valorizant al reclamei acționează ca un lubrifiant 
economic. Mesajul repetitiv, redundant, adaptat tuturor canalelor reuşeşte să seducă 
receptorul şi să-i influenţeze comportamentul. Publicitatea îşi depăşeşte astfel funcția 
economică, promovând un ansamblu cultural: o morală proprie, un sistem de valori, 
un limbaj specific. 

Marketingul politic, considerat de specialişti o adaptare (uneori o pervetire) a 
comunicării de tip publicitar, are ca scop crearea unei imagini vandabile a liderilor po- 
litici. Pentru seducerea emoțională a alegătorului se apelează la imagini simple, sin- 
cere, intime, care scot politicul din emfatic şi solemn, plasându-l în zona show-ului şi 
a dezvoltării. Acestui tip de publicitate i s-a reproşat că acționează ca o frână a 
democraţiei, mascând problemele de fond, diluând şi neutralizînd conţinutul discur- 
surilor politice (care îşi pier astfel individualitatea orientării politice), amputând spi- 
ritul critic al populaţiei (vezi Habermas). 

Teza opusă afirmă însă virtuțile democratice ale seducţiei, ale politicii-spectacol, 
care nu reprezintă decât o prelungire a procesului de desacralizare început la sfârşitul 
secolului al XVIII-lea. Spectacolul constrînge la moderație, la disciplină, elimina 
fanatismul, extremismul şi reîncarcă emoțional scena politică banalizată. 

În lucrarea Psihologia reclamei. Publicitatea în afaceri, Maria Moldoveanu şi 
Dorina Miron identifică următoarele funcții ale reclamei: 

— funcția de comunicare (transmiterea de informaţii, facilitarea relaţiei ofertant- 
clientelă); 

— funcţia economică (sensibilizarea publicului la preţuri şi stimularea competiti- 
vitatii); 

— funcţia socială (diseminarea rapidă a inovatiilor tehnice şi a ideilor noi în rândul 
agenților economici şi a cumpărătorilor); 

— funcția politică (consumatorul conştientizează puterea sa de a influenţa echili- 
brul de forte pe piaţă, prin simplul act de cumpărare sau prin presiuni la nivel legis- 
lativ); propaganda transnationala folosită în campaniile de imagine de tara/grupuri 
transnationale); 

— funcția estetică. 

9.3. Componentele reclamei 


Orice reclamă (spot publicitar, în variantă televizuală şi radiofonică) vizează un 
anumit public țintă, pe care încearcă să-l cucerească printr-un mesaj adecvat scopului 
propus (informarea publicului referitor la produsul/serviciul oferit, stimularea intere- 
sului şi a dorinței de achiziționare a obiectului/de accesare a serviciului, formarea 
unei convingeri sau determinarea unei alegeri). 

Nucleul mesajului publicitar îl constituie argumentul, care trebuie să coincidă cu 
motivul de cumpărare al publicului țintă. Forţa persuasivă a reclamei variază în 
raport cu importanța problemei pe care promite să o rezolve, dar şi cu avantajul 
soluţiei propuse fata de celelalte oferte existente pe piaţă. Conceptul cheie asigură, 
prin urmare, diferențierea, specificitatea, unicitatea. Componentele argumentării sunt 
propoziţia unică de vânzare şi asocierea produsului cu o emoție specifică, unică. O 
reclamă reuşită captează atenţia asupra produsului/serviciului promovat, entuzias- 
mează, este memorabilă şi degajă o atmosferă specială, inefabilă. Tonul reclamei 
poate fi factual, descriptiv, emotional-persuasiv sau umoristic. În ceea ce priveşte 
stilul de abordare, mesajul publicitar se poate situa pe o direcţie descriptivă (infor- 
matii care clarifică), demonstrativă (prezentarea utilizărilor şi a modului de întrebu- 
intare a produsului/serviciului, prezentarea mărturiilor unor consumatori anonimi) 
sau dramatică (scenete în care personajele — de obicei celebrităţi, lideri de opinie — se 

află în relaţie funcţională şi emoțională cu produsul 


promovat). 
Clienţii noştri de azi Un element important pentru reclamele tipărite îl 
au ştiut să copieze... reprezintă titlul — un adevărat „cârlig“ de agăţat poten- 


tialul client. El trebuie să atragă atenția şi să incite 
receptorul la parcurgerea întregului mesaj. Un titlu 
complet conţine rezumatul ofertei de vânzare, benefi- 
ciile garantate precum şi îndemnul direct la acţiunea 
de cumpărare. Specificarea clientului vizat (mame, 
şoferi, studenţi...) este absolut necesară. 

Sloganul reclamei creează imaginea sau persona- 
litatea produsului/serviciului oferit şi a firmei ofer- 
INI Pee tante. El constituie o sinteză a mesajului: este concis 

XEROX şi memorabil. 

Textul informativ se caracterizează prin concizie. 
Se preferă limbajul conversational, sărac in ornamente stilistice şi semne de punc- 
tuatie. Găsim aici informaţii despre performanţele, avantajele şi elementele de nou- 
tate ale produsului, garanţii de calitate şi fiabilitate, detalii tehnice, informaţii despre 
marcă, despre renumele firmei ofertante, dar şi despre locul de desfacere şi accesul la 
sursele de distribuție. Textul informativ poate să lipsească în reclamele de împrospă- 
tare a memoriei (pentru produse/servicii deja cunoscute), care păstrează doar marca, 
logo-ul firmei şi eventual sloganul. 

Marca produsului este o componentă obligatorie a oricărei reclame. Este un 
nume, un termen, un semn, un simbol, un desen sau orice combinaţie a acestor 
elemente. Marca este adoptată pentru identificare şi diferenţiere. În schimb, logo-ul 
sau formula sponsorului de publicitate nu este o prezenţă obligatorie. 

Un alt aspect important într-o reclamă este i/ustratia, modul în care obiectul este 
poziţionat. Astfel, elementul de noutate al unui produs poate fi scos în evidență prin 
izolarea acestuia de contextul obişnuit, prin prezentarea lui ca fiind suspendat în 
spaţiu. Dacă se urmăreşte redarea unei senzații de familiaritate, se preferă situarea 
obiectului în ambianța lui cea mai probabilă. Prezentat în funcţiune, produsul atrage 
atenţia asupra utilității lui şi a nevoilor pe care le îndeplineşte. 


Analizati cinci reclame (spoturi) din punctul de vedere al componentelor sale; 
identificaţi reuşite sau elemente a căror realizare poate fi contestată; argumentati 
punctele de vedere susținute. 

Acelaşi exercițiu poate fi realizat de mai multe persoane plecând de la 
analiza aceloraşi reclame; comparati rezultatele şi comentaţi situația creată. Ce 
vă spune acest lucru despre natura publicităţii? 


9.4. Teorii şi modele în publicitate 


Publicitatea este rațională şi iraţională, informativă şi incitantă. Ea mizează în 
acelaşi timp pe fondul conştient şi inconştient al omului. Din 1950, studiile asupra 
motivării au devenit o ramură separată a psihologiei colective; ele au arătat că 
publicitatea se situează la confluența dintre economie şi psihanaliză, că actul de a 
cumpăra nu este doar un act economic, ci, de asemenea, că el eliberează sau creează 
tensiuni, că este însoţit de o întreagă grupare de proiecții asupra propriei persoane, de 
conduite şi emoţii, toate avandu-si pornirea în inconştient. 

Principalele teorii care stau la baza modelelor de comportament ale consumato- 
rului fata de publicitate pot să se regrupeze în patru mari familii. Fiecăreia îi cores- 
punde o concepție diferită (dar adesea complementară) a consumatorului pe care vrea 
să-l influenţeze. 


Familia teoriilor economice: consumatorul raţional. Pentru aceste teorii, con- 
sumatorul este o entitate înzestrată cu rațiune, în mod esenţial. Aceasta conduce la o 
publicitate persuasivă care caută să argumenteze şi să-l convingă pe consumator cu 
fapte, demonstraţii şi probe, o publicitate unde se poziţionează mărcile şi produsele în 
jurul functiunii lor utilitare. Nu este o publicitate strict informativă, căci obiectul 
publicităţii nu poate fi redus niciodată numai la informaţii; este o publicitate care face 
apel la bunul simţ, la logică, la calcul, care aduce argumente obiective şi care caută să 
convingă prin raționamente cumpărătorul. 

Acest tip de publicitate funcționează conform schemei: 


DVS: QVELLNOVOLE. since iale E R a a aa la cd cialis ținta 
Eu vă propun ACEASTA... produsul 
Care corespunde perfect nevoii dumneavoastră... mean promisiunea 
Pentru că are aceste caracteristici „nana nenea nenea nenea anna probele 


Familia teoriilor behavioriste (,,stimul-raspuns“) sau comportamentul consuma- 
forului condiționat. Pentru aceste teorii, consumatorul este prin esență pasiv. El 
învaţă prin obisnuinta, reflexe, adică răspunsuri automatice la comenzi, iar de la 
comenzi la stimulări diverse. Fondată pe principiul repetiţiei, această publicitate are 
rostul „de a rechema la ordin“ pe consumator pentru a-l face să acționeze. Principiul 
clar al reflexului asociat cu un răspuns la stimul conduce la teoriile mai complexe ale 
antrenării. Aceste modele postulează că pentru a se ajunge la achiziţionare 
consumatorul trebuie să depăşească mai multe etape organizate într-o secvență 
determinată. Au fost formulate mai multe versiuni ale acestui model, dintre care cel 
mai cunoscut este modelul AIDA (Atenție, Interes, Dorinţă, Achizitionare). 


Modele LAVIDGE şi Modele ROGERS de 
Pea DAGMAR RDA STEINER adoptare a unui produs nou 
i Notorietat 

Cunoaştere la R Atenţie eae otorietate Informatie 
nivel cognitiv Intelegere 7 Cunoaştere i 
Atitudine sau Interes Apreciere Interes 
nivel afectiv Dorinţă Preferinta Evaluare 

Pomp oro mien Convingere f Convingere Încercare 
t sau nivel Ai Acțiune Cumpărare Adoptie 

corate ctiune p pt 


Familia teoriilor psihologice sau afective. Pentru aceste teorii, consumatorul este 
condus de forțe în principal iraționale cum ar fi afecțiunea, motivația, care vor 
explica comportamentul său. În loc să se adreseze fatetei rationale a individului, 
publicitatea caută să joace un rol la nivelul afectelor. Aceasta este o publicitate de tip 
sugestiv. 

Prin natura sa, toată publicitatea este sugestivă, dar vom rezerva această denumire 
publicității care se fondează pe un studiu psihologic şi este, în primul rând, o publici- 
tate a conotatiei. Ea nu enunță, ci sugerează, ea nu caută să informeze, ci să motiveze, 
nu face apel la rațiune, ci la simțuri. Publicitatea de acest tip vine, în general, ca 
discurs indirect şi adoptă simbolurile şi figurile ca metafore. 

Riscul unei astfel de publicitati este că poate să conducă la acțiuni publicitare prea 
puţin specifice produsului. 


Familia teoriilor sociale sau psiho-sociale — consumatorul obişnuit. Pentru aceste 
teorii, orice individ face parte din mai multe grupuri sociale care propun, respectiv 

impun normele lor. Imitarea statutului social, valorizarea, stilul de viaţă sunt tot 
atâtea concepte valabile pentru a explica normele societății noastre. În aceste cazuri, 
publicitatea va da produsului de marcă semnele unui grup valorizant. Aceasta este 
publicitatea integrativă. 

Dacă în abordarea economică, importantă este valoarea de utilizare a obiectului, 
în abordarea psihologică, forța şi natura motivatiilor umane, în abordarea socială 
predomină semnificația socială a obiectelor, aşa cum sublinia Baudrillard (La société 
de consommation): „nu se consumă niciodată obiectul în sine (în valoarea sa de 
utilizare), ci întotdeauna se manipulează obiectele ca semne care au funcția de a face 
diferențieri fie prin asociere cu o clasă (grup) socială, fie prin referință la o clasă cu 
un statut superior“. 

Creaţia publicitară nu poate fi redusă la o teorie sau la un singur model: de fapt, 
creaţia publicitară bazată pe explozii continue de sens, pe reînnoiri imprevizibile, nu 
poate fi urmarea unei simple ecuații. Dar publicitatea înseamnă în primul rând 
comunicare şi există reguli pentru o bună comunicare. Orice mesaj are un conţinut 
(ceea ce trebuie transmis), dar acesta modifică relația ce uneşte personajele angajate 
în actul comunicării. Conţinutul este necesar, dar, fără o conştientizare a acestei 
relații, mesajul nu funcționează. Această concluzie este vitală pentru publicitate. 

Bonange & Thomas (Don Juan sau Pavlov. Eseu despre comunicarea publici- 
tară), plecând de la aplicarea axiomelor comunicării ale lui Watzlawick în analiza 
publicității, clarifică această relaţie: 

„Dificultăţile deosebite ale comunicării publicitare tin de două constrângeri 
fundamentale, şi anume: ea trebuie să-şi găsească interlocutorul şi să-l reţină, dar nu 
dispune pentru a acţiona decât de un timp limitat, fără posibilitatea unei a doua şanse. 

Un mesaj publicitar este eficace imediat, sau nu este deloc. În ciuda dificultății 
mesajului sau tocmai pentru că este dificil de înţeles, atunci când e reuşit şi când 
publicitatea îşi atinge obiectivul, acesta devine o lecţie de comunicare. În acest scop, 
trebuie să răspundă la două imperative, fără a-l sacrifica pe unul din ele în folosul 
celuilalt: 

— acela al relaţiei prin care marca trebuie să se exprime, să impună o persona- 
litate şi un tip de discurs al căror efect să fie profund şi durabil în mintea publicului; 

— acela al conținutului: produsul este atunci prezentat în variabilitatea şi reîn- 
noirea sa necesară. 

La nivelul relaţiei, trebuie să dăm viata personalității unei mărci, să-i conferim 
trăsături de caracter care să fie durabile. La nivelul conţinutului, trebuie să facem ca 
produsul să fie descoperit, să-i argumentăm avantajele, specificitatea. Aşadar, comu- 
nicarea conținutului constă nu în permanență, ci în contingenta. 

Pentru a se impune puternic în memoria consumatorilor, personalitatea mărcii 
trebuie să ştie să se arate seducătoare. Ea trebuie, înainte de toate, să placă. Nu există 
mesaj publicitar reuşit care să nu se plaseze în cadrul unei seductii. Înseamnă să 
spunem că, pentru a seduce, marca se va închide într-o fermecată contemplare a ei 
însăşi, într-un narcisism plin de beatitudine? Nu, ar fi opusul însuşi al inteligenței 

seducătoare, pentru care cunoaşterea celuilalt este una dintre armele cele mai sigure. 
Seductia implică un altruism, contrar dragostei care este o pasiune solidară care nu-l 
vede pe celălalt decît prin suferința unei investiţii, a unei imposibile absorbtii“. 


Comunicarea în acțiune 


În cadrul temei Comunicarea lingvistică au fost prezentate cele şase funcții ale limbajului, aşa cum 
au fost definite de Jakobson, funcții care nu se exclud, dar se suprapun adesea. Trei dintre ele 
(referentiala, metalingvistică, poetică) se referă la conţinut şi pot, prin analogie, să inspire câteva tipuri de 
publicitate: 

— Publicitatea referentiala: pur informativă, aceasta expune conţinutul unui mesaj fără să-l angajeze 
pe cel care îl formulează sau căruia îi este adresat. Acest tip de publicitate este foarte prezent pe piață în 
preajma Crăciunului. Mărcile nu au timp să dezvolte o argumentatie necesară pentru fiecare dintre 
produsele cuprinse în gama lor, ele se mulțumesc să expună şi să semneze. 

— Publicitatea „poetică“. O valoare adăugată este conferită mesajului, un complement ce tine de 
sens, prin diverse figuri de stil. Se recurge adesea la polisemie şi la nivelele limbii, ori la imagine. 

— Publicitatea metalingvistică: presupune subiecte care să facă apel la cunostiinte specifice, folosind 
un limbaj, o terminologie proprie care trebuie tradusă pentru a fi înțeleasă de persoanele neinitiate. 

Celelalte trei funcții (emotivă, conativă, fatică) aparțin domeniului relației: 

— Funcţia emotivă (expresivă) presupune subiectivitatea; ea reuneşte toate tentativele făcute pentru a- 
l informa pe celălalt despre personalitatea celui care transmite mesajul, punând in fata personalitatea, 
trăsăturile de caracter ale persoanei care comunică. 

— Funcţia conativă (numită şi impresivă) consistă în implicarea destinatarului mesajului — funcția 
centrală, deoarece trebuie să convingă şi să producă adeziunea, mai exact cumpărarea. Această implicare 
poate fi făcută fie sub formă de punere în cauză a destinatarului, fie prin cunoaşterea personalității, 
caracterului, culturii sale, comportamentului şi limbajului acestuia. 

— Funcţia fatică are tendinţa de a regrupa toate eforturile făcute de locutor, pentru a stabili contactul 
cu auditorul, dar şi pentru a-l păstra cât mai mult, o dată stabilit. 


Identificati reclame (spoturi) al căror conţinut şi mod de realizare pun în 
evidență una (sau mai multe) din funcţiile comunicării stabilite de Jakobson; ar- 
gumentati alegerea (consultaţi în realizarea acestui exercițiu cartea lui Bonange 
& Thomas, Don Juan sau Pavlov). 


Să reținem! 


Care sunt principalele teorii ale publicităţii? 

1. Teoria „persuasiunii clandestine“, prezentată de V. Packard (La persuasion clandestine). El 
respinge publicitatea, argumentele sale fiind de natură etică: publicitatea reprezintă o formă de 
manipulare, ori nimeni nu are dreptul de a manipula. Ea nu manipulează doar în formele sale, ci în însăşi 
substanţa ei este o persuasiune clandestină. 

2. Publicitatea — factor de democraţie. Partidele politice şi statul se folosesc de această pu-blicitate, 
„publicitatea de serviciu public şi de interes general“ (G. Lipovetsky, Le pub sort les griffes); 

3. Perspectiva comunicațională; publicitatea a generat numeroase dispute, referitoare mai ales la 
valoarea informaţională a mesajelor. Punctul de plecare l-a constituit teoria funcționalistă a lui Merton, 
care a recunoscut funcția publicitară a comunicării de masă. Limita acestei analize constă în faptul că sunt 

vizate doar semnificaţiile intentionale, neglijându-se contextul socio-cultural al comunicării şi rolul activ 
al receptorului, care decodifică mesajul şi instituie propriile semnificații. 

4. Noile teorii plasează publicitatea în contextul destructurării edificiului metafizic — garantul ordinii 
sociale şi al fenomenului de solidaritate colectivă. Secolul nostru se plasează sub semnul crizei de valori, 
dublate de o criză a reprezentării. Se impune astfel nevoia creării unui limbaj nou, care să ritualizeze şi să 
spectacularizeze evenimentele sociale. 


Cum putem caracteriza publicitatea? 

Publicitatea reprezintă un complex de activități de promovare pe piaţă a unei idei, a unui produs sau 
a unui serviciu (promotion mix). Printre metodele folosite în acest scop enumerăm: prezentarea directă, 
reclama, tehnica răspunsului direct, diferitele stimulente de vânzare etc. 

Reclama reprezintă mesajul plătit de sponsor, intermediat de mijoacele de comunicare în masă, cu 
funcţia de a convinge un anumit public de avantajele oferite de ideea/serviciul/ produsul promovat(ă). În 
funcție de scopul urmărit, deosebim: 

— reclame de lansare a noilor produse/servicii/idei; 

— reclame de întreţinere, de cultivare a simpatiei şi a fidelității clientelei; 

— reclame de repozitionare. 

Publicitatea funcționează atât ca fenomen economic, fiind legată de piaţa liberă, cât şi ca fenomen 
cultural, vehiculând conținuturi simbolice prin intermediul mass media. 


Funcţii ale publicităţii (reclamei): 

— funcția de comunicare (transmiterea de informații, facilitarea relaţiei ofertant-clientela); 

— funcția economică (sensibilizarea publicului la preţuri şi stimularea competitivităţii); 

— funcția socială (diseminarea rapidă a inovatiilor tehnice şi a ideilor noi în rândul agenţilor 
economici şi a cumpărătorilor); 

— funcția politică (consumatorul conştientizează puterea sa de a influenţa echilibrul de forte pe piaţă, 
prin simplul act de cumpărare sau prin presiuni la nivel legislativ); propaganda transnationala folosită în 
campaniile de imagine de tara/grupuri transnationale); 

— funcţia estetică. 


Care sunt principalele teorii şi modele care ghidează creaţia publicitară? 

Principalele teorii care stau la baza modelelor de comportament ale consumatorului fata de publici- 
tate pot să se regrupeze în patru mari familii. Fiecăreia îi corespunde o concepție diferită (dar adesea 
complementară) a consumatorului pe care vrea să-l influenţeze. 

Familia teoriilor economice: consumatorul rațional. Pentru aceste teorii, consumatorul este o entitate 
înzestrată cu rațiune, în mod esenţial. Aceasta conduce la o publicitate persuasivă care caută să 
argumenteze şi să-l convingă pe consumator cu fapte, demonstraţii şi probe. 

Familia teoriilor behavioriste („stimul-răspuns“) sau comportamenutul consumatorului condiționat. 
Pentru aceste teorii, consumatorul este prin esență pasiv. El învaţă prin obisnuinta, reflexe, adică 
răspunsuri automatice la comenzi, iar de la comenzi la stimulări diverse. Fondată pe principiul repetitiei, 
această publicitate are rostul „de a rechema la ordin“ pe consumator pentru a-l face să acționeze. 

Familia teoriilor psihologice sau afective. Pentru aceste teorii, consumatorul este condus de forte în 
principal iraționale cum ar fi afecțiunea, motivaţia, care vor explica comportamentul său. În loc să se 
adreseze fatetei rationale a individului, publicitatea caută să joace un rol la nivelul afectelor. Aceasta este 
o publicitate de tip sugestiv. 

Familia teoriilor sociale sau psiho-sociale — consumatorul obişnuit. Pentru aceste teorii, orice individ 
face parte din mai multe grupuri sociale care propun, respectiv impun normele lor. Imitarea statutului 
social, valorizarea, stilul de viață sunt tot atâtea concepte valabile pentru a explica normele societății 
noastre. În aceste cazuri, publicitatea va da produsului de marcă semnele unui grup valorizant. Aceasta 
este publicitatea integrativă. 


10. Comunicarea politică 


Dacă democraţia pluralistă s-a adaptat cu un succes de netăgăduit în societăţile 
industriale avansate, aceasta nu înseamnă că performanţele sale pot fi atribuite în 
totalitate principiilor sale explicite, ci şi, aşa cum consideră sociologul francez Philip 
Braud (Grădina deliciilor democraţiei), aptitudinii de a gira provocările emoţionale 
ale vieţii sociale printr-o bună gestionare a comunicării politice. 

În mod virtual, aceste provocări pot fi amenințătoare. Economia de piaţă intro- 
duce stresul permanent al competiţiei dintre firme cu redutabilele sale consecinţe în 
ceea ce priveşte consumul. Imperativul permanent de modernizare şi progres, preţul 
plătit pentru performanţele materiale ale sistemului economic intretin sentimentul de 
insecuritate în largi pături ale populaţiei. În sfârşit, interventionismul crescut al 
statului în toate domeniile vieţii sociale (datorită nevoii de gestionare a unei structuri 
socio-economice din ce în ce mai complexe), multiplică riscurile de a vedea apărând 
nemulțumirile îndreptate direct asupra statului. Confruntată cu aceste amenințări, 
democraţia pluralistă actuală se dovedeşte remarcabil de performantă în a anestezia 
agresivitatea socială, in a aduce frustrările la un nivel acceptabil, în a oferi soluții 
(autentice sau imaginare) aşteptărilor celor guvernati precum şi ambițiilor oamenilor 
politici. 


10.1. Comunicare şi politică în societatea contemporană 


Politica se referă la „cine, ce obţine, când şi cum obţine“, scria în 1936 Harold 
Lasswell. I-am putea răspunde că indivizii şi grupurile obțin ceea ce doresc prin 
acţiunile lor şi ale altora de tip politic, datorită modului în care este structurată 
societatea la un moment dat prin regulile şi convențiile ce guvernează modalitățile 
acceptate de acţiune. 

Keith Downing (Puterea) arată că pentru a „spune povestea cauzală a modului în 
care un individ sau un grup ajung la un rezultat politic dorit“, trebuie: 

— să înţelegem natura regulilor şi a convențiilor conform cărora se comportă oa- 
menii (abordare instituțională); 

— să înţelegem modul în care este structurată societatea şi cum se naşte această 
structură (abordare structurală); 

— să descriem şi să explicăm elementele concrete ale comportamentului actorilor 
relevanti (abordare comportamentală). 

Dintr-o perspectivă comunicationala, ultimul tip de abordare, cel comportamental, 
pare să dea cel mai bine seama de noile moduri de relationare politică. Democratiile 
sunt produsul societăților, dar tot pe atât ele sunt producătoare de moduri de viata şi 
stiluri colective de existență. 


10.2. Comunicarea politică. Definiții. Funcţii 


Comunicarea politică s-a impus ca disciplină de studiu relativ recent, fiind inte- 
leasă ca acţiune teleologică — o acţiune orientată, programată, proiectată pentru anu- 
mite scopuri politice. Fiind vorba de o acţiune strategică, acest tip de comunicare ar 
implica reguli, proceduri, tehnici şi resurse activate în anumite evenimente politice. 

Pentru Gosselin (apud Camelia Beciu, Politica discursivă), comunicarea politică 
este un câmp în care se intersectează diverse modalități de persuadare a electoratului. 

Încercând să distingă specificul comunicării politice, D. Wolton („Les contradic- 
tions de la communication politique“, în La communication, Etat des savoirs) dă o 
definiţie restrictivă acestui fenomen, separându-l de spațiul public, marketingul 
politic sau mediatizarea politicii. Pentru autoare, comunicarea politică este spaţiul în 
care se schimbă discursurile contradictorii a trei actori care au legitimitatea de a se 
exprima public asupra politicii şi care sunt: 

— oamenii politici; 

— ziariştii (mass media); 

— opinia publică prin intermediul sondajelor de opinie. 

Fiecare dintre cei actori dispune de un mod specific de legitimare în spaţiul pu- 
blic: legitimarea reprezentativă (pentru partide şi oameni politici), legitimarea statis- 
tica (ştiinţifică) pentru sondaje şi opinia publica; legitimarea definerii şi utilizării 
informaţiei (pentru media şi profesioniştii acestora — ziariştii). 

Belanger (apud Camelia Beciu) asimilează comunicarea politică relaţiilor sociale 
tipice pentru procesul de influențare, „o influențare în primul rând voită, apoi 
transformată în acțiune sau, dimpotrivă, în acţiune omisă. Întotodeauna este vorba de 
o intervenție intentionala referitoare la un eventual comportament al receptorului“. 

Negrine (The Communication of Politics, apud Camelia Beciu, op. cit.) abordează 
comunicarea politică din perspectiva unui sistem complex de comunicare a infor- 
matiei politice centrat pe practici jurnalistice, pe o anumită socializare politică a so- 
cietatii şi pe democratizarea instituţiilor statului. 

Orice act de comunicare este o „interacţiune reglementată nu numai de identitățile 
interlocutorilor, ci si de situaţia în care actul este iniţiat“. Comunicarea este deopo- 
trivă „sistem şi interacţiune“ (Mucchielli, Les sciences de l'information et de la 

communication). Comunicarea politică este o interacţiune instituțională — o interac- 
tiune între actorii politici, mass media, public şi electorat, aşadar între participanți cu 
identitate formală, reprezentativă. În fapt, actorii comunicării politice constituie 
genuri instituţionale cu resurse, proiecte, motivații şi mize diferite. Ei interacționează 
utilizând o serie de coduri şi ritualuri menite să producă vizibilitatea domeniului 
politic — un domeniu destinat prin convenţie publicității. Din această cauză, nu de 
puţine ori comunicarea politică trece drept apanajul unei alte instituţii, cea a produ- 
cătorului de imagine publică. 

Pe de altă parte, comunicarea politică este asimilată tot mai mult unei acțiuni 
dramaturgice şi se uită faptul că avem de-a face şi cu o practică socială care poate 
servi democraţia. În relaţia dintre actorul politic, spaţiul democrației şi spaţiul public 
mediatic vom constata că fiecare contribuie la producerea celuilalt. Spaţiul public 
mediază între acțiunea politică şi normele democraţiei. Comunicarea politică este un 
produs al spațiului public în măsura în care mediatizarea a devenit un proces 
constitutiv tuturor practicilor publice, inclusiv politicului. 

Dacă în publicitate tendinţa este de a muta accentul de pe reclama unui anumit 
produs pe crearea şi întreținerea imaginii de marcă, nici în domeniul politic, dată 
fiind similaritatea de fond, lucrurile nu stau cu mult mai diferit. Dacă în loc de publi- 
citate am spune marketing politic, vom vedea că şi aici tendinţa este de a se acorda 
întâietate unei comunicări politice permanente, în detrimentul unei campanii electo- 
rale periodice şi agresive. Ca şi în economie, şi în politică întregul creşte în com- 
plexitate. Pentru alegător, votul nu mai este manifestarea rituală a ataşamentului fata 
de o familie politică, ci trebuie să se orienteze la fiecare scrutin. Crescând importanța 
claselor de mijloc, care sunt deosebit de sensibile la oscilatiile economice, scade im- 
portanta programelor politice bazate pe doctrină ce permiteau fixarea ideologică a cor- 
pului electoral. Gabriel Thoveron (Comunicarea politică azi) remarcă în acest sens: 

„Pierderea încrederii, criza de credință politică şi religioasă duc la o depolitizare 
ce obligă tot mai mult oamenii politici să investească în comunicare: de îndată ce 
apare vreo dificultate între ei şi aceia care îi mandatează, aceasta este considerată 
imediat o problemă de comunicare — de a-i convinge pe cetăţeni de temeiul actelor 
ori deciziilor lor“. 

Integrând această temă în contextul politic actual, A. Touraine scrie: „Importanţa 
temei comunicării politice provine din expresia pe care o dă aceasta declinului şi 
chiar dispariţiei ideologiilor politice şi a puterii de reprezentare a întregii vieți sociale 
de către actorii politici (...). Motivul este că politica nu mai impune nici un principiu 
de integrare în totalitatea experienţelor speciale şi că viața publică depăşeşte din toate 
punctele de vedere acţiunea politică“ (apud G. Thoveron, op. cit.). 


Comentati stadiul în care se află comunicarea politică în România. Care 
sunt formele sub care se manifestă? Care este rolul ei în societate? 

10.3. Specializarea comunicării politice 


În prezent, comunicarea politică este din ce mai standardizată la nivelul formelor, 
regulilor şi strategiilor, precum şi din punctul de vedere al situațiilor de interacțiune 
politică. 

Standardizarea comunicării politice constituie unul dintre principalele argumente 
avansate atunci când se discută despre globalizarea spațiului public contemporan 
(apud Camelia Beciu, op. cit.). Aşa numita „americanizare a comunicării politice“ 
(Negrine, op. cit.) trimite la un model de comunicare politică apărut în spaţiul public 
american şi difuzat apoi spre democratiile vest-europene. Modelul include o serie de 
strategii comunicationale pe baza cărora politicienii susțin schimbul discursiv cu jur- 
naliştii, publicul, contracandidatii şi cu personalitățile publice. Aceste adevărate teh- 
nici de comunicare a politicului transformă condiția politicianului devenit un profe- 
sionist al cărui savoir faire nu se poate limita doar la experienţă şi instinct politic. 

Americanizarea comunicării politice presupune adaptarea la acţiunea politică a 
unor strategii de comunicare specifice „pieţei“. Aceste strategii permit ca politicianul 
să devină un personaj pozitiv care face parte din memoria colectivă — o prezență în 
imaginarul social. Din această cauză, actorul politic poate fi imediat „recunoscut“ de 
electorat. 

Strategiile de proiectare importate din marketing structurează proiectul actorului 
politic ca „ofertă“ (politică) construită în conformitatea cu „profilul pieţei“ (electo- 
rale). Oferta actorului politic este destinată grupurilor sociale ţintă ale căror aşteptări, 
percepții şi nevoi sunt diagnosticate în prealabil pe baza unor tehnici de sondare a 
pieţei. Oferta este, aşadar, proiectată după o hartă electorală care indică segmentele 
sociale disponibile să accepte oferta. 

Strategiile de mediatizare conferă personajului politic vizibilitate în spaţiul 
public. În condiţiile în care televiziunea a devenit principala resursă de mediatizare, 
politicianul trebuie să-şi proiecteze în aşa fel oferta încât ea să poată suporta con- 
strângerile (situaţiile specifice arenei televizuale). Canalele de televiziune, precum şi 
realizatorii, ca voci publice, apelează la diferite formule de mediatizare care fixează 
anumite unghiuri de vizibilitate a ofertei. Din acest punct de vedere, mediatizarea 
poate să distrugă, să deturneze sau să completeze personajul proiectat de actorul 
politic. 

Strategiile discursive importate mai ales din publicitate şi show-business sunt 
utilizate pentru a comunica „mesajele politice“, pentru ca actorul politic să poată 
oferi electoratului „versiunea accentuată“ a ofertei sale; de pildă, o astfel de strategie 
poate focaliza atenţia publică asupra informaţiilor şi semnificatiilor pe care actorul 
politic le consideră a fi cele mai imporante la nivelul ofertei sale şi la care electoratul 
trebuie să reflecteze în mod expres. Aceste strategii implică utilizarea limbajului 
verbal şi a celui nonverbal, astfel încât să se poată genera efecte de credibilitate. 
Actorul politic acționează discursiv în sensul că el orientează electoratul spre o 
anumită interpretare a ofertei politice. Politicienii obişnuiesc să comenteze şi să îşi 


Comunicarea în câmpul social 159 


valorizeze oferta. În felul acesta, ei îşi construiesc personajul de care au nevoie sau, 
altfel spus, îşi etalează credibilitatea. 

Se reproşează adesea strategiilor prezentate mai sus că dezvoltă comercializarea 
politicului, că, pe baza unui sistem de seducţie sofisticat, publicul este indoctrinat nu 
cu ideologii, ci cu imagini şi pseudorealitati. Cu alte cuvinte, prea multă comunicare 
elaborată scenic şi prea puţină substanță politică. Important însă în acest context, 
susține Camelia Beciu, este potenţialul democratic a ceea ce specialiştii numesc 
comunicarea politică americanizată. 

În primul rând, modelul nu înlocuieşte, ci atenuează efectele modelului vertical de 
comunicare politică, dintre aparatul politic centralizat spre subiecții politicului. În 
tiparele actuale, comunicarea politică se poate manifesta ca un schimb discursiv între 
politician, mass media şi electorat. Strategiile de comunicare politică relativ standar- 
dizate (prezentate mai sus) îi obligă pe politicieni să asimileze logica de acţiune a 
mass media şi a electoratului. 

Acest model de comunicare politică creează astfel un spaţiu de interacțiune între 
cei trei actori sociali. Apare posibilitatea ce „monologul“ politicianului să fie imediat 
evaluat de către jurnalişti şi sondajele de opinie; totodată, politicianul riscă, în regim 
de mediatizare, ca acţiunea sa proiectată atât de laborios să nu aibă efectele scontate. 

În al doilea rând, politicienii şi instituţiile politice se află în situaţia de a-şi adapta 
acțiunea politică în funcţie de intervenţia mass media şi a sondajelor de opinie. În 
spaţiul public se instituie astfel practica declanşării comunicării politice. 

În al treilea rând, acțiunea politică devine accesibilă. Strategiile de comunicare 
socializează acțiunea politică. De aceea, s-ar putea ca ele să constituie prețul plătit 
pentru dezvoltarea unei mentalități democratice, pentru ca vizibilitatea politicului să 
nu rămână doar o normă a democraţiei, ci să devină practică socială. 

Potrivit modelului actual de comunicare politică, acţiunea politică se întemeiază 
pe evaluarea efectuată de către mass media şi electorat. Fiecare dintre cei trei actori 
sociali inițiază comunicarea politicului în funcție de acțiunea celorlalți doi. Actorii 
politici, mass media, publicul şi electoratul trebuie să răspundă unii altora. În felul 
acesta, comunicarea politică se instituie ca o practică publică, şi nu ca o practică 
subordonată spaţiului politic. 


10.4. Specificul comunicării politice — comunicarea simbolică 


Am putea crede că oamenii, obişnuiţi cu o atitudine pasivă de consumatori, vor 
abandona grupul celor interesaţi de viata politică, lipsind astfel sistemul politic de 
legitimitatea necesară perpetuării sale. Dar politicul are mijloacele lui de a se apăra 
de acest pericol; Braud (Grădina deliciilor democraţiei) identifică trei mecanisme 
care menţin în echilibru indiferența şi participarea politică: realegerea disputată, 
iluziile benefice ale alternantei şi utilitatea partidelor perturbatoare. El arată că, in de- 
mocratia pluralistă, marea majoritate a indivizilor nu e complet politizată, fenomenul 

având însă şi părțile lui bune: indiferența temporară, neatentia parţială prezintă 
avantaje indiscutabil. Într-un sistem politic in care orice manevră delicată, orice pas 
greşit riscă să fie descoperite, mobilizarea rapidă a opiniei publice ar duce la 
paralizarea puterilor publice. ,,Provocata de saturarea de informaţii sau de complexi- 
tatea excesivă a unei afaceri, indiferența constituie atunci un soi de contragreutate a 
inchizitiei permenente exercitate de opoziţie şi mass media.“ 

Mass media, dincolo de aportul pe care îl aduc în punerea în practică a acestor 
strategii, fac apel la un element nou în mobilizarea electorală: strălucirea unui 
personaj, magnetismul său, multiplicarea indefinită a elementelor sale carismatice. 
Niccolò Machiavelli avertiza în Principele: „Lumea vede bine ceea ce eşti pe dina- 
fară şi puţini văd ceea ce esti pe dinăuntru; iar cei puţini nu îndrăznesc să contrazică 
opinia mulțimii care are de partea ei măreția statului care îi susține... pentru că 
poporul nu judecă decât ceea ce vede“. 

Activarea politică a posibilei mase de indiferenți este în egală măsură determinată 
de apariția unei elite de comunicatori în publicitate, mass media şi gestionarea 
campaniilor de imagine şi a campaniilor electorale. Hannah Arendt, observând numai 
„partea blestemată“ a fenomenului, denunță practicile acestora: „politica e făcută, pe 
de o parte, prin fabricarea unei anumite imagini şi, pe de altă parte, prin arta de a face 
această imagine să fie credibilă“. 

Schwartzenberg, în Statul spectacol, acuză şi el violent această practică, în 
numele căreia politica înseamnă persoane sau, mai degrabă, personaje; fiecare 
conducător pare că îşi alege o funcţie şi îşi ia un rol, ca într-un spectacol; politica 
devine regie. Fiecare conducător îşi etalează calităţile şi pozează în vedetă. Astfel se 
produce personalizarea puterii politice iar aceasta, la rândul ei, se raportează la psi- 
hologia colectivă. 


Un personaj simbolizează națiunea, statul sau partidul. De aceea, trebuie să facă 
apel la diverse trăsături şi influențe pe care autorul le clasifică în câteva roluri 

stereotipe ce îşi au propriile lor etichete: Eroul — distant, rece, omul de excepție, şef 
providential, adesea idol; Omul obişnuit — extras dintr-o politică de mâna a doua; 
Liderul şarmant — încearcă mai mult să seducă, decât să convingă; Părintele națiunii 
— figura tutelară a autorităţii. Mergând până la identificare cu analogia poli- 
tică/spectacol, Schwartzenberg consideră că omul politic are şansa de a fi autentic, 
dar preferă să se deghizeze, fabricând un personaj care captează atenția şi frapează 
imaginația, ambiția lui fiind aceea de a juca rolul principal. Autorul eludează însă 
faptul că nici un om politic nu ar avea şanse în competiția electorală dacă nu ar apela 
la asemenea procedee menite să inflameze periodic imaginarul politic al oamenilor. 

Girardet (Mituri şi mitologii politice) recunoaşte şi el nevoia de mit şi mitologii a 
omului contemporan, dar dintr-o altă perspectivă, mai moderată, prin analiza făcută 
imaginarului politic francez din ultimele două secole. El evidenţiază patru mari 
ansambluri mitologice: Conspirația, Vârsta de aur, Salvatorul, Unitatea şi acordă 
mitului, alături de folosirea lui ideologică, şi un rol explicativ şi mobilizator. Apelul 
tot mai des pe care viaţa politică îl face la mit şi mitologii este o replică la fenomene 
şi dezechilibre sociale, la tensiunile din interiorul structurilor de viaţă. „Toate siste- 
mele metodologice cărora am încercat să le definim structurile se alătură direct 
fenomenelor de criză, cum sunt accelerarea bruscă a procesului evolutiv al istoriei, 
rupturile bruşte din mediul cultural sau social, dezagregarea mecanismelor de 
solidaritate şi complementaritate ce ordonează viaţa colectivă. Toate aceste sisteme 
se referă la situații de vacuitate, de neliniște, la spaime sau la contestaţii.“ In această 
epocă, mitul îşi relevă din plin funcţia, anume, produs al realităţii sociale, el este şi 
producător al realității sociale. Mitul este unul dintre elementele cele mai eficace de 
reconstituire a unei ţesături sociale fragmentate. El are, în societatea actuală, aceeaşi 
funcție pe care o au în societăţile tradiționale ritualurile de trecere, confreriile şi mai 
ales sărbătorile, cărora o literatură sociologică bogată le-a relevat o trăsătură esen- 
tiala: transgresiunea ordonată. Făcând afrontul să se defuleze într-un cadru stabilit 
dinainte, permiţând periodic exprimarea unei revolte contestatare, această subver- 
siune contribuie la menţinerea ordinii existente. „Multe ceremonii azi contestate sau 
condamnate la uitare, multe ritualuri ale vieţii colective, moştenite din vechime sau 
elaborate în ultimul secol, îşi recapătă adevărata lor semnificaţie.“ 

După cum subliniază Philippe Braud (op. cit.), superioritatea pe care o manifestă 
astăzi democratiile pluraliste asupra regimurilor autoritare şi sistemelor totalitare nu 
tine de triumful principiilor ideologice, ci aptitudinii superioare de a gira, fara a 
sufoca, dinamismele emoţionale care traversează societatea. Ipoteza explicativă a lui 
Braud este următoarea: politica acordă un loc de prim plan dimensiunii simbolice a 
funcţionării democratice, activitatea politică fiind în primul rând o lucrare pe bază de 
reprezentări: reprezentări ale performanţelor pe care guvernatii se simt autorizaţi să le 
aştepte de la guvernanti; reprezentări a ceea ce suscită în mod legitim satisfacţii şi 
nemulțumiri, reprezentări a ceea ce produce conflict între grupurile sociale, reprezen- 
tări ale raporturilor de forte şi de poziţionare în câmpul politic, reprezentări a ceea ce 
scoate în evidență violența (nelegitimă) şi competiţia (admisă) în luptele pentru 
putere. 

Reprezentările sunt produsele activităţii de simbolizare. Activitatea simbolică va 
fi definită de Braud ca producţia de semne dublu încărcate de sens: mai întâi la 
nivelul cognitiv, datorită unor asocieri sau a unor conotaţii deosebit de dense, apoi la 
nivel emotional, căci simbolul atrage după sine dorința. Afectele pe care le mobili- 
zează trimit la dualitati fundamentale: dragoste/ură, atractie/repulsie. Acestea, la 
rândul lor, se interferează cu dualismul moral: bine/rău, legitim/ilegitim. Simbolul, 
datorită polisemiei sale intrinsece, se pretează la multiple proiecţii şi identificări, 
pozitive sau negative. Totuşi, în comunicarea socială, aceste mecanisme nu functio- 
nează in mod arbitrar. Inteligibilitatea unui simbol este înțeleasă prin procese cultu- 
rale de socializare şi de inculcare. Cu alte cuvinte, dispozitive de putere intervin 
pentru a încerca să facă să prevaleze interpretări particulare ale şirurilor de conotații. 

Comunicarea simbolică se desfăşoară pe scena politică prin intermediul a cinci 
mari categorii de obiecte: 

— Miturile — constituie, prin sofisticare şi funcţia lor fondatoare, partea de sus a 
gamei de procedee de simbolizare. Mituri ale originii (aparținând grupului), mituri 
ale legitimării (aparținând guvernantilor), mituri ale identităţii (aparţinând indivizilor 
şi claselor), toate îşi propun să satisfacă golurile neliniştitoare ale cunoaşterii sau să 
interzică chestionările intruse sau destabilizatoare. Aşa sunt noțiunile de contract 
social, guvernarea poporului de către popor. 

— Valorile. Ele pot fi definite ca nişte credinţe mobilizatoare de afecte cu scopul 
de a justifica sau de a condamna atitudini, opinii şi comportamente. Valorile 
(libertate, dreptate, egalitate, solidaritate etc.) permit o ancorare linistitoare a 
judecăților în universal; ele vehiculează noţiuni datorită cărora înțelegerea noului, a 
neprevăzutului sau a ineditului se găsesc adaptate, adică facilitate atât din punct de 
vedere al perceperii intelectuale, cât şi al judecății morale şi politice. Ataşamentul 
fata de valori îi dă subiectului sentimentul siguranţei de sine, dar nu aduce nici un 
prejudiciu comportamentelor sale. 

— Jocurile de imagine şi de roluri. Aşa cum observa Goffman, orice relaţie între 
indivizi este, într-o oarecare măsură, dramaturgie, adică „punere în scenă a 
prezentării de sine“ condiționată de definirea situaţiei trăite. 

— În al patrulea rând, liturghiile. Ceremonii şi ritualuri ce joacă un rol major in 
procesele politice: comemorări oficiale, dispozițiile protocolare la practicile ce nu pot 
fi ocolite ale candidaților în campania electorală. 

— Obiectele materiale pot fi învestite din punct de vedere simbolic. Monumente, 
statui, embleme populează şi structurează imaginarul politic al popoarelor. 

Ordinea simbolicului constitue calea regală de acces către luarea în consideraţie 
a dimensiunilor emoţionale ale vieții politice. Două polaritati sunt aici mereu 
prezente: 

a) un cod social preexistent care asigură o capacitate generală de înțelegere a sem- 
nificatiilor (regulile instituționale, limba şi cultura politică sau referentii ideologici), 
precum şi o singularitate de expresii în situație, o „oscilație“ în raport cu acest cod; 

b) în această oscilație de semnificanti, sunt reperabili indici care trimit la particu- 
laritatile prezente în situaţia de comunicare. Cel mai adesea, ele rezultă dintr-o inter- 
acţiune reciprocă între dorinţele vorbitorului şi cele, presupuse, ale destinatarilor săi. 

În viziunea lui Edelman (Politica şi utilizarea simbolurilor), există două forme 
simbolice care se infiltrează în instituţiile politice, şi anume ritualul şi mitul. Ritualul 
este activitatea motrice care îi implică în mod simbolic pe participanți într-o între- 
prindere comună, atrăgându-le atenţia asupra asemănării lor şi asupra intereselor co- 
mune de o manieră ce nu poate fi ignorată. Prin aceasta, promovează conformitate şi 
evocă satisfacția şi bucuria de a se conforma. Instinctiv, oamenii încearcă să găsească 
sens şi ordine atunci când se află în situații confuze şi ambigue. Ritualurile politice la 
care masele participă direct sunt deosebit de semnificative în acest sens. Cele mai 
reprezentative sunt ceremoniile patriotice. Ele afirmă măreția, eroismul şi noblețea 
națiunii, precum şi îndoielile minime cu privire la acțiunile pe care ea şi le asumă. 
Mai eficient este ritualul legat de campaniile electorale şi de dezbaterile politice. 

Mitul serveşte aceleaşi scopuri ca şi ritualul, fiecare întărindu-l pe celălalt. Anu- 
mite crezuri politice sunt comunicate public şi nu sunt puse la îndoială. Malinowski 
(Magic, Science, and Religion and Other Essays, apud Edelman, op. cit.) notează că 
mitul este folosit „pentru a explica privilegiile deosebite sau obligațiile, marile 
inegalităţi sociale, răspunderile serioase care revin celor ce ocupă posturi foarte înalte 
sau foarte modeste“: pe scurt, pentru a explica tensiunea socială. În mod clar, acestea 
reprezintă tocmai bazele unei potențiale nemulțumiri, pe care miturile referitoare la 
un control popular atent asupra instituțiilor politice o explică şi o temperează. Fără 
ele, inegalitatile de avere, de venituri şi influență asupra alocării guvernamentale a 
resurselor pot provoca agitaţie; în prezenţa lor, o potenţială rebeliune este înlocuită de 
critica „constituțională“ sau de asentiment. 

Cele prezentate mai sus dovedesc o dublă ipostază a mitului politic. O dată avem 
de-a face cu mitul ca un produs al imaginarului social, în această ipostază accentul 
căzînd pe funcţia sa de coeziune socială. A doua dimensiune se referă la funcția 
mitului ca ,,idee-forta“ şi la calitatea sa de factor de mobilizare în proiecte de schim- 
bare socială. Această dublă ipostază explică acum de ce mitul politic apare drept 
mijloc de persuasiune în campaniile electorale. 

Aceste consideraţii nu vor să inducă ideea că elitele modelează în mod conştient 
miturile şi ritualurile politice pentru a le servi interesele. Încercările de a realiza o 
asemenea manipulare ajung de obicei să fie cunoscute drept ceea ce sunt şi nu 
reuşesc să facă. Ceea ce se descoperă, de fapt, este asumarea unui rol social, şi nu 
impostura. 


Identificati folosirea unor elemente simbolice în discursurile politice. Care 
este rolul acestor elemente? Care este efectul preconizat asupra receptorilor? 
Credeţi ca acest efect a fost realizat? Argumentati. Care ar fi elementele care ar 
întări (respectiv ar slăbi) aceste efecte? 

10.5. Comunicarea electorală — formă a comunicării politice 


Comunicarea politică modernă (Bernard Miége, Societatea cucerită de comuni- 
care), adică intrebuintarea tehnicilor de marketing politic nu este unicul model 
folosit, chiar dacă este foarte probabil modelul dominant, cel puţin în alegerile prezi- 
dentiale. Specialiştii observă că alte două modele se menţin încă: modelul „dialogic“, 
cel mai vechi, bazat pe contactul şi pe schimbul de idei cu electorul (care merge de la 
strîngerea de mână într-o piață ori dezbatere organizată în curtea unei şcoli, până la 
miting şi la prezentarea solemnă a programului) şi modelul propagandistic (care se 
foloseşte în special de lungi discursuri convingătoare, pe un ton aproape agresiv, 
încercând să seducă auditoriul). Partidele şi candidaţii sunt mai mult sau mai putin 
ataşați de unul din aceste modele, în funcţie de propriile lor orientări politice, dar 
arareori le neglijează pe celelalte. 

Există în literatura de specialitate (cf Camelia Beciu, Politica discursivă) tendința 
de a reduce studiul comunicării politice la cea de tip electoral. Pentru specialişti, 
campania electorală pare a fi contextul cel mai relevant pentru cercetarea mecanis- 
melor şi practicilor de comunicare politică. 

Comunicarea electorală indică o transformare majoră la nivelul regulilor de 
acţiune politică. În primul rând, actorii politici se raportează unii la ceilalalti de pe 
poziţii concurentiale într-un spațiu experimental ca timp şi ca mod de organizare. În 
al doilea rând, regimul concurential consacrat juridiceste este cel care reglemeteaza 
acțiunea politică în sensul că îi dictează miza, ritmul şi termenii de legitimare. În al 
treilea rând, avem de-a face cu un regim concurential atipic, competiţia desfăşurân- 
du-se într-un interval de timp considerabil. 

Ceea ce numim „campanie electorală“ trimite nu numai la reglementări constitu- 
tionale, legislative şi juridice, ci şi la reguli informale consacrate şi care s-au putut 
instaura în limitele regimului concurential. Comunicarea electorală nu poate fi 
disociată de aceste reglementări formale şi informale de acţiune politică. Ele legiti- 
mează campaniile electorale ca metodă de selecție a liderilor politici, ca procedură de 
desfăşurare a selecţiei, ca ritual şi, nu în ultimul rând, ca practică naţională. 

Ca metodă, campania electorală permite selecția liderilor politici în mod demo- 
cratic, impunând, pe de-o parte, norma participării la selecţie şi la competiţie şi, pe de 
altă parte, norma majorităţii drept criteriu de validare a selecției. 

Ca procedură, campania electorală instaurează un cadru legal şi, totodată, tehnic 
de selecție a liderilor. Instituțiile şi actorii politici care participă la campania 
electorală au obligaţii şi drepturi specifice. 

Ca ritual, campania electorală se derulează după anumite coduri socio-politice 
care reglementează interacțiunea între participanți. 

Acesta este, descris sumar, contextul politic care trebuie convertit în comunicare 
electorală, adică în practici care conferă vizibilitate acţiunii politice în regim 
concurential. Din perspectiva politicianului, comunicarea electorală trebuie să-l ajute 
să exploateze marja de libertate trasată de regimul concurential, respectiv de 

reglementările campaniei electorale. Cu alte cuvinte, trebuie să asigure răspunsuri la 
întrebări de tipul: cum să utilizez regulile astfel încât să generez evenimente favora- 
bile acțiunii mele? cum este posibil ca, pe baza şi în pofida reglementărilor, să devin 
vizibil în spaţiul public dintr-un unghi favorabil? 


10.6. Fundamentele marketingului politic 


În opinia lui Andrei Stoiciu (Comunicarea politică), marketingul politic este mar- 
ketingul produselor pe o piață simbolică, în care oferta şi cererea nu se echilibrează 
de la sine şi nu sunt elastice. Termenii acestuia sunt deseori prost utilizați sau 
confundați. Marketingul politic este metoda globală de organizare, prezentare, pro- 
movare a informaţiei şi a resurselor necesare realizării unor obiective politice. Practi- 
cienii marketingului politic se deosebesc de practicienii marketingului comercial, 
produsul pe care aceştia îl propun neoferind o recompensă nemijlocită publicului 
țintă. 

Publicitatea politică, numită uneori propagandă, este forma plătită a difuzării 
informației de ordin politic. Informaţia politică este una dintre resursele cele mai 
importante folosite de marketingul politic. Informația politică este, în acelaşi timp, 
sursa vitală a cunostiintelor necesare unei campanii de marketing politic (fapte, date, 
persoane, relaţii, atitudini, percepții, opinii, propuneri care sunt in joc). 

Comunicarea politică include procedurile, normele şi acțiunile prin care este folo- 
sită şi organizată informaţia politică. A compara comunicarea politică cu o simplă 
propagandă electorală nu este numai greşit, ci şi complet irelevant pentru înţelegerea 
mersului evenimentelor în domeniul competiţiei politice. Ea include toate acțiunile 
de recrutare de personal, de concepţie, de anchetă, de marketing, de evaluare strate- 
gică, de grafică, de analiză a peisajului audio-vizual, de calcul financiar etc. 

Regulile de bază ale comunicării politice sunt: 

— coerenţa — impune abordarea marketingului politic ca un sistem, ca un ans- 
amblu de acţiuni legate între ele şi care se influenţează reciproc. Nici o decizie nu 
poate fi luată ignorând consecinţele pe care aceasta le poate avea sau contrazicând 
abordarea urmată până atunci; 

— adaptarea campaniei la timpul prezent — luarea în considerare a tututuror 
factorilor prezenţi astăzi şi nu aplicarea unei formule. Nici o campanie nu seamănă 
cu alta datorită dinamicii socio-politice; 

— identificarea minimală — prezentarea unei identități politice diferite de cea a 
adversarilor; importantă este prezentarea clară a acestei imagini şi identificarea pre- 
cisă în ochii electoratului, chiar dacă această prezentare este contestată de adversarii 
politici; 

— coordonarea maximă — presupune un centru de comandă unic şi respectarea 
tuturor regulilor de prudență necesare pentru a nu anticipa rezultatele alegerilor sau 
deciziile adversarilor, pentru a nu miza sau folosi informații care nu sunt sigure şi 
verificate. 

Comunicarea în acțiune 
Etapele unei campanii de marketing politic 


1. Stabilirea unei strategii: 

Campaniile de marketing politic pot fi de două feluri: 

— campanii electorale (cu obiectivul clar stabilit de cucerire a unor poziţii sau posturi politice); 

— campanii de imagine — crearea de atitudini favorabile şi popularizarea unui om politic). 

Prima etapă în definirea unei strategii de marketing politic este de a stabili dacă se urmăreşte 
obţinerea de rezultate printr-o campanie electorală sau printr-o campanie de imagine-atitudine. 


2. Analiza 

Este o etapă crucială, deoarece o proastă evaluare a situaţiei existente, a opiniilor publice, a situaţiei 
socio-politice duce la concluzii eronate şi recomandări greşite. Analiza trebuie să se bazeze pe o serie de 
evaluări cu privire la opinia publică, obiceiurile şi valorile locale, dezvoltarea socio-economică, relaţiile 
existente între elitele politice, atitudinile existente, rolul şi influența mass media, simbolurile culturale şi 
poziționarea adversarilor politici. 


3. Identificarea publicului țintă 

Nici o idee politică nu poate conveni întregii populaţii, aşa cum nici un om politic nu se poate bucura 
de popularitatea unanimă. Într-o democraţie, deciziile politice se obțin prin negocieri între majoritate şi 
diferitele minorităţi. În fiecare țară, populația este împărțită în categorii sociale bine delimitate, iar o bună 
parte a acestei populaţii îşi schimbă destul de greu opiniile politice. Astfel, identificarea publicului țintă 
pentru o campanie de marketing politic trebuie să tina cont de particularitatile diferitelor categorii sociale. 
Pentru influențarea publicului țintă se poate proceda în două feluri: 

— prin utilizarea liderilor de opinie; 

— prin segmentarea publicului în funcție de categorii sociale, de priorități, de afinități politice. 

Segmentarea publicului țintă înseamnă adaptarea comunicării politice la diferitele categorii sociale. 
Diversificarea mesajului permite o mai bună abordare şi o mai mare flexibilitate a marketingului politic. 

Majoritatea segmentărilor se face după categorii sociale bine definite în funcție de educaţie, venit, 
vârstă, sex, ocupaţie profesională, stil de viata. Marketingul politic lucrează cu categorii sociale construite 
şi în funcţie de afinități şi atitudini politice. O campanie de marketing politic poate astfel viza, în special, 
pe cetăţenii care nu şi-au format încă o opinie, pe cei care ezită sau care au anumite idei şi simpatii pentru 
un partid fără să fie hotărâți să voteze. 


4. Construirea unei imagini 

În marketingul politic, imaginea nu se judecă în termeni de adevărat sau fals, ci în termeni de 
popularitate, contradicție, claritate sau confuzie. Imaginea, în marketingul politic, este prin definiție 
subiectivă. Înainte de formarea imaginii dorite, trebuie plecat de la faptul că există deja o imagine formată 
anterior. Greşelile cele mai frecvente intervin atunci când se ignoră acest lucru şi se crede că formarea 
unei imagini politice poate începe de la 0, fără să tina cont de contextul social, de trecut sau de acțiunile 
adversarilor. 

Pentru a fi funcțională, imaginea unui om politic sau a unui program politic trebuie să fie: 

— Relativ cunoscută 

— Diferita 

— Simpla 


5. Gestiunea imaginii 

Imaginea este eminamente subiectivă şi, in special in timpul unei campanii de marketing politic 
intens, ea scapă deseori de sub controlul celor care o creează inițial. Problema nu se pune numai între 
compatibilitatea imaginii omului politic şi realitatea personalității sale, ci şi între strategia promovată şi 
percepțiile schimbătoare, între influența mass media şi reacțiile schimbătoare ale publicului. Percepția 
omului politic sau a unui program politic este volatilă şi poate evolua extrem de rapid. Astfel, lansarea 

unei campanii de marketing politic trebuie să fie numai prima etapă a gestionării imaginii politice. 
Urmează alte etape în timpul cărora imaginea politică a candidatului trebuie reevaluată permanent. 


6. Pregătirea temelor de campanie 

Ideile politice ale candidatului, platforma şi originea ideologică pe care o revendică, structura şi 
priorităţile partidului, adversarii politici şi opinia publică pot să impună ca obiectiv principal teme de 
campanie neaşteptate sau în contradicție cu propriile priorități deja stabilite. Modalitatea cea mai simplă 
este de a efectua o analiză solidă a aşteptărilor populației şi de a fi foarte bine informat despre situația 
existentă. Un bun consultant în marketing politic va recomanda întotdeauna promovarea temelor care 
sunt cele mai populare în momentul campaniei, dar şi încadrarea acestor teme în imaginea partidului sau 
a omului politic. O altă metodă este de a integra imaginea partidului şi a omului politic în cadrul valorilor 
culturale şi sociale puternic înrădăcinate (apud Andrei Stoiciu, Comunicarea politică). 


Luaţi ca subiect de analiză o campanie de marketing politic a unui partid 
sau a unei personalități politice; identificaţi, în limita posibilităților, etapele 
acestei campanii şi modul de realizare; din analiza rezultată reise că au fost 
atinse obiectivele campaniei? Pentru realizarea acestui exercițiu, puteți con- 
sulta Andrei Stoiciu, Comunicarea politică, Gabriel Thoveron, „Comunicarea 
politică azi“, Revista Română de Comunicare şi Relaţii Publice, nr. 4/2001. 


Să reținem! 


Cum putem caracteriza comunicarea politică? 

Comunicarea politică (Dominique Wolton) este spaţiul în care se schimbă discursurile contradictorii 
a trei actori care au legitimitatea de a se exprima public asupra politicii şi care sunt: 

— oamenii politici; 

— ziariştii (mass media); 

— opinia publica prin intermediul sondajelor de opinie. 

Fiecare dintre cei actori dispune de un mod specific de legitimare in spațiul public: legitimarea 
reprezentativă (pentru partide şi oameni politici), legitimarea statistică (ştiinţifică) pentru sondaje şi 
opinia publică; legitimarea definerii si utilizării informaţiei (pentru media şi profesioniştii acestora — 
ziariştii). 

„Americanizarea“ comunicării politice presupune adaptarea la acțiunea politică a unor strategii de 
comunicare specifice „pieţei“. Aceste strategii permit ca politicianul să devină un personaj pozitiv care 
face parte din memoria colectivă — o prezenţă în imaginarul social. Din această cauză, actorul politic 
poate fi imediat „recunoscut“ de electorat. 

Strategiile de proiectare importate din marketing structurează proiectul actorului politic ca „ofertă“ 
(politică) construită în conformitatea cu „profilul pieţei“ (electorale). 

Strategiile de mediatizare conferă personajului politic vizibilitate în spațiul public. În condiţiile în 
care televiziunea a devenit principala sursă de mediatizare, politicianul trebuie să-şi proiecteze în aşa fel 
oferta încât ea să poată suporta constrângerile (situațiile specifice arenei televizuale). 

Strategiile discursive importate mai ales din publicitate şi show-business sunt utilizate pentru a 
comunica „mesajele politice“, pentru ca actorul politic să poată oferi electoratului „versiunea accentuată“ 
a ofertei sale. 

Strategiile de comunicare politică relativ standardizate (prezentate mai sus) îi obligă pe politicieni să 
asimileze logica de acțiune a mass media şi a electoratului. Acest model de comunicare politică creează 
astfel un spațiu de interacțiune între cei trei actori sociali. Apare posibilitatea ca „monologul“ 

politicianului să fie imediat evaluat de către jurnalişti şi sondajele de opinie; totodată, politicianul riscă, în 
regim de mediatizare, ca acțiunea sa proiectată atât de laborios să nu aibă efectele scontate. 


Care sunt principalele elemente ale limbajului simbolic utilizat în comunicarea politică? 

— Miturile constituie, prin sofisticare şi funcția lor fondatoare, partea de sus a gamei de procedee de 
simbolizare. 

— Valorile. Ele pot fi definite ca nişte credințe mobilizatoare de afecte cu scopul de a justifica sau de a 
condamna atitudini, opinii şi comportamente. 

— Jocurile de imagine şi de roluri. Asa cum observă Goffman, orice relaţie între indivizi este, într-o 
oarecare măsură, dramaturgie, adică „punere în scenă a prezentării de sine“ condiționată de definirea 
situației trăite. 

— Liturghiile. Ceremonii şi ritualuri ce joacă un rol major în procesele politice: comemorări oficiale, 
dispoziţiile protocolare la practicile ce nu pot fi ocolite ale candidaţilor în campania electorală. 

— Obiectele materiale pot fi învestite din punct de vedere simbolic. Monumente, statui, embleme 
populează şi structurează imaginarul politic al popoarelor (cf Ph. Brand, Grădina deliciilor democrației). 


Care sunt caracteristicile comunicării electorale? 

Întrebuinţarea tehnicilor de marketing politic nu este unicul model folosit, chiar dacă este foarte 
probabil modelul dominant, cel puţin în alegerile prezidenţiale. Specialiştii observă că alte două modele 
se mențin încă: modelul „dialogic“, cel mai vechi, bazat pe contactul şi pe schimbul de idei cu electorul, 
şi modelul propagandistic (care se foloseşte în special de lungi discursuri convingătoare, pe un ton 
aproape agresiv, încercând să seducă auditoriul). 

Ca metodă, campania electorală permite selecţia liderilor politici în mod democratic, impunând, pe 
de-o parte, norma participării la selecţie şi la competiție şi, pe de altă parte, norma majorităţii drept 
criteriu de validare a selecţiei. Ca procedură, campania electorală instaurează un cadru legal şi, totodată, 
tehnic de selecţie a liderilor. Instituţiile şi actorii politici care participă la campania electorală au obligații 
şi drepturi specifice. Ca ritual, campania electorală se derulează după anumite coduri sociopolitice care 
reglementează interacțiunea între participanți. 


11. Manipularea informaţională 
şi structurile mediatice 


În ultimul deceniu, sentimentele de scepticism, de neîncredere sau chiar de teamă 
ale cetățenilor fata de sistemul de difuzare a informațiilor a crescut îngrijorător. 

Nimeni nu neagă însă comunicării de masă funcţia sa indispensabilă în demo- 
crație: informaţia rămâne esențială pentru bunul mers al societății, iar două din 
condițiile esențiale ale unei democraţii în contemporaneitate sunt chiar acestea: 

— existenţa unei rețele valabile de comunicaţie; 

— un maximum de informaţie liberă. 

Totuşi, decalajele ce se generează între naţiuni ca urmare a dificultăţilor lor de 
producere a informațiilor şi de asimilare socială a posibilităţilor deschise de cerce- 
tarea teoretică în domeniu sporesc dificultățile de comunicare şi conlucrare atât în 
interiorul naţiunilor, cât şi între națiuni. Pe de altă parte, exploatarea insistentă a 


structuri mediatice sunt folosite pentru a domina, pentru a impune anumite imagini 
sociale, pentru a directiona gândirea şi atitudinile oamenilor. 


Se consideră din ce în ce mai mult că ceea ce nu trece prin structurile mediatice 
nu mai are decât o influenţă neglijabilă asupra evoluţiei societăţii; această observaţie 
generează tentatia manipulării structurilor mediatice de către practicieni şi specialişti 
conform unor tabele de valori care le sunt proprii sau pe care le acceptă reactionand 
doar slab şi încet asupra lor. 


11.1. Manipularea — definiție, premise teoretice 


11.1.1. Ce este manipularea? 


Intr-o exegeză recentă (Stefan Buzărnescu, Sociologia opiniei publice), ma- 
nipularea este definită ca „acţiune de a determina un actor social (persoană, grup, 
colectivitate) să gândească şi să acţioneze într-un mod compatibil cu interesele 

iniţiatorului, iar nu cu interesele sale, prin utilizarea unor tehnici de persuasiune care 
distorsionează intenționat adevărul, lăsând însă impresia libertăţii de gândire şi de 
decizie. Spre deosebire de influenţa de tipul convingerii raţionale, prin manipulare nu 
se urmăreşte înțelegerea mai corectă şi mai profundă a situaţiei, ci inocularea unei 
înțelegeri convenabile, recurgându-se atât la inducerea în eroare cu argumente 
falsificate, cât şi la apelul la palierele non-rationale. Intentiile reale ale celui care 
transmite mesajul rămân insesizabile primitorului acestuia“. 

Diversificarea permanentă a surselor de concepere şi difuzare de mesaje a condus 
la o practică manipulativă care are la bază coduri precise, dar identificabile numai de 
„profesionişti“ şi total inaccesibile celor neinitiati în acest domeniu. 


Discuţii etice 


Unul dintre scopurile fundamentale ale comunicării este de a convinge receptorul (receptorii) mesa- 
jului de o anumită opinie şi de a-i întări sau de a-i modifica în acest fel atitudinile. Dacă un emițător 
doreşte să schimbe o atitudine altei persoane, el va trebui să identifice factorii procesului de comunicare 
care pot produce această schimbare. 

Mesajul care îşi propune să provoace o schimbare de atitudine la receptor se numeşte mesaj per- 
suasiv. 

Zilnic oamenii sunt bombardati cu multe mesaje persuasive. Cercetările desfăşurate asupra acestui 
subiect arată că reacţia la mesaj depinde adesea de caracteristicile persoanei care încearcă să convingă, 
fără a avea vreo legătură cu valoarea mesajului. În acest sens, există trei caracteristici de care s-au 
interesat psihologii: 

— credibilitatea comunicatorului; 

— calitățile fizice şi ,,sarmul“ comunicatorului; 

— intențiile observate la el. 

În zilele noastre, nu numai oameni speciali pregătiți pentru a guverna acced la posturi politice. 
Actori, poeți, ziarişti şi chiar o stea italiană de filme pornografice au fost aleşi la diferite niveluri 
administrative. Este posibil ca succesele lor politice să fie rezultatul numai al atracției lor personale? 

— Identificaţi şi alte criterii, în afară de competență, pe baza cărora oamenii sunt aleşi în funcții de 
conducere; 

— Ce credeți că îi determină pe alegători să voteze pentru aceşti oameni? Identificati mai multe 
motive şi încercați să le găsiți o justificare. Care dintre aceste motive vi se pare a fi cel mai puternic? 

— Consideraţi că acesta este un lucru benefic? Argumentati-va poziţia. 

— Care ar putea fi efectele pozitive ale unei asemenea alegeri? 

— Cum pot fi contracarate eventualele efecte negative ale unei asemenea alegeri? 


11.1.2. Premise teoretice ale manipulării 


După cum amintesc R. V. Joule şi J. L. Beauvois în Tratat de manipulare, în psi- 
hologia socială experimentală se pot întâlni numeroase experimente în care cerce- 
tătorii determină oamenii, sub un pretext sau altul, să se comporte în totală libertate 
în mod diferit de cum s-ar fi comportat spontan. Din punct de vedere psihologic, 
posibilitatea manipulării apare ca o consecință a activităţii de decizie. Astfel, s-a de- 
monstrat că, după luarea deciziei (justificate sau nu), oamenii au tendința să o men- 
tina (efectul de perseverare al unei decizii). Această descoperire a stat la baza 

formulării teoriei angajamentului. Kiesler defineşte angajamentul ca legătura care 
există între individ şi actele sale, cu următoarele consecinţe: 

— numai actele noastre ne angajează; nu ne simţim angajați de ideile sau senti- 
mentele noastre, ci de conduitele noastre efective; 

— putem fi angajați în moduri diferite în actele noastre, aceasta fiind o variabilă 
dependentă de context. Astfel, putem avea persoane foarte angajate (decizie liberă), 
slab angajate (decizie forțată) sau altele care nu sunt deloc angajate (dacă se spune un 
lucru sub amenințarea armei, acest lucru nu este angajant). 

Pe baza acestei teorii, autorii prezintă trei tehnici eficiente de manipulare coti- 
diană: amorsarea, piciorul-în-uşă, uşa în nas. 

Amorsarea — perseverarea într-o primă decizie atunci când persoana „amorsată“ 
ia o a doua decizie, de data aceasta în perfectă cunostiinta de cauză. Se poate vorbi de 
manipulare pentru că, în toate cazurile, decizia finală ar fi fost cu totul alta dacă 
victima ar fi primit de la început informaţii complete. 

Piciorul-în-uşă — se obţine de la un subiect un comportament preparatoriu 
neproblematic şi puţin costisitor, evident, într-un cadru de liberă alegere şi în împre- 
jurări care facilitează angajamentul. Acest comportament o dată obţinut, o cerere este 
adresată explicit subiectului, invitându-l să emită o nouă conduită, de data aceasta 
mai costisitoare şi pe care n-ar fi realizat-o spontan decât cu puţine şanse. 

Uşa-în-nas — formularea unei cereri prea mari la început, ca să fie acceptată 
înainte de a formula cererea care vizează comportamentul aşteptat, o cerere de mică 
importanță şi care ar fi avut şanse altfel să fie refuzată. 

Din perspectiva modelului informațional al comunicării, îi este intrinsecă mesa- 
jului calitatea de a fi purtătorul unei marje de manipulare (apud Buzărnescu, op. cit.). 
În practică, menţinerea unui optim între originalitate şi banalitate, între noutatea si 
previzibilitatea mesajului printr-o variație globală a originalității pe parcursul trans- 
miterii mesajului, permite crearea unei „ferestre de percepţie“ compatibilă obiectivului 
aferent manipulării. Astfel, admițând că spiritul uman n-ar putea să absoarbă mai mult 
de aproximativ 6/20 biti de originalitate pe secundă (Moles, Frank), este necesar ca la 
nivelul la care se situează atenția noastră mesajul să propună o asemenea redundanta, 
încât debitul de originalitate pe care îl propune să fie de acelaşi ordin, pentru a fi 
perfect sesizat şi înțeles. În manipulare însă, tocmai înțelegerea şi sesizarea corectă nu 
interesează, ci trece pe primul plan deturnarea potențialului semantic spre scopurile 
dorite de sursă, chiar dacă asupra acestora se păstrează o totală discreţie. 


11.2. Practici manipulative — definiţie şi caracterizare 


11.2.1. Zvonul 


Zvonul (Cătălin Zamfir, Lazăr Vlăsceanu, ed., Dicţionar de sociologie) este defi- 
nit ca o afirmaţie prezentată drept adevărată fără a exista posibilitatea să i se verifice 
corectitudinea. Pentru Allport şi Postman, primii care au studiat acest fenomen, 

zvonurile reprezintă „un enunţ legat de evenimentele la zi, destinat a fi crezut, 
colportat din om în om, de obicei din gură în gură, în lipsa unor date concrete care să 
ateste exactitatea lui“. Peterson şi Gist definesc zvonul ca o „relatare sau explicaţie 
neverificată care circulă din om în om şi este legată de un obiect, un eveniment sau o 
problemă de interes public“. T. Shibutani dă o definiție mai bună a zvonului, ca fiind 
„produsul importanţei şi ambiguităţii“: dacă importanţa este 0, in nici un caz nu se 
poate vorbi despre un zvon; la fel despre ambiguitate: declarațiile oficiale elimină 
zvonurile, pe când lipsa lor nu face decât să potenteze apariția şi circulația lor. 

Zvonurile sunt puse în circulaţie pentru că au o dublă funcție: de a explica şi de a 
atenua anumite tensiuni emoţionale. De exemplu, calomnierea unei persoane are ca 
efect atenuarea urii care i se poartă. Circulaţia zvonurilor este dependentă de contex- 
tele sociale (credibilitatea instituțiilor sociale, sistemul de organizare şi circulație a 
informației formale, tipurile raporturilor de putere), de trăsăturile de personalitate ale 
indivizilor şi de nevoile psihosociologice ale indivizilor şi grupurilor. 

Lucrările lui Allport şi Postman au pus în evidență trei legi de transmitere a zvo- 
nurilor: 

— legea sărăciei şi a nivelării (pe măsură ce zvonul circulă, el tinde să devină mai 
scurt, mai uşor de înțeles şi de relatat); 

— legea accentuării (întărirea anumitor detalii — de obicei cele mai spectaculoase 
— care dobândesc astfel un loc central în semnificaţia zvonurilor); 

— legea asimilării (conservarea şi reorganizarea conţinutului în jurul unei teme 
centrale). Asimilarea se poate face la tema centrală prin condensare, anticipare şi 
stereotipuri verbale. 

Zvonurile tind să se ajusteze intereselor individuale, apartenenţei sociale sau 
rasiale, prejudecatilor personale ale celui care le transmite. 

Cercetările lui Allport şi Postman au arătat că indivizii care propagă zvonurile se 
confruntă cu dificultatea de a sesiza şi de a reține în obiectivitatea lor elementele 
lumii exterioare. Pentru a putea să le utilizeze, ei trebuie să le restructureze şi să le 
ajusteze modelului lor de înţelegere şi intereselor proprii. 

Cercetările lui Kapferer (Zvonurile) au arătat că circulaţia zvonurilor se bazează pe 
trei condiții esențiale: credibilitatea, aparența de adevăr şi dezirabilitatea conţinutului 
informaţiei. Circulaţia lor apare ca un sistem de canalizare a fricii şi incertitudinii în 
fata unor situaţii ambigue. De asemenea, circulația lor este corelată cu forma, canti- 
tatea, calitatea şi credibilitatea informaţiei oficiale sau formale. Cu cât aceasta din 
urmă este mai săracă, incompletă sau mai puțin credibilă, cu atât se intensifică pro- 
pagarea zvonurilor. Din acest motiv, în societățile totalitare care monopolizează infor- 
matia formală, zvonurile au o mare răspândire. Uneori ele sunt lansate de mijloace de 
propagandă ale statului totalitar pentru a promova anumite atitudini şi comportamente 
mai greu de obţinut prin utilizarea mijloacelor formale. Circulaţia lor se restrânge 
atunci când există posibilitatea verificării rapide a adevărului unei informații. 

Analiştii clasifică zvonurile în trei categorii: 

— cele care iau dorinţele drept realitate (optimiste); 

— cele care exprimă o teamă şi o anxietate; 

— cele care provoacă disensiuni (atacă persoane din cadrul aceluiaşi grup). 

Temele recurente ale zvonurilor sunt: otrava ascunsă, complotul împotriva puterii, 
crizele artificiale, teama de străini, răpirea copiilor, bolile conducătorilor, problemele 
sentimentale ale acestora, compromiterea financiară sau escrocheriile lor. 

Lansarea zvonurilor nu se face la întâmplare, ci ţinându-se seama de aşteptările 
grupurilor umane fata de situația problematică pe care o traversează. Plecând de la 
aceste date ale situației, se lansează un mesaj cât mai apropiat de ceea ce ar dori să 
afle populaţia la acel moment, indiferent cât de departe de adevăr este conţinutul 
enuntului respectiv. În acest context, posibilitatea de diseminare a zvonului este cea 
mai mare. 

Ca principale tipuri de falsificări sau distorsiuni de mesaje care stau la baza 
zvonurilor amintim: dramatizarea, amplificarea proporțiilor, a semnificatiilor, a deta- 
liilor, întreținerea celor transmise, redefinirea prejudecatilor şi a mentalităților proprii 
segmentelor respective de opinie pentru a crea un puternic fond emoţional în scopul 
ecranării până la dispariție a spiritului critic. 

Zvonul reuşeşte să cucerească o arie considerabilă de întindere în spaţiul social 
îndeosebi în situaţii de criză, pe care le şi amplifică. O sursă de profesionişti poate 
chiar provoca o criză socială plecând de la zvonuri bine direcționate şi lansate la 
momente de maxim impact asupra opiniei publice. În acest sens, Merton releva 
faptul că zvonurile pot genera „predicția creatoare de evenimente“, atunci când sunt 
folosite ca instrumente ale propagandei sau contrapropagandei. 


Alegeţi un zvon pe care l-aţi identificat ca atare în mass media; analizaţi-l 
prin prisma următoarelor variabile: 

— funcţie; 

— categorie; 

— conţinut; 

— rezultat (dacă poate fi identificat). 


11.2.2. Intoxicarea 


Intoxicarea (Vladimir Volkoff, Tratat de dezinformare) este definită de dictio- 
narul Robert mai ales cu sensul de „otrăvire“, dar tine şi de domeniul neologismelor: 
„acțiune insidioasă asupra spiritelor, tinzând să acrediteze anumite opinii, să 
demoralizeze, să deruteze“. Ca neologism semantic, „intoxicare“ este de origine mi- 
litară. După Brouillard, el este un sinonim al vicleşugului de război, al subterfugiului 
diplomatic, al mistificării, diversiunii, trădării, minciunii şi al altor trucuri. El se 
aplică tuturor acestora, numai că este rezervat doar unor planuri militare superioare: 

— al tacticii generale, adică al folosirii combinate a armelor de către militarii de pe 
teren, în luptă; 

— al strategiei, al desfăşurării generale a războiului; 

— al politicii interne şi, in special, externe. 

Putem spune că intoxicarea vizează adversarul. Ea constă în a-i furniza acestuia 
informaţii eronate, care îl vor face să ia decizii dezavantajoase pentru el şi favorabile 
pentru tine. Intoxicarea nu este rezervată însă doar domeniului militar: un partid 
politic, o bancă, un fabricant poate profita de pe urma intoxicării concurenţilor. Spre 
deosebire de dezinformare, scopul intoxicării este acela de a determina să greşească 
una sau mai multe persoane, şi nu o colectivitate. 


11.2.3. Dezinformarea 


Dezinformarea (Cătălin Zamfir, Lazăr Vlăsceanu, ed., op. cit.) reprezintă orice 
intervenție asupra elementelor de bază ale unui proces comunicational care modifica 
deliberat mesajele vehiculate, cu scopul de a determina la receptori (numiţi finte în 
teoria dezinformării) anumite atitudini, reacții, acțiuni dorite de un anumit agent 
social. Acesta din urmă nu trebuie să fie neapărat dezinformatorul, el poate fi o 
instituţie, o organizaţie etc. 

Ca realitate nemijlocită, dezinformarea are două dimensiuni: una neintentionala şi 
alta intentionala, vizând un anumit segment de opinie. 

Sub aspect intentional, dezinformarea poate fi analizată (Stefan Buzărnescu, op. 
cit.) în funcţie de formele simbolice prin care sunt codificate informaţiile din mesaj: 

— după cum se ştie, codurile pot fi exprimate prin limbajul natural, limbajul 
nonverbal (gesturi, mimică), simboluri concrete (culori, panouri, lumini) şi simboluri 
abstracte specifice limbajului artificial (elaborat ştiinţific), precum: formule matema- 
tice, expresii logice etc. Dacă în comunicarea socială frecvența cea mai mare o înre- 
gistrează codurile verbale, mixarea acestora cu oricare din celelalte coduri conduce la 
realizarea unui nivel ,,metacomunicativ“, care poate să decontextualizeze mesajul în 
sensul dorit de sursa de emisie; 

— altă modalitate intentionala prin care se acţionează în sensul dezinformării o 
constituie codificarea polisemantică a mesajului. Multitudinea de semnificații 
imanente enuntului, generând o diversitate corespunzătoare de opinii, se răsfrânge 
într-o diversitate de atitudini care merg de la adeziune totală la refractarism. Acesta 
este primul pas pentru tensionarea relațiilor interpersonale. În continuare, menținerea 
unei entropii semantice în mesaje garantează entropia organizațională pe termen scurt 
şi mediu, pentru ca pe termen lung să se ajungă la prăbuşirea reţelei comunicationale 
care asigură eficiența funcțională a structurii organizatorice respective la nivel 
formal, la nivel informal, efectul cel mai sigur îl constituie dezagregarea mentalului 
colectiv, care asigură identitate unei comunități; 

— dezinformare strategică este eficientă atunci când prezintă drept valori sociale 
fundamentale fie valori care îi sunt favorabile sursei, fie valori marginale în raport cu 
interesele publicului căruia i se adresează. În acest mod, comunitatea este deturnată 
de la preocupările ei majore, valorile sociale fundamentale sunt neglijate, iar gradul 


Comunicarea în câmpul social 175 


de competitivitate al respectivei comunități scade. Teoria dezinformării include în 
această categorie orice modificare deliberată a mesajelor în scopul cultivării unui 
anume tip de reacții, atitudini şi acţiuni ale receptorilor, denumiți în mod generic, 
ținte. Acest tip de acțiuni sunt produse, în mod obişnuit, de organizaţii specializate, 
militare sau paramilitare. 


Elemente ale acţiunii de dezinformare 

— comanditarii sunt cei care concep şi proiectează conţinutul acţiunii, ţintele reale 
şi cele potenţiale ale activităţii. Ei pot fi: factori de decizie (guverne, state majore 
militare sau socio-profesionale) şi grupuri de presiune. În timp ce prima categorie se 
foloseşte de servicii specializate, grupurile de presiune se servesc şi de echipe ad-hoc 
de amatori care au mare eficiență în crearea şi menținerea confuziilor; 

— specialiştii sunt cei care planifică secvențele tactice ale acțiunii şi care coordo- 
nează toate modalitățile de tinere sub control a efectelor concrete ale mesajelor 
emise. Ei simulează toate categoriile de efecte pentru a reuşi să aibă sub control atât 
efectele proprii, cât şi exigenţele reproiectării unor elemente de detaliu sub impactul 
acţiunilor de contracarare întreprinse de țintă; 

— controlul este piesa de legătură între comanditari, care comandă/conduc actiu- 
nea şi agenţii de influenţă. Pentru a stăpâni acea zonă a spațiului social care le intră în 
raza de responsabilitate, controlorii recrutează şi intretin o vastă reţea de corespon- 
denti, de obicei nu direct, ci prin intermediul unor terţe persoane care joacă rolul de 
cercetaşi. Aceştia, aleşi din rândul unor indivizi cu totul insignifianti, au rolul de a 
testa gradul de deschidere spre colaborare a unei personalităţi cu acces la date de 
importanță considerabilă pentru comanditari şi planificatori; 

— agenții de influenţă se recrutează din rândul acelora care se bucură de pres- 
tigiu în grupul lor profesional şi care urmează a fi dezinformati prin mesaje primite 
de la planificatori via controlori. Practica de profil a demonstrat că agenţii de influ- 
enta pot fi: 

— liderii de opinie din mediile intelectuale, care, din dorinţa lor de a se lansa în 
acţiune practică, acceptă să lanseze în spaţiul social mesaje care par şocante 
pentru publicul autohton; 

— un personaj apropiat factorilor de decizie — în general acesta este compromis 
printr-un fapt verificabil, pentru a avea certitudinea unei colaborări mai îndelungi; 

— şefii de asociaţii, contextul vieţii asociative, specifice sistemelor pluraliste, 
constituie un mediu favorabil pentru recrutarea şi cultivarea agenților de influenţă. 
Plasând pe primul plan interese de ordin umanitar, protejate de un cadru normativ 
cu validitate internaţională, dezinformatorul poate atrage mulți naivi în structurile 
asociației, care, profesional, sunt personalități de referință în domeniul lor de 
activitate. 

— intermediarii se recrutează dintre personalitățile influente în comunitatea 
respectivă pentru a juca rolul de lideri de opinie şi agenţi de influenţă ai intereselor 

care stau în spatele mesajelor ce se emit cu un aer neutru şi declarativ de pe poziții 
„independente“; 

— releele — indivizi sau instituţii care se dovedesc utili în amplificarea şi pro- 
gramarea mesajelor care constituie conținutul dezinformării. 

Ceea ce deosebeşte dezinformarea de alte tipuri de comunicare este caracterul 
deliberat al acțiunii şi lansarea în circuitul informational a unor informații partial 
adevărate în conjugarea lor cu afirmaţii false, fără indicarea vreunei surse care ar 
putea fi verificabilă pentru autenticitatea celor emise. Cercetările de teren au demon- 
strat că rezultatele cele mai eficiente se înregistrează în domeniul mass media, unde 
dezinformarea poate atinge frontal toate segmentele de opinie ale spaţiului social. 

Sub aspect nonntentional, dezinformarea este generată de sursele de mesaje deser- 
vite de neprofesionişti. Veleitarismul acestora, sau diletantismul celor ce transmit 
mesajele pot contribui la colorarea senzațională a conţinutului lor pentru a stârni 
interesul unor segmente cât mai largi de opinie. Sporirea gradului de audiență a me- 
sajului insuficient prelucrat sub raportul pertinentei, poate conduce la dezinformare. 
Diversitatea enunturilor, prin corelarea cu un spaţiu (audio, video, grafic) limitat de 
inserarea într-o situație informațională, determină, în mod inevitabil, o selecţie a 
mesajelor. Practica mass media a relevat că o sursă de distorsionare a mesajelor, cu 
efecte importante asupra calității informării şi care poate degenera în dezinformare, o 
constituie utilizarea unor criterii neadecvate de selectare a informaţiilor. De exemplu, 
folosirea exclusivă a criteriului economic sau politic în selectarea mesajelor, prin 
imaginea parțială pe care o oferă asupra fenomenului în discuţie, poate avea ca 
finalitate dezinformarea acelor segmente de public cărora li se adresează. 

Dezinformarea poate fi o componentă a propagandei, dar aceasta nu se poate baza 
niciodată doar pe dezinformare. Din perspectiva consecințelor sale sociale, dezin- 
formarea se aseamănă cu un alt fenomen manipulativ, zvonul. Acesta din urmă, spre 
deosebire de dezinformare, nu are un caracter deliberat şi nu presupune în mod 
obligatoriu circulaţia unor informaţii false, ci doar dificil de verificat. Zvonul poate fi 
produs însă de o acţiune de dezinformare. Tintele pot fi atât grupuri sau segmente ale 
societăţii, cât şi indivizi, întotdeauna lideri, de orice fel, care pot influenţa decizional 
şi actional grupurile în care se află. Efectele dezinformării depind, pe de o parte, de 
caracteristicile țintelor (atitudine critică, personalitate, nivel intelectual, aspirații etc.), 
iar pe de altă parte, de posibilitatea de a verifica informaţiile vehiculate. 


Alegeţi din literatura de specialitate un caz complex de dezinformare; 
analizati-l pe baza următoarelor variabile: 

— dimensiune (intentionala, nonintentionala); 

— tipologie; 

— elemente ce pot fi identificate (comanditari, specialişti etc.); 

— scop; 

— rezultate; 

— acţiuni de contracarare (dacă sunt identificabile). 

Comentati rezultatele analizei. 


Comunicarea în câmpul social 177 


11.2.4. Propaganda 


Propaganda este considerată (Cătălin Zamfir, Lazăr Vlăsceanu, ed., op. cit.) o 
activitate sistematică de transmitere, promovare sau răspândire a unor doctrine, teze 
sau idei de pe poziţiile unei anumite grupări sociale şi ideologii, în scopul influen- 
țării, schimbării, formării unor concepţii, atitudini, opinii, convingeri sau comporta- 
mente. În sensul clasic, se constituie ca un subsistem al sistemului politic al unui 
partid, al unui grup social sau al unui regim de guvernare; în prezent însă, se dezvoltă 
numeroase forme de propagandă (economică, tehnică, medicală, sportivă, culturală), 
diferențiate după conţinut şi prin raportare la profilul grupului social care o iniţiază, 
urmărind realizarea unor scopuri persuasive. 

Ca sistem, propaganda dispune de: 

— structură instituțională specializată (aparat de conducere ierarhică, centre de 
organizare, centre de studiu, proiectare şi difuzare de mesaje); 

— ideologie si valori aflate în corespondenţă cu interesele şi obiectivele grupării 
sociale pe care o reprezintă; acestea sunt luate ca referință pentru programarea şi 
realizarea propagandei; 

— mijloace şi metode de transmitere a mesajului; studiul sociologic al acestora 
distinge următoarele grupuri mari de metode: 

— afectivă — constă în organizarea mesajelor astfel încât acestea să provoace 
trăiri şi adeziuni colective, mai ales de tip emoţional. Mai întâi se indică 
consecinţele negative ale unei opțiuni personale provocate de o agenţie anume 
(afectarea intereselor, ameninţare a poziției individuale, împiedicarea realizării 
unor obiective personale importante etc.) pentru a declanşa reacția afectivă 
negativă fata de aceasta şi apoi se prezintă o alternativă diferită care ar avea 
numai efecte pozitive. Accentul nu este pus pe argumentarea logică sau prezen- 
tarea unor fapte relevante, ci pe acele informaţii care au o profundă rezonanță 
afectivă; 

— a faptelor (Merton, Lazarsfeld) — este concentrată pe transmiterea de fapte 
cât mai concrete, saturate de amănunte relevante pentru persoanele ale căror 
opțiuni ar urma să fie modificate. Accentul nu este pus pe fapte generale, ci pe 
cele personalizate şi care dispun de potentialitatea descoperirii unei surprize de 
către receptor. Îndemnurile directe, lozincile, apelurile zgomotoase la urmarea 
unor căi sunt înlocuite de o astfel de selecţie şi prezentare a faptelor care provoacă 
opţiunea persoală pentru acea cale prezentată ca cea mai bună dintre cele posibile. 
În felul acesta se lasă impresia autonomiei personale în luarea deciziei; 

— persuasivă — presupune aplicarea regulilor retorice de organizare a discur- 
sului, mai ales prin utilizarea unor cuvinte saturate emotional şi care se bazează pe 
persuabilitatea membrilor audienței. 

O altă distincție importantă se face între propaganda tactică (proiectată pe termen 
scurt pentru obţinerea unor efecte imediate) şi propaganda strategică (pe termen lung, 
destinată formării sau modificării valorilor, atitudinilor de bază şi concepțiilor proprii 
indivizilor şi societății). 

Cea mai importantă formă de propagandă a fost considerată până în prezent 
propaganda politică. Pentru J. Ellul (apud Buzarnescu, op. cit.) aceasta este, de fapt, 
„un dialog care nu există“. La nivel international, ea isi propune să ,,remodeleze 
psihologia celor cu care se află în competiție, în condițiile în care căile diplomatice, 
economice sau militare au devenit inoperante sau excesiv de costisitoare“. Propa- 
ganda politică nu urmăreşte descoperirea unor adevăruri, ci convingerea interlocu- 
torilor reali sau potenţiali. În acest sens, Gustave Le Bon, menţiona existența a patru 
factori principali de convingere, pe care îi prezenta ca pe un fel de „gramatică a 
persuasiunii“: 

— prestigiul sursei — sugestionează şi impune respect; 

— afirmaţia fara probe — elimină discuţia, creând totodată impresia documentării 
erudite a celor care reprezintă sursa de mesaje; 

— repetarea — face să fie acceptată ca fiind certă o afirmaţie compatibilă cu obiec- 
tivele sursei; 

— influențarea mentală, care întăreşte (iterează) convingerile individuale incipiente 
sau aparținând indivizilor fără personalitate. 

Tot în domeniul politic (dar această distincţie poate fi folosită cu succes şi în alte 
domenii) se distinge între: 

— propaganda alba; utilizează materiale provenite din surse oficiale, conținând 
noutăţi culturale, artistice, aparent inofensive, cum ar fi: stilul de viaţă, prezentarea 
unor personalități considerate exemplare pentru viata culturală, sportivă, muzicală, 
fără a aduce în discuţie elementele care ar pune în discuţie performanţele spaţiului 
social din care provin personalităţile respective. Valoarea psihologică a unor astfel de 
colaje poate fi, pentru ascultătorii (cititorii) nepregatiti şi fără luciditate, conside- 
rabilă. Cercetările au relevat o eficiență mai mare a propagandei albe în rândurile 
tineretului prin transmiterea unor emisiuni radiofonice de muzică tânără în alternanță 
cu scurte buletine de ştiri. Pe fondul perceptiv pozitiv creat de contextul muzical, 
remanenta mesajelor din ştiri este deosebit de mare, deoarece propaganda se reali- 
zează neostentativ şi creează impresia unui dialog între egali; 

— propaganda neagră vehiculează, în general, materiale „fabricate“, puse pe 
seama fie a unor instituții inexistente pe care ascultătorul/cititorul/privitorul nu le 
poate verifica, fie pe seama unor instituţii care există, dar care au cu totul alte preo- 
cupări decât cele din ştirile fabricate. Mesajele „artizanale“ „lansate“ în spaţiul social 
pot surprinde prin „noutatea“ lor şi, asfel, pot genera un curent favorabil sursei de 
emisie. De pe aceleaşi poziţii se emit ştiri făcându-se precizarea că provin din 
zvonuri neidentificate; 

— propaganda cenușie este cel mai frecvent folosită de centrele de dezinformare. 
Specificul său constă în combinarea informaţiilor parțial reale cu cele integral false 
alcătuind ştiri cu aspect aparent precis, care însă nu pot fi verificate complet. 
Publicul, care identifică episodic elemente pe care le cunoaşte, poate fi uşor indus în 
eroare de asemenea fabricatii, punând noutățile pe seama unor lacune personale de 
informaţie. 

11.3. Manipularea informaţională şi structurile mediatice 


Info 
Mass media şi reprezentările mentale 


În 1922, Walter Lippmann, în cadrul lucrării Opinia publică, analizează discrepanta între lume si 
„realitățile“ pe care le percepem şi pe baza cărora actionam. El remarcă fapul că cea mai mare parte din 
ceea ce cunoaştem despre mediul în care trăim ne parvine în mod indirect, însă „orice lucru despre care 
credem că este o imagine adevărată îl tratăm ca şi cum ar face parte din mediul însuşi“. El observă că 
„singura percepţie pe care cineva o poate avea despre o întâmplare prin care nu a trecut este aceca creată 
de imaginea sa mentală despre acea întâmplare“. El adaugă că, în anumite momente, reacționăm la 
ficțiuni la fel de puternic ca la realități. El nu vrea să spună că aceste ficțiuni sunt minciuni, ci, mai 
degrabă, că noi reacţionăm la o reprezentare a unui mediu pe care noi înşine îl fabricăm. Facem acest 
lucru pentru că mediul real este prea mare, prea complex şi prea rapid pentru a-l cunoşte direct. Pentru a 
acționa asupra unui mediu, trebuie să-l reconstruim ca pe un model mai simplu înainte de a putea să ne 
ocupăm de el. Aici intervine rolul major al mass media: în reconstruirea acestui model simplificat al 
realității pe baza căruia omul gândeşte şi acționează. Ceea ce facem nu se bazează pe o cunoaştere 
precisă şi directă, ci pe reprezentările lumii de obicei furnizate de altcineva (vezi influenţa pe care mass 
media o are asupra societății). 


Ignacio Ramonet (op. cit.) avertizează că mecanismul comunicational modern, 
însoțit de o reîntoarcere a monopolurilor, îi îngrijorează pe drept cuvânt pe cetăţeni. 
Scepticismul, teama, neîncrederea sunt sentimentele dominante în ultimul deceniu 
ale cetățenilor cu privire la mijloacele de difuzare a informaţiilor. În mod confuz, 
fiecare simte că ceva nu mai merge în funcționarea generală a sistemului informa- 
tional. Războiul din Golf, Revoluţia română, scandalul Clinton-Lewinsky îi fac să se 
teamă de eventualitatea unei manipulări subtile a mentalităților la scară planetară. 

Această stare de spirit este generată de iluzia ce mai persistă încă, potrivit căreia 
sistemul media are doar rolul fundamental de a reprezenta realitatea. În această 
acceptie, doar reprezentarea, oglindirea unui „ce“ preexistent este luată în seamă, 
fiecare om aşteptând de la presă să restituie o „copie“ după modelul pe care viaţa îl 
pune la dispoziție. Realitatea mediatică de astăzi ne pune însă in fata funcției de 
constituire, de construcţie a realității pe care o manifestă astăzi informaţia. Ea nu mai 
este o oglindă neutră a unui dat ce premerge, deoarece sunt implicate definitiv şi 
substanțial în acest „dat“, configurându-l după propria lor finalitate. 

Putem spune astfel, împreună cu Ramonet, că, astăzi, conceptele de bază ale 
jurnalismului s-au schimbat, astfel încât raportarea la accepţia reprezentationala a 
presei nu poate decât să fie generatoare de crize. 

Care sunt cele mai importante schimbări? 

— informaţia — ea însemna, recent, furnizarea nu numai a descrierii precise — şi 
verificate — a unui fapt, a unui eveniment, ci şi un ansamblu de parametri contextuali 
care să permită cititorului să-i înțeleagă semnificația profundă. Sub influenţa 
televiziunii însă, în special a ideologiei sale de informare (transmisia în direct şi în 
timp real), a informa înseamnă acum „a arăta istoria în desfăşurare“. Astfel, s-a 

stabilit iluzia că a vedea înseamnă a înţelege. O asemenea concepţie duce la o 
fascinatie pentru imagini turnate în direct, cererea încurajând oferta de documente 
false, reconstituiri, manipulări şi mistificari; 

— actualitatea — televiziunea, datorită impactului imaginilor sale, este aceea care 
impune alegerea evenimentului semnificativ, constrângând astfel presa scrisă să o 
urmeze. Se instalează ideea că importanța evenimentelor este proporțională cu 
bogăţia lor de imagini. Un eveniment care poate fi arătat în direct este mai remarcabil 
decât cel care rămâne invizibil şi cu o importanţă abstractă; 

— timpul informaţiei — apariţia Internetului micşorează timpul informaţiei. Presa 
cotidiană pare demodată, aflându-se, prin forţa lucrurilor, în întârziere față de data 
producerii evenimentului. Astfel este constrânsă să se limiteze la relatarea 
evenimentelor din plan local, la genul „people“ şi la afaceri; 

— veridicitatea informaţiei. Un fapt este adevărat sau nu, nu fiindcă se confor- 
mează unor criterii obiective, riguroase şi atestate la sursă, ci pur şi simplu pentru că 
celelalte medii de informare repetă aceleaşi afirmaţii şi le confirma. Repetitia se 
substituie demonstrației, iar informaţia este înlocuită cu confirmarea. Tendinţă 
periculoasă dacă ne gândim la apariţia noilor monopoluri informaționale, a 
megatrusturilor internaționale de media. 


Comunicarea în acțiune 
Comunicarea prin imagine 


Dezvoltarea mijloacelor de comunicare a permis multiplicarea mesajelor-imagine unde limbajul 
propriu-zis, fără a fi în totalitate exclus, nu mai are un rol primordial: afişe, fotografii, benzi desenate, 
ilustraţii de cărți sau pentru ziare, cinema, televiziune etc. Putem vorbi de naşterea unei adevărate ere a 
imaginii; o dată cu imaginea, se trece la un tip de comunicare mult mai putin interactivă a cărei eficacitate 
este multiplicată prin faptul că ajunge la receptori extrem de numeroşi. Comunicarea prin imagini este o 
comunicare de multe ori cu sens unic, fără feed-back; în plus, dacă orice om ştie să folosească limbajul 
vorbit, nu acelaşi lucru se întâmplă cu imaginile. Inegalitatea dintre emițător şi receptor se accentuează, 
creându-se în acest fel posibilitatea manipulării. 

Recursul la imagine s-a impus foarte mult în ziua de astăzi datorită presei. Cotidiene de mare tiraj o 
folosesc de cele mai multe ori ca să atragă cititorul. Există însă un tip de publicaţie în care accentul este 
pus pe imagine, anume „revista“ sau „magazinul“; ele prezintă un mare număr de rubrici şi ilustraţii care 
privesc domeniile cele mai variate. Rolul primordial este de a distra cititorul, informaţiile politice şi 
economice sunt reduse la minimum şi oferite numai în formele lor cele mai spectaculoase. Aceste 
publicaţii sunt cunoscute pentru faptul că sunt mai degrabă privite decât citite. Ele constituie instrumentul 
perfect de lansare a modei vestimentare, turistice, fiind considerate cele mai bune suporturi pentru 
publicitate. În special noţiunea de „sfaturi practice“ permite atenuarea graniței dintre informație şi 
publicitate. În perioadele în care actualitatea nu este bulversată de războaie sau de catastrofe, aceste 
publicaţii fac concurență televiziunii şi cotidianelor de informație. 

Proliferarea imaginii este deseori considerată a fi un fenomen de regres cultural. Banda desenată, de 
pildă, este acuzată că îi face pe tineri să piardă gustul pentru lectură. Gaston Bachelard, un important 
antropolog, şi interpret al simbolurilor, vede în imagine şi în idee doi poli opuşi ai activității psihice. 
Imaginea, după spusele lui, nu ar reuşi să formeze gândirea conceptuală. 

De altfel, ne putem întreba dacă lumea, aşa cum o percepem prin intermediul mijloacelor de 
comunicare de masă, nu poate fi considerată o imagine, în sensul metaforic al cuvântului. Actualitatea ar 
deveni astfel doar un „potop“ de ,,pseudo-evenimente“: urmăriri calculate, interviuri de senzaţie, mici 

fraze „nevinovate“ aruncate la timpul potrivit pot să străbată în prim plan. Obsedati de găsirea unor 
informații exclusive, jurnaliştii tind să acorde privilegiu detaliului în detrimentul esentialului; astfel, ei 
creează actualitatea din toate aceste fragmente senzaţionale, de vreme ce faptele în sine nu oferă nimic 
captivant. 


Sunteţi de acord cu punctele de vedere exprimate în acest text? Argumen- 
tati-va poziţia într-un eseu de maxim o pagină şi jumătate. 


Plecând de la premisa că „mass media participă nu numai la geneza, ci şi la 
manipularea opiniei publice“, Robert Cisimo (apud Buzărnescu, op. cit.) a studiat 
„presa ca parte din sistemele de manipulare cele mai active ale opiniei publice“, 
ajungând la concluzia că ea reprezintă o armă teribilă sub raportul potenţialului de 
influențare. 

Ca principale tehnici de manipulare prin presă, folosite în mod curent, autorul 
enumeră: 

— selectarea ştirilor — este apreciată ca cea mai eficientă cale de insertie a 
influenţei în spaţiul informaţional, deoarece criteriile de selectare aparţin deja celor 
care dețin o anumită influență în structura socială. Este evident că aceştia vor selecta 
numai informaţiile care nu le lezează interesele; 

— orientarea ştirilor — se realizează de obicei prin omiterea unor componente ale 
mesajului inițial, publicul având acces doar la unele segmente ale circuitului infor- 
mational. În acest sens, redactarea ştirilor trebuie să tind cont de faptul că realității 
prozaice publicul îi preferă o imagine mai tonică. În consecinţă, ştiind că nu trebuie 
să se opună publicului, cei care le redactează au o proiecţie distractivă, conţinând 
formulări deosebit de familiare chiar pentru fapte deosebit de grave, accesibilitatea 
acestora fiind asigurată. De asemenea, au obligaţia de a controla stilistic conținutul în 
sensul aşteptărilor publicului larg; 

— influențarea prin plasarea ştirilor — vizează dimensionarea axiologică a 
conținutului în funcție de pagina pe care este culeasă ştirea sau de locul atribuit aces- 
teia într-o emisiune. Astfel, plasarea unui fapt oarecare pe prima pagină îl poate 
proiecta în sfera evenimentialului, în timp ce un eveniment autentic, dar defavorabil 
puternicilor zilei, prin distribuire pe ultimele pagini, contribuie la aruncarea lui în 
anonimat, opinia publică urmând acest curent; 

— influențarea prin titluri — se bazează pe faptul că sinteza din titlul articolului 
constituie o evaluare a articolului în structura de ansamblu a publicaţiei. Caracterele 
cu care sunt alese indică şi importanţa lor pentru editori, importanţă ce se transferă şi 
publicului; 

— alegerea evenimentelor care vertebrează un flux comunicational cu mare putere 
de influențare, întrucât abordarea întregii activități a unui lider în contextul statusului 
de prestigiu a ramurii de activitate în care s-a afirmat contribuie la discreditarea lui 
într-o manieră aparent reverentioasa, dar eficientă; 

— selecția fotografiilor în presa scrisă, precum şi explicaţiile care însoțesc 
fotografiile pot afecta semnificativ atitudinea publicului fata de conţinutul din 
imagini. O modaliate de denigrare fără cuvinte o constituie alăturarea unei fotografii 
scandaloase de imaginea unei persoane căreia nu i se face presă bună în momentul 
respectiv. Simpla vecinătate poate induce în percepţia cititorului o echivalență 
valorică deosebit de remanenta în fondul aperceptiv şi cu impact asupra aparitiilor 
publice viitoare ale persoanei respective; 

— editorialul, prin orientarea inerentă editorialistului, poate contribui nu numai la 
afirmarea unei personalităţi, ci şi la transformarea ei în lider de opinie al publicului 
care împărtăşeşte punctul de vedere al editorialistului respectiv. Într-o lume grăbită, 
editorul rezumă în ochii cititorului scara de valori necesară orientării în succesiunea 
evenimentelor deosebit de schimbătoare. Efectul acestei situații îl constituie cultiva- 
rea comoditatii cititorului care începe să vehiculeze idei şi opinii care nu-i aparțin, 
dar, însuşindu-le din editorial, el colportează aparenţa girului obiectivitatii pe care-l 
pretinde presa în ansamblul ei; 

— producerea şi difuzarea informaţiilor tendentioase — ocupă un loc aparte în 
manipulare. Informaţia tendentioasa a fost multă vreme identificată fie cu eroarea, fie 
cu minciuna. Studii recente (Volkoff) au clarificat faptul că eroarea se defineşte 
numai ca o neadecvare în raport cu realitatea, în timp ce minciuna este o neadecvare 
fata de adevăr. Cum obiectivul îl constituie manipularea, dezinformatorul foloseşte 
chiar şi calomnia sau minciuna atunci când acestea se dovedesc a-i sluji interesele. 


Identificati tehnici de manipulare în televiziune şi radio; 
Cum pot fi ele contracarate? 


Info 


Ca principale fațete ale minciunii, literatura de specialitate propune următoarele: 

— dozajul savant de jumătăţi de adevăr cu jumătăți de minciună, primele determinând acceptarea 
celorlalte, şi aceasta cu atât mai uşor cu cât opinia publică este neutră sau deja partizană; 

— minciuna absolută, adesea eficace datorită enormitatii sale; 

— contraadevărul, neverificabil datorită lipsei de martori; 

— minciuna prin omisiune, în special aceea care neglijează să prezinte informația în tot contextul ei; 

— valorificarea detaliilor, a faptului întâmplător în detrimentul esentialului estompat în mod savant; 

— amestecarea faptelor, a opiniilor sau persoanelor echivalente, care, într-o anumită variantă, vor 
putea fi condamnate cu uşurinţă folosind o ilustrare adecvată, chiar dacă este abuzivă; 

—reminiscente false sau comparații nejustificate; 

— minciuna înecată într-un noian de informaţii, existând posibilitatea de a fi regăsită ulterior pentru a 
servi drept punct de referință; 

— citate aproximative sau trunchiate; 

— afirmaţii făcute pe un ton angelic, dezinvolt sau indignat; 

— exagerarea apocaliptică a unui fapt accesoriu şi fără importanță în numele unor principii morale; 

— slăbirea adevărului printr-o prezentare sarcastică sau persiflatoare; 

— etichetarea interlocutorului atribuindu-i o pretinsă apartenenţă la un anumit sistem de idei ce poate 
fi respins mai uşor decât discutarea în detaliu a argumentelor veritabile prezentate; 

— forma superioară a utilizării manipulative a minciunii rămâne însă spunerea adevărului, lăsându-se 
să se înțeleagă că este minciună, sau negarea unei afirmaţii în aşa fel încât interlocutorul să creadă că, de 
fapt, este aprobată de cel ce o formulează şi o emite. 

(H. P. Cathala, Epoca dezinformarii) 


Toate aceste evoluţii fac evident faptul că varietatea modalitatilor in care se con- 
stituie şi funcționează organizaţiile sociale, diversitatea națiunilor, dar şi a organiza- 
tiilor, posibilitatea diferențelor, decalajelor şi incompatibilitatilor sunt produse şi sunt 
expresii ale procesorilor sociali de informaţii. Tendinţa globalizării informaţiei pu- 
blice oferă câmp deschis intermediarilor ce se specializează pentru a folosi comuni- 
carea cu scopuri ce pot să o afecteze; de asemenea, utilizarea posibilităților deschise 
de cercetarea ştiinţifică produce noi canale de comunicare, care modifică din ce în ce 
mai mult nu doar posibilitățile de receptare, dar şi modalităţile de procesare şi conser- 
vare a informaţiilor utile social. 

Dacă autonomia funcţională a oamenilor este dependentă de capacitatea lor de a 
evalua informaţiile cu care operează, evoluţiile menționate produc situaţii existențiale 
noi care nu înlesnesc posibilităţile de evaluare şi decizie. 

În aceste condiţii, ansamblul sistemului de comunicare socială aruncă provocări 
de natură etică specialiştilor în acest domeniu, provocări cărora trebuie să începem să 
le facem fata. 


Alcatuiti un eseu în care să comentaţi consecinţele negative (sau pozitive) 
ale utilizării manipulative a sistemului mediatic actual. 


Să reținem! 


Se consideră din ce în ce mai mult că ceea ce nu trece prin structurile mediatice nu mai are decât o 
influență neglijabilă asupra evoluţiei societăţii, această observaţie generează tentatia manipulării structu- 
rilor mediatice de către practicieni şi specialişti conform unor tabele de valori care le sunt proprii sau pe 
care le acceptă reactionand doar slab şi încet asupra lor. 


Care sunt principalele practici manipulative? 

Manipularea este definită ca „acțiune de a determina un actor social (persoană, grup, colectivitate) să 
gândească şi să acționeze într-un mod compatibil cu interesele iniţiatorului, iar nu cu interesele sale, prin 
utilizarea unor tehnici de persuasiune care distorsionează intenționat adevărul, lăsând însă impresia 
libertăţii de gîndire şi de decizie“. 

Zvonul — afirmaţie prezentată drept adevărată fără a exista posibilitatea să i se verifice corectitudinea. 
Zvonurile sunt puse în circulație pentru că au o dublă funcție: de a explica şi de a atenua anumite tensiuni 
emoționale. 

Intoxicarea — „acţiune insidioasă asupra spiritelor, tinzând să acrediteze anumite opinii, să demora- 
lizeze, să deruteze“. Ca neologism semantic, „intoxicare“ este de origine militară şi este rezervat doar 
unor planuri militare superioare. 


184 Teoria comunicării 


Dezinformarea — orice intervenţie asupra elementelor de bază ale unui proces comunicational care 
modifică deliberat mesajele vehiculate, cu scopul de a determina la receptori (numiţi ţinte în teoria 
dezinformării) anumite atitudini, reacţii, acţiuni dorite de un anumit agent social. Acesta din urmă nu 
trebuie să fie neapărat dezinformatorul, el poate fi o instituţie, o organizație etc. 

Propaganda — o activitate sistematică de transmitere, promovare sau răspândire a unor doctrine, teze 
sau idei de pe poziţiile unei anumite grupări sociale şi ideologii, în scopul influențării, schimbării, 
formării unor concepții, atitudini, opinii, convingeri sau comportamente. În sensul clasic, se constituie ca 
un subsistem al sistemului politic al unui partid, al unui grup social sau al unui regim de guvernare; în 
prezent însă, se dezvoltă numeroase forme de propagandă (economică, tehnică, medicală, sportivă, 
culturală), diferențiate după conținut şi prin raportare la profilul grupului social care o inițiază, urmărind 
realizarea unor scopuri persuasive. 


Care sunt principalele tehnici de manipulare prin presă? 

— selectarea ştirilor; 

— influențarea prin plasarea ştirilor; 

— influențarea prin titluri; 

— alegerea evenimentelor care vertebrează un flux comunicational; 
— selecţia fotografiilor în presa scrisă; 

— editorialul; 

— producerea şi difuzarea informațiilor tendentioase. 


III. Comunicarea 
în cadrul organizaţiilor 


Comunicarea în cadru organizational constituie un domeniu de cercetare putin 
structurat şi format din abordări diverse, ca, de altfel, şi studiul comunicării: comu- 
nicarea interpersonală, dinamica grupurilor, sociologia organizaţiilor, management, 
semiotică, sociolingvistică... Cercetările recente sunt caracterizate însă de o abordare 
de tip pluridisciplinar şi sistemică a fenomenelor de comunicare organizațională. 

Philippe Cabin considera că mutatiile recente produse în organizarea sistemului 
muncii au accentuat importanța schimbului şi gestiunii informaţiei în activităţile de 
producţie. Organizarea pe baze tayloriste a muncii vizează să limiteze la minimum 
interacțiunile: prescriptia formalizată nu cere decât puţină comunicare între agenți. 
Noile forme de organizare care apar astăzi nu sunt numai consecutive expansiunii 
tehnologiilor de informare şi comunicare. Ele rezultă din dezvoltarea unei noi 
rationalitati, care bulversează contextele profesionale: autonomie, organizare trans- 
versală, echipe de proiecte, participare... aceste principii au o repercusiune esențială: 
aceea a unei coordonări crescute şi complexe. Comunicarea apare ca un proces 
decisiv al acestei coordonări. 


Comunicare organizațională — stare de fapt 


Iluziile comunicării organizaționale 


În lumea întreprinderii comunicarea, este adesea văzută drept cauza tuturor relelor 
si, în consecință, şi remediul susceptibil de a rezolva fiecare problemă: a devenit 
obisnuinta şi comoditate să diagnostichezi toate disfunctiile organizaţiei drept „o 
problemă de comunicare“. Această constatare este revelatoare asupra iluziilor care 
persistă în sânul organizațiilor asupra caracteristicilor şi virtuților actului de comu- 
nicare. 

Printre aceste iluzii, putem distinge trei dintre cele evidente şi frecvente (J. Y. 
Capul, Les communication dans les organizations, apud Philippe Cabin, op. cit. ): 

— este uşor să comunici, este suficient să enunti un mesaj; 

— o dată ce a fost primit un mesaj, este evident că el va fi înţeles de către receptor 
în aceeaşi manieră ca a emitatorului; 

— nu există decât o singură formă de comunicare pertinentă, anume aceea prin 
care se emite un mesaj. Se ştie foarte bine însă că există multiple forme de comu- 
nicare. 

Ştiinţele umane au contribuit în mod hotărâtor la a pune în evidenţă aceste idei 
false şi a clarificat logicile proceselor de comunicare şi organizare. Câmpul de 
cercetare a rămas totuşi puţin structurat. Există mult de lucru asupra comunicării 
interpersonale în cadrul grupurilor: de exemplu, dinamica grupurilor realizată de Kurt 
Lewin, analiza tranzactionala, analiza structurii afective a grupului (Jacob, Levy, 
Moreno). Dar această abordare oferă o viziune esenţial psihologică asupra comuni- 
cării, care conduce la subestimarea rolului jucat de structura organizaţională. Pe de 
altă parte, ştiinţele organizării şi ale managementului, în ciuda lărgirii câmpului lor 
de investigaţie, sunt adesea puţin interesate de funcțiile comunicării. Totuşi, în 
analiza realizată de Michel Crozier, strategiile şi comportamentul comunicational al 
actorilor este esențial. Conform acestei abordări, actorii au o marjă de autonomie în 
organizație şi dezvoltă anumite strategii. Puterea este o relaţie de schimb care se 
negociază, ori esența acestui proces de negociere constă în informaţie şi comunicare. 
Comunicarea este considerată o componentă şi o resursă capitală a funcționării orga- 
nizației, dar ea nu este studiată ca atare. 

Unul dintre motivele acestei situații este dificultatea de a discerne cu rigoare 
noțiunea de „comunicare în organizație“, având în vedere că aceasta se aplică unui 
teren şi unor domenii de acţiune radical diferite. Putem să le rezumăm şi să le clasăm 
în patru categorii: 

— raporturile interpersonale în interiorul organizaţiei: problemele motivatiei, 
recrutarea personalului, raporturile cotidiene între un funcționar şi secretara sa, 
organizarea spațială a locurilor de muncă; 

— distribuția, circulaţia şi utilizarea informaţiei, altfel spus, întreprinderea ca 
sistem de informatie: dispoziții, formalizarea procedurilor, difuzarea informaţiei in- 
terne; 

— managementul comunicării între conducere şi salariaţi: gestiunea resurselor 
umane, jurnalele interne; 

— comunicarea către clienţi şi către exterior, axată pe produs (publicitate, mar- 
keting, mod de întrebuințare a produselor) sau asupra organizației în sine (comu- 
nicare instituțională). 

Ultima categorie enunțată mai sus defineşte comunicarea externă, cu o tematică 
preocupată mai puţin de analiza organizaţională, cât de mecanismul de influență şi 
argumentare. 

Analiza organizaţiei ca spaţiu şi sistem de comunicare, subliniază avantajele şi 
preocupările comunicării interne. 

Cercetările asupra comunicării interpersonale pot arăta complexitatea proceselor 
de comunicare. Ele constituie deci un antidot împotriva iluziilor menţionate mai sus, 

iar analiza comunicării în interiorul grupurilor se concentrează asupra fenomenelor 
de influență tip lidership, de construcția unei reţele de comunicare şi de structurare 
care stă la baza formării ansamblurilor umane de orice natură. 

Experiențele de psihologie socială au pus accentul pe factorii organizationali: 
Claude Flament a studiat influența gradelor de centralizare a grupurilor asupra 
eficacităţii comunicării, Claude Faucheux şi Serge Moscovici au arătat cum grupurile 
tind să se structureze în acord cu constrângerile specifice ale sarcinii de îndeplinit. În 
aceeaşi ordine de idei, lingviştii caută să înțeleagă logica comunicării verbale în 
situații de muncă. 


Dimensiunea simbolică şi culturală 


Cercetătorii caută să analizeze rolul contextului social şi instituțional. Ei arată în 
mod deosebit influența comunicării informale şi a dimensiunii simbolice (prestigiu, 
statut, putere, rituri, relaţii, din sânul unei organizații. Din această cauză, numeroase 
tentative de reorganizare şi de schimbare se lovesc de apărarea individului care nu 
acceptă aceste transformări decât prin raportarea la o semnificație pe care le-o 
acordă. 

Existenţa unui ansamblu comun de referințe identitare şi culturale este un alt 
ingredient al unei comunicări eficace: noţiunea de cultură organizațională a cunoscut 
un succes considerabil în context organizational, succes de altfel efemer, pentru că 
mult prea adesea este fundată pe o viziune superficială şi instrumentală. 

Este important de a lua cunoştiință de diversitatea tipurilor de comunicare ce se 
derulează în sânul unei organizaţii. Comunicarea informală a avut adesea un rol mai 
important decât ordinele scrise şi jurnalul de întreprindere. În aceeaşi măsură, 
comunicarea verticală (ascendentă sau descendentă) posedă logici şi constrângeri 
care diferă de cele ale comunicării orizontale între persoanele din acelaşi serviciu sau 
de la acelaşi nivel ierarhic. În fiecare caz, problema statutului, a culturii, a identității, 
a relaţiilor de putere vor opera diferit. 

Un alt element important al definiţiei unei comunicări eficace este cel de suport şi 
de mediu fizic al comunicării. Concepţia şi funcționarea sistemului de circulație a 
informaţiei, îmbinarea şi caracteristicile fizice ale locului de muncă, prelungirea lor, 
utilizarea unei anumite tehnologii, toţi aceşti factori participă la procesul de 
comunicare şi fac obiectul a numeroase cercetări. 


Spre o noua paradigmă 


Această scurtă prezentare dă seamă de stadiul actual al cercetărilor referitoare la 
comunicarea în organizație; ea este fructul unui sistem complex şi dinamic de factori: 
competenţa şi strategia comunicationala a actorilor, identitatea şi istoria personală, 
existența unei culturi şi a unui cod de comunicare comun, suporturile şi mijloacele 

cele mai apropiate canalelor, un context (economic, social, ierarhic, material şi 
fizic...), o situaţie particulară etc. 

Ştiinţele comunicării construiesc astăzi modele şi paradigme noi care integrează 
aceste observaţii. Este cazul, spre exemplu, al teoriei proceselor de comunicare 
(Mucchielli) şi al echipei sale. Ideea care prezidează această abordare este simplă: 
pentru a interpreta comportamentul individului în situații de comunicare, trebuie să 
încercăm să înțelegem sensul pe care îl acordă aceştia acțiunilor lor. Acest sens este 
fructul unei interacțiuni între actul de comunicare şi ansamblul elementelor care 
constituie contextul, ultimul fiind înțeles aici în accepţia sa largă. El este rezultatul 
unor diverşi parametri: organizarea spațiului, mediul fizic şi social, datul temporal, 
procesul de poziționare al individului, „calitatea relaţiei“, normele, procesul expresiei 
identitare. Combinarea complexă a tuturor acestor procese de comunicare formează 
un sistem, în timp ce individul dă sens acestui sistem prin modul său de acțiune şi de 
comunicare. 

Miza fundamentală este ,,contructia sensului“, iar organizaţia este aici parte 
integrantă a acestei construcţii. Munca cercetătorului constă în a reconstitui şi a 
înțelege ansamblul factorilor care conduc construcția prin intermediul actorilor, a 
comunicării dintre ei. Aceasta este o abordare în acelaşi timp constructivistă 
(construcţia sensului prin intermediul indivizilor) şi sistemică (ansamblul elementelor 
situaţiei de comunicare formează un sistem) ce stă mărturie despre posibilitățile 
ştiinţelor comunicării în furnizarea grilelor de interpretare a fenomenelor de 
comunicare în organizație. 


12. Comunicarea în cadrul grupurilor de muncă 


Comunicarea în cadrul grupurilor ascultă de principii diferite dar complementare 
celor ale comunicării interpersonale: logicile clasice ale interacțiunii, statutului 
personalității sunt întărite de efectele dinamicii proprii grupului, structurii sale, a 
obiectivelor pe care le stabileşte, de identitatea colectivă, de raporturile de forță... 


12.1. Conceptul de grup de muncă 


Grupul de muncă reprezintă un număr de persoane (minimum două) care reali- 
zează o activitate sau o acțiune comună sub conducerea unui manager. 

Fiecare membru îşi concentrează eforturile asupra obiectivului comun, dar 
contribuţia lor diferă sub aspect cantitativ, calitativ, ca intensitate şi natură. Membrii 
grupului sunt reciproc dependenți. 

Scopul grupului de muncă este lucrativ (confecţionarea unui produs, repararea 
unui utilaj etc.) sau creativ (descoperirea unui nou produs, proiectarea unui utilaj, 
reorganizarea unui loc de muncă etc.). 

Obiectivele fiecărui grup de muncă decurg din obiectivele generale ale organi- 
zatiei din care face parte. Acestea sunt flexibile şi se modifică în funcție de desfa- 
şurarea activităţii. 

Referitor la formarea grupului de muncă există mai multe teorii: 

— teoria sociometrică a lui Moreno care susține că rolul principal în formarea 
grupului de muncă trebuie să-l aibă relaţiile de atracţie şi simpatie dintre componenți. 
Între membrii grupului există în acest caz un grad ridicat de cooperare si înţelegere; 
acestea pot duce în final la rutină, dezinteres, performanţe scăzute; 

— teoria dinamicii de grup a lui Lewin care recomandă formarea grupului de 
muncă în jurul unor oameni dinamici, competenți şi performanti care, prin provo- 
carea unor dezacorduri şi stări conflictuale, conduc la progres. 

12.2. Caracteristicile grupului de muncă 


Grupul de muncă se caracterizează prin: 

— unul sau mai multe obiective comune care trebuie realizate prin participarea 
tuturor; 

— norme de comportament şi de conduită acceptate şi respectate de fiecare 
membru; 

— un anumit statut (îndatoririle, drepturile şi obligațiile persoanei) pentru fiecare 
membru şi un anumit rol (maniera individului de a-şi asuma funcţiile care decurg din 
statut); 

— între membrii grupului există relații socio-afective care pot favoriza sau frâna 
realizarea obiectivelor. 

Desfăşurarea activităţii în cadrul grupului de muncă prezintă: 

Avantaje: 

— un potential mai mare de informaţii; 

— experiență mai mare; 

— deciziile pot fi fundamentate ştiinţific. 

Dezavantaje: 

— presiuni sociale; 

— apariția unei figuri dominante; 

— constrângeri de timp; 

— dezacorduri frecvente. 


12.3. Tipuri de grupuri de muncă 


In cadrul oricărei organizaţii se constituie unul sau mai multe grupuri de muncă, 
care coexistă şi se manifestă în diferite domenii de activitate şi la diferite nivele 
ierarhice. Acestea se deosebesc printr-o serie de caracteristici de ordin calitativ, 
astfel: 

1. Grupuri formale: 

— se constituie pe bază de acte şi norme oficiale; 

— au scop lucrativ; 

— aparțin structurii formale; 

— sunt oficiale şi obligatorii; 

— se modifică o dată cu restructurarea organizatorică; 

— sunt conduse de un şef ierarhic învestit oficial cu autoritate. 

2. Grupuri informale: 

— se constituie spontan pe baza intereselor şi preocupărilor comune; 

— urmăresc sprijinirea propriului interes; 

— se conduc după regulamente proprii; 

— ramân aceleaşi şi după modificarea structurii oficiale; 

— sunt conduse de un lider ales pe bază de competență. 

3. Grupuri operative: 

— sunt grupuri temporare de muncă constituite pentru consultanță într-un anumit 
domeniu; 

— sunt alcătuite din specialişti diferiți în funcție de problema ce trebuie rezolvată; 

— se mai numesc şi comisii „ad-hoc“. 

4. Echipa (team): 

— grup de muncă temporar sau permanent care trebuie să rezolve anumite pro- 
bleme; 

— sunt create pentru scopuri diferite (echipe antreprenoriale, echipe autonome). 


12.4. Comunicarea în cadrul grupului de muncă 


Comunicarea în cadrul grupului are următoarele obiective: 

— informarea corectă şi la timp a membrilor grupului; 

— formarea de opinii în legătură cu diferite evenimente, discutarea acestora şi 
transmiterea către cei interesaţi; 

— vehicularea directă, imediată şi nealterată a ideilor, propunerilor si nemultu- 
mirilor între membrii grupului; 

— luarea deciziilor şi transmiterea acestora; 

— evaluarea performanţelor obținute. 

Comunicarea în cadrul grupului de muncă este de mai multe tipuri: 

— verbală, scrisă, nonverbala; 

— formală sau informală; 

— interpersonală; 

— de grup (intragrup şi intergrup). 

Comunicările din cadrul grupului sunt influențate de: 

— calitatea mesajului; 

— viteza şi ritmul de comunicare; 

— sensul comunicării (ascendent, descendent, orizontal, oblic); 

— mărimea grupului (în grupurile mai mari se realizează mai greu); 

— poziţia spaţială a membrilor grupului în procesul comunicării (ex. aşezarea „față 
în fata‘). 

În cadrul grupului de muncă, relaţia dintre manager şi subordonat nu trebuie să se 
bazeze pe comenzi şi supunere, ci pe dialog, care uneori poate însemna schimbarea 
reciprocă a pozițiilor. Acest gen de dialog se numeşte relaţie de solicitare şi răspuns. 
Prin solicitare, managerul va repartiza sarcini subordonatilor pe măsura calificării lor, 
chiar mai dificile, şi va controla modul de îndeplinire. În cazul în care constată 
anumite dificultăţi, va sprijini executantul în înlăturarea lor. Prin răspuns, managerul 
va răspunde repede şi sincer la problemele ridicate de subordonați. 

Dacă se practică acest sistem de solicitare şi răspuns, comunicarea prin dialog în 
cadrul grupului de muncă îsi poate dezvolta funcţia sa de motivare. 


Tipologia comunicărilor în cadrul grupului de muncă 

În cadrul grupului de muncă au loc comunicări verticale, orizontale şi oblice. 

Tipurile de comunicare şi caracteristicile acestora: 

Verticale descendente: 

— transmit decizii, îndrumări, instrucțiuni etc. sub formă verbală sau scrisă; 

— sunt cele mai răspândite; 

— au loc continuu; 

— anumite comunicări se fac direct manager-subordonat, altele prin intermediari. 

Verticale ascendente: 

— transmit informaţii, opinii etc. de la subordonat la manager; 

— permit cunoaşterea felului în care se realizează sarcinile; 

— asigură feed-back-ul. 

Orizontale: 

— asigură comunicarea între membrii grupului de muncă situaţi pe acelaşi nivel 
ierarhic; 

— se realizează prin dialog sau şedinţe de lucru. 

Oblice: 

— permit pentru un timp scurt să se evite calea ierarhică; 

— conduc la conflicte de competență; 

— folosite pentru rezolvarea unor probleme urgente; 

— uneori au caracter informal. 

Reţele de comunicare 

Rețelele de comunicare reprezintă ansamblul canalelor de comunicare dispuse 
într-o anumită configuraţie. 

Tipuri 

|. Reţea în cerc: 

— fiecare participant are şanse egale de a comunica cu ceilalți; 

— participanţii sunt marcați de un grad de satisfacție mai mare, întrucât nici un 
membru nu se situează pe poziţia de lider; 

— se adaptează cel mai uşor noilor sarcini ale grupului; 

— caracteristică grupurilor creative şi informale; 

— practicată de managerii cu stil democrat de conducere. 

2. Reţea în X: 

— apare un lider, ceilalți membri au unele restricții în comunicare; 

— specifică grupurilor informale; 

— practicată de managerii cu stil de conducere „laissez fair“. 

3. Reţea in Y: 

— practicată în conducerea centralizată; 

— specifică activităţilor operative. 

4. Reţea în lant: 

— apare un leader; 

— specifică grupurilor informale. 


Fiecare reţea de comunicare se caracterizează prin: 

— tip (cerc, lanţ, stea, în Y); 

— număr de verigi; 

— grad de flexibilitate, adică posibilitatea de a se transforma într-o altă rețea; 

— suma vecinilor, adică numărul total de persoane cu care fiecare membru al 
grupului poate intra în relații directe; 

— indicele de conexiune, adică cel mai mic număr de canale închise sau deschise 
care antrenează după sine izolarea unui post, deconectarea lui. Reflectă nivelul de 
siguranță al organizării reţelei de comunicare; 

— suma distanțelor dintre participanţi, respectiv suma numerelor verigilor pe care 
trebuie să le parcurgă mesajele în cadrul grupului între fiecare dintre membrii 
acestuia; 

— indicele de centralitate al fiecărei poziţii din reţea. Se calculează ca un raport 
dintre suma totală a distanțelor din reţea şi suma distanțelor fiecărei poziţii. Permite 
stabilirea locului unde trebuie luată decizia în rețea; 

— indicele de centralitate al reţelei, care reprezintă suma indicilor individuali, 
reflectă gradul de compactitate al rețelei; 

— indicele de periferie determinat ca diferența între indicele de centralitate al 
fiecarei poziţii şi indicele de centralitate al poziţiei centrale. 

Toate aceste mărimi ce caracterizează o reţea de comunicare permit evidenţierea 
modului de organizare a unui grup din punct de vedere al concentrarii autorității şi a 
modului în care membrii comunică între ei. 


Caracterizati comunicarea (pe baza tipologiei prezentate în curs) care se 
realizează într-un grup de munca pe care îl cunoaşteţi foarte bine. Comentati 
rezultatele. 

12.5. Tipuri speciale de comunicare 
în cadrul grupului de muncă; şedinţa 


Şedinţele sunt specifice „muncii în echipă“. Acestea ocupă o mare parte din 
timpul managerilor, dar şi al angajaţilor. Şedinţa poate fi definită ca o activitate în 
grup, în cadrul căreia are loc un schimb oral de informaţii sau de opinii; este o formă 
institutionalizată a dialogului din organizaţie, desfăşurată după reguli precise în 
vederea realizării unui scop bine stabilit, care nu poate fi atins prin nici o altă formă 
de comunicare orală sau scrisă. 


În cadrul unei organizaţii şedinţele au ca scop: 

— transmiterea unor informaţii, opinii şi/sau decizii; 

— culegerea unor informații de la participanți; 

— analiza unor probleme; 

— luarea unor decizii de către participanți. 

Managerul, prin modul de organizare şi conducere a unei şedinţe, comunică 
respectul faţă de participanţi şi modul în care îşi asumă responsabilitatea pentru 
activitatea desfăşurată. Acest lucru este evident dacă managerul: 

— organizează şedinţele numai când există un scop; 

— cere participanților să vină pregătiți şi să-şi prezinte opiniile cât mai concis; 

— alocă timpul necesar fiecărui punct de pe ordinea de zi; 

— încurajează exprimarea opiniilor; 

— evită discuţiile în afara ordinei de zi stabilită; 

— nu permite monopolizarea discuţiei de către o persoană; 

— asigură un climat de comunicare adecvat; 

— rezolvă cu tact eventualele dezacorduri şi conflicte; 

— asigură tragerea unor concluzii şi precizarea unor măsuri pentru implementarea 
deciziilor luate. 


Tipuri de şedinţe 

După finalitatea formelor de activitate în echipă sunt identificate cinci tipuri 
fundamentale de şedinţe: decizionale, de informare, de armonizare, de explorare, de 
incursiune, caracterizate după cum urmează: 

Decizională: 

— conducătorii stabilesc dezvoltarea organizaţiei în perspectivă, modul de îndepli- 
nire a sarcinilor, repartizarea resurselor etc. 

De informare: 

— se transmit decizii adoptate de organe ierarhice de pe diferite nivele; 

— se transmit informaţii necesare desfăşurării performante a activității; 

— se culeg/se transmit informaţii de către şeful direct. 

De armonizare: 

— sunt specifice pentru managerii unor compartimente de muncă între care nu 
există nici un raport de subordonare ierarhică; 

—au drept scop asigurarea cooperării între diferitele compartimente, atât în 
procesul pregătirii unor decizii, cât şi în implementarea lor. 

De explorare: 

— au drept scop promovarea unor idei noi; 

— apelează la anumite tehnici ca de ex. brainstorming. 

— accentul se pune pe imaginaţia participanţilor. 

De incursiune: 

— participanţii pornesc de la o idee bine definită pe care au sarcina s-o transforme 
într-un proiect operațional; 

— accentul se pune pe precizia tehnică a programului. 


Discutati avantajele unei discuţii presedinta din punctul de vedere al celui 
care o coordonează. În ce situaţii o astfel de discuţie nu este recomandată? 


Comunicarea în acțiune 
Reguli de desfăşurare a unei şedinţe 


Eficienţa unei şedinţe depinde mult de felul în care este condusă. Specialiştii recomandă o serie de 
reguli a căror respectare influențează reuşita unei şedinţe, astfel: 


Deschiderea şedinţei: 

— respectarea cu stricteţe a orei fixate; 

— formularea clară a scopului şedinţei; 

— formularea pozitivă a ideilor; 

— folosirea cuvintelor care să facă ideile interesante; 

— limitarea comentariului introductiv la 1-2 minute. 

Dezbaterea propriu-zisă: 

— dezbaterea să se fixeze din primele minute pe fondul problemei; 

— încurajarea participanţilor de a judeca independent, prin adresare de întrebări de genul: care sunt 
alternativele? care pare cea mai bună soluție şi de ce? care factori nu au fost luați în considerare? 

— calmarea momentelor de tensiune; 

— evitarea digresiunilor care pot să apară; 

— asigurarea continuității şedinţei pe problemele pentru care a fost convocată; 

— respectarea timpului programat pentru şedinţă. 


Concluzii: 

— expunerea concluziilor la sfârşit de către conducătorul şedinţei; 

— comunicarea unui plan de măsuri şi a unor termene pentru acțiune şi raportare; 

— sublinierea contribuţiilor valoroase aduse în timpul discuţiei; 

— în ce măsură au fost atinse obiectivele propuse şi ce acțiuni revin participanţilor în viitor. 


Analizati prin prisma cerințelor prezentate în curs ultima şedinţă la care ati 
participat. Comentati. 

Una din cele mai bune căi pentru asigurarea succesului unei şedinţe este 
crearea unui mediu propice. Daţi un exemplu în care mediul a avut un impact 
negativ asupra grupului. Care au fost factorii cei mai importanți? 


Să reținem! 
Cum putem defini „grupul de munca“? 

Grupul de muncă reprezintă un număr de persoane (minimum două) care realizează o activitate sau o 
acțiune comună sub conducerea unui manager. 

Scopul grupului de muncă este lucrativ (confecţionarea unui produs, repararea unui utilaj etc.) sau 
creativ (descoperirea unui nou produs, proiectarea unui utilaj, reorganizarea unui loc de muncă etc.). 

Obiectivele fiecărui grup de muncă decurg din obiectivele generale ale organizaţiei din care face 
parte. Acestea sunt flexibile şi se modifică în funcție de desfăşurarea activității. 

Principalele tipuri de grupuri de muncă sunt: 

— Grupuri formale; 

— Grupuri informale; 

— Grupuri operative; 

— Echipa (team). 


Care sunt caracteristicile comunicării în cadrul grupurilor de muncă? 

Obiective: 

— informarea corectă şi la timp a membrilor grupului; 

— formarea de opinii în legatură cu diferite evenimente, discutarea acestora şi transmiterea către cei 
interesaţi; 

— vehicularea directă, imediată şi nealterată a ideilor, propunerilor şi nemulțumirilor între membrii 
grupului; 

— luarea deciziilor şi transmiterea acestora; 

— evaluarea performanţelor obținute. 

Tipologia canalelor de comunicare în interiorul grupului 

— Verticale descendente: 

— Verticale ascendente: 

— Orizontale; 

— Oblice. 

Retele de comunicare 

Retelele de comunicare reprezintă ansamblul canalelor de comunicare dispuse într-o anumită 
configurație. 

Tipurile rețelelor de comunicare: 

— Reţea în cerc; 

— Reţea în X; 

— Reţea in Y; 

— Retea in lant. 


Caracterizati modul de comunicare în cadrul unui grup de munca pe care il 
cunoaşteţi bine. Comentati eficienţa sau noneficienta acestuia. 


13. Comunicare şi motivare 


Deşi comportamentul uman este în cele mai multe situaţii rațional şi intenționat în 
cea mai mare măsură, există situaţii în care poate părea paradoxal. Indivizii alcătuiesc 
grupuri pentru a atinge diverse obiective, dar în interiorul acestor grupuri (organi- 
zatii) se manifestă conflicte uneori foarte puternice, tendințe diverse, lupte acerbe 
pentru putere sau, pur şi simplu, se instalează nepăsarea, lipsa de interes şi de initia- 
tivă. Se pune problema de a identifica care anume proces psihic stă la baza comporta- 
mentului uman descris anterior şi care este modalitatea predilectă de manifestare a 
acestui comportament; este vorba de motivaţie şi comunicare. 


13.1. Motivația — definiţie; caracteristici 

Pornind de la „Piramida nevoilor“ a lui Maslow (vezi figura 1) şi de la schema 
procesului motivational (vezi figura 2) observăm că, în fapt, motivarea reprezintă 
corelarea satisfacerii nevoilor unui individ cu realizarea obiectivelor şi sarcinilor ce-i 


revin. În orice organizație, motivarea presupune corelarea satisfacerii necesităţilor şi 
intereselor membrilor cu realizarea obiectivelor şi sarcinilor ce derivă din atribuțiile 


ce le sunt stabilite prin funcţia pe care o ocupă. 


Om — motivaţie Obiective 


Nevoi, dorințe, aspirații, . Conduita de comportare Scopuri 
convingeri, atractii, repulsii 


Stimulente 


Motiv de satisfactie 
Modificarea nevoilor 


Figura 1 — Schema procesului motivational 

Indiferent însă de forma pe care o poate avea procesul de motivare, el trebuie să 
îndeplinească în mod simultan trei caracteristici: 

— să fie complex — să utilizeze stimuli diferiți; 

— să fie diferit — să tina cont de particularitatile fiecărui individ; 

— să fie gradual — să satisfacă succesiv necesitățile membrilor, în funcție de gradul 
în care aceştia îşi îndeplinesc obiectivele ce derivă din atribuțiile ce le revin. 


Lucrul în grup poate afecta modul în care se comportă indivizii, pentru că nevoia 
de a aparţine unui grup atrage o uniformizare a comportamentelor în conformitate cu 
telurile şi valorile acceptate de grup. Există câteva caracteristici care stau la baza 
mecanismului de funcţionare a grupului: 

— grupurile pot fi atât formale, cât şi informale; acestea din urmă pot fi conduse 
sau dominate de persoane lipsite de sau cu puţină autoritate formală, dar cu putere de 
convingere sau influenţă remarcabile; 

— toate grupurile, inclusiv cele informale, fac presiuni asupra membrilor lor pentru 
a-i determina să se conformeze normelor grupului, care-i asigură acestuia trăsături 
distincte, identificabile (comportament, limbaj, îmbrăcăminte, atitudini fata de obiec- 
tivele organizaţiei etc.); 

— eficienţa liderului depinde de normele grupului şi de măsura în care acesta le 
poate influența; 

— influențarea normelor grupului este întotdeuna dificilă; se poate realiza mai uşor 
din interiorul grupului decât din exteriorul lui; 

— conflictele dintre grupuri par a fi fireşti; conflictul poate fi benefic ducând la o 
mai mare coeziune de grup; 

— nu poate fi realizată o conducere eficientă fără a înţelege grupurile şi forţele care 
le influenţează. 

Aceste caracteristici ale grupurilor sunt în măsură să explice mai clar 
comportamentul bazat pe roluri: nu putem exista în afara grupurilor. Apartenența la 
un grup presupune asumarea unui rol. În interior, presiunile exercitate de grup ne 
imprimă un anumit comportament, chiar un anumit limbaj, potrivit obiectivelor şi 
valorilor adoptate de grup, uneori chiar în contradicție cu propriile noastre valori şi 
obiective. 

Aşa cum afimam anterior, la baza comportamentului uman stă adesori motivaţia. 
Atât schema procesului motivational, cât şi piramida nevoilor a lui Maslow susțin 
această afirmaţie. 

Motivația este definită in literatura de specialitate ca fiind efortul susținut, orientat 
şi perseverent pe care îl depune un individ în vederea realizării unui scop. 
Identificăm astfel patru caracteristici ale motivație: 

— efortul — forţa comportamentului unui individ în procesul de muncă; 

— perseverența — consecventa cu care individul depune acest efort; 

— direcţia — modul, sensul în care este canalizat efortul; 

— scopul — ceea ce trebuie realizat în urma depunerii efortului. 

În funcţie de tipul de stimulente ce sunt oferite unui individ în procesul muncii 
identificăm două tipuri de motivaţie: 

— motivaţie intrinsecă — atunci cand la baza motivatiei stau factori de natură 
internă ca: satisfacție personală, plăcerea de a face lucrurile cum trebuie etc.; ea 
derivă din relația ce se stabileşte în mod direct între individ şi sarcina de îndeplinit, 
rezultând ca urmare a acțiunii individului însuşi; 

— motivaţie extrinsecă — atunci când la baza motivatiei stau factori de natură 
externă ca: salariu mai mare, bonificatii, prime etc; ea derivă din contactul indivi- 
dului cu mediul extern sarcinii, rezultând ca urmare a acțiunii altor indivizi. 

Un alt aspect care trebuie luat în discuţie atunci când abordăm problematica 
motivatiei este acela al performanței. Performanţa este definită ca măsura în care 
indivizii participă la realizarea obiectivelor organizaţiei. Rolul ei pentru desfasu- 
rarea în condiții optime a procesului de muncă în vederea atingerii obiectivelor 
propuse este covârşitor. 


13.2. Teoriile motivatiei in muncă 


Teoriile motivatiei în muncă se pot clasifica în două mari categorii: 
1. Teoriile motivatiei muncii bazate pe nevoi; 
2. Teoriile procesuale ale motivatiei muncii. 


Teoriile motivatiei muncii bazate pe nevoi 


Caracteristica principală a acestor teorii constă în faptul că, în analiza procesului 
motivational, ele iau în considerare factorul categoriei de nevoi, precum şi condiţiile 
în care indivizii vor fi motivaţi să-şi satisfacă aceste nevoi în aşa fel încât să 
contribuie la performanță. Din această categorie de teorii fac parte: piramida nevoilor 
a lui Abraham Maslow, teoria ERG (existence, relatedness, growth) a lui Alderfer, 
teoria necesităţilor a lui McClelland. 


Piramida nevoilor a lui Abraham Maslow: 

Abraham Maslow consideră că la baza motivatiei umane stau nevoile sau, cu alt 
termen, „nevoile“ (vezi figura 2). Acestea au fost grupate de psiholog în cinci grupe 
principale, sub forma unei piramide, nevoile situate la baza piramidei fiind cele mai 
importante. Cele cinci seturi de nevoi sunt, în ordinea importanţei lor: 

-nevoi fiziologice — acele nevoi a căror satisfacere asigură supraviețuirea 
individului (hrană, adăpost, apă, aer etc.); 

— nevoia de siguranță — acele nevoi care satisfac cerinţe ca securitatea, stabilitatea, 
ordinea etc. din viaţa fiecărui individ; 

— nevoia de apartenenţă — acele nevoi care apar din caracteristica de ființă socială 
a omului; 

— nevoia de stimă — acele nevoi care asigură individul de compatibilitatea dintre 
ceea ce face şi postul pe care îl ocupă; 

— nevoia de autoîmplinire — acele nevoi a căror împlinire generează o stare de 
mulțumire interioară. 


nevoi de 


autorealizare 


nevoi de stimă 
şi statut 


nevoi de afiliere 


nevoi de securitate 


nevoi fiziologice 


Figura 2 — Piramida nevoilor — Maslow 


După Maslow, fiecare dintre aceste nevoi se constituie într-un real motivator în 
funcţie de nivelul pe care respectivul individ îl ocupă în această ierarhie. De exemplu, 
să presupunem că un individ se află pe prima poziţie ierarhică, adică îi sunt satisfăcute 
nevoilor fiziologice. Pentru acesta, nevoi ca securitatea sau stabilitatea, aflate pe un 
nivel ierarhic superior, vor reprezenta un factor motivational. Astfel că o nevoie 
satisfacută nu mai este factor motivator. Exceptia o reprezintă nevoile de autoim- 
plinire care, pe măsură ce sunt satisfăcute, îşi sporesc intensitatea. 

În acelaşi timp, Maslow a stabilit relaţia dintre motivaţia extrinsecă/intrinsecă şi 
piramida nevoilor. Psihologul observă că pe măsură ce un individ se plaseză mai sus 
in această piramidă, cu atât ponderea motivatiei intrinseci va creşte în defavoarea 
celei extrinseci şi invers. 


Eficienţa unei prezentări tine deseori de modul în care vorbitorul adaptează 
materialul dorințelor şi nevoilor publicului. Luaţi în discuţie importanţa inte- 
legerii publicului conform schemei lui Maslow. 


Teoria ERG a lui Alderfer: 

Pornind de la piramida lui Maslow, Clayton Alderfer a comprimat cele cinci 
nivele de nevoi în trei, numindu-le astfel: 

1. nevoi legate de existenţă — acele nevoi care sunt satisfăcute de anumite condiţii 
materiale; sunt acoperite nevoile fiziologice stabilite de Maslow, precum şi nevoi 

considerate de acesta de siguranță, dar care în opinia lui Alderfer derivă mai degrabă 
din satisfacerea unor condiții materiale, de exemplu nevoia de a avea un loc de 
muncă plătit; 

2. nevoi relationale — acele nevoi satisfăcute în urma comunicării libere şi a 
schimbului de informaţii, opinii, idei, sentimente etc. cu ceilalți membri ai grupului; 

3. nevoi de implicare — acele nevoi care sunt satisfăcute de implicarea personală 
puternică în mediul de muncă. 

Urmând îndeaproape concepția lui Maslow, Alderfer aduce ca element de noutate 
faptul că, în opinia lui, dacă un individ se află în imposibilitatea de a-şi satisface 
nevoi ca cele de dezvoltare, el va reveni la satisfacerea nevoilor de pe treapta 
ierarhică inferioară. În acelaşi timp, el creează o ierarhie mai putin rigidă ce acoperă 
un spectru mai larg de nevoi. 

În concluzie, Alderfer consideră că, cu cât mai mult sunt satisfacute nevoile de 
nivel inferior, cu atât mai mult sunt dorite nevoile de nivel superior şi cu cât mai 
putin sunt satisfăcute nevoile de rang superior, cu atât mai mult este dorită satisfa- 
cerea nevoilor de rang inferior. 


Teoria necesităţilor a lui Mc Clelland: 

Mc Clelland a pornit în demersul său teoretic de la premisa că, în motivaţie, un rol 
important îl au şi condiţiile care au generat apariția nevoilor. El a realizat astfel o 
teorie în care a subliniat condiţiile în care anumite nevoi duc la modele particulare ale 
motivatiei. 

În studiul său, Mc Clelland a relevat în special importanţa nevoilor de realizare, 
afiliere şi putere, arătând rolul lor asupra comportamentului indivizilor într-o organi- 
zaţie. 


Teoriile procesuale ale motivatiei muncii 


Teoriile procesuale au apărut în opoziție cu teoriile motivatiei bazate pe nevoi, ele 
punând accentul nu pe ce anume motivează oamenii, ci cum anume sunt ei motivaţi. 
Altfel spus, teoriile motivatiei procesuale specifică detaliile asupra modului în care 
apare motivația. 

Din rândul teoriilor procesuale menţionăm teoria aşteptărilor şi teoria echităţii. 


Teoria aşteptărilor. 

Victor Vroom este primul psiholog care a realizat în mod complet această teorie. 
La baza ei stă convingerea că motivaţia este determinată de rezultatele pe care 
oamenii le aşteaptă să apară ca urmare a acţiunilor lor la locul de muncă. Pornind de 
la aceasta idee, Vroom a elaborat un model ipotetic al aşteptării (figura 3). 

Modelul creat de Vroom are următoarele componente: 

1. Rezultatele sunt reprezentate de consecinţele pe care le are comportamentul 
unui individ în activitatea pe care o desfăşoară, teoria se preocupă de relevarea 

modului în care un salariat ar putea să aleagă un rezultat de ordinul întâi în locul 
altuia. În mod firesc, rezultatele de ordinul doi sunt consecinţele care urmează unui 
rezultat de ordinul întâi, rezultatele de ordinul doi fiind, în contrast cu cele de ordinul 
întâi, mai relevante pentru exprimarea caracteristicilor motivationale ale fiecărui 
individ; 

2. Instrumentalitatea este reprezentată de posibilitatea ca un rezultat de ordinul 
întâi să aibe ca urmare firească un rezultat de ordinul doi; în fapt este vorba de o 
inlantuire cauzală firească, în sensul că, de exemplu, mărirea productivităţii — rezultat 
de ordinul unu (rezultat care are ca semnificație economică creşterea profitului), ar 
trebui să fie urmată de creşterea salariului; 

3. Valenta este reprezentată de valoarea care este aşteptată de la rezultatele 
muncii, măsura în care acestea sunt atractive sau neatractive; 

4. Aşteptarea este reprezentată de posibilitatea ca un anumit rezultat particular de 
ordinul întâi să poată să fie atins; 

5. Forța este reprezentată de direcționarea efortului către obținerea de rezultate de 
ordinul întâi. 

Rezultate de Rezultate de 
ordinul întâi ordinul doi 


Sentimentul 
_ implinirii V 
Productivitate 
înaltă Acceptarea 
egalilor V 
Oboseala 


Vv 
Banii 
Vv 
Productivitate Sentimentul 
medie implinirii V 
Acceptarea 
egalilor V 


Figura 3. — Model ipotetic al asteptarii 
(A= asteptarea, I= instrumentalitatea, V= valenta) 


Punctul forte al teoriei lui Vroom îl constituie faptul că se bazează pe percepțiile 
fiecărui angajat, astfel încât aşteptările, valenţele, instrumentalitatile şi rezultatele de 
nivelul doi, care sunt cu adevarat relevante, depind de sistemul perceptual al per- 
soanei a cărei motivaţie o analizăm. 

Teoria echităţii: 

J. Stacey Adams este psihologul care a elaborat această teorie ce porneşte de la 
premisa că sursa motivatiei rezidă din compararea eforturilor pe care cineva le face 
într-un anumit post şi a recompenselor pe care le obține, cu eforturile sau recompen- 
sele altei persoane sau altui grup. 

Datorită faptului că inechitatea poate produce situaţii conflictuale, slăbind în 
acelaşi timp motivaţia, J. Stacey Adams sugerează următoarele posibilități de redu- 
cere a inechitatii şi, deci, de sporire a echităţii: 

— schimbarea percepţiei fiecărui individ asupra propriilor eforturi şi recompense; 

— schimbarea percepţiei asupra eforturilor şi recompenselor acordate persoanei 
sau grupului cu care se face comparatia; 

— alegerea unui alt element (persoană sau grup) pentru realizarea comparatiei; 

— modificarea recompenselor şi eforturilor personale. 

Caracteristica teoriei realizată de J. Stacey Adams constă în faptul că aceasta 
vizeză problema inechitatii legată in special de recompensă, de corelarea efortului cu 
retribuirea. 

Legat de acest aspect se consideră că, de exemplu, inechitatea survenită ca urmare 
a supraretribuirii poate fi redusă comportamental prin creşterea eforturilor sau prin 
reducerea recompenselor. În general, această teorie a fost confirmată sub aspectul 
inechitatii ca urmare a subretribuirii. 


Formati o echipă cu alti doi colegi pentru un exercițiu de intervievare. 
Stabiliti ca unul dintre cei trei să fie intervievatorul, unul să fie intervievatul şi 
celălalt, observatorul. Intervievatorul ar trebui să solicite o copie a CV-urilor 
intervievatilor, drept bază pentru enuntarea celor mai potrivite întrebări şi apoi 
să pregătească o listă cu întrebările care ar trebui puse pe durata interviului de 
angajare. În alegerea acestor întrebări, ţineţi seama în special de factorii moti- 
vationali relevati mai sus. Desfasurati un interviu de angajare pentru un post pe 
care l-au ales de comun acord intervievatorul şi intervievatul. Observatorul ar 
trebui să înregistreze şi să noteze pe durata procesului de intervievare inclusiv 
comportamentele care au făcut ca intervievatul şi intervievatorul să nu se simtă 
comfortabil. Comentati rezultatele acestui exercițiu. 

Cât de deschişi şi sinceri credeţi că sunt majoritatea angajaţilor? Ce factori 
motivationali pot facilita o mai mare deschidere? 


Comunicarea în acțiune 


Gândiţi-vă la cel putin trei categorii de salariaţi pentru care puteţi identifica motivații mai puternice 
decât banii. Care sunt acestea ? 

Amintiti-va o situaţie deosebită în care dumnevoastra înşivă ati depus un mare efort fără să vă gândiţi 
la bani. Ce anume credeţi că a determinat acest efort ? Care a fost ponderea comunicării ca sursă de 
motivare în luarea deciziei dumneavoastră ? Notati-va răspunsurile în tabelele de mai jos. 

Ceilalţi 

Nr. crt. Categoria Motivația 

1. 

2. 

3. 

Dumneavoastră 

Situația de muncă Frecvența (rar, frecvent, permanent) Motivația 


Ponderea comunicării ca sursă de motivare: 
1. foarte mare 

2. mare 

3. medie 

4. mică 

5. foarte mică 

Motivati opțiunea făcută. 


Să reținem! 


Cum putem defini motivaţia? 

Motivația — efortul susținut, orientat şi perseverent pe care îl depune un individ în vederea realizării 
unui scop. 

În funcţie de tipul de stimulente ce sunt oferite unui individ în procesul muncii, identificăm două 
tipuri de motivaţie: 

— motivaţie intrinsecă 

— motivaţie extrinsecă. 

Un aspect important — performanţa. Performanța este definită ca măsura în care indivizii participă la 
realizarea obiectivelor organizației. 


Care sunt principalele teorii ale motivatiei în muncă? 

Teoriile motivaţiei muncii bazate pe nevoi iau în considerare atât categoria de nevoi, precum şi 
condiţiile în care indivizii vor fi motivaţi să-şi satisfacă aceste nevoi în aşa fel încât să contribuie la 
performanță. 

— Piramida nevoilor a lui Abraham Maslow 

— Teoria ERG a lui Alderfer 

— Teoria necesitatilor a lui Mc Clelland 

Teoriile procesuale ale motivatiei muncii au apărut în opoziţie cu teoriile motivatiei bazate pe nevoi, 
ele punând accentul nu pe ce anume motivează oamenii, ci cum anume sunt motivaţi oamenii. Altfel 
spus, teoriile motivatiei procesuale specifică detaliile asupra modului în care apare motivaţia. 

— Teoria aşteptărilor 

— Teoria echităţii 


14. Comunicare şi conducere 


Fiecare manager trebuie să dezvolte şi să promoveze o politică bazată pe un sis- 
tem de comunicare care să-i permită ajustarea permanentă a structurii şi a procesului 
organizational la condiţiile în continuă schimbare. De asemenea, prin rolul său de 
negociator, de promotor al politicii organizaționale şi transmitator al acestei politici, 
managerul trebuie să-şi formeze şi să întreţină o reţea de contacte cu partenerii 
organizației, în realizarea politicii externe şi, în acelaşi timp, o reţea de informații 
deosebit de utilă în realizarea politicii interne a firmei. Ca urmare, managementul 
modern acordă un rol deosebit de important comunicării, pe care o consideră o com- 
ponentă vitală a sistemului managerial al oricărei organizaţii, fie aparținând manage- 
mentului privat, fie aparținând managementului public. 


14.1. Caracteristici ale comunicării manageriale 


Comunicarea managerială nu poate fi privită în afara managementului, ea repre- 
zintă o componentă majoră, fundamentală a acestuia. Evoluţia managementului a 
determinat apariția unor forme specifice de comunicare managerială pentru fiecare 
etapă din dezvoltarea sa. 


Info 


Managementul apare ca activitate practică o dată cu civilizația, în procesul de diviziune a muncii, dar 
ca domeniu de sine stătător, ca ştiinţă, managementul se separă şi capătă existență de sine stătătoare relativ 
recent. Acest fenomen s-a datorat şi faptului ca managementul este legat de organizarea economică, de 
realizarea oricărei activităţi economice producătoare de bunuri sau de servicii în cadrul unei instituţii, iar 
despre instituţie (în sensul economic al termenului) putem vorbi abia începând cu secolul XX. 

Managementul începutului de secol s-a realizat simultan cu explozia dezvoltării economice şi 
industriale, ceea ce a determinat perceperea managementului ca „management al mașinilor“. Dezvoltarea 
era percepută ca o dezvoltare tehnică, o preocupare cât mai intensă pentru eficientizarea maşinilor, pentru 
creşterea ponderii acestora în orice domeniu de activitate. Această perioadă a condus la existența unui 
management de tip autocratic. Noţiunea de şef era sinonimă cu noțiunea de manager, fapt ce determină 
existența unei comunicări de tip prescriptiv; rolul comunicării era acela de a transmite informaţiile de sus 

în jos; de cele mai multe ori aceste informaţii, instrucțiuni aveau caracter de sarcină obligatoriu de 
îndeplinit, era o comunicare verticală şi în general într-un singur sens. 

După cel de al doilea război mondial, o dată cu schimbările importante din societate, cu rolul din ce 
în ce mai crescând al sindicatelor, relaţiile de management cu accent pe importanța maşinii se modifică, 
de data aceasta accentul căzând asupra oamenilor. Este vorba de un management umanizat, care schimbă 
perspectiva comunicării manageriale. Managerul nu mai este numai un simplu organizator al maşinilor, 
un simplu administrator al resurselor materiale, ci şi un administrator al resurselor umane. Comunicarea 
managerială apare astfel ca o funcție de o importanță deosebită în activitatea de management, ca 
instrument de lucru în managementul resurselor umane, în îndeplinirea funcţiilor şi în realizarea 
obiectivelor organizaţiei. Rolul comunicării creşte într-atât încât cursurile de comunicare managerială 
introduse încă din 1920 la universităţile Harvard, Virginia Darden School şi Dartmouth Tuck School din 
Statele Unite ale Americii devin obligatorii pentru educaţia oricărui manager american, impunându-se 
ceva mai târziu şi în Europa. 

După anii 1970, o dată cu apariția managementului de performanță, managerul devine şi întreprin- 
zător pe lângă administrator de resurse şi lider. Datorită diferentierii atribuțiilor sale şi a complexității 
acestora (ca administrator organizează, procesele existente la nivel organizatoric, ca lider, decide, con- 
duce eficient; ca întreprinzător, acţionează în momentul potrivit pentru buna funcționare a organizației), 
comunicarea managerială devine o adevărată forță, ocupă un loc central în activitatea oricărui manager. 


Comunicarea managerială (apud Rodica Cândea, Comunicarea managerială) 
reprezintă o formă a comunicării interumane, un instrument de conducere cu ajutorul 
căruia managerul îşi poate exercita atribuțiile specifice: previziune, antrenare, orga- 
nizare, coordonare, control, evaluare. 

Fiind parte a procesului de conducere (Henry Fayol alătura comunicarea plani- 
ficării, previziunii, organizării şi comenzii ca fiind unul dintre cele cinci elemente de 
bază ale managementului) prin care managerul îi înțelege pe subordonați, făcându-se 
înţeles de aceştia, comunicarea managerială este orientată nu numai spre transmiterea 
mesajelor, ci şi spre schimbarea mentalităților şi adaptarea psihologică a angajaţilor 
la obiectivele organizaţiei. 

Comunicarea managerială reprezintă un auxiliar al conducerii care pune în circu- 
latie informații despre rezultatul deciziilor, făcând astfel posibilă punerea de acord a 
execuţiei cu obiectivele şi a rezultatelor cu planificarea. 

Importanța acordată comunicării în organizații se datorează şi caracterului com- 
plex pe care procesul de comunicare îl are la nivel managerial. Astfel, în orice cadru 
organizational există numeroase reţele de comunicaţii, repectiv grupaje de canale de 
comunicaţii regăsite în configurații specifice care alcătuiesc sistemul de comunicaţii. 
Rolul deosebit al acestuia în asigurarea functionalitatii şi eficacităţii activităților într- 
o organizație este generat în principal de: 

— volumul, complexitatea şi diversitatea apreciabilă a obiectivelor existente la ni- 
velul subsistemelor unei organizații, datorate impactului variabilelor mediului am- 
biant naţional precum şi a celui internaţional; 

— mutaţiile profunde ce survin o dată cu evoluția socială, legislativă şi economică 
în fiecare legislatură, şi care au un impact deosebit de puternic la nivelul fiecărei 
organizaţii în caracteristicile sale dimensionale şi funcționale; de exemplu, grupurile 
şi modul de concepere şi funcționare a acestora; de asemenea, comunicațiile au rol 

important în cadru decizional, de a amplifica legăturile dintre componenţii grupu- 
rilor, de a consolida coeziunea acestora; 

— activitatea membrilor unei organizații care ocupă funcții de conducere; 
Mintzberg consideră că managerii îndeplinesc trei categorii de roluri: interpersonal, 
informaţional şi decizional. Dintre acestea, rolurile informaţionale, adică de monitor, 
difuzor şi purtător de cuvânt sunt cele care definesc comunicarea, dar circuitul 
informaţional poate fi identificat şi în celelalte roluri. Realizând această atribuire de 
roluri, Mintzberg aprecia că pentru o persoană integrată într-o organizaţie, în funcţie 
de nivelul ierarhic pe care această persoană îl ocupă, comunicarea poate însemna 
pâna la 80% din timpul pe care îl consumă. 

Comunicarea înseamnă aproape totul în management, atât timp cât de calitatea 
comunicării depinde înţelegerea problemelor cu care se confruntă orice angajat, de la 
manager până la funcţionarul de pe cel mai Jos nivel ierarhic, durabilitatea relațiilor 
dintre aceştia, capacitatea managerului de a-şi motiva şi a-şi conduce subordonații, 
dar şi raporturile cu mediul extem organizaţiei din care sunt preluate informații 
deosebit de utile pentru buna funcţionare a acesteia. 

De fapt, în management, problema comunicării este problema circulaţiei ideilor şi 
soluţiilor destinate realizării obiectivelor organizației, atât prin canale deschise în 
organizație, cât şi prin cele exterioare. 


„Un lider eficient trebuie să fie un lider comunicativ.“ Daţi un exemplu 
concret care să susţină această afirmație. 


14.2. Obiectivele comunicării manageriale 


Una dintre componentele importante ale activității de conducere o reprezintă 
schimbul de informaţii şi mesaje realizat între şeful organizației şi subalterni, precum 
şi între aceştia din urmă. 

Particularitatile comunicării manageriale raportate la celelalte feluri de comu- 
nicare existente sunt generate de scopul, obiectivele şi funcțiile (rolurile) acestei 
comunicări, de cadrul şi structura organizaţiilor precum, şi de contextul culturii 
organizaționale. De asemenea, comunicarea managerială din orice fel de organizație 
se supune unor norme de etică specifice care se regăsesc în cultura organizațională, 
politica organizațională şi, evident, în etica individuală a angajaţilor din funcțiile de 
conducere. 

Angajatul competent nu comunică la întâmplare sau după bunul său plac, ci 
conform unei anumite strategii, atât în ceea ce priveşte actul de comunicare în sine, 
cât şi strategia existentă la nivelul organizaţiei, strategie care are rolul de a crea o 
imagine pozitivă asupra acesteia. Cuantificarea acestei imagini este dată de profit, de 
procentul de piaţă pe care firma îl deţine, de cifra de afaceri. 

Orice angajat cu funcţie de conducere, în calitatea sa de manager, controlează în 
ce măsură au fost realizate deciziile sale numai dacă poate comunica cu cei care le 
execută. Numai aşa executantii pot cunoaşte ce au de făcut, când trebuie facut, ce 
trebuie făcut şi pot face cunoscute sugestiile şi problemele lor. 

La nivelul organizaţiilor din România, în special la nivelul celor din sectorul 
public, comunicarea se realizează deficitar datorită birocratizării excesive care face 
ca de multe ori o informație să parcurgă o mulțime de nivele ierarhice pentru a 
ajunge la destinatar. Deseori, manageri de la nivelele superioare (top managementul) 
sunt lipsiți de informaţii reale, fiind suprasaturati de rapoarte interminabile care nu 
spun nimic. O comunicare eficientă ar avea în vedere tocmai evitarea unor asemenea 
situaţii prin renunțarea la fel de fel de modalități inutile şi costisitoare (sub raportul 
timpului) care îngreunează luarea deciziilor şi soluționarea problemelor. 

Uneori comunicarea este deficitar realizată datorită unui sistem de comunicații 
rigid. Sistemul de comunicaţii trebuie să fie conceput ca un organism dinamic, 
capabil în orice moment să se adapteze nevoilor de informare ale angajaților din 
sistem. 

Scopul comunicării manageriale în orice organizaţie este acela al realizării unei 
informări corecte, eficiente şi eficace, atât pe verticală, cât şi pe orizontală, în vederea 
realizării în condiții optime a solicitărilor interne şi externe şi în concordanță cu 
obiectivele manageriale şi organizaționale stabilite. Pentru aceasta, în procesul de 
comunicare managerială din orice organizaţie, trebuie să fie satisfăcute un număr de 
nevoi comunicationale fundamentale ale oricărui angajat: 

—nevoia de a şti — cunoştinţele profesionale necesare pentru îndeplinirea 
sarcinilor sau executarea funcției; 

— nevoia de a înţelege — nu este suficient să ştii să faci un anumit lucru, ci trebuie 
să-l faci şi să ştii pentru ce trebuie facut; 

— nevoia de a se exprima — de a putea aduce opinia ta la cunostiinta celor din 
nivelele ierarhice superioare de conducere. 

Satisfacerea acestor nevoi ale oricărui individ angrenat într-o organizație trebuie 
corelată concomitent cu respectarea unor condiţii ca: 

— formularea concisă şi exactă a mesajului care trebuie să asigure înțelegerea 
corectă a acestuia; 

— transmiterea rapidă şi nedeformată a mesajului; 

— fluenta şi reversabilitatea comunicaţiilor; 

— descentralizarea luării deciziilor; 

— flexibilitatea sistemului de comunicaţii care trebuie să permită adaptarea aces- 
tuia la orice situație nou creată. 

Un procent foarte mare din ponderea activităţilor pe care le desfăşoară un ma- 
nager în cadrul unei organizații îl reprezintă activităţile de comunicare. Acest procent 
variază în funcţie de poziţiile ierarhice la care se desfăşoară activitățile; astfel, cu cât 
un individ se află mai sus în ierarhie, cu atât mai mare va fi ponderea comunicării în 
activitatea pe care o desfăşoară prin rolurile pe care le îndeplineşte. După Mintzberg 

există, aşa cum mai spuneam, mai multe categorii de roluri pe care le pot îndeplini 
indivizii aflați în funcții de conducere: roluri interpersonale, informaționale sau 
decizionale. 

Ce semnificaţie are în fapt îndeplinirea fiecăruia din aceste roluri? 

Rolurile interpersonale se referă la capacitatea managerilor de a reprezenta un 
anume departament, compartiment sau o anume direcţie în fata celorlalți angajaţi, de 
a motiva şi influenţa angajaţii, de a crea şi a menţine legăturile atât în interiorul, cât şi 
în exteriorul unei organizații. 

Rolurile informaţionale se referă la capacitatea managerilor de a colecta, a 
monitoriza, a prelucra, a sintetiza şi a transmite informații în interiorul, ca şi în 
exteriorul organizaţiei, precum şi între aceasta şi alte organizaţii (sunt realizate, de 
regulă, de departamentul Relaţii Publice din cadrul organizațiilor). 

Rolurile decizionale au în vedere calitatea de întreprinzător, capacitatea de 
rezolvare a disfunctionalitatilor, responsabilitatea de a aloca resurse şi capacitatea de 
a negocia, ce se realizează prin inițierea de activităţi, de strategii şi tactici care să 
conducă la schimbare (sunt realizate de toţi angajaţii din funcţii de conducere la 
diferite nivele ierarhice, de la şeful de departament, compartiment, direcție şi până la 
mangementul de vârf). 

În concluzie, comunicarea ocupă un loc central la nivelul procesului de mana- 
gement, cunoscând o evoluţie spectaculoasă în timp, de la o comunicare autoritară, 
prescriptivă către o comunicare relationala, democratică. 


14.3. Funcţiile comunicării manageriale 


Comunicarea managerială trebuie să aibă în vedere realizarea unor obiective 
manageriale cu caracter permanent, altele decât cele impuse de politica fiecărei 
organizații. 

Aceste obiective trebuie să fie corelate cu funcțiile managementului, funcții ce se 
desfăşoară într-o formă specifică la nivelul fiecărei organizaţii. Este vorba despre 
funcţiile de planificare sau previziune, organizare, coordonare, antrenare şi evaluare- 
control. 

Pentru înţelegerea locului şi rolului comunicării la nivelul exercitării fiecăreia din 
aceste funcţii, este important să cunoaştem semnificaţia acestor funcţii la nivelul 
managementului general, precum şi corelarea lor cu procesul de comunicare. 

1. La nivelul managementului general, funcția de planificare sau previziune 
constă în ansamblul proceselor de muncă prin intermediul cărora se determină prin- 
cipalele obiective ale firmei şi componentelor sale, precum şi resursele şi principalele 
mijloace necesare realizării lor. Rolul acestei funcții este acela de a stabili ce anume 
trebuie realizat, cu ce mijloace, în ce condiţii şi în ce orizont de timp. Aceste 
obiective se realizează prin concretizarea rezultatelor funcției de planificare după 
criteriile: grad de detaliere, obligativitate şi orizont, în prognoze, planuri şi programe. 

Este evident că la baza întocmirii acestor prognoze, planuri şi programe se află un 
amplu proces de culegere de informaţii, documentare, prelucrare şi procesare a 
informațiilor, proces comunicational, de fapt. Altfel spus, comunicarea constituie o 
componentă esenţială a funcţiei de planificare sau previziune, fără de care aceasta nu 
s-ar putea realiza. 

La nivelul unei organizaţii, funcţia de planificare are rolul de a stabili obiectivele 
pe care aceasta, în baza politicilor specifice profilului şi caracteristicilor organizaţiei, 
trebuie să le realizeze, să stabilească resursele pe care le alocă, prin bugete, realizării 
acestor obiective, deciziile ce trebuie luate pentru realizarea lor. Astfel, atât la nivelul 
intern, cât şi la nivel extern este de neconceput exercitarea de către o organizaţie a 
funcției de planificare fără un real suport comunicational, deoarece numai prin 
comunicare pot fi întocmite eficient planurile şi politicile de acţiune, pot fi transmise 
informaţii la diferite nivele ierarhice, pot fi antrenați angajaţii, subordonații in 
procesul de decizie prin cooptarea lor la acest proces, prin luarea acestor decizii în 
cadrul unor şedinţe sau ca urmare a unor discuții. 

De semnalat faptul că la nivelul organizațiilor din România, în special în 
organizațiile mari, indiferent dacă aparțin sectorului public sau privat, există 
deficienţe de realizare a comunicării manageriale în cadrul funcției de planificare în 
sensul că, în general, nu există reale relaţii comunicationale între şef şi subordonat în 
întocmirea prognozelor, planurilor sau programelor de acţiune. Această situaţie se 
datorează în principal faptului că nu există în cadrul firmei un departament 
specializat în soluţionarea unor astfel de probleme şi în asigurarea desfăşurării 
optime a fluxurilor informaţionale (de cele mai multe ori în cadrul firmei aceste 
atribuţii revin departamentului de management de resurse umane sau departamen- 
tului organizatoric), în cazul în care ne referim la organizații din sectorul public, 
aceste planuri se stabilesc la vârful ierarhiei fără a exista un minim de colaborare 
între deţinătorii funcțiilor de conducere şi executanti. 


2. Cea de-a doua funcţie, organizarea, desemnează la nivelul managementului 
general ansamblul proceselor de management prin intermediul cărora se stabilesc şi 
se delimitează procesele de muncă fizică şi intelectuală şi componentele lor (mişcări, 
timpi, operații, lucrări, sesiuni etc.), precum şi gruparea acestora pe posturi, formații 
de muncă, compartimente şi atribuirea lor personalului corespunzător pe baza 
anumitor criterii manageriale, economice, tehnice şi sociale, în vederea realizării în 
cât mai bune condiţii a obiectivelor previzionate. 

Rolul funcţiei de organizare este acela de a realiza obiectivele propuse în etapa 
anterioară prin exercitarea funcţiei de planificare sau previziune, prin combinarea 
optimă şi eficientă a resurselor umane, materiale, informaţionale şi financiare, printr- 
o corectă ocupare a locurilor de muncă, atât la nivelul compartimentelor, cât şi la 
nivelul întregii organizaţii. Observăm, deci, că funcţia de organizare are o dublă 
valență: vorbim de o organizare a întregii organizaţii şi de o organizare a fiecărui 
departament, direcţie, birou, serviciu. 

La nivelul organizaţiilor, această funcţie se referă la acele modalități specifice 
prin care instituţia va realiza planurile şi programele întocmite în etapa anterioară. Ea 
prespune stabilirea şi atribuirea sarcinilor, gruparea acestora pe compartimente, 
alocarea resurselor şi determinarea structurii organizaționale; în acelaşi timp, funcția 
de organizare presupune realizarea unui număr important de sarcini caracteristice 
procesului de comunicare, presupune construirea unui cadru relational cu caracter 
formal, a sistemului informaţional intern şi extern, presupune primirea, solicitarea şi 
utilizarea feed-back-ului. 


3. Funcţia de coordonare la nivelul managementului general constă în ansamblul 
proceselor de muncă prin care se armonizează deciziile şi acţiunile personalului 
firmei şi ale subsistemelor sale, în cadrul previziunilor şi sistemului organizatoric 
stabilite anterior. 

În literatura de specialitate coordonarea este apreciată ca fiind „o organizare 
dinamică“ şi aceasta datorită faptului că: 

— agentul economic şi mediul ambiant se află într-o continuă schimbare care este 
imposibil de reflectat în totalitate în previziuni şi în sistemul organizatoric; 

— reacțiile personalului, ca şi complexitatea şi diversitatea subsistemelor reclamă 
un feed-back operativ, permanent. 

În organizaţii, funcția de coordonare are în vedere armonizarea activităților şi a 
resurselor alocate în mod optim, pentru realizarea obiectivelor propuse prin politicile 
organizaționale. 

Pentru asigurarea unei coordonări eficace este esenţială existenţa unei comunicări 
adecvate la toate nivelurile realizării managementului într-o organizație. Această 
comunicare trebuie să vizeze în principal transmiterea de informaţii, perceperea 
integrală a mesajului. La rândul ei, pentru a fi eficace, comunicarea depinde de un 
complex de factori între care se numără: 

— calitatea managementului realizat de persoanele aflate în posturile de conducere 
(modalitatea de conducere, realismul obiectivelor propuse prin politici specifice, 
nivelul de pregătire al managerilor, concordanța dintre pregătirea managerilor şi 
cerinţele postului pe care îl ocupă); 

— calitatea celor aflați în aparatul executiv (nivelul de pregătire al acestora, 
aptitudinile, interesul pentru rezolvarea problemelor, gradul de receptivitate). 

Atât la nivelul managementului general, cât şi la nivelul managementului dintr-o 
organizație, funcția de coordonare îmbracă două forme după criteriul modalității de 
realizare a comunicării: 

— coordonarea bilaterală are la bază o comunicare de tip linear, realizată între 
manager şi subordonat, în vederea obținerii unui feed-back operativ; aceasta are ca 
principal dezavantaj consumul mare de timp; 

— coordonarea multilaterală are la bază o comunicare de tip rețea, implicând un 
număr mare de subordonați care intră în contact, în schimb de informaţii cu 
managerul; se realizează de regulă în cadrul şedinţelor. 

4. Antrenarea încorporează ansamblul proceselor de muncă prin care personalul 
firmei este determinat să contribuie la stabilirea şi realizarea obiectivelor previzio- 
nate, pe baza luării în considerare a factorilor care îl motivează. 

Cu alte cuvinte, funcţia de antrenare într-o organizație îşi propune să realizeze 
prin colaborare şi motivare implicarea cât mai profundă a angajaţilor în vederea 
realizării obiectivelor ce le revin, obiective ce sunt deduse din obiectivele stabilite 
prin programe şi politici organizaționale la nivel general. Realizarea acestei funcții 
presupune deci, pe de o parte, crearea unui climat de colaborare, iar pe de altă parte o 
motivare adecvată a personalului, iar aceste deziderate nu se pot realiza decât prin 
comunicare. 


5. Funcţia de evaluare-control poate fi definită ca ansamblul proceselor prin care 
performanţele firmei, subsistemelor şi componentelor acesteia sunt măsurate şi 
comparate cu obiectivele şi standardele stabilite initial, în vederea eliminării deficien- 
telor constatate şi integrării abaterilor pozitive. 

Aceasta explică de ce funcția de control-evaluare, ca etapa ce încheie ciclul pro- 
cesului de management, implică existenţa a patru faze: 

— măsurarea realizărilor; 

— compararea realizărilor cu obiectivele şi standardele stabilite inițial, evidențiind 
abaterile produse; 

— determinarea cauzelor care au generat abaterile constatate; 

— efectuarea corecturilor care se impun, inclusiv acționarea pe măsura posibilită- 
tilor, asupra cauzelor ce au generat abaterile negative. 

În organizaţii activitatea de control permite decidentilor, autorităților superioare 
să constate dacă instituţia în ansamblul ei şi-a îndeplinit sau nu obiectivele prin acti- 
vitatea desfăşurată. Aceasta se face după realizarea unei evaluări pertinente, bazată 
pe criterii bine formulate şi concret specificate. Sesizarea unor deficienţe, a unor 
nerespectări a etapelor din realizarea programelor şi politicilor organizaționale speci- 
fice determină luarea unor decizii de natură să corecteze în mod corespunzător starea 
de fapt. Acest control bazat pe evaluare şi exercitat prin corecție se poate realiza 
numai în măsura în care există comunicare, deoarece el se obiectivează în activități 
ce au la bază procese de comunicare: evaluarea performanţelor angajaților pe baza 
unor sisteme formale de teste şi/sau interviuri, redactarea de rapoarte de activitate, 
formularea de măsuri ce se impun a fi adoptate. 

Relaţia dintre participanții la control reprezintă un alt aspect al funcţiei de control- 
evaluare ce se realizează prin comunicare. 

În exercitarea controlului sunt implicate trei persoane: 

— decidentul; 

— controlorul; 

— controlatul. 

Controlorul se află fata de decident într-un raport de subordonare. Decidentul îi 
stabileşte obiectul controlului, dar nu-i poate impune şi ce anume să constate sau să-i 
modifice constatările. 

Controlatul este subordonat fata de controlor, dar numai sub aspectul obligaţiei de 
a-l informa corect şi a-i pune la dispoziție toate documentele cerute, în condiţiile 
prevăzute de lege. 

Relaţiile dintre cei trei participanţi la activitatea de control sunt relaţii care au un 
puternic caracter comunicational (vezi figura 1). 


Controlat 


Cere efectuarea Cere să se prezinte modul de indeplinire a deciziei Furnizează informaţii 
controlului Expune cauze posibile 


Stabileşte Cere informaţii pentru verificarea cauzelor Furnizează informații 
responsabilități Stabileşte priorități Preia prioritățile 


Stabileşte termene Preia responsabilitatile 


Figura 1 — Relaţia dintre participanţi şi control 


Datorită caracterului de complementaritate ce se stabileşte între funcțiile manage- 
mentului, a existenţei unor relaţii de interdependenta atât între ele, cât şi între ele şi 
comunicare, aceasta din urmă ocupă un loc central în sistemul managerial al oricărei 
organizații (vezi figura 2). 


~Y C C Srema N 
Pe 


Coordonare Antrenare 


Control- 
evaluare 


Figura 2 — Interdependenta dintre funcţiile managementului si comunicare 


Orice manager dintr-o organizație comunică urmărind realizarea unor scopuri 
concrete. Aceste scopuri rezultă din rolurile pe care managerul le are în structura 
organizațională din care face parte. Pentru îndeplinirea rolului atribuit, managerul va 
folosi într-un mod mai mult sau mai puţin conştient, mai mult sau mai puţin 
deliberat, următoarele funcţii ale comunicării: 

— funcția de informare; 

— funcția de comandă şi instruire; 

— funcția de influențare, convingere, îndrumare şi sfătuire; 

— funcția de integrare şi menținere. 

Funcţia de informare se referă la faptul că managerul este pus în situaţia de a 
primi două tipuri de informații: informații externe, trimise şi primite prin structuri 
special create, şi informaţii interne care circulă prin canale formale şi informale în 
cadrul respectivei organizaţii. Existenţa acestor două tipuri de fluxuri informaţionale 
se datorează faptului că orice organizaţie este rezultatul unui cumul de interacțiuni 
externe — cu mediul extern şi intern — între subdiviziunile organizației şi între 
membri. 

Prin funcția de comandă şi instruire, managerul, care ocupă în ierarhie poziții 
superioare ce îi conferă atribuţii de comandă, asigură convergenta acțiunii celorlalți 
angajați şi a compartimentelor din structură în realizarea politicilor organizației. 
Deciziile şi instrucţiunile asigură alinierea la politicile organizaționale, uniformitatea 
în practici şi proceduri, corectitudinea şi completitudinea realizării sarcinilor. 

Funcția de influențare, convingere, îndrumare şi sfatuire îi permite oricărui 
manager să realizeze controlul atât asupra informaţiei vehiculate, cât şi asupra 
comportamentului celorlalți angajaţi cu care se află în relaţii de diverse tipuri (ierar- 
hice ascendente sau descendente, orizontale) în cadrul respectivei structuri. 

Funcţia de integrare şi menținere îi oferă angajatului din structurile ierarhice 
superioare posibilitatea de a asigura operabilitatea funcțională a departamentu- 
lui/directiei/biroului pe care îl conduce prin: 

— cursivitatea fluxului informational; 

— folosirea optimă a canalelor informaţionale, astfel încât să se evite suprapunerea 
de informaţii sau informaţia inutilă; 

— sortarea, verificarea şi transmiterea datelor în funcţie de specificul lor. 

Această orientare a comunicării, prin exercitarea funcţiilor de comunicare prezen- 
tate, în vederea atingerii unor scopuri, pe care o realizează managerii determină exis- 
tenta unor caracteristici ale comunicării manageriale, general valabile pentru toate 
organizațiile. Acestea sunt: 

— orice organizaţie este în procesul de comunicare atât emițător, cât şi receptor 
(destinatar); 

— orice organizaţie foloseşte în realizarea activităților sale informaţii de natura 
internă şi informaţii de natură externă; 

— informaţiile de natură internă sunt informaţii care circulă prin canalele formale 
şi informale în şi între fiecare componentă organizatorică; 

— informaţiile de natură externă sunt informaţii ce circulă între organizație şi 
celelalte componente ale sistemului social; 

— fiecare componentă a organizaţiei reflectă prin informaţiile vehiculate un 
anumit tip de procese (contabile, financiare etc.); 

— fiecare organizaţie are o evidență clară a informaţiilor vehiculate; această evi- 
denta a informaţiilor vehiculate poate fi curentă — reflectă anumite situații existente la 

un moment dat în cadrul organizaţiei — şi statistică — reflectă nivelul de realizarea a 
obiectivelor propuse prin politici specifice de fiecare din aceste instituţii. 

Caracteristicile comunicării manageriale desfăşurate la nivelul unei organizații 
sunt influențate, dincolo de funcţiile de comunicare îndeplinite de fiecare din 
angajaţi, de existenţa unor funcţii specifice ale comunicării manageriale. 

Comunicarea managerială îndeplineşte funcții specifice, acestea fiind: 

— funcția de informare; 

— funcţia de transmitere a deciziilor; 

— funcția de influențare a receptorului; 

— funcția de instruire; 

— funcția de creare de imagine; 

— funcția de motivare; 

— funcția de promovare a culturii organizaționale. 

Aceste funcţii ale comunicării manageriale trebuie privite şi înţelese (vezi figura 
3) în mod unitar şi interconditionat, orice supradimensionare sau subdimensionare a 
unei funcții în raport cu celelalte necorespunzând realității. 


Sistemul operaţional 


Figura 3 — Interconditionarea funcțiilor comunicării manageriale 
1. Informare 

Transmiterea deciziilor 

Influentarea receptorului 

Instruire 

Crearea de imagine 

Motivare 

Promovarea culturii organizaționale 

14.4. Relaţia cultură comunicationala — cultură organizațională 
în activitatea de conducere 


Conceptul de cultură comunicationala trebuie în mod necesar raportat la cultura 
organizațională, deoarece orice organizaţie, indiferent dacă aparţine sectorului public 
sau celui privat, are un anumit tip de cultură organizațională. 

La nivelul fiecărei organizații există, datorită caracterului sintetic al acesteia, o 
multitudine de subsisteme: 

— subsistemul funcțional; 

— subsistemul social; 

— subsistemul cultural, însumează totalitatea ideilor, cunoştinţelor, regulilor, stan- 
dardelor, valorilor, manifestărilor, premiselor ce definesc modul în care se desfăşoară 
munca şi cel de relationare cu oamenii; altfel spus, prin subsistemul cultural se 
asigură cultura organizaţională; 

— subsistemul comunicaţional; reprezintă ansamblul de date şi informaţii care 
circulă pe canale de comunicare formale sau informale, prin circuite şi fluxuri 
informaţionale în cadrul unei organizații şi între organizație şi mediul extern, precum 
şi modalitatea de transmitere a acestora; la nivelul subsistemului comunicational se 
realizează cultura comunicationala. 

Între subsistemul cultural şi subsistemul comunicational se stabileşte o legătură 
reciprocă în sensul că informațiile şi comunicarea stau la baza subsistemului cultural, 
pe baza lor se întemeiază cultura unei organizaţii, în vreme ce subsistemul cultural 
influențează calitatea comunicării. 

Delimităm în cadrul fiecărei culturi organizaționale două tipuri de subculturi în 
funcţie de criteriile: apartenenţă organizatorică şi profesia salariaților. Acestea sunt: 

— Subcultura instituțională se conturează la nivelul fiecărei organizații din 
convingerile, aspiraţiile şi modul de comportament al angajaţilor, prezentând anumite 
elemente specifice ce reflectă caracteristicile şi condițiile definitorii ale activităților 
pe care aceştia le realizează. Influenţa acestor caracteristici şi condiţii se reflectă nu 
numai asupra activității realizate de angajații dintr-o organizaţie, ci şi asupra modului 
în care se realizează comunicarea între aceştia, fapt ce va impune în timp crearea unei 
culturi comunicationale cu caracter instituțional; 

— Subcultura profesională poate fi definită ca ansamblul de norme, valori, 
credințe, aspirații, comportamente ce reflectă specificul principalelor categorii de 
angajaţi după profesiunea pe care o au şi după nivelul de pregătire. În mod evident, în 
funcție de specificul acestei profesiuni, cultura comunicationala va gestiona un 
vocabular format din termeni specifici respectivei profesiuni. 

Pornind de la modelul elaborat de Charles Handy în lucrarea Understanding 
Organization, identificăm patru tipologii ale culturii organizaționale: 

— cultura de tip putere; 

— cultura de tip rol; 

— cultura de tip sarcină; 

— cultura de tip persoană. 

Datorită relaţiei ce se stabileşte între cultură şi comunicare în cadrul oricărei 
organizații, fiecăruia din aceste tipuri de culturi organizaționale îi va corespunde un 
anumit tip de cultură comunicationala. 

Pentru a identifica tipurile de comunicare ce se realizează la nivelul fiecăreia 
dintre aceste culturi, se impune o scurtă prezentare a tipologiei prezentate. 


Cultura de tip putere poate fi redactată grafic sub forma unei pânze de păianjen 
(vezi figura 4). 


Figura 4 — Cultura organizațională de tip putere 


Ea caracterizează, în general, organizaţiile de dimensiuni mici, cu scop unic sau 
limitat, impunând existența unei birocratii minime. Controlul realizat este centralizat, 
deciziile se iau ca rezultat al puterii şi influenței şi nu pe baze procedurale, de merit 
sau logice. Comunicarea are loc în cea mai mare parte de sus în jos, are caracter 
prescriptiv, este o comunicare directă şi asertivă. 

Cultura de tip rol, cunoscută şi prin conceptul de birocratie, are o reprezentare 
grafică sub forma unui templu (vezi figura 5). 


Figura 5 — Cultura organizaţională de tip rol 


Caracteristic pentru cultura de tip rol sunt puternicele sectoare funcționale 
(managementul de top) — coloanele templului, coordonate la vârf de o echipă res- 
trânsă de manageri. Controlul este exercitat prin proceduri numeroase, formalizarea 
operaţiunilor, standarde şi reguli, definirea strictă a posturilor, autoritatea conferită 
poziţiilor importante din ierarhie, modalități precise de comunicare. Toate acestea 
presupun canale formale de comunicare foarte bine structurate. Comunicarea este 
formalizată, dirijată, cu feed-back redus, urmărind circuitul ierarhic. 

Cultura de tip sarcină este orientată spre realizarea unei anumite sarcini, proiect 
sau obiectiv, având o reprezentare grafică sub forma de rețea rectangulară, unele fire 

ale reţelei fiind mai groase; puterea sau influența sunt, în mare parte, localizate in 
noduri (vezi figura 6). 


Figura 6 — Cultura organizaţională de tip sarcină 


În acest tip de cultură comunicarea este puternic interactivă, eficientă şi eficace, 
cu un climat comunicational bazat pe cooperare. 

Cultura de tip persoană este cel mai rar întâlnită, putând fi reprezentată ca un roi 
de particule sau, conform lui Handy, ca o „galaxie de stele“ (vezi figura 7). 


Figura 7 — Cultura organizaţională de tip persoană 


În această cultură, accentul cade pe individ şi nu pe organizaţie. Organizaţia este 
subordonată individului, ea are doar rolul de a-i servi şi a-i ajuta pe membrii ei, 
promovându-le interesele proprii, fără un obiectiv global. 

Comunicarea are un caracter informal, se bazează pe cooperare. 


14.5. Formele comunicării manageriale 


Pentru modalitatea de realizare a comunicării în orice organizație, importantă este 
structura instituţiei în care se realizează acest proces. 

La nivelul fiecărei structuri din cadrul organizaţiilor, se realizează o distribuire a 
activităţilor care atrage după sine dependenţa dintre compartimentele acestora. 
Această dependenţă este de ordinul conţinutului, al modalităţii şi al timpului de 
acţiune; ea impune, pentru o realizare optimă a obiectivelor proprii, existenţa unei 

coordonări eficiente. Coordonarea presupune schimb de informaţii a căror cantitate 
este direct proporţională cu următorii parametri: 

— diversitatea serviciilor oferite; 

— diversitatea mijloacelor folosite în realizarea acestor servicii; 

— nivelul prestatiei serviciilor. 

Important pentru coordonare este modalitatea de realizare a comunicării, modul în 
care ajunge informaţia la fiecare funcționar public din structură. Această importanță 
rezidă din faptul că, pentru management, informațiile reprezintă o conditio sine qua 
non. Acest lucru se poate spune şi, sau mai ales, despre procesul de comunicare din 
interiorul structurilor unei organizații, adică despre comunicarea internă. 

La nivelul organizării interne a oricărei organizaţii, informaţia trebuie să ajungă la 
instanța (departament, direcţie, birou, persoană) potrivită, şi, cel mai important lucru, 
să parvină în timp util. Dacă informaţia întârzie, dacă nu ajunge la momentul potrivit, 
îşi pierde valoarea. 

Comunicarea în interiorul unei instituţii sau, mai simplu spus, comunicarea 
internă este un proces ce presupune crearea şi schimbul de mesaje în interiorul 
sistemului de relaţii interdependente. În această abordare a comunicării interne, 
accentul este pus pe schimbul de mesaje, de informaţii realizat la nivelul structurilor 
unei organizaţii. Acest schimb de informaţii poate fi: 

— vertical ascendent (de la bază la vârf); 

— vertical descendent (de la vârf la bază); 

— orizontal (realizat între angajații ce aparțin unor departamente direcții, birouri 
aflate pe acelaşi nivel ierarhic). 

Alături de acest schimb de informaţii realizat prin canale de comunicare formală, 
adică prin canale prestabilite (comunicarea luând forma rapoartelor, notelor, 
circularelor, prezentărilor, şedinţelor), la nivelul oricărei structuri organizaționale are 
loc o comunicare informală. Este vorba de acel trafic de informaţii fără vreo utilitate 
directă sau imediată. De altfel, este cunoscut faptul că în orice structură se vehicu- 
lează o cantitate mare de informații fără nici o legătură cu activităţile specifice. 
Această comunicare informală cuprinde două componente principale: comunicarea 
ce are loc prin canalele informale create spontan şi comunicarea pe care o realizează 
managerii în afara contextului impus de structura organizatorică. Canalele de 
comunicare informală apar şi există în mod spontan sunt într-o continuă modificare şi 
operează în toate direcţiile. Au avantajul că sunt rapide, selective şi au o mare putere 
de influențare. Rolul lor este de a suplimenta canalele formale. Structura de canale 
informale este cu atât mai folosită cu cât cea formală este mai ineficientă, nesatisfă- 
cătoare sau lipsită de credibilitate. 

Pentru o bună înţelegere a conceptului de comunicare internă formală într-o 
organizație trebuie precizată modalitatea optimă de funcţionare a sistemului de 
comunicare: între cine se realizează comunicarea, care structuri ocupă un loc central 
şi care sunt marginale în procesul de comunicare. Există astfel în literatura de 
specialitate două tipuri de reţele de comunicare: 


224 Teoria comunicării 


— reţele centralizate — în cadrul cărora informaţia merge spre centru şi se 
adecvează unor activități relativ simplu de executat; 

— reţele descentralizate — unde schimbul de informaţii nu are o matrice 
importantă, comunicarea fiind adecvată unor activități complexe. 

Tot la nivelul comunicării interne identificăm mai multe forme: 

1. comunicare bipolară — în procesul de comunicare există un singur emiţător şi 
un singur receptor sau destinatar (vezi figura 8); 


Emitator Receptor 


o—__—_—_———® 


Figura 8 — Comunicare bipolara 


2. comunicare in rețea — in procesul de comunicare există un singur emițător aflat 
în relaţie cu mai multi receptori (vezi figura 9). 


Receptor Receptor 


Emitator 


Receptor 


Receptor Receptor 


Figura 9 — Comunicare în rețea 


De precizat faptul că tipul de comunicare în reţea cunoaşte mai multe subtipuri: 

— reţele în formă de stea sau centrate; 

— reţele în formă de ,,Y“; 

— reţele în formă de cerc; 

— reţele multiple. 

Fiecare dintre aceste subtipuri reprezintă posibilități de comunicare diferită, una 
dintre caracteristici fiind gradul de restricție în folosirea canalelor de comunicare. 
Astfel, spre exemplu, reţeaua sub formă de stea (centrată) este cea mai restrictivă, 
deoarece întreaga comunicare se desfăşoară între centru şi fiecare dintre membrii 
grupului. La cealaltă extremă se află reţeaua multiplă care este cea mai puțin 


Comunicarea în cadrul organizaţiilor 225 


restrictivă (cea mai deschisă): fiecare membru poate comunica cu toți ceilalți 
membri, simultan. 

În același timp, pe lângă structură şi procedeele specifice, comunicarea internă din 
orice organizație depinde de un anumit climat. Gradul de importanţă al climatului 
existent într-o organizaţie, fie că e o organizație aparținând sectorului privat, fie 
aparținând sectorului public, a fost pusă în evidență de specialistul american Gibb. 
Acesta a identificat două tipuri de climat existent la nivelul unei organizații: climat 
defensiv şi climat deschis, evidențiind modalităţile de realizare a comunicării la 
nivelul fiecăruia, sub forma unui tabel (vezi figura 11). 


Climat defensiv I) | Climat deschis (II) Contrast I vizavi de IT 


| Deseriptiv | Comunicare strict bazata pe judecati de valoare; 
comunicare orientată spre conținut. 


Comunicare cu scopul de a-l influenţa pe celălalt; 
2. Control Orientare comunicare cu scopul de a ajunge la un punct de vedere 
comun. 


l. | Evaka | Desi] 


: : Comunicare din ratiuni strategice; comunicare 
neimpusa. 


Comunicare in conditii de indiferenta reciproca; 
comunicare din ataşament. 

Comunicare în termeni categorici; comunicare în 
termeni provizorii. 


4. Neutralitate Empatie 


6. Certitudine Provizorat 


Figura 11 — Relaţia climat defensiv — climat deschis 


Info 
Sisteme informatice pentru management 


În unele organizaţii există structuri cu multe ramificații care fac procesul de comunicare internă 
deosebit de complex. Această complexitate a sistemului de canale formale sau/şi informale prin care se 
realizează comunicarea poate determina existența unor dificultăți în procesul de emitere-transmitere- 
receptare a informaţiilor. Pentru a preîntâmpina situaţii de acest fel, în unele organizaţii sunt introduse 
sisteme informatice pentru management. Acestea sunt sisteme computerizate care sprijină evaluarea, 
abstractizarea, indexarea, diseminarea şi stocarea de informații. 

Prin evaluare se stabileşte calitatea informației, gradul de veridicitate pe care îl are şi măsura în care 
se poate conta pe ea. 

Informaţia evaluată este abstractizată şi editată astfel încât ea să parvină angajaţilor într-o formă 
adecvată, fără a necesita consum inutil de timp. După această etapă urmează indexarea, proces ce constă 
în clasificarea informației în scopul păstrării şi accesibilitatii rapide, adică a stocării ei pentru o utilizare 
ulterioară. 

Etapa de diseminare implică transmiterea informației persoanei potrivite la timpul potrivit. 

Preocuparea pentru realizarea de sisteme informatice pentru management este pusă în evidență şi de 
apariția unui domeniu nou al informaticii şi anume informatica managerială. 

Într-o organizaţie comunicarea internă este influențată de o serie de factori: 
— structura organizațională; 

— tipul de comunicare realizat; 

— barierele comunicationale; 

— importanța comunicării informale; 

— relaţia sef-subordonat; 

— climatul comunicării. 


Orice organizaţie realizează comunicarea nu numai între componentele ei sau în 
interiorul acestor componente, ci şi între acestea şi mediul extern. Acest tip de 
comunicare prin care organizaţiile, prin canale de comunicare de diverse tipuri, 
schimbă mesaje cu mediul extern poartă denumirea de comunicare cu mediul extern 
sau comunicare externă. 

Prin mediul extern înțelegem ansamblul elementelor din mediul social, economic, 
politic şi cultural cu care organizaţiile intră în proces de comunicare. 


Cum puteți interpreta următoarea afirmaţie: „cel mai bun stil de conducere 
depinde de fiecare situaţie în parte“? 

Mentionati câteva diferente între mesajele trimise în interiorul şi în exte- 
riorul organizaţiei. Daţi exemple. 


14.6. Comunicarea şef-subordonat 


Comunicarea între şef şi subordonat reprezintă un element cheie în comunicarea 
verticală ascendentă sau descendentă în organizații. La modul ideal, acest schimb ar 
trebui să-i dea managerului posibilitatea de a-şi dirija subordonații spre îndeplinirea 
corespunzătoare a sarcinilor, să clarifice contextul recompensei şi să ofere sprijin 
social şi emotional. În acelaşi timp, ar trebui să le permită subordonatilor să pună 
întrebări despre rolurile muncii lor şi să facă propuneri care să permită optima 
realizare a obiectivelor propuse prin planurile şi politicile de la nivelul acestei 
organizații. 

Suntem obişnuiţi ca, atunci când vorbim despre manageri, să ne gândim în primul 
rând la acele persoane care au de administrat resurse (umane, financiare, materiale 
etc.) ale unei afaceri, proiect sau program, ale unui compartiment, grup sau 
organizaţie. În funcţie de situaţia socială, economică şi politică, de poziţia ierarhică şi 
de sarcinile specifice pe care le are managerul, este posibil ca nu capacităţile sale de 
administrator să fie importante, ci, mai degrabă, cele de lider. Directorul unei 
organizații (managerul general), de exemplu, trebuie să fie şi un conducător, un lider. 
Adeseori însă aceştia tind să conducă insuficient în timp ce administrează excesiv. P. 
Drucker (apud A. Zalesnik, Learning Leadership) face o distincţie între abilităţile de 

lider şi de administrator de resurse ale unui conducător, arătând că liderii sunt oameni 
care „fac ce trebuie să facă“ în vreme ce administratorii sunt oameni care „fac ceea 
ce fac aşa cum trebuie“. 
Un manager lider va conduce prin comu- 
nicarea unei viziuni şi asigurarea direcției de 
acţiune a grupului; un manager administrator 
va conduce prin acţiune şi participare directă. 

S-a vorbit foarte mult despre stilul de 
conducere (A. Zalesnik, Learning Leader- 
Ship) având în minte doar cele două extreme: 
stilul autocratic (caracterizat în principal prin 
orientarea spre sarcinile de îndeplinit) şi 
stilul democratic (orientare spre oameni). 
Modelul tridimensional al managerului in- 
troduce varianta în care liderul lasă echipa să 
se conducă singură. Ulterior, acest model al 
liderului a devenit tot mai complex, în pre- 
zent existând un număr extrem de mare de 
modele care descriu modalităţile liderului de 
a conduce. 

lată, spre exemplu, grila Blake-Mouton, 
un sistem folosit pentru a descrie stilul de 
conducere al managerului în funcţie de gradul de orientare al acestuia spre munca de 
îndeplinit sau spre omul care o îndeplineşte. 


Managerul populist a ajuns conducător ca urmare a presiunilor sindicale sau 
pentru că se bucură de popularitate printre angajaţi; în general nu are o autoritate 
reală asupra acestora; manifestă tendinţa de a evita orice conflict social în detrimentul 
implementării oricărei măsuri de schimbare. Climatul de comunicare se caracteri- 
zează prin: 

— comunicare aproape exclusiv pe orizontală sau de jos în sus; 

— discuţiile au loc în afara unor reguli formale şi despre subiecte nelegate de 
muncă; 

— comunicarea informală sub formă de bârfă şi de zvon domină; 

— dispoziţiile sau nu se dau sau se discută şi nu se execută. 

Comunicarea are ca scop doar menţinerea unor relații bune, netensionate, nu şi 
realizarea unor obiective. 


Managerul autoritar este, în general, o persoană competentă din punct de vedere 
profesional, corect, serios, foarte muncitor, adoptă un stil de conducere opus celui 
populist, acordând importanță majoră problemelor de restructurare în detrimentul 
celor sociale. Climatul de comunicare va fi cu siguranță defensiv-agresiv. 


228 Teoria comunicării 


— Comunicarea are loc de sus în jos; 

— Managerul nu ascultă, nu are timp — el dă dispoziţii; 

— Feed-back-ul este redus şi se referă strict la muncă, nu şi la atitudinile şi 
sentimentele celor care muncesc; 

— Informaţia care circulă este distorsionată sau blocată. 


Managerul conciliator promovează strategii de supravieţuire de la o zi la alta, în 
încercarea de a împăca atât nevoia de restructurare, cât şi doleantele angajaţilor. 
Acest stil este cel mai frecvent întâlnit, asigură păstrarea funcţiei de conducere pe cea 
mai lungă perioadă de timp. El este un comunicator abil care ştie să negocieze, să 
rezolve conflicte, să mulțumească (cel putin pe scurt timp) pe toată lumea. 


Managerul incompetent ajunge în funcţie conjunctural şi rezistă foarte puţin. 
Acest manager nu acordă atenţie nici problemelor sociale şi nici celor de eficiență a 
muncii. Este pasiv, adeseori corupt, neinteresându-l soarta organizaţiei. Nemultu- 
mirea este generală, frecvența conflictelor este mare, comunicarea este defensivă sau 
agresivă. Nu poate fi vorba de cooperare, iar atitudinea managerului fata de pro- 
blemele organizaţiei se propagă în toate direcţiile. Climatul comunicării este defen- 
siv, iar scopul comunicării este supraviețuirea. 


Managerul participativ-reformator acordă atenție deosebită implementării schim- 
barii, fără însă a pierde din vedere problemele sociale generate de acestea, căutându-le 
soluţii. Acest manager încearcă să armonizeze interesele organizaţiei cu cele ale 
angajaţilor ei. Ştie să obţină colaborarea subordonatilor şi să-i implice în activități 
impuse de eficientizarea activităţii. Este inovator, creator, are curajul asumării unor 
riscuri. Se caracterizerază printr-o capacitate deosebită de antrenare a personalului, 
printr-o competență de comunicator deosebită. Capabil să perceapă corect mesajele, 
dă dovadă de flexibilitate în situaţii de criză sau de conflict de muncă. Are în minte o 
strategie clară, ştie să o comunice oamenilor şi să le transmită entuziasmul său. 


Stiluri de comunicare managerială: 


1. De intervenţie: 

— stabilirea a ce se doreşte să se obţină în urma comunicării; 
— cunoaşterea anticipată a interlocutorului; 

— folosirea de cuvinte care să transmită mesaje clare; 

— acordarea de sprijin şi atenţie interlocutorului; 

— renunţarea la acuzații nefondate; 

— verificarea înțelegerii mesajului prin întrebări bine puse. 

2. De control: 

— furnizarea în timp util a informaţiilor necesare desfăşurării unei activități 
performante; 

— trasarea de sarcini care să pună în evidență calităţile subordonatilor; 

— renunţarea la acuzații şi la tendința de a pune în inferioritate interlocutorul; 

— asigurarea că subordonatul înţelege consecinţele neîndeplinirii sarcinii ce-i 
revine la standardele stabilite; 

— comunicarea a ceea ce se aşteaptă concret de la subordonați; 

— ascultarea nemulțumirilor subordonatilor şi oferirea de soluţii concrete; 

— să se răspundă la întrebările puse sincer şi la obiect. 


3. De investigare: 

— furnizare/cerere de informaţii; 

— evaluarea punctelor slabe/critice; 
— identificarea resurselor; 

— analizarea problemelor. 


4. De influențare: 

— să ceară subordonatilor să spună cum înţeleg activitatea pe care o desfatoara şi 
eventual să aducă corectii; 

— să ofere soluţii de îmbunătățire a performanţei; 

— să pună accent pe calitate; 

— să convingă subordonații să gândească altfel decât şeful şi chiar să-l contrazică 
pe acesta; 

— să se asigure că interlocutorul este pregătit pentru comunicare; 

— să susțină opiniile cu argumente solide; 

— să rămână deschis problemelor şi întrebărilor subordonatilor; 

— să încheie discuţia prin trecerea în revistă în mod clar şi explicit a problemelor 
discutate. 


În calitate de conducător al comitetului de organizare a unui seminar pe teme 
de comunicare, sunteți preocupat de participarea lui Andrei, unul din membrii 
comitetului. Acesta a lipsit la trei din ultimile cinci întâlniri, iar el este responsabil 
cu invitatiile. Acestea nu au fost trimise încă şi de fiecare data când faceţi referire 
la acest lucru, el vă răspunde că „lucrează la ele“. V-aţi decis să aveţi o discuţie 
referitoare la această problemă. Cum ar trebui să abordati situația? 

Sunteţi preocupat de proasta conducere şi moralul scăzut din echipa cu care 
lucraţi în realizarea unui proiect. Şefii dumneavoastră au încurajat permanent 
angajaţii pentru a-şi exprima opiniile — pozitive sau negative. Aţi decis să vă 
informaţi şeful asupra părerilor dumneavoastră, dar vreţi să faceţi acest lucru 
astfel încât să nu fie interpretat personal. Cum realizaţi acest lucru? Ce calități 
de comunicare sunt importante pentru a avea succes? 

Realizati un studiu de caz; luaţi ca obiect de lucru o instituţie sau o organi- 
zatie căreia îi cunoaşteţi foarte bine structura. Particularizati in acest context 
următoarele variabile: 

1. tipul de management practicat; 

2. rolurile îndeplinite de manageri şi căror structuri de manageriat le aparțin 
aceştia; 

3. strategia de comunicare — imaginea pe care doreşte să o transmită (dacă 
există); 

4. nevoile comunicationale ale angajaţilor care sunt satisfăcute de comuni- 
carea managerială; 

5. funcțiile comunicării manageriale care sunt realizate; detaliati. 

6. tipul de cultură organizaţională; argumentati afirmaţia; 

7. tipul predominant de comunicare formală (ca schimb de informaţii); 

8. tip de reţea şi forma de comunicare internă; 

9. tip de climat; 

10. tipul predominant de comunicare şef-subordonat; bariere ce apar în 
această comunicare. 

Notă: Este recomandat ca fiecare item, o dată particularizat, să fie explicitat 
şi argumentat. 


Să reținem! 


Cum putem caracteriza comunicarea managerială? 

Definiţie: Comunicarea managerială reprezintă o formă a comunicării interumane, un instrument de 
conducere cu ajutorul căruia managerul îşi poate exercita atribuţiile specifice: previziune, antrenare, 
organizare, coordonare, control, evaluare; este orientată nu numai spre transmiterea mesajelor, ci şi spre 
schimbarea mentalităților şi adaptarea psihologică a angajaţilor la obiectivele organizației. 

Rol: asigurarea functionalitatii şi eficacitatii activităților într-o organizație; 

Scop: realizarea unei informări corecte, eficiente şi eficace, atât pe verticală, cât şi pe orizontală, în 
vederea realizării în condiții optime a solicitărilor interne şi externe şi în concordanță cu obiectivele 
manageriale şi organizaționale stabilite. 

Funcţii: 

— funcţia de informare; 

— funcția de comandă şi instruire; 

— funcția de influențare, convingere, îndrumare şi sfătuire; 

— funcţia de integrare şi menținere; 

— funcţia de creare de imagine; 

— funcţia de motivare; 

— funcția de promovare a culturii organizaționale. 

Forme: 

Comunicarea internă managerială este un proces ce presupune crearea şi schimbul de mesaje în 
interiorul sistemului de relații interdependente. Deosebim: 

— comunicarea formală: accentul este pus pe schimbul de mesaje, de informaţii realizat la nivelul 
structurilor unei organizații, realizat prin canale de comunicare formală, adică prin canale prestabilite. 
Acest schimb de informaţii poate fi vertical ascendent, descendent ori orizontal, comunicarea luând 
forma rapoartelor, notelor, circularelor, prezentărilor, şedinţelor. 

— comunicare informală — trafic de informaţii fără vreo utilitate directă sau imediată; cuprinde două 
componente principale: comunicarea ce are loc prin canalele informale create spontan şi comunicarea pe 
care o realizează managerii în afara contextului impus de structura organizatorică. 

Comunicare externă — organizațiile, prin canale de comunicare de diverse tipuri, schimbă mesaje cu 
mediul extern (ansamblul elementelor din mediul social, economic, politic şi cultural cu care organizațiile 
intră în proces de comunicare). 


15. Comunicarea în situații de criză 


Comunicarea în situaţii de criză este cea mai provocatoare şi fascinantă practică a 
comunicării. Informaţia lipseşte sau este săracă şi nu este timp suficient pentru 
cercetare şi culegere de date. Este greu de stabilit în situaţii de criză ce opțiune 
reprezintă o alegere bună sau greşită. Un curs stabilit al acțiunii deschide o serie de 
probleme, iar un alt curs va deschide un altul. Importantă pentru rezolvarea crizelor 
este decizia rapidă şi comunicarea eficientă şi eficace. 


15.1. Criza şi conflictul. Definiţii 


Situatiile de criză şi conflict constituie pentru comunicatori unele dintre cele mai 
grele teste de abilitate şi deontologie profesională. CRIZA este definită ca o perioadă 
în dinamica unui sistem caracterizată prin acumularea accentuată a dificultăților, 
izbucnirea conflictuală a tensiunilor, fapt ce face dificilă funcţionarea sa normală, 
declanşându-se puternice presiuni spre schimbare. 

CONFLICTUL este caracterizat drept opoziție deschisă, luptă între indivizi, 
grupuri, clase sociale, partide, comunități, state cu interese economice, politice, reli- 
gioase, etnice, rasiale, divergente sau incom- 
patibile, cu efecte distructive asupra interac- 
fiunii sociale. În esenţă, conflictul este o 
neînțelegere, ciocnire de interese, dezacord (un 
antagonism, o ceartă, diferend sau o discuţie 
violentă), iar modelul său de dezvoltare şi 
stingere presupune cinci etape relativ distincte: 

1. dezacordul; 

2. confruntarea; 

3. escaladarea; 

4. de-escaladarea; 

5. rezolvarea. 

Implicatiile mediului şi canalelor de comunicare în ceea ce priveşte strategia 
comunicationala în situaţiile de criză şi conflict, ne trimit la cerințele rezultate in 
urma analizei conditionarilor legate de elementele procesului de comunicare. 


De ce este un conflict o problemă atât de greu de rezolvat pentru unii oa- 
meni? Relatati o experienţă personală în care ati fost implicat într-un conflict. 
Care a fost deznodământul acestei situații? 

Cum puteți comenta următoarea afirmaţie: oamenii au tendința de a evita 
conflictul datorită nevoii de a fi placuti sau acceptaţi? 


15.2. Conditionari ale comunicării în situații de criză 


Sursa 


Elementul determinant, cu scopuri bine precizate în actul comunicării, este sursa 
(emițătorul). Putem aprecia că în situații de criză sau conflict, aceasta iese pregnant 
în evidență. Dacă în mod curent sursa emite mesaje potrivit unui regim de norma- 
litate pe baza unor opţiuni şi programări proprii ale organizaţiei, solicitate de cerin- 
tele activităţii cotidiene, atunci când apare criza sau conflictul situația se schimbă 
radical. Acum, emițătorul este puternic provocat; pe de o parte este supus rapid şi 
total unor cerinţe noi, stringente, interne, de prezentare a soluţiilor pentru rezolvarea 
crizei, de păstrare a imaginii, trebuie să se facă fata, într-un timp extrem de scurt, 
puternicului „bombardament“ de întrebări ce vin din exteriorul organizației prin con- 
tactul direct cu presa şi diverse agenţii guvernamentale. 

O dată clarificate scopul şi obiectivele comunicării, emițătorul trebuie să aibă în 
atenție un permanent control asupra actului de comunicare, al cărui nivel va varia 
invers proporţional cu nivelul de implicare a destinatarului. 

Din acest punct de vedere, în situațiile de criză şi conflict milităm pentru strategii 
de comunicare ce realizează o orientare a controlului emitatorului, pe care le consi- 
derăm că ar putea fi: 

— de informare: presupune că emitentul doreşte ca destinatarul să afle, să inte- 
leagă; nu este necesară implicarea destinatarului în comunicare decât prin scurte 
întrebări sau pentru clarificări; 

— de convingere: presupune dorinţa emitentului ca „receptorul să acţioneze“ stra- 
tegic, corespunzător situaţiei de criză, dar mai ales de conflict, ca soluţie paşnică de 
rezolvare a acestuia; se impune implicarea receptorului care, în conflict, poate fi par- 
tea adversă, implicare cerută de nevoia de a-i cunoaşte opiniile, pretenţiile, de a-l 
convinge să facă ceva, să acționeze. 

După criteriul modului de derulare a acţiunii, în situaţiile de criză şi conflict, 
apreciem că emițătorul poate utiliza: 

— strategii pas cu pas: deosebit de necesare pentru ţinerea sub control a situaţiei; 
ele decurg, în primul rând, din planul pregătit pentru criză şi vizează asigurarea 
rapidă cu informaţii către mass media; în întregul şir de mesaje elaborate de către 
echipele de criză, un loc important îl ocupă rapoartele periodice care ajută la 
controlarea zvonurilor şi evită o presiune acerbă a mass media; 

— strategii de inversare a caracterului unor indicatori de imagine ce presupune din 
partea emitatorului multă abilitate de contraargumentare; 

— strategii de răsturnare de imagine: sunt cele mai spectaculoase şi sunt absolut 
necesare atunci când criza sau conflictul au zguduit puternic organizaţia sau când 
componenta „imagine“ este considerată arma de bază pentru una sau alta din părțile 
aflate în conflict. 

Pentru reuşita demersului sursei de comunicare în situație delicată de criză sau 
conflict este important de analizat şi credibilitatea pe care acesta o are în fata 
receptorului, în funcție de percepţia acestuia. După cele spuse de Rodica şi Dan 
Cândea — „Credibilitatea poate fi considerată ca un cont la bancă: îl puteţi deschide 
prin depunere (credibilitate iniţială), puteți adăuga credibilitate suplimentară sau 
scăderea din credibilitate prin ceea ce spuneţi sau faceți; puteţi chiar să vă pierdeţi 
complet «contul», în cazul in care vă compromiteti prin vreun comportament, fie el 
de comunicare sau nu. Contul de credibilitate potenteaza arta de a convinge“. 

În proiectarea activităţii de comunicare pentru situaţiile de conflict, se impune ca 
specialistul în comunicare să ia în considerare toate (sau aproape toate) categoriile de 
„comunicări“ posibile şi utile în astfel de situaţii şi să ţină seama nu numai de 
interacțiunea şi complementaritatea lor, dar şi de o anumită ierarhizare după criterii 
cum sunt: timpul de receptionare a mesajului (durata comunicării), autoritatea şi 
autenticitatea sursei, canalele avute la dispoziţie, intensivitatea impactului asupra 
publicului — țintă, intersul acestuia fata de organizaţie. 

Într-o enumerare succintă, comunicarea în situaţii de conflict ar putea fi realizată 
prin următoarele forme: 

— informarea personalului organizaţiei, a comunităţii interne şi, după caz, a 
mediului internațional; cu acceptul conducerii organizaţiei şi prin aplicarea planului 
de criză se răspunde oportun la întrebările presei şi agenţiilor guvernamentale; 

— discursurile oficiale ale conducătorilor organizației; 

— crearea în mod deliberat a unor evenimente de presă de către organizație; 

— comentarea reacțiilor opiniei publice interne şi internaţionale; 

— comentariile mass media privind evenimentul produs; 

— dezbaterile din interiorul organizației cu privire la soluţionarea crizei; 

— dezbaterile (negocierile) inter-organizatii în vederea soluționării situaţiei de 
criză sau conflict. 

Mesajul 


În situaţiile deosebite de criză şi conflict, o comunicare eficientă şi eficace este în 
bună măsură dependentă de precizia şi acurateţea mesajului. Mesajul emis trebuie să 
fie cât mai apropiat de cel intenţionat de sursă, iar ceea ce recepționează destinatarul 
trebuie să fie, de asemenea, cât mai aproape de intenţia sursei. 

Este un deziderat care depinde în bună măsură de mecanica comunicării: codifi- 
carea şi decodificarea mesajelor, zgomotul, filtrele şi barierele (perturbațiile) din 
comunicare, mediul, canalele şi limbajele folosite. Deci, mesajele în sine, izolate de 
sursa lor, nu sunt complete, semnificaţia mesajului se află în emitentul acestuia, în tot 
ce putem sau nu putem observa din comunicarea lui, având mereu în atenție 
elementele ce tin de mecanica comunicării. 

În plus, în situaţiile deosebite la care ne referim, pentru mesaj mai sunt 
importante: 

— sensibilitatea receptorului fata de mesaj; 

— latura sentimentală, ce trebuie acoperită printr-o comunicare precisă şi susținută; 

— interesul deosebit al publicului, ceea ce ne impune să trecem direct în ideea de 
bază; 

— situațiile controversate, care ne obligă să lăsăm loc de compromis; 

— autoritatea şi credibilitatea emitatorului. 


Mediul şi canalele de comunicare 


Caracteristicile canalelor de comunicare aparținând celor două medii de comu- 
nicare, scris şi oral, pot fi analizate şi în această situaţie specifică, funcție de o mul- 
titudine de criterii: timp, cost, precizie, loc, detaliu, relaţie, nevoia de înscris etc. 

În situaţia de conflict primează următorii factorii: 

— timp: suntem în luptă „contra-cronometru“ de păstrare a imaginii sau, după caz, 
de răsturnare de imagine; suntem obligați de a da primii lovitura decisivă într-un 
război informational; se impune cu acuitate comunicarea orală, interpersonala (fata în 
fata sau mediată electronic) în primul rând cu reprezentanții mass media; 

— precizie: factor cu rol important, mai ales în ceea ce priveşte combaterea zvo- 
nurilor; se poate reflecta în primul rând în comunicatul de presă, dar cu multă atenţie 
şi în relațiile de comunicare interpersonala; mesajul prezentat unui grup poate totuşi 
să piardă din precizie datorită diferitelor tipuri de filtre (perceptoare somatice etc.), a 
neatentiei, a decuplării de la postul de ascultare; evident, informaţiile transmise pot 
diferi şi mai mult dacă vom comunica, fata în fata, pe rând, cu mai multe persoane; 

— loc: poate fi cel al producerii crizei, accidentului sau sediul organizației; 

— relaţie: comunicarea față în fata, prin oportunitatea ei, poate initia şi dezvolta 
relații de comunicare pozitive. 

În concluzie, comunicarea orală şi comunicarea interpersonală (faţă în faţă sau 
mediată electronic) sunt primordiale în condiții de criză sau conflict deoarece: 

— timpul este scurt; 

— nu dispunem de un volum mare de informaţii pe care ar trebui să le furnizăm 
mass media; 

— se impune combaterea zvonurilor şi realizarea unei relaţii apropiate; 

— este nevoie ca anumite persoane sau grupuri de oameni să cunoască informaţia 
şi să o propage mai departe; 

— asigură prezenţa în direct a unor lideri cu autoritatea; 

— este nevoie de feed-back imediat şi apropiat; 

— uneori se impun dezbateri, negocieri etc. 
asigurate de canale sunt mai mari; astfel, infrastructura desfăşurată în războiul din 
Golf a suportat 700.000 de convorbiri telefonice şi 152.000 de mesaje pe zi, folosind 
30.000 de frecvenţe radio. 

Desigur că, în situații de conflict armat, foarte importantă este protecţia acestor 
canale. 

Tot în războiul din Golf, pentru forțele aliate, unul din imperative a fost: „distruge 
instalaţiile de comandă ale inamicului. Retează-i comunicațiile pentru a împiedica 
informaţia să urce sau să coboare pe lanţul de comandă“. 


15.3. Defazaje între intenţiile sursei şi aşteptările receptorului 


Din analiza strategiilor de comunicare în situațiile de conflict a rezultat ce îşi 
propune, ce trebuie să ştie şi cum să acţioneze emițătorul; dar, în definirea strategiei 
comunicării, este la fel de important (uneori chiar mai important) de ştiut ce vrea 
receptorul, ce caracteristici sociale, profesionale, culturale şi psihice are, care sunt 
nevoile sale. 

Este foarte important ca înainte de a transmite un mesaj şi chiar pe timpul 
construirii acestuia, să ne întrebăm ce ar putea să însemne mesajul pentru receptor şi 
care ar fi reacția lui la acest mesaj. lată încă o operaţie ce se impune a fi inclusă în 
şirul de operaţiuni obligatorii ale comunicării şi situaţiilor excepţionale. 

Acesta este un element de prudență privind impactul crizei asupra mass media şi a 
opiniei publice sau, în caz de conflict, o testare a reacției posibile a adversarului. 

Dar aprecierea cât mai corectă a reacției receptorului poate fi făcută prin răs- 
punsul la un şir de întrebări: 

Cine este receptorul? — receptorul din „prima linie“ va fi acela care va primi 
mesajul in mod direct de la noi; trebuie să ne gândim la el, să ni-l imaginăm în fata 
multiplicare a mesajului; receptorul esențial — stabilirea segmentului cheie din 
publicul receptor sau, cu alte cuvinte, a publicului — ţintă. 

Ce ştim despre receptor? — ne interesează în mod deosebit grupuri, comunități, 
normele, tradițiile, standardele, valorile existente în grup şi mai ales interesul 

grupului pentru fenomenul — conflict în măsura în care este afectat de acesta; ne pot 
interesa şi indivizii, ca nivel de educaţie, vârstă, sex, mediu din care provin, care sunt 
opiniile şi interesele lor. Situaţia poate deveni critică atunci când individul sau 
familia sa sunt direct şi profund afectaţi de situaţia de criză. 

Ce este receptorul? — este important de ştiut dacă pentru el este prima informaţie 
despre fenomenul de anormalitate în cauză sau se adaugă la altele dobândite anterior; 
despre relaţia receptorului cu subiectul mesajului; postura de lider de organizaţie, 
specialist în relaţii publice, expert. 

După răspunsul la acest şir de întrebări este la fel de important să ne îndreptăm 
atenţia spre şirul de emoții pe care le poate trăi receptorul, emoţii generate de: 
interesul lui pentru mesaj, importanța, prioritatea pentru el: gradul în care el sau cei 
apropiaţi lui sunt afectați, implicaţi, interesați. 

În situaţiile de conflict, unele din nevoile omului pot fi afectate fundamental. Ca 
receptor al unui mesaj în comunicare, el poate fi motivat, în primul rând, de acei 
factori care sunt în măsură să satisfacă nevoile sale şi să-l repună cât mai repede în 
starea de normalitate (vezi piramida nevoilor a lui Maslow). Dacă nevoile de ordin 
economic şi social se referă la relația om-societate, cele din ultimul grup privesc 
relația omului cu sine însuşi. Motivarea bazată pe satisfacerea nevoilor are un efect şi 
mai puternic dacă este folosită în conjunctie cu nevoia umană de echilibru de 
consonanta, nevoie acut simțită într-o situaţie de conflict. Nevoia de echilibru este 
stringentă în condiţiile de stres, generate de o stare excepțională. Condiţiile de stres 
sensibilizează la maximum receptorii asupra surselor acestor stări. În acest cadru, 
zvonurile au un mediu foarte prielnic şi dacă nu sunt controlate şi stăpânite pot 
conduce la fapte necugetate. Oricum, situaţiile conflictuale perturbă echilibrul 
receptorilor de mesaje. 

Trebuie realizată astfel o simbioză perfectă între a emite mesaje scurte, precise, ce 
redau starea reală a situaţiei conflictuale şi stăpânirea stării de echilibru a 
receptorului; la impactul cu primul mesaj despre starea excepțională, stresul trebuie 
să fie cât mai mic posibil, apoi în următoarele mesaje trebuie să-l reducem şi să-l 
eliminăm treptat. 


Realizati un studiu de caz. Luaţi ca obiect de lucru o situaţie de criză şi/sau 
conflict reală dintr-o organizaţie sau instituție pe care o cunoaşteţi foarte bine. 
Dacă nu aveţi un caz concret, construiți o astfel de situaţie (şi într-un caz şi în 
celălalt, prezentaţi succint tipul de organizaţie şi elementele crizei şi/sau con- 
flictului). Prezentati reacția publicului la această criză şi/sau conflict. Particula- 
rizati apoi în acest context următoarele variabile: 

— tipul de strategie de comunicare folosită; 

— forma de comunicare aleasă; 

— scurtă caracterizare a publicului (publicurilor) ţintă ţinând cont de răspun- 
surile la cele trei întrebări; 

— un mesaj pentru presă; 

— un mesaj pentru instituţiile statului; 

— un mesaj pentru familiile care au avut de suferit (dacă este cazul); 
— un discurs al preşedintelui organizaţiei; 

— evenimente de presă create de către organizaţie; 

— precizati timpii de reacție pe diferite acţiuni. 


Notă: pentru itemii d), e), f), g), textul să varieze între o jumătate/o pagină 
şi să fie elaborat ţinând cont de cerinţele care trebuie respectate în eleborarea 
mesajului în asemenea situaţii (vezi curs). 


Să reținem! 


CRIZA este definită ca o perioadă în dinamica unui sistem caracterizată prin acumularea accentuată a 
dificultăților, izbucnirea conflictuală a tensiunilor, fapt ce face dificilă funcționarea sa normală, 
declanşându-se puternice presiuni spre schimbare. 

CONFLICTUL este caracterizat drept opoziţie deschisă, luptă între indivizi, grupuri, clase sociale, 
partide, comunităţi, state cu interese economice, politice, religioase, etnice, rasiale, divergente sau 
incompatibile, cu efecte distructive asupra interacțiunii sociale. În esență, conflictul este o neînțelegere, 
ciocnire de interese, dezacord (un antagonism, o ceartă, diferend sau o discuție violentă. 

Într-o enumerare succintă, comunicarea în situaţii de conflict ar putea fi realizată prin următoarele 
forme: 

— informarea personalului organizației, a comunității interne şi, după caz, a mediului international; cu 
acceptul conducerii organizaţiei şi prin aplicarea planului de criză se răspunde oportun la întrebările 
presei şi agențiilor guvernamentale; 

— discursurile oficiale ale conducătorilor organizației; 

— crearea în mod deliberat a unor evenimente de presă de către organizaţie; 

— comentarea reacțiilor opiniei publice interne şi internationale; 

— comentariile mass media privind evenimentul produs; 

— dezbaterile din interiorul organizaţiei cu privire la soluționarea crizei; 

— dezbaterile (negocierile) între organizaţii în vederea soluționării situaţiei de criză sau conflict. 


16. Comunicare şi negociere 


În viata, dacă stăpâneşti arta negocierii, ai o şansă în plus să câştigi mai mult si să 
mai şi păstrezi o relaţie bună cu partenerul. Când negociezi bine poţi să orientezi, să 
influentezi şi să manipulezi partenerul pentru a-l face să coopereze. Secretul constă în 
a reuşi să-l antrenezi într-un joc de-a „Hai să câştigăm împreună!“ 


16.1. Conceptul de negociere 


Indiferent unde şi între cine sunt purtate, negocierile apelează la retorică, la logică 
şi la elemente de teoria argumentării. Uneori folosesc tehnici de comunicare şi ma- 
nipulare performante, precum analiza tranzacțională, programarea euro-lingvistica 
etc. Noţiuni precum oferta, cererea, poziţia, pretenţia, obiectia, compromisul, con- 
cesia, argumentul, tranzacţia, argumentatia, proba etc, pot interveni frecvent in 
procesul de negociere. Totodată elementele de comunicare nonverbală, precum 
fizionomia, mimica, gestica, postura, îmbrăcămintea, aspectul general ş.a. pot avea o 
importanță care nu trebuie neglijată. Cultura partenerilor şi puterea de negociere a 
părților negociatoare sunt alte elemente de care trebuie să tina seama. 

Ti Elementele de tactică şi 

| strategie, capcanele şi trucurile 
| retorice ca şi cunoştinţele de 
psihologie a percepţiei pot juca 
un rol decisiv în obţinerea de 
avantaje mari în schimbul unor 
concesii mici. 

În lumea afacerilor contem- 
porane, negocierea şi negocia- 
torul dobândesc o importanță 
considerabilă. Niciodată în istorie 
tranzacţiile comerciale nu au fost 
mai multe şi nu s-au purtat la 

valori mai mari. Pentru producător, importator sau distribuitor en-gross un negociator 
bun poate face în trei ceasuri tot atât cât fac zece sau o sută de executanti în câteva 
săptămâni sau luni. Un negociator slab poate pierde la fel de mult. O marjă de câteva 
procente la pret, la termenul de garantie, la condiţiile de livrare şi transport, la 
termenul de plată sau o marjă de câteva procente la comision sau dobândă, rămân 
oricând negociabile. În marile tranzacții, pe piaţa industrială, unde se negociază 
contracte cu valori de ordinul miliardelor, această marjă negociabilă poate însemna 
sume de zeci sau sute de milioane. De pe poziția fiecăreia dintre parti acestea pot fi 
pierdute sau câştigate. 

Negocierea este un talent, un har înnăscut, dar şi o abilitate dobândită prin 
experienţă, formare şi învăţare. Meseria de negociator este una de elită, în afaceri, în 
diplomaţie, în politică. 


Definiţie; tipologie 


În sens larg, negocierea apare ca formă concentrată şi interactivă de comunicare 
interumană în care două sau mai multe parti aflate în dezacord urmăresc să ajungă la 
o înțelegere care rezolvă o problemă comună sau atinge un scop comun. Înțelegerea 
părților poate fi un simplu acord verbal. Consolidat printr-o strângere de mână, poate 
fi un consens tacit sau o scrisoare de intenţie sau un protocol, o convenţie sau un 
contract, redactate cu respectarea unor proceduri şi uzante comune; mai poate 
însemna un armistițiu, un pact sau un tratat internațional, redactate cu respectarea 
unor proceduri şi uzante speciale. 

În raport cu zona de interes în care se poartă negocieri, putem face distincție între 
mai multe forme specifice de negociere. 

Prin negociere înţelegem orice formă de confruntare nearmată, prin care două sau 
mai multe părți cu interese şi poziții contradictorii, dar complementare urmăresc să 
ajungă la un angajament, reciproc avantajos ai cărui termeni nu sunt cunoscuţi de la 
început (Stefan Prutianu, Comunicare si negociere în afaceri). În această confruntare, 
în mod principal şi loial, sunt aduse argumente şi probe, sunt formulate pretenții şi 
obiecţii, sunt făcute concesii şi compromisuri pentru a evita atât ruperea relaţiilor, cât 
şi conflictul deschis. Negocierea permite crearea, menţinerea sau dezvoltarea unei 
relaţii interumane sau sociale, în general, ca şi a unei relaţii de afaceri, de muncă sau 
diplomatice, în particular. Mai trebuie menţionat faptul că negocierile nu urmăresc 
totdeauna cu necesitate rezultate manifestate în direcția unei înțelegeri. Adesea ele 
sunt purtate pentru efectele lor colaterale cum ar fi: menţinerea contractului, 
câştigarea de timp, împiedicarea deteriorării situaţiei în conflict. În afară de acestea, 
întâlnirile negociatorilor pot fi privite ca un canal potenţial de comunicări urgente în 
situații de criză. 

Absența comunicării poate fi considerată ca un semn alarmant al imposibilității de 
desfăşurare a negocierii; prezenţa ei este un indiciu al şanselor ca negocierea să se 

producă. În acelaşi timp, trebuie să acordăm suficientă grijă climatului de discreție şi 
de construcţie graduală temeinică. 


16.2. Principii de bază ale negocierii 


Atât timp cât negocierea este purtată cu participarea conştientă şi deliberată a 
părților care caută împreună o soluţie la o problemă comună, abordarea implică o 
anumită etică şi principialitate. 


Avantajul reciproc (WIN-WIN) 


În principiu, în cadrul negocierilor, fiecare dintre parti îşi ajustează pretențiile şi 
revizuieşte obiectivele iniţiale. Astfel, în una sau mai multe runde succesive, se 
construieşte acordul final, care reprezintă un compromis satisfăcător pentru toate 
părţile: negocierea funcţionează, deci, după principiul avantajului reciproc. 

Conform acestui principiu, acordul este bun atunci când toate părțile negocia- 
toare au ceva de câştigat şi nici una ceva de pierdut. Fiecare poate obţine victoria, 
fără ca nimeni să fie înfrânt. Important este faptul că, atunci când toate părțile câştigă, 
toate susțin soluția aleasă şi respectă acordul încheiat. 

Principiul avantajul reciproc (WIN-WIN) nu exclude, însă, faptul că avantajele 
obţinute de una dintre parti să fie mai mari sau mai mici decât avantajele obţinute de 
cealaltă sau celelalte parti aflate în negocieri. 


Do ut des 


În psihologia comunicării, se vorbeşte de o aşa-numită lege psihologică a 
reciprocitatii, lege conform căreia, dacă cineva dă sau ia ceva, partenerul va resimti 
automat dorința de a-i da sau, respectiv, de a-i lua altceva în schimb. 

Chiar dacă nu dăm ceva în schimb în mod efectiv, rămânem oricum cu 
sentimentul că suntem datori, că ar trebui să dăm. 

Urmare a acțiunii subtile a acestei legi psihologice, orice formă de negociere este 
guvernată de principiul acţiunilor compensatorii. Consecința este reciprocitatea conce- 
siilor, a obiectiilor, a amenințărilor, a represaliilor etc. Expresiile latinesti ale acestui 
principiu sunt: Do ut des şi Facio ut facio. În româneşte principiul poate fi regăsit în 
expresii de genul: „Dau dacă dai“, „Fac dacă faci“, „Dacă mai dai tu mai las şi eu“ 
sau „Dacă faci concesii, voi face şi eu“, „Dacă ridici pretenţii, voi ridica şi eu“ etc. 


Moralitatea şi legalitatea 


Legea este lege şi cei mai multi o respectă şi dincolo de principii. Pentru a evita 
neplăcerile, moralitatea înțelegerilor comerciale, acolo unde legea nu o apără, rămâne 
adesea o chestiune de principiu, de deontologie. 

Respectarea riguroasă a acestui principiu nu este cu adevărat posibilă. Controlul 
eticii comunicării este relativ. Aspectele juridice ale tranzacţiilor fac excepție, dar şi 
din acest punct de vedere, în negocierile internaţionale, părțile trebuie să convină din 
start asupra normelor de drept comercial pe care le vor respecta. Atunci când acestea 
diferă de la o ţară la alta, fiecare dintre părți încearcă să rămână sub incidența 
normelor juridice din tara sa. Acest fapt poate genera situații conflictuale, ce pot fi 
depăşite prin adoptarea normelor de drept comercial şi a uzanțelor internationale. 


16.3. Tipuri fundamentale de negociere 


Analiza tipului de negociere în care ne angajăm este întotdeauna importantă. A-l 
cunoaşte şi a-l evalua înseamnă, deja, a prevedea în linii mari comportamentul pe 
care îl va adopta partenerul şi a pregăti propriul comportament, în întâmpinare. În 
acest fel, riscul unei rupturi de a încheia un acord dezavantajos scade. 

Literatura de specialitate face distincție între trei tipuri fundamentale de nego- 
ciere: 

Negocierea distributivă este cea de tip ori/ori, care optează între victorie/înfrân- 
gere. Este cea care corespunde unui joc cu sumă nulă şi ia forma unei tranzacţii în 
care nu este posibil ca o parte să câştige fără ca cealaltă parte să piardă. Fiecare 
concesie făcută partenerului vine în dauna concedentului şi reciproc. 

În această optică, negocierea pune față în faţă doi adversari cu interese opuse si 
devine o confruntare de forte, în care una din parti trebuie să câştige. Orice concesie 
apare ca un semn de slăbiciune. Orice atac reuşit apare ca un semn de putere. 
Obiectul negocierii va fi un acord care nu va tine seama de interesele partenerului şi 
care va fi cu atât mai bun cu cât va lovi mai dur partea adversă. 

Tacticile şi tehnicile de negociere folosite în negocierea distributivă sunt tipice 
pentru rezolvarea stărilor conflictuale. Sunt dure şi tensionate. 

Între tacticile uzuale, pot fi amintite: 

— polemica purtată prin contre permanente şi prin deviere sistematică de la 
subiect; 

— atacul în forță; 

— intimidarea; 

— manevrele retorice bazate pe disimulare, pe mascarea intentiilor, ascunderea 
intentiilor, ascunderea adevărului şi pe culpabilizarea adversarului; 

— descalificarea prin rea-credinta, prin atac la persoană şi prin căderea in deri- 
zoriu. 

Acest tip de negociere este posibil atunci cand opozitia de interese este puternica, 
iar dezechilibrul de forte este semnificativ. 


Negocierea integrativa (victorie/victorie) este aceea în care sunt respectate 
aspiraţiile şi interesele partenerului, chiar dacă vin împotriva celor proprii. Se ba- 
zează pe respectul reciproc şi pe tolerarea diferenţelor de aspirații şi de opinii. 

Avantajele acestui tip de negociere sunt acelea că ajunge la soluții mai bune, mai 
durabile, părțile se simt mai bine, iar relațiile dintre parti se consolidează. Ambele 
câştigă şi ambele susțin soluţia şi acordul încheiat. Negocierea integrativă creează, 
salvează şi consolidează relaţiile interumane şi de afaceri pe termen lung. Ea 
determină pe fiecare dintre părțile negociatoare să-şi modifice obiectivele şi să-şi 
ajusteze pretențiile în sensul rezolvării intereselor comune. 

Această optică de negociere ocoleşte şi evită stările conflictuale. Climatul nego- 
cierilor este caracterizat de încredere şi optimism, iar acordul, o dată obţinut, are toate 
şansele să fie respectat. 

Tacticile specifice se bazează pe reciprocitatea concesiilor (termene de livrare mai 
scurte contra unor parti imediate, spre exemplu). 


Negocierea raţională este aceea în care părțile nu-şi propun doar să facă sau să 
obţină concesii, consimtaminte de pe poziţii de negociere subiective, ci încearcă să 
rezolve litigii de fond de pe o poziţie obiectivă, alta decât poziţia uneia sau alteia 
dintre ele. 

Pentru aceasta, trebuie definite clar interesele mutuale în cadrul unei transparente 
şi sinceritati totale, fără apelul la cea mai mică disimulare sau suspiciune. Se începe 
cu formularea problemelor care trebuie rezolvate, cu răspunsuri la întrebări de genul: 
Ce nu merge? Unde se află răul? Cum se manifestă acesta? Care sunt faptele care 
contravin situației dorite? Se continuă cu un diagnostic al situației existente 
insistându-se asupra cauzelor care împiedică rezolvarea problemelor. Apoi, se caută 
soluţiile teoretice şi se stabilesc de comun acord măsurile prin care, cel puţin unele 
din acestea, pot fi puse în practică. 

Algoritmul rationalitatii înseamnă deci: 

— definirea problemelor; 

— diagnosticarea cauzelor; 

— căutarea soluţiilor. 

Negociatorul caută să înțeleagă miza pusă în joc de partener, să cunoască 
sentimentele acestuia, motivațiile şi preocupările sale. Divergentele care rămân 
nerezolvate sunt reglate prin recursul la criterii obiective, precum si referintele ştiin- 
tifice, normele legale, normele morale sau prin recursul la oficiile unui arbitru neutru. 
Evaluarea comparativă a acestor tipuri de negocieri este prezentată în Anexa nr. |. 


16.4. Marja de negociere 


Orice început de negociere presupune definirea obiectivelor. Acestea ne oferă 
simţul direcţiei, o definiţie a ceea ce plănuim să realizăm şi o senzație de împlinire, o 
dată ce au fost atinse. 

În principiu, negociatorul se prezintă la masa tratativelor atunci când are deja în 
minte trei poziții de negociere, constientizate mai mult sau mai putin precis. 

Poziţia declarată deschis (PD), numită şi poziție de plecare. Această poziţie este 
astfel formulată încât să-i asigure o marjă de manevră în raport cu pretenţiile 
partenerului. Ca regulă generală, de exemplu într-o negociere comercială, vânzătorul 
va declara mai mult, iar cumpărătorul mai puţin decât spera să obţină, fiecare în 
parte. Sfatul negociatorilor experimentați este acela ca, atunci când cumperi, să 
începi de jos, iar atunci când vinzi, să începi de sus. 

Aproape întotdeauna are importanţă ordinea în care se fac declaraţiile. De regulă, 
cel care declară primul este dezavantajat în raport cu cel care declară ulterior. 


Poziția de ruptură (PR), numită şi poziție limită minimală/maximală. Sub, sau 
după caz, peste nivelul acesteia, negociatorul nu mai este dispus să angajeze nici o 
discuţie. Poziţia de ruptură nu este deconspirată de parteneri (adversari), dar fiecare 
dintre ei trebuie să intuiască şi să evalueze cu grijă şi delicateţe poziţia secretă a 
celuilalt. Dincolo de interesele strict tehnice şi financiare, orice declaraţie făcută în 
afara poziţiei de ruptură a partenerului antrenează, de regulă, şi o anumită doză de 
orgoliu şi frustrare. 


Poziția obiectiv (PO), numită şi poziție așteptată. Este poziţia realistă la care se 
pot întâlni şi echilibra pretenţiile contradictorii ale partenerilor (adversarilor). Aceasta 
reprezintă ceea ce negociatorul speră că va putea obține sau smulge de la partener, 
fără a leza inacceptabil interesele acestuia. 

Prin suprapunerea celor trei poziții de negociere ale ambilor parteneri, va rezulta o 
zonă în care ei se pot înțelege. Această zonă de acord posibil poartă numele de marjă 
de negociere şi este delimitată de poziţia de ruptură ale părților negociatoare. 

Cheia succesului o constituie estimarea corectă a poziției de ruptură. 


Comunicarea în acțiune 
Tehnici şi tactici de negociere 


În literatura de specialitate se prezintă adeseori faptul că, în orice formă de interacțiune umană, 
este pusă în joc o anumită strategie şi tactică. Orice formă de negociere implică o confruntare de 
voințe, sentimente şi interese. 

În acelaşi timp, a stăpâni interacţiunea vointelor implicate în negociere înseamnă a nu cădea pradă 
unor reacții spontane, fără o determinare logică şi rațională. Deseori se întâmplă ca o acțiune spontană, o 
reacție impulsivă a adversarului să ducă la „alegerea“ tacticii de negociere. Asta înseamnă cu totul 
altceva decât o linie de acţiune rațională. 

Tactica premeditată poate fi o tehnică de comunicare eficace, o capcană retorică sau un truc 
psihologic. Ea ne ajută să păstrăm controlul, să preluăm inițiativa. 


Tactica lui DA... DAR 

Este genul de tactică care ne face mai agreabili pentru partenerul de negociere. Nu costă nimic. 
Diplomatii nu spun niciodată NU. Ca şi negociatorii buni din toată lumea, ei au învăţat acest lucru de la 
asiatici. Întors din lungul său drum asiatic, Marco Polo, unul dintre cei mai buni negociatori, scria că a 
întâlnit adevărate şcoli în care erau formaţi solii şi purtătorii de cuvânt ai căpeteniilor mongole şi tibetane. 

Aceştia primeau, seara, atâtea vergi la tălpi câți NU le scăpau peste zi de pe buze. Oamenii urăsc faptul de 
a fi negati, contestati, contrazişi. „NU“ este o negatie directă şi categorică ce taie, rupe şi loveşte. 

Prezintă riscul de a ofensa partenerul şi de a bloca discuţia. „NU“ irită şi înverşunează. Este lipsit de 
delicateţe. Oamenii cu tact îl evită cu multă grijă. Exprimată simplu, clar şi fără echivoc, negația „NU“ 
rămâne fără variante de opțiune ulterioară. Nu lasă loc de întors. Rupe negocierea. În schimb, o formulare 
de genul „DA... DAR“ poate fi folosită cu sensul de negatie, păstrând şi alte două variante de opțiune. 

Ea are trei nuanţe posibile: una care înseamnă „DA“, una care înseamnă „POATE“ şi încă una care 
înseamnă chiar „NU“. Oricând se poate continua pe varianta dorită. 

Secretul lui „DA... DAR“ este acela că permite formularea opiniei proprii ca pe o continuare a ceea 
ce a spus partenerul şi nu ca pe o contrazicere directă a opiniei acestuia. 


Tactica falsei oferte 

Pe scurt, se poate caracteriza ca „un truc de negociere cu... putin teatru“. 

Negocierea preţului este mai întotdeauna un joc cu sumă nulă, în care unul nu poate câştiga fără ca 
celălalt să piardă. Pe cât posibil, adversarii se manipulează între ei, măcar până la limita loialității şi 
moralității. 

Una dintre tacticile oarecum neloiale, întâlnită rar în manuale şi des în practică, este aceea în care 
cumpărătorul face vânzătorului o ofertă de pret atrăgătoare pentru a elimina concurenţa şi a-l motiva în 
derularea tranzacţiei. O dată ce a obținut acest lucru, el găseşte un motiv pentru a-şi modifica oferta 
inițială. Apoi începe „târguiala“ prin care convinge vânzătorul să accepte noua ofertă, de regulă mult mai 
moderată. Pe cât posibil, vânzătorul este pus în situaţia să nu prea mai aibă de ales. 


Tactica stresarii şi tracasării 

Într-un cuvânt, slăbeşte rezistenţa fizică şi psihică a adversarului. 

Ca excepţie şi cât mai rar posibil, atunci când negociem cu un adversar dificil, neprincipial şi 
dezagreabil, dispus să se angajeze inutil în tratative dure şi prelungite, se recomandă folosirea unor 
tertipuri şi tactici de stresare şi tracasare. În cadrul acestora se recomandă o contraaglomeratie insistentă 
şi vicioasă. 

Pot fi folosite fel de fel de manevre laterale care, deşi nu sunt, în mod direct, ofensatoare şi umili- 
toare, au rolul de a sâcâi şi deranja adversarul, punându-l în situația de a grăbi finalul negocierilor. 

Adversarul poate fi purtat insistent prin halele de fabricaţie şi depozitele firmei. Poate fi cazat într-o 
încăpere expusă unor zgomote infernale care să-l împiedice să doarmă. La masa tratativelor, poate fi 
aşezat cu ochii în soare sau o altă sursă de lumină iritantă. Poate fi aşezat cu spatele la o uşă care scartaie 
şi pe care cineva o închide şi o deschide insistent, ca din întâmplare. 

Poate fi aşezat pe un fotoliu aparent luxos, dar incomod, care scârțâie, singurul disponibil, din păcate. 
Va sta teapan şi va obosi repede. Poate fi aşezat în apropierea unei surse puternice de căldură (se folosesc 
şi surse directionale de căldură radiantă) sau într-un curent de aer umed şi rece. 

Poate fi invitat la o masă la care i se oferă, cu multă generozitate, exact ceea ce nu-i place sau nu 
poate mânca. Se pot oferi băuturi tari peste limita rezistenţei sale psihice. 

Când relaţia pe termen lung nu ne interesează şi ne propunem folosirea unor astfel de mijloace de 
presiune, trebuie să facem acest lucru sub masca celei mai desăvârşite nevinovatii şi amabilitati, cerându- 
ne scuze şi prefăcându-ne victime alături de adversar. 


Tactica mituirii 

Apreciem că este o tactică total neloială care se bazează pe slăbirea rezistenței psihologice a 
adversarului pus în situaţia să accepte daruri mai mici sau mai mari. 

Deşi rar întâlnită în manuale, fie că cerem, fie că nu şi oricât am condamna-o de (ne)sincer, această 
tactică este posibilă, în practica negocierilor, oriunde în lume. La capitolul corupție, la nivelul anului 
1997, România se afla pe locul 37 în lume. 

Mita se poartă, fie şi numai pentru simplul motiv că negocierile sunt purtate de oameni cărora nimic 
din ce-i omeneşte nu le este străin. Tactica mituirii este favorizată atunci când negocierile sunt purtate 
prin intermediari insuficient motivaţi de pe partea pe care o reprezintă. 

Desigur, există o diferență majoră între protocol şi cadou, pe de o parte, şi mită, pe de altă parte. 
Există însă şi asemănări majore. Rolul protocolului şi cadoului oferit clientului sau partenerului de 
negocieri este acela de a amorsa o atitudine psihologică şi un comportament favorabil celui care oferă. În 
afaceri, funcția cadoului şi protocolului este una pragmatică şi nu una filantropică. Micile atentii plasate 
pe masa tratativelor (pixuri, calendare, brelocuri, agende, cafele, băuturi etc.) sunt, până la un anumit 
nivel, absolut fireşti şi au rolul de a crea o ambianta favorabilă negocierilor. 

Uzantele diplomatice ale unor state limitează protocolul şi atenţia la cel mult un prânz (sau dineu) 
acceptat pe cheltuiala gazdei. 

Adevărata mituire începe de la pragul valoric peste care „atenţia“ reîncepe să fie acceptată. Pragul 
depinde de demnitatea, onestitatea, averea, lăcomia, şi gradul de risc la care se pretează negociatorul. Din 
acest punct de vedere, prudenta poate lua în considerare şi faptul că orice negociator are preţul lui. Nu se 
va compromite pentru mai putin decât acest pret. 

Relaţiile de afaceri stabile pe termen lung pot fi compromise prin mită, dar favorizate prin cadouri 
mari. Diferenţa dintre cadou şi mită rămâne una psihologică şi strategică. 

Legea rămâne neputincioasă atâta timp cât dai sau primeşti într-un cadru confidential. 


Tactica presiunii timpului 

Această tactică se bazează pe ideea simplă după care, mai întotdeauna, există un program de 
negocieri şi o agendă de lucru a negociatorilor. Aceste elemente pot fi organizate şi manipulate astfel 
încât problema delicată să rămână la limita expirării timpului alocat procesului de negociere. 

În acest scop, se pot folosi orice tertipuri şi manevre de tergiversare, ocolire, amânare. Spre sfârşitul 
negocierilor, de obicei, lucrurile încep să se precipite. Unul dintre partenerii de discuţie trebuie să prindă 
avionul sau trenul, o grevă este pe cale să izbucnească etc. 

În asemenea condiţii, ritmul negocierilor trebuie grăbit şi adversarul poate comite uşor erori. 

Una dintre manevrele simple, dar eficace pentru întârzierea finalului, este recapitularea si 
desprinderea de concluzii intermediare. 

Alte manevre de tergiversare pot fi bazate pe invocarea lipsei unor documente, pe starea sănătății 
cuiva, plecarea în concediu, pe nevoia de deplasări urgente etc. 


Tactica „feliei de salam“ 

Numită şi tehnica „paşilor mici“ sau tactica „salami“, aceasta se bazează pe ideea simplă că este mai 
uşor a obține salamul feliuta cu feliuta decât tot deodată. Când cerem prea mult, prea repede, adversarul 
poate fi copleşit pentru moment şi are tendinţa de a se împotrivi. I se pare mult mai uşor să răspundă 
printr-un refuz. Pentru el devine tot mai dificil să continue jocul, sub stare de presiune. În schimb, prin 
obţinerea de avantaje parţiale repetate, cu un consum mai mare de timp şi răbdare, se poate ajunge mai 
uşor la o victorie totală, în final. Succesele mărunte pot trece neobservate, dar se pot cumula mai multe 
succese mici şi fără răsunet, pentru consolidarea poziției şi obţinerea marilor realizări. Nu trebuie să ne 
aflăm în posesia întregului salam ca să ne înfruptăm din el. 


Tactica alternării negociatorilor 

Ideea de bază este că, atunci când partenerul schimbă negociatorul, eşti nevoit să iei totul de la capăt. 

O primă versiune a acestei tactici face ca şeful echipei de negociere să pară cu adevărat blând şi 
rezonabil, dar cu totul neputincios în fata presiunilor făcute de specialiştii din echipa sa. În mod deliberat 
şi îndelung premeditat şi simulat, restul oamenilor de echipă sunt duri, incapatanati şi, aparent, 
iresponsabili. 

Pe parcursul procesului de negociere sunt introduşi, pe rând, ingineri, merceologi, jurişti, contabili 
etc. care afişează o poziţie dură şi intransigentă. În acest fel, ei creează o presiune psihologică faţă de care 
partenerul preferă să lucreze doar cu şeful echipei şi să accepte propunerile mai rezonabile ale acestuia. 

EI, chipurile, nu este de acord întru totul cu coechipierii săi, dar nici nu poate trece prea mult peste ei. 

O a doua versiune constă în schimbarea efectivă a negociatorului. Asta înseamnă că, pe parcursul 
negocierilor, tocmai atunci când te aştepţi mai putin, partea adversă înlocuieşte negociatorul. Poate fi o 
lovitură dură, căreia i se face fata cu dificultate, pentru că este mai putin plăcut să iei totul de la capăt. 

Noul negociator are posibilitatea să invoce noi argumente, să revoce unele din înțelegerile făcute, sau 
chiar să retragă unele din înțelegerile făcute deja sau chiar să retragă unele din concesiile acordate de 
predecesorul său. Noul negociator este, de regulă, omul de vârf, care te ia de odihnit când predecesorul 
său te-a extenuat deja. Totuşi, nu trebuie să te pierzi cu firea. Este bine să nu te oboseşti repetând vechile 
argumente şi să-ţi modifici atitudinea dacă partenerul o face. În diplomaţie, tactica dă rezultate excelente 
(cf. Ştefan Prutianu, Comunicare si negociere în afaceri). 


Alegeţi cinci strategii, tehnici sau tactici de negociere şi încercați să identi- 
ficati situații din experienţa voastră în care le-aţi utilizat. Ce aport a dus comu- 
nicarea în reuşita sau eşuarea lor? Comentati rezultatele. 


Să reținem! 


Cum putem caracteriza procesul de negociere? 

În sens larg, negocierea apare ca formă concentrată şi interactivă de comunicare interumană în care 
două sau mai multe parti aflate în dezacord urmăresc să ajungă la o înţelegere care rezolvă o problema 
comună sau atinge un scop comun. 

Prin negociere înțelegem orice formă de confruntare nearmată, prin care două sau mai multe parti cu 
interese şi poziţii contradictorii, dar complementare urmăresc să ajungă la un angajament reciproc 
avantajos ai cărui termeni nu sunt cunoscuţi de la început. 

În această confruntare, în mod principal şi loial, sunt aduse argumente şi probe, sunt formulate 
pretenții şi obiecţii, sunt făcute concesii şi compromisuri pentru a evita atât ruperea relaţiilor cât şi 
conflictul deschis. 

Adesea negocierile sunt purtate pentru efectele lor colaterale cum ar fi: menţinerea contractului, 
câştigarea de timp, împiedicarea deteriorării situaţiei în conflict. În afară de acestea, întâlnirile negocia- 
torilor pot fi privite ca un canal potential de comunicări urgente în situații de criză. 


ANEXĂ 


Compararea situațiilor de negociere socială 


integrativă şi distributivă 


NEGOCIERILE 

DISTRIBUTIVE 

1. Ele se definesc prin căutarea victoriei sau 
a rigorii armistițiului; 

2. Negocierea se dezvoltă în contextul 
raportului de forte; 

3. Ele urmăresc lichidarea unui conflict 
stabilit de mai mult timp; 

4. Ele nu sunt institutionalizate şi pot să ia 
formele cele mai diverse; 

5. Presiunile sunt exercitate la maximum cu 
eventualele urmări „în ilegalitate“; sunt 
eventual căutate forme noi de presiune; ame- 
nintarile sunt sistematic utilizate; 

6. Negociatorii au o optică net distributivă. 
În acest caz, tin cont în mică măsură de 
scopurile adverse, contestând cel mai adesea 
legitimitatea; ei refuză de a trage 
consecințele din obiectivele adverse; 

7. „Buna credință“ şi „raționalitatea“ nu sunt 
considerate reguli de respectat; liniile de 
conduită sunt intransigenta şi realismul; 

8. Progresul negocierii trece prin faze 
succesive ale expresiei raportului de forţe cu 
întărirea antagonismelor (escaladare) şi jocul 
slab comun; 

9. Argumentarea se eclipsează in fata 
raportului de forte; 

10. Negocierile utilizează în mod esențial 
relaţiile de putere; 

11. Instrumentul considerat cel mai bun este 
satisfacerea maximă a propriilor obiective 
sub forma compromisurilor net avantajoase 
şi (sau) dominarea. 


NEGOCIERILE 

INTEGRATIVE 

1. Ele se definesc printr-o căutare mai putin 
parțială a consensurilor; 

2. Sunt negocierile in care actorii accepta o 
oarecare forma de consultare; 

3. Cel mai adesea ele au un caracter preventiv; ele 
fac să funcționeze mecanisme de reglare; 

4. Cel mai adesea ele au un caracter relativ 
institutionalizat; 

5. Presiunile exercitate sunt cel mai adesea 
indirecte; ele rămân practic întotdeauna în cadrul 
„legalităţii“; 


6. Negociatorii au o optică cel mai adesea parțial 
interogativă. În acest sens ei admit să tind cont intr- 
o măsură variabilă de obiectivele protagonistului; 
ei admit (explicit sau nu) „legitimitatea; 


7. „Buna credinţă şi „raționalitatea“ sunt admise; 


8. Progresul negocierii trece printr-o dezvoltare 
sinergică („dezvoltarea jocului comun“); 


9. Argumentarea joacă un rol deloc neglijabil; 


10. Relaţiile „de influență“ acţionează paralel cu 
cele de „puteri“; 

11. Instrumentul considerat cel mai bun este un 
compromis ce apără interesele esenţiale prezentate 
de protagonişti. 

